
****

**Tartalomjegyzék**

**I/1. A pedagógiai program jogszabályi alapjai 4**

**I/2. Az iskola jogi státusza 5**

**I/3. Az iskola küldetésnyilatkozata, ars poeticája 5**

**I/4. Az intézmény bemutatása 6**

**I/5. Hagyományaink 6**

**I/6. Intézményi struktúra 7**

**II. Az iskolában folyó nevelő-oktató munka céljai, alapelvei, eszközei, eljárásai 8**

**II/1. Pedagógiai alapelvek 8**

**II/2. Pedagógiai célok 9**

**II/3. Feladataink 10**

**II/4. Eljárások, eszközök 11**

**II/5. A pedagógiai eszközök megválasztásában elsődleges szempontok 11**

**III. Az egyes művészeti ágak oktatásának cél- és feladatrendszere 11**

**III/1. A személyiségfejlesztéssel kapcsolatos pedagógiai feladatok 11**

**IV. A képző- és iparművészeti ág célrendszere és funkciói 12**

**V. A képző- és iparművészeti oktatás általános fejlesztési követelményei, feladatai 12**

**VI. A táncművészeti ág célrendszere és funkciói, általános fejlesztési követelményei, feladatai 13**

**VII. A képzés rendszere 14**

**VII/1. A képzés szakaszai 14**

**VII/2. Tanszakok 14**

**VII/3. Csoportlétszámok 14**

**VII/4. A képzés kimenetei 14**

**VIII. A kiemelt figyelmet igénylő tanulókkal kapcsolatos pedagógiai tevékenységek helyi rendje 14**

**VIII/1. A tanulási, beilleszkedési és magatartási zavarokkal összefüggő pedagógiai tevékenység 14**

**VIII/2. A tehetséges tanulók fejlesztése 15**

**VIII/3. A hátrányos és halmozottan hátrányos helyzetű tanulókkal kapcs. pedagógiai feladatok 15**

**VIII/4. A gyermek- és ifjúságvédelemmel kapcsolatos pedagógiai tevékenységek 16**

**IX. Közösségfejlesztés 16**

**IX/1. Az iskola szereplőinek együttműködésével kapcsolatos feladatok 16**

**IX/1/1. Az iskola és a diákközösség kapcsolata 16**

**IX/1/2. Az iskola és a szülő kapcsolata 16**

**IX/1/3. A pedagógusok helyi intézményi feladatai 17**

**IX/1/4. A szülő feladata 18**

**IX/1/5. A szülő, a tanuló, a pedagógus és az intézmény partneri kapcsolattartásának rendje 18**

**IX/1/6. A szülők és a pedagógusok együttműködésének formái 18**

**X. A tanulmányok alatti vizsgák szabályai 18**

**XI. A felvétel és átvétel szabályai 19**

**XII. Az iskola ellenőrzési és értékelési rendszere 19**

**XII/1. Az iskola belső ellenőrzésének feladatai 19**

**XII/2. Az ellenőrzési terv a következőket tartalmazza 19**

**XII/3. Formái 19**

**XII/4. Az ellenőrzés területei 20**

**XIII. Az intézményben folyó munka értékelése, mérése 20**

**XIII/1. Az értékelések formái 20**

**XIII/2. A tanulók értékelésének formái 20**

**XIV. A tanulói munka ellenőrzése és értékelése 21**

**XIV/1. Az értékelés szempontjai 21**

**XIV/2. A tanulók értékelésének fokozatai és alkalmai 21**

**XIV/3. Fegyelmező intézkedések 21**

**XIV/4. A szorgalom értékelése 22**

**XIV/5. Az osztályozóvizsga, javítóvizsga, különbözeti vizsga szabályai 22**

**XV. A pedagógiai program végrehajtásához szükséges kötelező eszközök s felszerelések jegyzéke 22**

**XVI. Helyi tanterv 33**

**I/1 A pedagógiai program jogszabályi alapjai:**

A2020-as NAT-hoz illeszkedő tartalmi szabályozók

**Az alapfokú művészetoktatás alapprogramja**

Az alapfokú művészeti iskolák az 1. és 2. számú melléklet alapján kell, hogy elkészítsék és bevezessék pedagógiai programjukat.

Az alapfokú művészetoktatás alapprogramja (a továbbiakban: alapprogram) részét képező követelmények és tantervi programok tartalmazzák azokat a követelményszinteket és feltételeket, amelyet minden alapfokú művészeti iskolának teljesítenie, biztosítania kell.

2020. február 8-án hatályát vesztette az alapfokú művészetoktatás követelményei és tantervi programjának bevezetéséről és kiadásáról szóló 27/1998. (VI. 10.) MKM rendelet (a továbbiakban: Rendelet).

A Rendelet 1. számú melléklete változatlan formában jelen alapprogram 1. melléklete, amely szerint – az az alapfokú művészetoktatás követelményei és tantervi programjának bevezetéséről és kiadásáról szóló 27/1998. (VI. 10.) MKM rendelet módosításáról szóló 3/2011. (I. 26.) NEFMI rendelet hatályba lépését megelőzően – folytatott képzések felmenő rendszerben folytathatók, oly módon, hogy a tanulmányaikat már megkezdett tanulók azt legkésőbb a 2026/2027. tanévig be tudják fejezni.

A Rendelet 2. számú melléklete változatlan formában jelen alapprogram 2. melléklete amelyet alkalmazni kell a 2011/2012. tanévben és az azt követően megkezdett képzésekre.

Ha az alapfokú művészeti iskola nemzeti, etnikai kisebbséghez tartozók részére szervez iskolai oktatást, az alapfokú művészetoktatás követelményei és tantervi programjának alkalmazásában a „magyar”, illetve a „hazai” kifejezés alatt a „nemzetiségi”, illetve az „anyanemzeti” kifejezést kell érteni.

A Rendelet Népművészet ágazat tantervi programja felmenő rendszerben, a 2021/2022-es tanévtől alkalmazható.

* A 2011.évi CXC. törvény a nemzeti köznevelésről
* Az 1992.évi XXXIII. törvény a közalkalmazottak jogállásáról
* A 2011.évi CLXXIX. törvény a nemzetiségek jogairól
* A 2012.évi törvény a munka törvénykönyvéről
* A 229/2012. (VIII.28.) Kormányrendelet a nemzeti köznevelésről szóló törvény végrehajtásáról
* A 326/2013. (VIII.31.) Kormányrendelet a pedagógusok előmeneteli rendszeréről és a közalkalmazottak jogállásáról, az 1992. évi XXXIII. törvény köznevelési intézményekben történő végrehajtásáról
* A 110/2012. ( VI.4. ) Kormányrendelet a Nemzeti Alaptanterv kiadásáról, bevezetéséről és alkalmazásáról
* A 20/2012. (VIII.31. ) EMMI rendelet a nevelési és oktatási intézmények működéséről és a köznevelési intézmények névhasználatáról
* A 20/2012. (VIII.31.) EMMI rendelet a nevelési-oktatási intézmények minimális eszközeiről és felszereléseiről
* A tanév rendjéről szóló mindenkori miniszteri rendelet.

**I/2. Az iskola jogi státusza**

* Az iskola neve: Szabó László Alapfokú Művészeti Iskola
* Az iskola székhelye: 4200 Hajdúszoboszló, Arany János u. 2.
* Az iskola alapítója és fenntartója: Gyermekeinkért-Jövőnkért Alapítvány

4200 Hajdúszoboszló, Arany János u. 2.

* Az iskola jogállása: önálló jogi személy
* Az intézmény típusa: alapfokú művészetoktatás
* Az intézmény évfolyamainak száma

Előképző: 1-2. évfolyam

Alapfok: 6 évfolyam

Továbbképző: 4 évfolyam

* Az iskola alaptevékenységei:

Táncművészet, Képzőművészet

* Az iskolának kiegészítő illetve vállalkozási tevékenysége nincs.
* Az iskola vagyona és a vagyon feletti rendelkezés:

A székhelyként megjelölt ingatlan helyiségeit berendezési tárgyait az iskola a Berettyóújfalui Tankerületi Központtól béreli 2017. január 01.-i kezdettel.

**I/3. Az iskola küldetésnyilatkozata, ars poeticája**

Kevés olyan kifejezési forma létezik, mint a művészetek. A művészetek és az ember egymástól elválaszthatatlanok. a mai művészek feladata sokkal nehezebb, összetettebb, mint elődeiké volt, mert úgy kell megőrizniük, népszerűsíteniük a régi művészeti hagyományokat, hogy azok a mai ember számára is érthetővé váljanak, a gyerekek örömet leljenek benne. Ezt a nehéz, de nemes feladatot vállalta magára iskolánk. Küldetésünknek tartjuk a népművészet, a néphagyományok, az értékteremtő művészeti tevékenységek ápolását. Alapvető célunk, hogy a művészeti nevelés által gyermekeink teljesebb emberi élet megélésére legyenek képesek a művészetek segítségével. Célunk, hogy a tanulásban kevésbé sikeres gyerekek is sikerélményekhez jussanak önmaguk megismerése által, művészi önkifejezésük révén. An pszichológiai transzfer hatások érvényesülése eredményeként tanulási teljesítményük javulása, ill. értelmi képességeik fejlődése is elvárható. A művészeti nevelést végző pedagógusok, szakemberek számára is lehetőséget biztosít ez az iskolatípus a személyes önmegvalósítás felé a mester-tanítvány gyümölcsöző együtt munkálkodása keretei között. Nem a művészképzés az elsődleges cél egyik tanszakon sem, hanem olyan közösségi terek kialakítása, ahol minden szereplő jól érzi magát és a művészetek által a személyisége szinte észrevétlenül átalakul, fejlődik. Erősségeink közé tartozik a művésztanáraink elhivatottsága, sokoldalúsága, szakmai tapasztalatai, innovatív beállítottsága, önképzésre való hajlandósága. Biztosítjuk Hajdúszoboszló fiataljai számára a művészeti nevelés lehetőségét. Tevékenységünk során kiemelt figyelmet fordítunk tanítványaink vizuális készségeinek, mozgáskoordinációjuk fejlesztésére az adott tanszakokon.

**I/4. Az intézmény bemutatása**

Hajdúszoboszló Hajdú-Bihar megye 3. legnagyobb város. A városon halad keresztül ill. kerüli meg a 4-es számú főútvonal. Vasúton is könnyen elérhető a Budapest-Nyíregyháza Záhony nyomvonalon. A város legfontosabb természeti kincse a nemzetközi hírű fürdőjét tápláló hévíz, ami egyben gyógyvíznek is lett minősítve. A nyári időszakban hazánk leglátogatottabb és legnépszerűbb turisztikai célpontja. A lakosságszám kb. 24 ezerre tehető. Az idegenforgalmi szezonban ez a szám megduplázódik. Ezzel párhuzamosan a kultúra iránti igény is folyamatosan növekszik. Iskolánk felismerve a kulturális igényeket ezért szervesen bekapcsolódik a különböző városi rendezvényeken vállalt fellépéseivel, szerepléseivel. Folyamatos kapcsolatban állunk a város kulturális és idegenforgalmi szervezeteivel, intézményeivel, hogy a város népszerűségét tovább erősítsük és színesebbé tegyük a kulturális életet.

A Szabó László Alapfokú Művészeti Iskola 2001.szeptemberében alakult Hajdúszoboszlón. Ez az iskola a város első alapítványi fenntartású intézménye. Anváros kulturális közösségeinek, a kultúrát tisztelő és ápoló polgárainak mindenkor elismert művésze Szabó László. szobrászművész. A fenntartó alapítvány kuratóriuma és a művészeti iskola nevelőtestülete fontosnak tartotta, hogy egy szoboszlói kötődésű művész nevét viselje az iskola, aki nemzetközileg is elismert művésszé válhatott. Franciaországban és Belgiumban alkotott a legtöbbet, de mindig hűséges volt szülővárosához. A városban mai is álló szülőháza, a Gyógyfürdőben és a parkokban lévő szobrai is ékes bizonyítékai városunkhoz való kötődésének, és a hajdúszoboszlói lakosok iránta érzett tiszteletének. Az iskola tantestületének, tanulóinak szoros kapcsolat alakult ki a névadónk ma is élő leszármazottjaival, akik Hajdúszoboszlón élnek. Az iskola alapításában fontos szerepet játszott a város kulturális öröksége. A város szülötte volt Gönczy Pál a újkori magyar pedagógia egyik reformere, Hőgyes Endre a magyar Pasteur, Kenézy Gyula orvosprofesszor, Szép Ernő író, Szabó László szobrászművész / a teljesség igénye nélkül/. A népművészek, népi iparművészek számát tekintve a város kiemelkedő helyet foglal el az országban, így a hagyományőrzés kiemelten kezelt tevékenység Hajdúszoboszlón. A gazdag kulturális szellemiséget mindenképpen tovább kell ápolni és öregbíteni. A város idegenforgalma, kulturális hagyományai mind olyan tényezők, amelyek inspirálták a művészeti iskola megalakítását. Ezeken kívül a társadalmi változások, a szülői igények is szükségessé tették egy olyan iskola létrejöttét, amelynek fő tevékenysége a művészetek oktatása és a hagyományok ápolása. Így az elmúlt évek alatt nem csak szerves része lettünk a város kulturális életének, hanem tudatos és elkötelezett alakítói is.

**I/5. Hagyományaink:**

Félévi-és évvégi táncvizsga

Félévi-és évvégi vizsgakiállítás,

Pünkösdi sokadalom néptánctalálkozó

Megyei-országos rajzverseny

Népi ételkóstoló és táncház- kézműves foglalkozás

Karácsonyi táncgála

Suli-buli

Színház-és kiállításlátogatások

Gazdaházi programok

Múzeumpedagógiai foglalkozások

Nyári táborok szervezése minden tanszaknak

Tanévnyitó- Koszorúzás a Szabó László zugban névadónk születésnapján

Nyílt órák szervezése a helyi művészek meghívásával

Kapcsolatok /találkozók a volt diákjainkkal –közös kiállítás

Iskolatörténeti anyagok gyűjtése

**I/6. Intézményi struktúra**

Személyi feltételek:

Az intézmény nevelő-oktató munkáját az intézményvezető irányítja. Munkáját közvetlenül az intézményvezető helyettes segíti. A tantestület összetételét az iskola művészeti tantárgystruktúrájához igazodó megfelelő szakos ellátottság tükrözi, mely biztosítja a szakmai törekvéseinket és fejlesztési céljainkat.

Az alkalmazás lehetőségei:

- teljes munkaidő

- részmunkaidő

- óraadó

A művészeti nevelő-oktató munkát jelenleg:

* 1 fő főállású pedagógus teljes munkaidőben
* 1 fő főállású részmunkaidős
* 1 fő megbízási szerződéssel (óraadó)
* 3 fő részmunkaidős
* 1 fő iskolatitkár a nevelő-oktató munkát közvetlenül segítő munkakörben

A pedagógusok szakmai képesítése:

-táncművészeti egyetem

-tanárképző főiskola

Jelenleg 2 fő rendelkezik másod.-ill harmaddiplomával és 2 fő pedagógus szakvizsgával. 3 fő Pedagógus II. fokozatot ért el.

A tantestületünk létszámából látszik, hogy művészeti áganként nem lehetséges a szakmai munkaközösségek kialakítása, így egy munkaközösséget alkotunk, ahol minden közös tevékenységünkben mindenkire szükség van.

Tárgyi feltételek:

Intézményünk a Hajdúszoboszlói Bárdos Lajos Általános Iskola épületében működik. Fenntartónk az iskola alapítványa, az épület tulajdonosa a helyi önkormányzat. 2017. január 01-ig az épület helyiségeit, felszerelését, eszközeit térítésmentesen használhattuk. 2017. január 01-től mindezeket a Berettyóújfalui Tankerületi Központtól béreljük megállapodás alapján.

Taneszköz ellátottság, felszereltség:

az egyes tanszakok taneszközeit, anyagigényét, felszereltségét az iskola önállóan szerzi be a befizetett tandíjakból és térítési díjakból, és egyéb hozzájárulásokból, mint pl. az adó 1%-ából adódó bevételből. a fenntartó alapítvány utalja az iskolának a költségvetési támogatást havi rendszerességgel. Évek óta minimálisak a beszerzések, így csak a legszükségesebb anyagokra, eszközökre történik beruházás. A törvény által előírt kötelező felszerelések és eszközök rendelkezésre állnak, így biztosított a programban meghatározott feladatok teljesítése.

**II. Az iskolában folyó nevelő-oktatómunka céljai, alapelvei, eszközei, eljárásai**

*„ Az embert nem lehet valamire megtanítani, csak hozzá lehet segíteni ahhoz hogy a tudást megszerezze.” / Galilei/*

**II/1. Pedagógiai alapelvek:**

* alkotó pedagógiai környezet kialakítása
* az értékközvetítés, értékmegőrzés biztosítása
* a tehetséggondozás, kreativitás fejlesztése az életkori sajátosságoknak, egyéni adottságoknak megfelelően
* lehetőséget biztosítani a különböző művészeti ágak megismerésére, az azokban való aktív tevékenységekre és az elmélyülésre
* az intézményi demokrácia érvényesülése
* az esélyegyenlőség megvalósulása
* a közösségformálás és az egyén személyiségének tiszteletben tartása
* felkészítés a továbbtanulásra reális önismeret és életszemlélet kialakításával

A művészeti oktatás két alapvető szereplője a pedagógus és a gyermek. A tanár vezető, irányító szerepe érvényesül a pedagógiai légkör kialakításában, a gyerekek aktivitásának kibontakoztatásban, tevékenységük megszervezésében, személyiségük fejlesztésében. Minden tanulónak biztosítjuk az egyéni adottságai, képessége és tehetsége szerint az önkifejezés és önmegvalósítás lehetőségét. A harmonikus személyiségfejlődés érdekében a gondolkodási képességeket, az érzelmi-akarati jellemzőket, a testi-és lelki egészséget egyaránt gondozzuk. A tehetségek fejlesztését kiemelten kezeljük, a kreatív képességek kialakítására pozitív környezeti hatásokat biztosítunk. Hiszünk abban, hogy fejleszthetjük a gyerekek képességeit és tehetségét az önművelésre, az önálló alkotásra és arra hogy minden művészeti tevékenységben keresse és találja meg az értelmet, az értéket, az esztétikumot és az örömöt. A kortársközösségekbe, művészeti csoportokban az egyéni szuverenitás és a közösség egyensúlyát igyekszünk megteremteni. A tanulók egyéni adottságai, érdeklődése alapján lehetőséget biztosítunk a különböző művészeti ágak megismerésére és az azokban való aktív tevékenységekre, egyéni és csoportos alkotásokra. Aktív, cselekedtető módszereket alkalmazunk a tanulói befogadásra építő ismeretközvetítés helyett.

**II/2. Pedagógiai célok**

Az iskola elsődleges célja az ismeretátadás, értékközvetítés, személyiségformálás.

A gyermekközpontú iskola kiteljesítése azáltal, hogy az iskolában folyó nevelés tevőlegesen járuljon hozzá a gyermek egészségesen fejlett személyiségének kialakulásához, a helyi programban megfogalmazott művelődési anyag elsajátítása révén. Tanítványaink legyenek nyitottak a művészetekre, az esztétikumra, más népek kultúrája iránt. Ismerjék meg nemzeti értékeinket, hagyományainkat.

A művészetoktatás a készség-és képességfejlesztést, az ismeretgazdagítást a személyiségformálás eszközeként kezeli , követelményeit a gyermek életkori-fejlődési jellemzőihez igazítja. A művészeti tevékenység magában hordozza a személyiségformálás specifikus lehetőségét. A művészeti nevelés megalapozza a gyermek esztétikai szemléletét, kommunikációs képességét. A rendszeresen átélt pozitív élmények alakítják ki azokat az emberi tulajdonságokat, magatartási szokásokat, melyek a művészetek területén az eredményes szereplés összetevői. Célunk a gyermek önbizalmát növelő sikeres alkotási folyamatok az egyéni képességeknek megfelelőalkotási tapasztalatok biztosítása. Ehhez a folyamathoz a szülőkkel való bizalmi kapcsolat kialakítása is hozzátartozik. Az iskola elsődleges célja az ismeretátadás, értékközvetítés, személyiségformálás. A tanítási-tanulási folyamat során strukturált tudást közvetítünk az ismeretek megszerzésének, a megértés az alkalmazás, a magasabb művészeti szintű, ill. új körülmények között való alkalmazás képességének kialakításával. Pedagógiánk alapvető célja egyrészt, hogy a különböző érdeklődésű, eltérő értelmi, érzelmi, testi fejlettségű, motivációjú, szocializáltságú, kultúrájú gyerekeke- képességüknek és tehetségüknek megfelelően készítsük fel a továbbtanulásra, a társadalomba való majdani beilleszkedésre, másrészt arra törekszünk, hogy tanulóink képesek legyenek a művészetek befogadására, értésére és művelésére, minél több művészeti ág iránti érdeklődésre, nyitottságra.

A tudásalapú gazdaság igényeinek kielégítése érdekében az iskolával szemben támasztott reális igény, hogy képes legyen a tanulókat felkészíteni arra, hogy tudjanak és akarjanak a mindennapok során önállóan boldogulni és sikereket elérni. Ennek érdekében fontos a cselekvést támogató kompetenciák, így az általános problémamegoldó képesség, a kritikai gondolkodás képessége , a reális és pozitív önbizalom, és a szociális képességcsoportok fejlesztése. Ennek megfelelően iskolánk fontos célja a problémamegoldó gondolkodás és kreativitás fejlesztése, amelyet az iskola a HEAD program kísérleti bevezetésével kíván elérni. A HEAD program olyan holisztikus (H) megközelítésű, együttműködés alapú (EA) és design (D) elemeket is tartalmazó nevelési-oktatási program, amely akár a különböző tantárgyak együttműködésében, a tervezői gondolkodás lehetőségét használja fel a tanulás érdekében. A mindennapi kihívásoknak megfelelően a program a cselekvés pedagógiáját, az aktív tanulás elvét követi, azaz a HEAD módszertant alkalmazó foglalkozásokon a tanulók saját tevékenységeiken keresztül, és másokkal való együttműködésben, csoportmunkában építik a tudásukat. Iskolánk törekszik rá, hogy a tanulás során is olyan tantárgyakat is összekapcsoló- tanulástervezési szemléletet képviseljen, ami képes a fejlesztéscentrikus pedagógiai szemlélet érvényesítésére. A HEAD módszertan ugyanakkor felhasználja a művészeti nevelés alkotó tevékenységen keresztül ható összetett fejlesztő erejét is, hisz a tudomány és a művészet összekapcsolásával a design, a tervezői gondolkodás értelmezésével teremti meg a művészet eszközével történő tanulás lehetőségét.

A tanulási tevékenység közben és a közösségi élet során fejlesztjük a tanulók önismeretét, együttműködési készségét, kommunikációs képességeit, akaratát, segítőkészségét, szolidaritásérzését, empátiáját.

Pedagógiai munkánk középpontjában a személyre szóló fejlesztés törekvése áll: meglássuk, megláttassuk és tovább fejlesszük minden egyes gyermekben személyiségének saját értékeit. Felkészítsük őket a társadalomba való beilleszkedésre. Arra törekszünk, hogy a tanítványaink képesek legyenek a művészetek befogadásra és művelésére, minél több művészeti ág iránti érdeklődésre, nyitottságra.

**II/3. Feladataink:**

* Alapos szaktárgyi tudással, változatos oktatási módszerek alkalmazásával felkészíteni tanítványainkat az egyes művészeti ágak öntevékeny művelésére, a szakirányú továbbtanulásra
* Az esztétikai műveltség, az alkotások megértésének, az ítélőképesség kialakításának elősegítése
* A tehetségek felismerése, a tehetséggondozás, a tanulás támogatása
* A tanuló és a pedagógus közös tevékenységére, szocializációra, együttműködésre épülő oktatás megszervezése, tervszerű, következetes munkára való nevelés
* A művészetek élményszerű megismertetése, értékközvetítés
* A harmonikus légkör biztosítása, alkotásra, önkifejezésre való ösztönzés
* Jól működő kapcsolatrendszer, eredményes szakmai együttműködés

**II/4. Eljárások, eszközök:**

Az iskolában folyó nevelő-oktató munka mérési- ellenőrzési, értékelési és önértékelési rendszerében meghatározott rend szerint visszajelzést, értékelést adunk tanulóink eredményeiről, fejlődésükről. A céloknak és feladatoknak megfelelő, kidolgozott pedagógiai módszereket alkalmazunk és új módszerek kifejlesztésére törekszünk. (pl. HEAD program). Alkotótáborokat, kiállításlátogatásokat szervezünk a kötetlenebb együttlétek előnyeit is kihasználva.

**II/5. A pedagógiai eszközök megválasztásában elsődleges szempontok:**

1. minden gyermek számára az életkori jellemzők figyelembevételével, képességeinek, érdeklődésének megfelelő tevékenységi formákat biztosítani
2. személyes példamutatással neveljük tanulóinkat a toleranciára, a másság elfogadására, empátiára, az emberi jogok tiszteletben tartására
3. Fellépéseket, táncgálákat, táncházat, alkotótáborokat, kirándulásokat szervezünk, amelyek elsősorban közösségi élményt nyújtanak, ugyanakkor viselkedési mintákat is adnak, segítik az egymásra figyelést, fejlesztik a figyelem tartósságát, illemszabályokra tanítanak és elősegítik a szenzoros integrációt.

**III. Az egyes művészeti ágak oktatásának cél-és feladatrendszere**

**III/1. A személyiségfejlesztéssel kapcsolatos pedagógiai feladatok:**

A személyiséget a biológiai tényezők és a környezeti, nevelési hatások egymással szoros kölcsönhatásban, együttesen határozzák meg. A személyiségfejlesztéssel kapcsolatos iskolai feladatok rendszerét a pedagógiai alapelvekből0, célokból, feladatokból, eljárásokból és eszközökből vezetjük le. A művészeti tevékenység magában hordozza a személyiségformálás specifikus lehetőségét. A művészetek táplálják a gyermekek kialakuló érzésvilágát, egyfajta minőségre való igényességet alakítanak ki bennük, s egyben szűrőként is szolgálnak az őket érő ingerözönben. A művészeti nevelés biztosítja a személyes tapasztalatszerzést, mint tanulási módszert. A gyerekek élményszerüen tapasztalják meg a művészeti stílusok és irányzatok sokszínűségét, valamint azokat a kifejezésformákat, amelyek a táncművészetben, a képző-és iparművészetben ötvöződnek. A művészeti neveléssel lehetőséget biztosítunk arra, hogy minden tanuló élje át valamely területen a siker élményét. A művészetoktatás által létrejött pozitív élmények hozzásegítenek azokhoz az emberi tulajdonságokhoz, magatartási mintákhoz, amelyek megalapozzák a gyermekek esztétikai szemléletét, z értékes alkotások iránti igényét. A közösségben való nevelés hozzájárul az egyén társadalmi szerepvállalásához. A tanórák a tanulók személyiségfejlesztésének legfontosabb színterei. Iskolánk tanárai kiemelten fontosnak tartják a tanulók motiválását. A motiválás célja, hogy felébresszük bennük azokat a késztetéseket, amelyek a tanulásra, ismeretszerzésre ösztönzik őket. A tanítási órák tervezésénél és szervezésénél minden esetben előtérbe helyezzük azokat a módszereket és szervezeti formákat, amelyek az állandó aktivitást biztosítják.

A tehetségek beazonosítása, mérése:

* pályázatokon való részvétel ( házi, városi, megyei , országos, nemzetközi)
* rendezvényeken való szereplés, fellépés
* vizsgakiállításokon való bemutatkozás
* táborokban való részvétel

A tehetséggondozás feltételei:

a/ a tehetségek felkutatása, felismerése

b/ megfelelő szakmai, tárgyi, technikai feltételek biztosítása

c/művészeti versenyeken való részvétel

d/ városi rendezvényeken való fellépés

**IV. A képző-és iparművészeti ág célrendszere** **és funkciói**

Az alapfokú művészetoktatás követelménye és tantervi programja lehetőséget nyújt az esztétikai érzékenység- nyitottság, igényeség, ízlés, erkölcsi fogékonyság alakítása mellett a látás kiművelésére és tudatosítására, bővítve a képi műveltséget, a képi emlékezetet és képzeletet. A tervező, konstruáló anyagformáló, eszközhasználó, tárgykészítő és környezetalakító tevékenységek gyakorlata nemcsak a kézügyességet, technikai érzékenységet fejleszti, hanem kialakítja a képességet a gondolatok, érzések, elképzelések, tapasztalatok vizuális eszközökkel való megjelenítésének gyakorlatára.

A program keretében folyó vizuális nevelés alkalmat ad a képző-és iparművészeti tevékenységek iránt érdeklődő tanulók képességeinek fejlesztésére, biztosítja a különböző művészeti területeken való jártasságok megszerzését és gyakorlását. Figyelembe veszi az életkori sajátosságokat, a tanulók érdeklődésére, vizuális tapasztalataira építve gyarapítja ismereteiket, fejleszti képességeiket és alakítja készségeiket.

A képző - és iparművészeti oktatás a vizuális kultúra ágait, a műfaj sajátosságait, a művészi kommunikáció megjelenítési módjait ismerteti meg a tanulókkal, miközben célja az is, hogy a múlt értékeit megszerettesse és tovább éltesse, segítsen a hagyománytisztelet megteremtésében és a tanulók életkorának megfelelő vizuális műveltség kialakításában.

**V. A képző-és iparművészeti** **oktatás általános fejlesztési követelményei**, **feladatai:**

Irányítsa a tanuló figyelmét az emberi és természeti környezet esztétikumára, szépségére. Ismertesse meg az egyetemes emberi kultúra, az európai műveltség a nemzeti hagyományok értékeit, az értékmegőrzés fogalmát. Ösztönözze a tanulókat az önkifejezés eszköztárának gazdagítására, és készítse fel a tanult művészi kifejezőeszközök alkalmazására.

Készítse fel a tanulót:

* a látvány megfigyelésére, értelmezésére, analízisére
* a vizuális információk, közlemények megértésére
* a képi gondolkodásra, a vizuális absztrakcióra
* tapasztalat, képzelet, emlékezet utáni ábrázolásra
* a legfontosabb kifejezési eszközök, kompozíciós eljárások ismeretére
* a kifejezési eljárások használatára
* élmények, gondolatok, érzelmek vizuális kifejezésére
* a média által közvetített üzenetek befogadására, értelmezésére
* a vizuális önkifejezésre, alkotásra
* tanulmányok, szabadkézi vázlatok készítésére
* tervezésre, konstruálásra
* eszközhasználatra, anyaghasználatra
* a kézműves tevékenységek gyakorlására
* a jelentés, az esztétikum felismerésére, értelmezésére
* a rendeltetés, a szerkezet a tartalom és a forma összefüggéseinek felfedezésére
* a természet szépségeinek, a művészetek, a műalkotások befogadására
* a műelemzési eljárások alkalmazására

Tegye lehetővé:

* a néphagyomány, a népi kultúra élményszerű megismerését

**VI. A táncművészeti ág célrendszere és funkciói, általános fejlesztési követelményei**, **feladatai:**

Az alapfokú művészetoktatás követelménye és tantervi programja lehetőséget nyújt a tanulók mozgáskultúrájának fejlesztéséhez, fizikai állóképességének, ügyességének, ritmusérzékének fejlesztésére, gazdagítására. Egészséges életmódra, magabiztosságra, határozottságra, érzelmi nyitottságra nevel. Hozzájárul ahhoz, hogy a tanulók személyisége nyitottá váljon a közösségi alkotótevékenység és a művészetek iránt. Kibontakoztatja a tanulók kreativitását, improvizációs képességét. A program keretében folyó képzés alkalmat ad a táncművészet különböző műfajai iránt érdeklődő és fogékony tanulók képességeinek fejlesztésére. A táncművészeti oktatás célja, hogy a tehetséges közösségi teret biztosítson a tovább fejlődésükhöz. Segítse őket a későbbi felnőtt táncos közösségekbe integrálódni, hogy tovább folytathassák ezt a művészeti területet, ill. támogatást kapjanak a szakirányú továbbtanuláshoz.

A múlt és a jelen hagyományainak és táncművészeti értékeinek megismertetésével és megkedveltetésével lehetőséget teremt a tanulók számára életkoruknak megfelelő táncművészeti kultúra és műveltség megszerzésére.

Fejlesztési követelmények:

* a mozgáskultúra alakítása
* testi-lelki állóképesség fejlesztése
* kapcsolatteremtő képességek fejlesztése

Neveljen :

* egészséges, jó tartású és mozgás fiatalokat
* táncművészetet értő-és szerető közönséget

**VII. A képzés rendszere:**

**VII/1. A képzés szakaszai:**

* Előképző 2 év
* Alapfok 6 év
* Továbbképző 4 év

**VII/2. Tanszakok:**

* Képző-és iparművészeti ág
* Táncművészeti ág

A képzés formája valamennyi tanszakon: csoportos oktatás

**VII/3. Csoportlétszámok:**

Képzőművészet - 20 fő maximum

8 fő minimum

Táncművészet - 24 fő maximum

10 fő minimum

A létszámtól való eltérést a fenntartó engedélyezheti.

**VII/4. A képzés kimenetei:**

* művészeti alapvizsga az alapfok végén
* művészeti záróvizsga a továbbképző befejeztével

**VIII. A kiemelt figyelmet igénylő tanulókkal kapcsolatos pedagógiai tevékenységek helyi rendje**

**VIII/1. A tanulási, beilleszkedési és magatartási zavarokkal összefüggő pedagógiai tevékenység**

A művészetoktatásban az egyes tanszakok minden gyermek számára nyitottak és elérhetők. Mivel a művészeti iskolás gyerekek szinte mindegyike részt vesz a kötelező állami oktatásban a tankötelezettség teljesítése miatt a saját intézményükben kapják meg a szükséges fejlesztéseket hátrányaik leküzdéséhez. A művészetoktatásban ehhez a folyamathoz úgy csatlakozunk, hogy mi a művészetek személyiségre gyakorolt fejlesztő hatásait alkalmazzuk. Az ilyen gyermekek figyelemmel kísérése, segítése így közös feladat. A diagnózisok pontos meghatározása után, többoldalú szakmai támogatást kérve alakítjuk ki a leghatékonyabb módszereket, amelyekkel a hátrányok jelentősen csökkenthetők. Személyre szabott feladatokkal, rajztesztekkel, a figyelemkoncentráció növelésével, a művészetterápia egyes elemeinek beépítésével a finommotorika, a gondolkodás fejlesztésével olyan helyzeteket próbálunk teremteni, ahol a gyermeket pozitív hatások és sikerélmények érik. Az alkotás örömét, a táncolás örömét minden gyermek elérheti. Természetesen lesznek kevésbé eredményes szereplői a rendszernek, vagy lassabban haladók, lemaradók, de a közösen átélt élmények és apró sikerek nagyban hozzájárulhatnak a hátránykompenzációhoz.

**VIII/2. A tehetséges tanulók fejlesztése:**

A művészeti iskolába beiratkozott és felvett tanulók képességeik és irányultságuk alapján is elkötelezettek valamilyen művészeti ág felé. Ez az iskolatípus biztosítja a tehetségük kibontakoztatását, továbbfejlesztését. A tanszakok biztosítják a képzőművészet és a táncművészet magasabb szinten való művelését. Biztosítjuk számukra a különböző képzőművészeti versenyeken, pályázatokon való részvételt, segítjük felkészülésüket. Támogatjuk önmegvalósítási elképzelésüket, a szakirányú továbbtanulásra hatékonyan felkészítjük gyakorlati-elméleti anyagokkal a tehetséges tanítványainkat. Alkotótáborokat, kiállításlátogatásokat, táncos programokat szervezünk számukra. A táncházak alkalmával és a Pünkösdi sokadalom néptánctalálkozón fellépnek a legtehetségesebb tanítványaink, csoportjaink. Szereplési, bemutatkozási lehetőségeket kapnak a város és a környező települések kulturális rendezvényeire. Minősítő versenyek, táncversenyek alkalmával is megmutathatják tehetségüket.

**VIII/3. A hátrányos és halmozottan hátrányos helyzetű tanulókkal kapcsolatos pedagógiai feladatok**

A hátrányos helyzet alapvetően egészségi, szociokulturális vagy anyagi természetű lehet. Ezekről a tanulókról az iskola kimutatást vezet. A dokumentumok, amelyek egyben a hátrányt megállapító hivatalos határozatok tartalmazzák az egyedi körülményeket. A hátrányos helyzetű tanulók iskolánkban minden képzést térítési-ill. tandíjmentesen vehetnek igénybe. Ezt a kedvezményt jogszabályban előírtaknak megfelelően biztosítjuk. Tantestületünk egységes álláspontot képvisel a tekintetben, hogy a művészetoktatás ne az anyagi lehetőségek és a társadalmi helyzet függvénye legyen a gyerekek számára, hanem sokkal inkább a tehetség, a tudás, a belső motiváltság, a kitartás és a szorgalom alapján lehessen igénybe venni ezt az oktatási formát. Ezért az iskolát fenntartó alapítvány minden félévben térítési-és tandíjfizetési támogatást nyújt az arra leginkább rászoruló gyerekeknek. További támogatást ítélhetünk oda minden tanévben fellépő ruhák, rajzeszközök megvásárlásához. Az adó 1 %- ából befolyt összegből támogatjuk a rászoruló tanulók táboroztatását, továbbtanulásukat segítjük.

**VIII/4. A gyermek-és ifjúságvédelemmel kapcsolatos pedagógiai tevékenységek:**

A művészeti iskolás gyerekek általános iskoláival szoros-együttműködő kapcsolatot alakítottunk ki. Tudunk azokról a gyerekekről, akik ezen a területen érintettek, így felvettük a kapcsolatot az ifjúságvédelmi felelősökkel. Feladatunk ezen túlmenően, hogy kellő körültekintéssel és odafigyeléssel felismerjük a tanulók veszélyeztetettségét. Az ifjúságvédelmi munkában minden szereplő fontos, ezért a folyamatos együttműködést biztosítani kell. Lényeges a közvetlen, informális kapcsolat is, amely akár a legkényesebb problémák megbeszélését is lehetővé teszi.

**IX. Közösségfejlesztés:**

**IX/1. Az iskola szereplőinek együttműködésével kapcsolatos feladatok**

**IX/1/1. Az iskola és a diákközösség kapcsolata**

A tantestület kiemelt feladata, hogy jó kapcsolatot tartson a tanulóközösséggel, szem előtt tartsa a diákközösségek és a tanulók egyéni érdekeit. Minden nevelői döntés a tanulók érdekében történjen, azok fejlődését szolgálja. A tanulóközösségek szervezete a diákönkormányzat. Feladata, hogy tagjainak érdekeit képviselje. Irányítószerve a diáktanács, élén a diáktanács elnöke áll. Tanévenként egyszer tájékoztatja a tanulóközösséget a munkájáról. A diákönkormányzat munkáját egy fő pedagógus segíti.

**IX/1/2. Az iskola és a szülő kapcsolata**

Kiemelkedően fontos feladatunknak tartjuk a szülőkkel való folyamatos partneri viszony kialakítást és fenntartását. A nyitottságot jól szemlélteti, hogy az „anyaiskolából” hozzánk járó gyerekek szüleivel szinte napi kapcsolatban vagyunk. Délutánonként betekintést nyerhetnek a képzőművészeti tanszakos gyerekek munkáiba, megnézhetik az elkészült alkotásokat. A meghatározott fogadóórákon kívül is adnak lehetőséget a tantestületünk tagjai megbeszélésekre, tájékozódásra, a gyerekek haladásával, fejlődésével kapcsolatos információk megvitatására. Ilyen találkozási lehetőségek még a táncpróbák, táncvizsgák, bemutató órák, vizsgakiállítások, közös kirándulások, kiállításlátogatások, táborok, díjkiosztókon való részvétel is. Szinte bármikor kereshetnek bennünket a szülők a gyerekekkel felmerült problémákkal kapcsolatosan. Folyamatosan tájékoztatjuk a szülőket a szülői munkaközösségeken keresztül is az iskolával kapcsolatos eseményekről, döntésekről, a felmerült problémákról - ha az egész közösséget érintik- aziskola egészének életéről, az eredményekről, új pályázatokról, módszerekről, projektekről, aktuális programokról. Aziskola internetes oldalain naprakész információkat, híreket találnak rólunk. A fogadóórák, nyílt napok, szülői értekezletek a hivatalos együttműködést szolgálják. A szülői érdekképviseletet a Szülői Tanács biztosítja. Tagjait tanszakonként saját maguk választják meg. Azokban az ügyekben, amelyekben a szülői tanácsnak, az SZMSZ vagy valamilyen jogszabály véleményezési jogot biztosít, a véleményt az intézményvezető kéri meg az írásos anyagok átadásával. Az iskola vezetője évente 2 alkalommal ad tájékoztatást a Szülői Tanács részére az iskola munkájáról.

**IX/1/3. A pedagógusok helyi-intézményi feladatai:**

Az intézményben dolgozó pedagógusok felelősséggel és önállóan, a tanulók tudásának, képességeinek és személyiségének fejlesztése érdekében végzik szakmai munkájukat a munkaköri leírásban foglaltak keretein belül az iskola tantárgyfelosztásában meghatározott munkarend alapján.

A pedagógus:

* kialakítja a feladatokat a tanulócsoportokban
* tanóráira és a tanórán kívüli foglalkozásaira rendszeresen felkészül, nagy gondot fordít a módszertani innovációra, a rendelkezésre álló idő optimális kihasználására
* gondot fordít a tehetséges tanulók megfelelő foglalkoztatására
* a gyermekek fejlődését sokoldalú szemléltetéssel, hatékony módszerekkel szolgálja
* rendszeresen ellenőrzi és értékeli teljesítményüket
* a tanulók személyiségfejlesztését tervszerűen végi s ennek keretében feladata a gyermekek minél alaposabb megismerése, amit a tanulók állandó, tudatos megfigyelésével, változatos, közös tevékenységek szervezésével érhet el.
* biztosítja a tanulói száma, hogy nyugodt légkörben, türelmes, elfogadó környezetben fejlődjenek
* feladata a tanulás, a művészeti tevékenységek az alkotómunka megszerettetése, a művészetekben való elmélyülés és érdeklődés kialakítása, fenntartsa és fejlesztése
* a tanítási órákon kívüli foglalkozásokon különös gondot fordít a tanulók együttműködési készségeinek, önállóságának és öntevékenységének kialakítására
* állandó jelleggel gyarapítja szakmai és pedagógiai tudását a szaktárgya körébe tartozó új eredmények megismerésére törekszik és a módszertani fejlesztések körében tájékozódik
* a hivatáshoz méltó magatartás tanúsítása
* az alapvizsgák, záróvizsgák lebonyolítása
* bemutatók, kiállítások szervezése
* pályázati anyagok összegyűjtése
* együttműködés az iskola vezetőségével, a munkatársakkal, szakemberekkel

**IX/1/4. A szülő feladata**

A szülő kötelessége, hogy gondoskodjon gyermeke testi, értelmi, lelki, erkölcsi fejlődéséhez szükséges feltételek biztosításáról. Figyelemmel kísérje gyermeke, minden szükséges feltételt megadjon ahhoz, hogy gyermeke teljesíteni tudja vállalt kötelezettségeit. Rendszeresen tartson kapcsolatot a gyermek tanáraival, tájékozódjon az iskolában folyó munkáról. Támogassa gyermekét abban, hogy a közösség aktív tagjává válhasson, örömmel és eredményesen vegyen részt az iskola, ill. a választott művészeti terület munkájában.

**IX/1/5. A szülő, a tanuló, a pedagógus és az intézmény partneri kapcsolattartásnak rendje**

A diákok és a pedagógusok együttműködésének formái:

* A tanulókat az iskola életéről, a munkaterv feladatairól a szaktanárok és az igazgató tájékoztatja az órákon ill. az iskola honlapján, közösségi oldalain keresztül

**IX/1/6. A szülők és a pedagógusok együttműködésének formái:**

* szülői értekezlet
* egyéni beszélgetés
* írásbeli tájékoztatás
* tanszaki programok: vizsgakiállítások, táncvizsga, fellépések, szereplések

**X. A tanulmányok alatti vizsgák szabályai:**

A tanulmányok alatti vizsgák eljárási szabályait a 20/2012 (VIII.31.) EMMI rendelet tartalmazza.

Az alapfokú művészeti iskolában a művészeti alapvizsgát és záróvizsgát kell szervezni. A vizsgafeladatokat az intézmény helyi tanterve alapján dolgozzuk ki. Ha a tanuló más művészeti ágba tartozó tanszakra kíván bekapcsolódni, az adott tantárgyból különbözeti vizsgát kell tennie. Ugyanezt az eljárást alkalmazzuk az évközi belépéseknél is (ld. különbözeti vizsga), ekkor az előző időszak tananyagából kötelező a vizsga, mert ez a feltétele a tovább haladásnak. A különbözeti vizsga célja annak megállapítása, hogy a tanuló rendelkezik-e a tanulmányok folytatásához szükséges ismeretekkel. Művészeti záróvizsgát az alapfok 6. évfolyam elvégzése után tehetnek a tanulók. Ez a feltétele a továbbképző évfolyamba lépésnek is. Művészeti alapvizsgára az a tanuló bocsátható, aki az iskola utolsó alapfokú évfolyamát sikeresen elvégezte és a vizsgára jelentkezett. A művészeti alapvizsga és záróvizsga követelményeit, vizsgafeladatait- valamennyi vizsgatantárgy esetén az alapfokú művészetoktatás követelményei és tantervi programja figyelembevételével kell meghatározni. A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és gyakorlati tudása. (Az alap és záróvizsga követelményeiről minden tanévben külön vizsga jegyzőkönyv készül. )

**XI. A felvétel-és átvétel szabályai:**

A tanulói jogviszony felvétel vagy átvétel útján keletkezik. Az alapfokú művészeti iskolába jelentkezési lap benyújtásával kell jelentkezni. A beiratkozás időpontját harminc nappal korábban (határidőtől számítva) nyilvánosságra hozzuk az intézmény honlapján, közösségi oldalán és a helyi médiában. A tanulói jogviszony a beiratkozással jön létre és egy tanévre szól. Minden tananév elején új jelentkezési lapot kell leadni.

A tanulói jogviszony megszűnik:

* ha a tanuló a térítési díjat/tandíjat nem fizeti be a befizetési időszak végéig
* amennyiben a szülő írásban bejelenti a tanuló kimaradását
* ha a mulasztások száma meghaladja a törvényben előírtakat

Az egyes évfolyamok elvégzéséről a tanév végén bizonyítványt kapnak a tanulók. Az évfolyamokra meghatározott követelmények teljesítése a továbbhaladás feltétele.

**XII. Az iskola ellenőrzési és értékelési rendszere:**

Az ellenőrzés célja a végzett munka értékelése, a nevelés-oktatás eredményeinek megítélése, a működés jogszerűségének vizsgálata és biztosítása.

**XII/1. Az iskola belső ellenőrzésének feladatai:**

1. A szakmai tevékenységgel összefüggő ellenőrzési feladatok
2. A gazdálkodási tevékenységgel kapcsolatos ellenőrzési feladatok

A folyamatos belső ellenőrzés megszervezéséért az intézmény vezetője a felelős. A vezetői ellenőrzési tevékenység az irányító tevékenység szerves része. Az ellenőrzés jellege lehet időszakos, állandó, kiemelt, speciális, bejelentett, bejelentés nélküli, alkalomszerű. Az ellenőrzés lebonyolításának legfontosabb szabálya a tervszerűség.

**XII/2. Az ellenőrzési terv a következőket tartalmazza:**

* az ellenőrízendő területeket, az ellenőrzés célját
* az ellenőrzés jellegét
* az ellenőrzés formáját
* az ellenőrzést végző személy/ek megjelölését
* az ellenőrizendő időszak megjelölését

**XII/3. Formái:**

* óra ellenőrzés
* tanórán kívüli tevékenység ellenőrzése
* beszámoltatás, kiállítások, előadások ellenőrzése
* írásos dokumentumok vizsgálata
* helyszíni ellenőrzések

**XII/4. Az ellenőrzés területei:**

* a pedagógusok szakmai munkájának ellenőrzése, értékelése
* a tanulók munkájának, tevékenységének ellenőrzése
* a tárgyi-és eszközgazdálkodás ellenőrzése

Az intézmény egyszemélyes felelős vezetője, a belső ellenőrzés operatív irányítója az igazgató. Az intézményben folyó munka megszervezésére, a dolgozók irányítására és ellenőrzésére elsődlegesen jogosult és köteles. Ellenőrzési joga és kötelezettsége kiterjed az intézmény összes dolgozójára.

**XIII. Az intézményben folyó munka** **értékelése, mérése:**

Az értékelés alapját az ellenőrzés során szerzett tapasztalat jelenti, amely a végzett munka eredményeit veszi számba.

**XIII/1. Az értékelések formái:**

* jelentések
* beszámolók
* egyéni és/vagy csoportmegbeszélések
* minősítések
* különböző jellegű értekezletek / osztályozó, év végi, félévi, nevelési/

**XIII/2. A tanulók értékelésének formái:**

* írásbeli
* szóbeli

Az írásbeli értékelés fajtái: Tanév közben 1-5 skálájú érdemjeggyel. Az értékelés alapja az alapfokú művészetoktatás követelményeinek teljesítése.

Az értékelés gyakorisága:

szóbeli: folyamatosan a tanév során

írásbeli: havonta, félévkor, tanév végén

A tanulmányi munkát és a szorgalmat félévkor ellenőrzőben, tanév végén a bizonyítványban értékeljük.

**XIV. A tanulói munka ellenőrzése és értékelése:**

Alapelvek:

* Az ellenőrzés és értékelés legyen mindenkor folyamatos, ösztönző, fejlesztő jellegű. Vegye figyelembe a tanulók képességeit, a teljesítményben bekövetkező fejlődési tendenciát, a tantervi követelményeket
* A tanulók és a szülők ismerjék az ellenőrzés célját és módját. A szülőket a gyermek előmeneteléről folyamatosan tájékoztatni kell.
* Az ellenőrzés és értékelés legyen mindig reális, nyílt és őszinte
* A tanuló joga, hogy kifejthesse véleményét az ellenőrzés és értékelés folyamatában
* Érdemjegyet adni csak az ismeretanyag elsajátítására lehet. Valaminek a hiányát vagy viselkedési problémát a szaktárgyi érdemjeggyel nem értékelhetünk
* Az érdemjegyet kísérje szóbeli vagy írásbeli indoklás

Az értékelés bármilyen formáját alkalmazzuk, azt a személyiség tiszteletben tartásával, segítő, megerősítő, javító, fejlesztő szándékkal tegyük

**XIV/1. Az értékelés szempontjai:**

* a tanuló tárgyi tudása
* viszonyítás a tanuló eddigi teljesítményéhez
* az egyéni teljesítmény viszonyítása az adott feladathoz
* munkafegyelem
* a tantárgyhoz, tevékenységhez való viszony
* szorgalmi feladat
* önképzés
* versenyeken, pályázatokon való részvétel

**XIV/2. A tanulók értékelésének fokozatai és alkalmai:**

* szaktanári
* igazgatói dicséret
* oklevél, könyvjutalom

**XIV/3. Fegyelmező intézkedések:**

Alkalmazásuknál a fokozatosság elvét érvényesítjük és alaposan mérlegelünk. Csak akkor van értelme, ha az elkövetett hibák és hiányosságok megszüntetéséhez vezet és pozitívan formálja az egyént, ill. csoportot.

A fegyelmi intézkedések fokozatai és formái:

* figyelmeztetés
* megrovás
* tantestületi megrovás
* meghatározott kedvezmények megvonása

**XIV/4. A szorgalom értékelése:**

Példás (5) – Ha a tanítási órákra való felkészültsége képességeihez mérten céltudatos, igényes, pontos, megbízható, plusz feladatokat is vállal, a tanórákon aktív

Jó (4) – Ha iskolai munkáját teljesíti, vállalt feladatait elvégzi, de általában csak a kötelező feladatot vállalja. Ösztönözni kell.

Változó (3) – Ha iskolai munkájában csak időnként tanúsít törekvést, kötelességét csak ismételt figyelmeztetés után teljesíti, teljesítménye hullámzó, képességi szintje alatt teljesít, sokszor figyelmetlen. Érdeklődése szétszórt ingadozó, önállótlan, segítségre szorul

Hanyag (2) – Ha képességeihez mérten keveset tesz tanulmányi fejlődése érdekében. Kötelességét gyakran elmulasztja, munkájában megbízhatatlan. Közömbös, önállótlan, a segítséget elutasítja. Valamelyik tárgyból bukik.

**XIV/5. Az osztályozóvizsga, javítóvizsga, különbözeti vizsga szabályai:**

A tanuló minősítéséről, magasabb évfolyamba való lépéséről a művészeti tárgyakat tanító pedagógusok együttesen döntenek. Ha a tanuló mulasztása a tanévben a tanítási órák egyharmadát elérte, a tanév végén nem osztályozható, kivéve ha mulasztása nem igazolatlan, a nevelőtestület engedélyezheti, hogy a művészeti tantárgyakból osztályozóvizsgát tegyen.

A művészetii iskolában a vizsgák vizsgabizottság előtt folynak. A vizsgabizottságot az iskola igazgatója bízza meg. Elnök lehet az intézményvezető vagy az intézményvezető helyettes, a vizsgabizottság tagjai pedig a tantárgyat tanító és a vele azonos szakos másik pedagógus. A vizsgákról minden esetben jegyzőkönyv készül.

**XV. A pedagógiai program végrehajtásához szükséges kötelező eszközök és felszerelések jegyzéke**

Törvényi háttér: 20/2012.(VIII.31.) EMMI rendelet az intézmények kötelező minimális eszközeiről és felszereléseiről

**ALAPFOKÚ MŰVÉSZETI ISKOLÁK**

**A MŰVÉSZETOKTATÁSI INTÉZMÉNYEK ÉS MŰVÉSZETI ÁGAIK KÖZÖS KÖVETELMÉNYEI**

**I. HELYISÉGEK**

(mind a négy művészeti ághoz)Az egyes helyiségek jellemző adatait (alapterület, belmagasság, légköbméter, belső burkolat, megvilágítás stb.) a hatályos építészeti, egészségügyi, munkavédelmi és tűzvédelmi jogszabályok tartalmazzák.

|  |  |  |  |
| --- | --- | --- | --- |
|  | A | B | C |
| 1. | ***Eszközök, felszerelések*** | ***Mennyiségi mutató*** | ***Megjegyzés*** |
| 2. | tanterem | 3 | 56, 60, nagy ének terem |
| 3. | intézményvezetői iroda | 1 |  |
| 4. | intézményvezető-helyettesi iroda | 1 |  |
| 5. | iskolatitkári iroda | 1 |  |
| 6. | nevelőtestületi szoba | 1 |  |
| 7. | Könyvtár (adattár) | 1 | a művészeti könyvek, segédkönyvek, kották, hanglemezek és egyéb hangzó anyagok, diafilmek stb. elhelyezésére – saját épülettel rendelkező intézmény esetében. |
| 8. | Tánc és bemutató terem | 1 |  |
| 9. | Tornaterem | 1 |  |
| 10. | Táncterem | 1 |  |
| 11. | **Kiszolgálóhelyiségek** |  |  |
| 12. | szertár, raktár (hangszertár, jelmeztár) | 11 | művészeti áganként biztonsági felszereléssel, a hangszerfajtáknak, jelmezeknek, díszleteknek, színpadi kellékeknek, képző- és iparművészeti tárgyaknak, anyagoknak biztonságos tárolására |
| 13. | aula (előtér, várakozó) | 1 | porta, várakozóhelyiség és a ruhatár funkcióját is betöltheti |
| 14. | porta | 1 | szükség esetén az előtérben is kialakítható – saját épülettel rendelkező intézmény esetében |
| 15. | személyzeti WC helyiség | szintenként, nemenként 1 | alkalmazotti létszám figyelembevételével |
| 16. | tanulói WC helyiség | szintenként, nemenként 1 | tanulói létszám figyelembevételével |
| 17. | öltöző, zuhanyzó | nemenként 1 |  |
| 18. | elsősegély helyiség | iskolánként 1 |  |

**II. HELYISÉGEK BÚTORZATA ÉS EGYÉB BERENDEZÉSI TÁRGYAI MINDEN MŰVÉSZETI ÁG RÉSZÉRE**

|  |  |  |  |
| --- | --- | --- | --- |
|  | A | B | C |
| 1. | ***Eszközök, felszerelések*** | ***Mennyiségi mutató*** | ***Megjegyzés*** |
| 2. | tanterem, műterem, tanszaki műhelyterem | (berendezése az egyes művészeti ágaknál, tanszakoknál ismertetettek szerint) |  |
| 3. | intézményvezetői és intézményvezető-helyettesi, | 2 |  |
| 4. | iskolatitkári iroda | 1 |  |
| 5. | számítógép, internet hozzáféréssel, perifériákkal | 1 | ügyviteli feladatok ellátásához |
| 6. | nevelőtestületi szoba | 1 |  |
| 7. | könyvtár | 1 |  |

|  |  |  |  |
| --- | --- | --- | --- |
|  | ***A*** | ***B*** | ***C*** |
| ***1.*** | ***Eszközök, felszerelések*** | ***Mennyiségi mutató*** | ***Megjegyzés*** |
| 2. | **Taneszközök** |  |  |
| 3. | tárgyak, eszközök, információhordozók az iskola pedagógiai programjában előírt tananyag feldolgozásához | évfolyamok, tanszakok, tantárgyak alapján a tanulói létszám figyelembevételével oly módon, hogy az iskola munkarendje szerint minden tanuló és csoport alkalmazhassa | Az alapfokú művészetoktatás tantervi követelményei és a pedagógiai programban meghatározottak szerint az iskola által tanított tantárgyak esetében |

**III. NEVELŐMUNKÁT SEGÍTŐ ESZKÖZÖK**

**IV. EGÉSZSÉG- ÉS MUNKAVÉDELMI ESZKÖZÖK**

**4.1 AZ EGYES MŰVÉSZETI ÁGAK, TANSZAKOK KÖVETELMÉNYEI**

***4.1.2. TÁNCMŰVÉSZET***

*(balett, moderntánc, néptánc, társastánc tanszak)*

|  |  |  |  |
| --- | --- | --- | --- |
|  | A | B | C |
| 1. | *Eszközök, felszerelések* | *Mennyiségi mutató* | *Megjegyzés* |
| 2. | Helyiségek |  |  |
| 3. | táncterem | 1 |  |
| 4. | tanári öltöző, tusoló | nemenként 1 |  |
| 5. | kellék- és jelmeztár vagy  kellék- és jelmeztároló | 10 | jelmezek, viseletek számára |
| 6. | Helyiségek bútorzata, egyéb berendezési tárgyai és oktatási eszközei |  |  |
| 7. | Tanterem | 1 |  |
| 8. | tanulói asztalok, székek | tanulók létszámának figyelembevételével |  |
| 9. | tanári asztal, szék | tantermenként 1 |  |
| 10. | eszköztároló szekrény | tantermenként 1 |  |
| 11. | Tábla, vagy flipchart | tantermenként 1 | elméleti órák helyiségébe |
| 12. | CD lejátszó | tánctermenként 1 |  |
| 13. | televízió, digitális kamera, DVD lejátszó | iskolánként (székhelyen és  telephelyen) 1 |  |
| 14. | szeméttároló | helyiségenként 1 |  |
| 15 | Ruhatároló fogas | folyosón létszámnak megfelelően |  |
| 16. | *Táncterem* |  | a tanszaknak megfelelő burkolattal (fapadlózat, laminált padlózat, sportpadló, fapadlózat balett-szőnyegborítással) |
| 17. | Zongora, pianínó, vagy elektromos zongora | 1 |  |
| 18. | zongoraszék | 1 |  |
| 19. | rögzített, vagy mobil tükör |  |  |
| 20. | Rögzített, vagy mozgatható balett rudak | tanulók létszámának figyelembevételével | a tanulók kora szerinti magasságba függesztve, a balett tanszakon |
| 21. | Jelmezek, viseletek, kellékek |  | a tanított tanszakoknak és a tanulói létszámnak megfelelően |

**4.1.*3. KÉPZŐ- ÉS IPARMŰVÉSZET***

|  |  |  |  |
| --- | --- | --- | --- |
|  | A | B | C |
| 1. | ***Eszközök, felszerelések*** | ***Mennyiségi mutatók*** | ***Megjegyzés*** |
| 2. | Valamennyi tanszak és a kötelező közös tantárgyak alapvető eszközei (*a vizuális alapozó gyakorlatok, vizuális alkotó gyakorlat, a grafika és festészet alapjai tantárgyak)* |  |  |
| 3. | Projektor vagy diavetítő | tantermenként 1 |  |
| 4. | Tanári laptop | tantermenként 1 |  |
| 5. | Videó-felvevő | tantermenként 1 |  |
| 6. | Fényképezőgép | 1 |  |
| 7. | Fénymásoló | 1 |  |
| 8. | Szkenner | 1 |  |
| 9. | Égetőkemence | 1 |  |
| 10. | Grafikai prés | 1 | legalább A/3-as méret lehúzására alkalmas méretű |
| 11. | Mobilizálható installáció | 1 |  |
| 12. | Archívum | iskolánként székhelyen az éves munkát bemutató anyag, eredeti vagy digitálisan archivált tanulómunkákból | az eredeti tanulómunkák tárolására, illetve digitális archívum |
| 13. | Tanulói asztal, szék | az egyidejűleg foglalkoztatott tanulók létszámának megfelelő mennyiségben |  |
| 14. | Nevelői asztal, szék | tantermenként 1 |  |
| 15. | Zárható tároló szekrény | termenként 1 |  |
| 16. | Szárító-tároló polc | 1 |  |
| 17. | Mobil lámpa | 2 |  |
| 18. | Rajztábla A/2 – A/3 méretben | az egyidejűleg foglalkoztatott tanulók létszámának megfelelő mennyiségben |  |
| 19. | Elektromos főzőlap | 1 |  |
| 20. | Festékfőző-keverő edények | 2 |  |
| 21. | Vasaló | 1 |  |
| 22. | Varrógép | 1 |  |
| 23. | Rajzi és grafikai eszközök: ceruza, toll, rajzszén, pasztell vagy zsírkréta, tus, karctű | az egyidejűleg foglalkoztatott tanulók létszámának megfelelő mennyiségben |  |
| 24. | Gumihenger | műhelyenként 2 |  |
| 25. | Különböző papírok, kartonok | a tanulólétszámnak megfelelő mennyiségben |  |
| 26. | Festő eszközök: ecsetek, vizes edény, vízfesték, tempera, spaklik, kések | műhelyenként az egyidejűleg foglalkoztatott tanulók létszámának megfelelő mennyiségben |  |
| 27. | Mintázó eszközök, mintázó fák | műhelyenként az egyidejűleg foglalkoztatott tanulók létszámának megfelelő mennyiségben |  |
| 28. | Konstruáló eszközök: olló, snitzer, ragasztószalag, rögzítőeszközök | műhelyenként az egyidejűleg foglalkoztatott tanulók létszámának megfelelő mennyiségben |  |
| 29. | Kézi szerszámok: kalapács, fogó, ár, fűrész, véső, kés, reszelő, drótkefe | műhelyenként az egyidejűleg foglalkoztatott tanulók létszámának megfelelő arányban |  |
| 30. | Mérőeszközök: vonalzó vagy szalagmérce | műhelyenként az egyidejűleg foglalkoztatott tanulók létszámának megfelelő arányban |  |
| 31. | Gyűjtött tárgyak, modellek, drapériák (tanulmánymunkákhoz) | az egyidejűleg foglalkoztatott csoportlétszámok figyelembevételével |  |
| 32. | Szemléltető anyag: képek, könyvek, CD, DVD) | iskolánként (székhelyen és telephelyen) a foglalkozások szükséglete szerint |  |
| 33. | Vízcsap | tantermenként 1 |  |
| 34. | Melegvíz tározó | tantermenként 1 |  |
| 35. | Sötétítő függöny | ablakonként 1 |  |
| 36. | Ruhatároló fogas | a tanulólétszámnak megfelelő mennyiségben |  |
| 37. | *Grafika és festészet tanszak speciális eszközei (valamennyi tanszak és a kötelező tantárgyak fenti alapvető eszközein felül)* |  |  |
| 38. | Munkaasztal, szék | műhelyenként az egyidejűleg foglalkoztatott tanulók létszámának megfelelő számban |  |
| 39. | Tárgyasztal | 1 |  |
| 40. | Rajztábla | az egyidejűleg foglalkoztatott tanulók létszámának megfelelő mennyiségben | alapfokon A/3, továbbképzőben A/2 méretben |
| 41. | Festőállvány | a helyi tantervnek megfelelően az egyidejűleg foglalkoztatott tanulók létszámának megfelelő számban | továbbképző évfolyamokon |
| 42. | Festőalapok: farost táblák, vásznak, kartonok | az egyidejűleg foglalkoztatott tanulók létszámának megfelelő mennyiségben | továbbképző évfolyamokon |
| 43. | Linómetsző készlet | az egyidejűleg foglalkoztatott tanulók létszámának megfelelő mennyiségben | alapfok 4. évfolyamtól |
| 44. | Kormozó eszköz | műhelyenként 1 | alapfok 4. évfolyamtól |
| 45. | Lemezfogó | műhelyenként 1 | alapfok 4. évfolyamtól |
| 46. | Grafikai lapok: kartonok, papírok, linó, fém vagy műanyaglap | a tanulólétszámnak megfelelő mennyiségben |  |
| 47. | Grafikai anyagok: linó festék, szitafesték | a tanulólétszámnak megfelelő mennyiségben |  |
| 48. | Zárható vegyszertároló | 1 | veszélyes anyagok használata esetén |
| 49. | *Szobrászat és kerámia tanszak speciális eszközei (valamennyi tanszak és a kötelező tantárgyak fenti alapvető eszközein felül)* |  |  |
| 50. | Munkaasztal, szék | műhelyenként az egyidejűleg foglalkoztatott tanulók létszámának megfelelő számban |  |
| 51. | Mintázó állvány | a helyi tantervnek megfelelően az egyidejűleg foglalkoztatott tanulók létszámának megfelelő számban | továbbképző évfolyamokon |
| 52. | Mintázó eszközök, segédeszközök: mintázófa, mintázó gyűrű, ecset, edény, fólia | műhelyenként az egyidejűleg foglalkoztatott tanulók létszámának megfelelő mennyiségben |  |
| 53. | Gipszező kéziszerszámok, gipszkeverő, gipszvéső | műhelyenként az egyidejűleg foglalkoztatott tanulók létszámának megfelelő mennyiségben |  |
| 54. | Gipszforma készítő alap- és segédanyagok | a tanulólétszámnak megfelelő mennyiségben |  |
| 55. | Kéziszerszámok: különböző kalapácsok, fűrészek, ráspolyok, reszelők, kézi gyaluk, vésők, fogók, pillanatszorítók | műhelyenként az egyidejűleg foglalkoztatott tanulók létszámának megfelelő mennyiségben |  |
| 56. | Mérőeszközök: vonalzó, derékszögű vonalzó, tolómérce | a helyi tantervnek megfelelően a csoportlétszámok figyelembevételével |  |
| 57. | Szobrászati alapanyagok:  fa, agyag, gipsz, papír, fém, műanyag, textil | a helyi tanterv alapján a tanulólétszámnak megfelelő mennyiségben |  |
| 58. | Fazekaskorong | két tanulónként 1 |  |
| 59. | Agyagnyújtó prés-agyagnyújtó eszköz | 1 |  |
| 60. | Mázazó eszközök: merőkanál, mázszűrő, műanyag edények | a tanulólétszámnak megfelelő mennyiségben |  |
| 61. | Mérőeszközök mázkészítéshez | a tanulólétszámnak megfelelő mennyiségben |  |
| 62. | Kézikorong-forgókorong | az egyidejűleg foglalkoztatott tanulók létszámának megfelelőszámban |  |
| 63. | Díszítő eszközök: íróka, kaparó-véső fémkés, festőecset, festékszóró, polírozó eszköz | az egyidejűleg foglalkoztatott tanulók létszámának megfelelő mennyiségben |  |
| 64. | Korongolási segédeszközök: fa- és gumiprofilok bőrszalag | az egyidejűleg foglalkoztatott tanulók létszámának megfelelő mennyiségben |  |
| 65.. | Különböző kerámia alapanyagok, mázak, kerámia festékek, engobeok | a tanulólétszámnak megfelelő mennyiségben |  |
| 66. | Égetőkemence | 1 |  |
| 67. | Zárható vegyszertároló | 1 | veszélyes anyagok használata esetén |

A szobrászat és kerámia tanszak, a társastánc, a balett tanszakok az alapító okiratunkban szerepelnek, de több éve nem működnek. Bármelyik tanszak újbóli bevezetése esetén a már meglévő eszközöket és felszereléseket kiegészítjük a követelményeknek megfelelően.

HELYI TANTERV

Intézményünk a 27/1998. (VI.10.) MKM rendelet az alapfokú művészetoktatás követelményei és tantervi programjának bevezetéséről és kiadásáról szóló rendelet alapján működik.

Módosítás 32/1999 (VIII.18.) OM rendelet

A 3/2011. ( I.26.) NEFMI rendelet hatálybalépését megelőzően folytatott képzések KIFUTÓ RENDSZERBEN folytatódnak.

A 3/2011. ( I. 26. ) NEFMI rendelet első alkalommal a 2011/2012-es tanévben megkezdett tanulmányokra és tanulókra vonatkozik / 2011. szeptember 1-től felmenő rendszerben alkalmazzuk/

**XVI. HELYI TANTERV**

**AZ ALAPFOKÚ MŰVÉSZETOKTATÁS KÖVETELMÉNYEI ÉS TANTERVI PROGRAMJA**

I. RÉSZ

ÁLTALÁNOS RENDELKEZÉSEK

**A követelmény és tantervi program szerepe a művészetoktatás tartalmi szabályozásában**

1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény) 10. § (3) bekezdése kimondja, hogy a gyermeknek, tanulónak joga, hogy adottságainak, képességeinek, érdeklődésének megfelelő nevelésben és oktatásban részesüljön, képességeihez mérten tovább tanuljon, valamint tehetségének felismerése és fejlesztése érdekében alapfokú művészetoktatásban vegyen részt. Az alapfokú művészetoktatás a művészi kifejezőkészséget alapozza meg, elősegíti a szakmai orientációt, valamint a szakirányú továbbtanulásra történő felkészülést. A művészetoktatás fontos szerepet tölt be a nemzeti hagyományok ápolásában, a nemzeti értékek megőrzésében, a különböző kultúrák iránti nyitottság kialakításában, a kortárs művészet értő befogadásában.

2. Az alapfokú művészetoktatás követelménye és tantervi programja a művészeti-kulturális műveltség azon elemeit, továbbépíthető alapjait tartalmazza, amelyeket ezekben az intézményekben elsajátíthat minden tanuló. A követelmények és tantervi programok tartalmazzák azokat a követelményszinteket és feltételeket, amelyet minden alapfokú művészetoktatási intézménynek teljesítenie, biztosítania kell.

3. A követelmény és tantervi program a tartalmi szabályozást úgy valósítja meg, hogy az egységes alapra az iskolák, a pedagógusok, a tanulók sokféle, differenciált tevékenysége épülhessen.

Lehetőséget ad az iskolafenntartók, a szülők, a tanulók érdekeinek, a pedagógusok szakmai törekvéseinek érvényesítésére, valamint az adott körülmények, feltételek figyelembevételére. Lehetővé teszi, hogy az iskolák és a tanulók a tananyag feldolgozásához, elmélyítéséhez és kiegészítéséhez, a követelmények teljesítéséhez, sajátos szükségleteik, igényeik kielégítéséhez megfelelő idővel rendelkezzenek. E célok érdekében a tantervi program és óraterve az egységes követelményeket úgy állapítja meg, hogy azok teljesítéséhez – átlagos feltételek mellett – a jogszabályokban meghatározott képzési idő keretében lehetőség nyíljon kiegészítő tartalmak és követelmények meghatározására is.

4. A követelmény és tantervi program lehetővé teszi különböző tankönyvek, segédletek és taneszközök alkalmazását, illetve az iskolai pedagógiai programok, ezen belül a helyi tantervek kidolgozását, melyeket a tartalmi szabályozás elengedhetetlen részeiként kezel.

**Alapelvek, célok**

1. Az alapfokú művészetoktatási intézmény a zeneművészet, táncművészet, képző- és iparművészet, valamint a színművészet és bábművészet területei iránt érdeklődő tanulók számára biztosítja készségeik, képességeik fejlesztését, alkotó és önkifejező képességeik kibontakoztatását, tehetségük gondozását. Az alapfokú művészetoktatás követelménye és tantervi programja (a továbbiakban: követelmény és tantervi program) a speciális művészeti készségek és ismeretek fejlesztését képező tartalmakat és tudásszintet meghatározó alapdokumentum.

A követelmény és tantervi program segítséget nyújt ahhoz, hogy az alapfokú művészetoktatás valamennyi hazai intézményében az alapvető nevelési és oktatási tartalmak egységesen és arányosan érvényesüljenek.

2. A követelmény és tantervi program határozza meg azokat a kötelező és alapvető tartalmakat, amelyek adott művészeti ágon belül az alapfokú művészetoktatási intézmények közötti átjárhatóságot biztosítják. Az egységesítést szolgáló közös alapra építhetik az alapfokú művészetoktatási intézmények pedagógiai programjukat, azon belül helyi tantervüket, melyet a helyi igények és célok figyelembevételével fogalmazhatnak meg.

3. Az alapfokú művészetoktatás olyan fejlesztőpedagógiát képvisel, amelyben a hangsúly a követelmények teljesítésével történő képesség- és személyiségfejlesztésen van.

A tantervi szabályozás rugalmassága révén hozzájárul az integrált oktatás-nevelés megvalósításához, az esztétikai-művészeti tudatosság és kifejezőkészség kompetenciaterület fejlesztéséhez.

A tananyag a különböző művészeti területek azon alapvető tartalmait foglalja magába, amelyek elengedhetetlenül szükségesek a zene-, a tánc-, a képző- és iparművészeti, valamint a szín- és bábművészeti műveltség megalapozásához, a különböző kompetenciák fejlesztéséhez.

A tananyag eszköz a tanulók értelmi, érzelmi és kifejezőképességeinek fejlesztésében. A művészetoktatás a készség- és képességfejlesztést, az ismeretgazdagítást a személyiségformálás eszközeként kezeli, követelményeit a gyermek életkori fejlődési jellemzőihez igazítja.

4. A művészetoktatás tantervi programja az egyes művészeti területek követelményeire, a művészeti ágak sajátos nevelési és oktatástörténeti értékeire, a művészeti nevelés tapasztalataira, a művészetpedagógiai és művészetpszichológiai kutatások eredményeire, a magyar művészeti nevelés nemzetközileg is elismert gyakorlatára épül.

**Az alapfokú művészeti nevelés szerepe a tanulók személyiségfejlesztésében**

1. Az alapfokú művészeti oktatás-nevelés a teljes emberré válást (az értelmi és érzelmi nevelés közötti összhangot), a közösségformálást, a szociokulturális hátrányok csökkentését, a kulcskompetenciák fejlesztését, a világ komplex befogadását, az önkifejezést és örömet jelentő alkotás lehetőségét, a tehetséggondozást segíti elő.

A különböző művészeti területekkel összefüggő gyakorlati tevékenységek, kreatív feladatok által az ismeretek élményszerűvé, a tanulók sajátjaivá válnak, segítik a mélyebb megismerést, és fejlesztik a kreativitást. A művészetekkel való foglalkozás hozzájárul az észlelés érzékenységének, a kifejezés árnyaltságának fejlesztéséhez.

2. A művészeti tevékenység magában hordozza a személyiségformálás specifikus lehetőségét. A művészeti nevelés biztosítja a tanulás személyes tapasztalati módját. A tanulók élményszerű tapasztalatokon keresztül ismerhetik meg a művészeti stílusok és irányzatok sokszínűségét, valamint azokat a kifejezési formákat, amelyek a zeneművészetben, táncművészetben, képző- és iparművészetben, valamint a szín- és bábművészetben ötvöződnek.

3. Az alapfokú művészeti nevelés feltárja a művészet megörökítő, átörökítő szerepét, megérteti, hogy az alkotás az egyik legértékesebb emberi alapképesség.

4. A művészeti nevelés megalapozza a tanuló esztétikai szemléletét, kommunikációs képességét, az alkotómunka iránti igényét.

A rendszeresen átélt pozitív élmények alakítják ki azokat az emberi tulajdonságokat, magatartási szokásokat, melyek a művészetek területén az eredményesség összetevői.

5. A művészeti nevelés az alkotó típusú tevékenységek megismertetése által járul hozzá az akarati, az alkotó-alakító cselekvőképesség fejlesztéséhez.

6. A nemzeti, etnikai kisebbséghez tartozót segíti abban, hogy megtalálja, megőrizze és fejlessze identitását, vállalja önmagát, megmutassa a kisebbség értékeit, erősítse a közösséghez való kötődését.

**Az alapfokú művészetoktatás követelménye és tantervi programja tartalmi szabályozásának értelmezése**

A követelmény és a tantervi program

A követelmény és a tantervi program a pedagógiai programokon belül a helyi tantervek és a tantárgyi programok kidolgozásának alapdokumentuma. A követelmény és a tantervi program művészeti áganként határozza meg a nevelő-oktató munka kötelező közös céljait, tartalmazza a nevelő-oktató munka alapjául szolgáló, az egyes tartalmi szakaszokban teljesítendő fejlesztési feladatokat.

Fejlesztési feladat

A fejlesztési feladatok meghatározzák a tanulók képességfejlesztésének különböző területeit, melyek kijelölik, hogy mely kulcskompetenciák fejlesztése kívánatos, a művészeti oktatás folyamata során. A pedagógiai folyamat különböző aspektusaira helyezik a hangsúlyt, figyelembe véve az életkori sajátosságokat, a tananyag felépítését és az egyes évfolyamok követelményeit.

Helyi tanterv

Az a tanterv, melyet egy iskola pedagógiai programjában kitűzött céljainak, alapelveinek megfelelően kiválaszt, vagy összeállít.

A közoktatásról szóló törvény 8/B. §-ának (5) bekezdésében foglaltak alapján az alapfokú művészetoktatási intézményekben folyó nevelő és oktató munka, illetve a helyi tanterv az oktatásért felelős miniszter által – művészeti áganként – kiadott Alapfokú művészetoktatás követelményei és tantervi programjára épül.

A közoktatásról szóló törvény 45. §-ának (3) bekezdése alapján az alapfokú művészetoktatási intézmény a helyi tantervét az Alapfokú művészetoktatás követelményei és tantervi programja alapján készíti el, vagy az ily módon készített tantervek közül választ, és azt építi be helyi tantervként pedagógiai programjába. A helyi tanterv összeállításánál lehetőség van a helyi sajátosságok figyelembe vételével történő tantervfejlesztésre.

Követelmények

A tanulói teljesítmény és továbbhaladás értékelésének alapjául szolgáló kritériumrendszer.

A követelmény és tantervi program a nélkülözhetetlen ismeretek megértésére, feldolgozására, rendszerezésére, kellő elsajátítására, s ezzel párhuzamosan azok alkalmazására helyezi a hangsúlyt. Mindezzel a tanulóknak az ismeretek eredményes alkalmazását lehetővé tevő jártasságait, készségeit, a tevékenységek széles körében érvényesíthető képességeit, azok fejlődését, fejlesztését kívánja megalapozni úgy, hogy az életkori sajátosságoknak megfelelően, egymásra épülően határozza meg az évfolyamok végén elvárható követelményszinteket.

Kompetenciák

A művészetoktatás során kialakítandó, megerősítendő és fejlesztendő ismeretek, képességek, attitűdök rendszerének leglényegesebb, alapvető elemei, amelyre a fejlesztési célok irányulnak.

Tananyag

Az oktatás és a tanulás kiválasztott, különböző módon (spirális, lineáris, koncentrikus, egyéb) elrendezett ismeretanyaga. A tananyag komplex rendszert alkot, amely több szempontból is csoportosítható, és amelyben domináns szerepet kap az ismeretanyag gyakorlati alkalmazása.

A kompetencia alapú tananyag egy adott oktatási program része, amely moduláris felépítésű is lehet, tanuló- és tevékenységközpontú, differenciált módszerek alkalmazására épülő, egyéni fejlesztésre is alkalmas eszközrendszer. Homogén és heterogén csoportokban a tanulók személyes, kognitív, szociális és speciális kompetenciáit fejleszti.

Tanszak

Az oktatásszervezéshez kapcsolódó fogalom. A tantárgyaknak a művészeti ág sajátosságai alapján rendezett csoportja.

Tantárgy

A művészeti ágon belül választott tantervi program.

Főtárgy

Az elsődlegesen kiválasztott tantárgy.

Kötelező tantárgy – kötelezően választható tantárgy

A főtárgy ismeretanyagának feldolgozásához szükséges tantárgy.

Választható tantárgy

A főtárgy ismeretanyagát kiegészítő tantárgy.

Óraterv

A jogszabályokba foglalt tanulási idő pedagógiai céloknak megfelelő felosztása tantárgyak és évfolyamok szerint. Az óratervben hagyományosan heti óraszám szerepel. A helyi tanterv az éves órakeretet megtartva didaktikailag indokolt esetben más óraszám felbontást is alkalmazhat.

Tantervi program

Az oktatás tartalmának, kiválasztásának, elrendezésének, feldolgozásának koncepciója. Funkciója az oktatási folyamat tervszerűségének megalapozása, az oktatás alapvető tartalmi egységeinek meghatározása.

Tantervi tananyagtartalom

A tantervi tananyagtartalomnak általában két szintje van. Az első szinten találhatjuk azt a tantervi tartalmat, amely részletes felsorolás formájában megadja az adott terület, tantárgy legfontosabb témáit, témaköreit, fogalmait, személyeit, műveit.

A második szinten találhatjuk azokat a tartalmakat, amelyek több téma együttesét, csomópontjait jelentik, összefüggésekre, kulcsfogalmakra helyezik a hangsúlyt, a kultúraközvetítés szempontjából relevánsak.

Taneszköz

Oktatási eszköz, segédeszköz, tanítási és szemléltető eszköz. Az oktatás folyamatában felhasználható, az oktatás céljainak elérését elősegítő tárgy. A taneszközök lehetnek hangszerek, háromdimenziós (tanári demonstrációs eszközök, tanulói munkaeszközök), nyomtatott (tanári és tanulói segédletek), oktatástechnikai taneszközök (anyagok és egyéb eszközök).

Vizsgakövetelmények

Az egyes tanulói teljesítmények és a jogszabályban rögzített normák összehasonlítására alkalmas kritériumrendszer az oktatási rendszer szakaszainak határain. Az alapfokú művészetoktatási intézményeket érintően a jogszabályban rögzített a művészeti alapvizsga és záróvizsga követelménye. E vizsgakövetelmények az Alapfokú művészetoktatás követelményei és tantervi programjára épülnek.

**Az alapfokú művészetoktatás követelmény és tantervi program alkalmazásának, és a programfejlesztés gyakorlatának fogalmai**

Oktatási program, (pedagógiai rendszer) a helyi tantervben

A tanítás-tanulás megtervezését-megszervezését segítő, dokumentumok, szakmai eszközök rendszere. A pedagógiai rendszer jellegzetes komponensei a következők.

1. Tantervi program: tartalmazza a tantárgy tanításának céljait, fejlesztési feladatait, a követelményeket témákhoz, évfolyamokhoz vagy hosszabb ciklusokhoz rendelve, az értékelés elveit, továbbá kijelöli és az időben elrendezi a tananyagot.

2. Pedagógiai koncepció, mely összefoglalja, elméletileg is megalapozza azokat a pedagógiai elveket, amelyeken a program alapul.

3. Modulleírások: részletes leírást adnak egy-egy téma feldolgozásának menetéről, mindenekelőtt a tanulói tevékenységekről és az ajánlott eszközökről.

4. Eszközi elemek, amelyek lehetővé teszik a tervezett tevékenységek megvalósítását:

a) információhordozók: tankönyvek, kották, szövegek, képek, filmek, hanghordozók, makettek, digitális adathordozók stb.,

b) feladathordozók: munkafüzetek, feladatlapok stb.,

c) a kettő kombinációi: szoftverek stb.

d) Minden olyan további eszköz, mely a feladat megoldását, a tevékenység végzését lehetővé teszi. (Pl. hangszerek, egyéb felszerelések.)

5. Értékelési eszközök, amelyek elősegítik a tanulói teljesítmények javítását, növelését, amelyek a tanuló egyéni fejlődését szolgálják.

6. Továbbképzési programok, melyek során felkészítik a pedagógusokat a program alkalmazására és továbbfejlesztésére.

7. Támogatás: tanácsadás és programkarbantartás külső szakértő és az iskolavezetés részéről.

A szóhasználatot differenciáltabbá tehetjük, ha oktatási programnak az (1), (2), (3) és (4) pontban felsorolt komponenseket nevezzük, programcsomagról akkor beszélünk, ha ezek kiegészülnek az (5) ponttal. A pedagógiai rendszer pedig a (6) és (7) pontokat is tartalmazza.

A programfejlesztés szintjei

1. A modulok szintje: a program elemi egysége a modul, azaz a tanítási (tanulási) egység, a pedagógiailag feldolgozott téma.

Itt alapvetően két feladat van: a témák azonosítása (azaz a tananyag kiválasztása) és a témák tanításának megtervezése. Egy modul több variációban készül el aszerint, hogy fiatalabb vagy idősebb tanulóknak szánjuk.

2. Az adatbázis szintje: a modulokhoz eszközi elemeket kell kidolgozni: feladatokat, szemléltető és informatív anyagokat. Ezek azonban professzionális fejlesztés esetén nem kötődhetnek kizárólagosan egyetlen modulhoz, külön adatbázisba szerveződnek, amely háttérként szolgál a legkülönbözőbb modulok számára.

3. A rendszerek szintje: a modulok sorrendje és egymásra épülése természetesen az esetek többségében nem lehet véletlenszerű. A programoknak bejárási utakat kell kínálni (lehetőleg többes számban) a kidolgozott modulokhoz. Bizonyos eszközi elemek szorosan kötődnek ezekhez a bejárási utakhoz. Ilyenek a tankönyvek, az értékelési eszközök, a továbbképzési programok, továbbá a tantervi programok.

**TÁNCMŰVÉSZETI ÁG**

A) BALETT TANSZAK

*I. FEJEZET*

*AZ ALAPFOKÚ BALETTOKTATÁS CÉLRENDSZERE ÉS FUNKCIÓI*

Az alapfokú balett oktatás tantervi programja lehetőséget nyújt a tanulók mozgásműveltségének és mozgáskultúrájának sokirányú fejlesztésére, fizikai állóképességének, ügyességének, cselekvő biztonságának, ritmusérzékének, hallásának, tér– és formaérzékének fejlesztésére, gazdagítására. Egészséges életmódra, magabiztosságra, határozottságra, érzelmi nyitottságra nevel. Hozzájárul, hogy a tanulók személyisége nyitottá váljon a közösségi alkotó tevékenység és a művészetek iránt. Kibontakoztatja a tanulók kreativitását, improvizációs képességét, készségét.

A klasszikus balett, tanulása erős koncentrálást, fegyelmezett, tudatos munkát igényel. Tanítása fiatal korban kezdődik, hiszen a test ekkor még laza; az izmok alakíthatóak, az ízületek tágíthatóak.

A klasszikus balett tantárgy mellett megismerkedhetnek a néptánc, a történelmi társastánc, a társastánc és a moderntánc táncnyelvével. E tantárgyak részben szorosan kapcsolódnak a balett oktatáshoz, részben kiegészítik, feloldják a kötött, nagy fegyelmet igénylő munkát. Oktatásuk célja, hogy kiegészítsék a tanulók ismereteit, közös mozgásélményt nyújtsanak, fejlesszék a testi ügyességet. Egy komplex oktatás keretében, a különböző táncművészeti ágak megismertetésével lehetőséget teremtenek a tanulók számára az életkoruknak megfelelő táncművészeti kultúra, műveltség megszerzésére.

A KÉPZÉS STRUKTÚRÁJA

Tantárgyak

Főtárgy:

Balett előkészítő gimnasztika (1–2. előképző évfolyamon)

Klasszikus balett (1–6. alapfokú évfolyamon és a 7–10. továbbképző évfolyamon)

Kötelező tantárgy:

Balett előkészítő gimnasztika (1–2. alapfokú évfolyamon)

Balett elmélet (3–6. alapfokú évfolyamon)

Tánctörténet (9–10. továbbképző évfolyamon)

Kötelezően választható tantárgy az összevont osztályokban:

Balett elmélet,

Tánctörténet

Kötelezően választható tantárgy:

Egy, a klasszikus balettől eltérő táncnyelv az alábbiak közül

Néptánc (3–6. alapfokú évfolyamon), vagy

Történelmi társastánc (3–6. alapfokú évfolyamon), vagy

Társastánc (7–8. továbbképző évfolyamon), vagy

Jazz–technika (3–6. alapfokú évfolyamon), vagy

Graham–technika (7–8. továbbképző évfolyamon)

Választható tantárgyak:

Népi játék (1–2. előképző évfolyamon)

Kreatív gyermektánc (1–2. előképző évfolyamon)

Néptánc (3–6. alapfokú évfolyamon)

Történelmi társastánc (3–6. alapfok évfolyamain)

Jazz–technika (3–6. alapfokú évfolyamon)

Társastánc (7–8. továbbképző évfolyamon)

Graham–technika (7–8. továbbképző évfolyamon

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
|  | Előképző | | Alapfok | | | | | | Továbbképző | | | |
|  | 1. | 2. | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | 2 | 2 | 2 | 2 | 2–3 | 2–3 | 2–3 | 2–3 | 3 | 3 | 3 | 3 |
| Kötelező tantárgy |  |  | 2 | 2 | 1 | 1 | 1 | 1 |  |  | 1 | 1 |
| Kötelezően választható tantárgy |  |  |  |  | 1 | 1 | 1 | 1 | 1 | 1 |  |  |
| Választható tantárgy | 2 | 2 | 1–2 | 1–2 | 1 | 1 | 1 | 1 | 1–2 | 1–2 | 1–2 | 1–2 |
| Összes óra: | 2–4 | 2–4 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat Összes óra rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak.

A képzés évfolyamainak száma: 12 évfolyam (2+6+4 évfolyam)

Az első számjegy az előképző, a második számjegy az alapfok, a harmadik számjegy a továbbképző évfolyamainak számát jelenti.

A tanszakok kötelezően előírt tantárgyai és azok óraszámai figyelembevétele mellett a tanuló más tanszak vagy művészeti ág képzésébe is bekapcsolódhat illetve azok tanítási óráin részt vehet.

A tanítási órák időtartama: 45 perc

A BALETTOKTATÁS ÁLTALÁNOS FEJLESZTÉSI KÖVETELMÉNYEI

Kiemelt kompetencia területek a mozgáskultúra megalapozására és fejlesztésére

Szakmai kompetenciák

Fejlessze a tanuló tánchoz szükséges képességeit, izomzatát, mozgáskultúráját, ritmusérzékét, koordinációs készségét, dinamikai különbségek iránti érzékét, rugalmasságát, hajlékonyságát, a különböző tánctechnikák iránti érzékenységét. Ezzel párhuzamosan a technikai adottságok, a fizikai állóképesség, a tér–, forma– és stílusérzék, fantázia, előadói készség, improvizációs készség, a táncmemória fejlesztése is szükséges

Személyes kompetenciák:

Érzelmi intelligencia, művészi kifejezőkészség, szorgalom, önismeret, koncentráció, önfegyelem, elhivatottság, kreativitás, ötletgazdagság, az alkotói magatartás, lelkiismeretesség, önbizalom, testi–lelki harmónia, magabiztos fellépés

Társas kompetenciák

Együttműködés képessége, közös munka, alkalmazkodás, irányíthatóság, tolerancia, kommunikációs készség, azon viselkedési formák tanulása, amely alapján konstruktívan be tud illeszkedni és aktívan részt tud venni a társas táncolásban

Módszerkompetenciák

Tanulás tanulása, a tanulók rendszeres, céltudatos, igényes munkára, hatékony gyakorlásra nevelése

A táncstílusok, a tánctörténet megismertetése

A tánc tanulásán keresztül a tanuló fejleszti akaratát, ízlését, személyiségét, alkalmazkodóképességét, a tánc iránti szeretetét, az interpretáláshoz szükséges önfegyelmét, az önkontrollt és annak tudatos használatát, a rendszeres munka igényét, a munkában való részvételhez szükséges megfelelő magatartásformát, a gondolkodás szükségességének tudatát, a művészetek iránti nyitottságot, érzékenységet

Ösztönözze a tanulót az igényes munkára, a színházi táncesemények látogatására, alkalmi eseményeken való szereplésre, az érzelmi nyitottságra, az egészséges életmódra, külső megjelenésének – testtartás, ápoltság, öltözködés – igényességére

Irányítsa a tehetséges tanulót szakirányú továbbtanulásra, a továbbképző folytatására, az amatőr táncéletbe való bekapcsolódásra

A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

A művészeti alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte és a vizsgára jelentkezett.

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte és a vizsgára jelentkezett

A művészeti alapvizsga és záróvizsga követelményei, feladatai meghatározásának módja

A művészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú művészetoktatás követelményei és tantervi programja figyelembevételével kell meghatározni. A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása.

A művészeti alapvizsga és záróvizsga feladatait a vizsgabizottság elnöke hagyja jóvá, amennyiben az nem felel meg a követelményeknek, átdolgoztathatja.

Vizsga tantárgyak

Művészeti alapvizsga

Klasszikus balett

Balett elmélet

Művészeti záróvizsga

Klasszikus balett

Tánctörténet

A művészeti alapvizsga és záróvizsga egyes részei alóli felmentés

Mentesülhet (részlegesen vagy teljes mértékben) az adott tantárgyból a művészeti alapvizsga illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként illetve párban – a versenyfelhívásban meghatározott helyezést, teljesítményt, szintet elérte.

Ha a tanuló már rendelkezik a táncművészeti ág valamelyik tanszakán tánctörténet tantárgyból megszerzett művészeti záróvizsga–bizonyítvánnyal, akkor számára az adott tantárgyból a vizsga alól felmentés adható.

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni.

A művészeti alapvizsga, illetve záróvizsga eredményét a vizsga tantárgyakból kapott osztályzatok számtani közepe adja. Ha az átlagszámítás eredménye öt tizedre végződik, a végső eredmény meghatározásában a gyakorlati tantárgyból kapott osztályzat a döntő.

Amennyiben az intézmény előrehozott művészeti alapvizsgát vagy záróvizsgát szervez, úgy annak eredményét a tanuló kérésére a művészeti alapvizsgán és záróvizsgán figyelembe kell venni.

Eredményes művészeti alapvizsgát illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette.

Sikertelen a művészeti alapvizsga illetve a záróvizsga, ha a tanuló valamely vizsgarészből illetve vizsga tantárgyból elégtelen érdemjegyet kapott. Sikertelen vizsga esetén a tanulónak csak abból a vizsgarészből illetve vizsga tantárgyból kell javítóvizsgát tennie, amelynek vizsgakövetelményét nem teljesítette.

*II. FEJEZET*

*BALETT TANSZAK*

BALETTELŐKÉSZÍTŐ GIMNASZTIKA

A balettelőkészítő gimnasztika célja, hogy az előképzős tanulók testét a helyes testtartás elsajátításával, izomfejlesztő és erősítő gyakorlatokkal tegye alkalmassá a balettoktatás megkezdésére. Lelkileg és fizikailag egyaránt hangolja rá a nehéz, figyelmes munkára, készítse fel az izmokat a nehezedő gyakorlatok elvégzésére. A gimnasztikus alapkövetelményű mozgásanyag a legmegfelelőbb a balettoktatás előkészítésére. Egyszerű mozgásformáiból adódóan, tananyaga az életkor és az érettség szempontjából arányosan alakítható. Felkészíti a tanulót testileg és szellemileg az egészséges, fegyelmezett, harmonikusan képzett, kifinomult mozgások elsajátítására. A gimnasztikai gyakorlatok széles skálája lehetővé teszi az izomerő fejlesztését, az állóképesség növelését, az ízületek flexibilitását, a koordinált plasztikus mozgáskészséget, ami segíti a balett speciális követelményeinek elsajátítását. Ez a mozgásrendszer az egész mozgatórendszerre ható nyújtó és erősítő mozgások összessége, amely olyan alapkoordinációs képességeket fejleszt, amik harmonikusan alakítják a tanuló szervezetét, elősegítik a mozgásérzékelés fejlődését, valamint ismeretet közvetítenek a mozgás, tér, idő és dinamika összetevőiről.

**Előképző évfolyamok**

1. évfolyam

Fejlesztési feladatok

– A helyes testtartás, a különböző járás és futásformák, az álló, ülő, térdelő és fekvő helyzetek, a kartartások és karvezetések megismertetése. Az izomzat erősítése, a különböző izomcsoportok nyújtása

– A tanuló tágságának és hajlékonyságának, állóképességének, egyensúlyérzékének, rugalmasságának, ízületi mozgékonyságának, koordinált mozgásának, kitartásának ritmusérzékének fejlesztése. A tudatos testhasználat, fegyelmezett és céltudatos hozzáállás, megfelelő önértékelés, térben való tájékozódás képességének kialakítása

Tananyag:

Bemelegítő gyakorlatok

– Különböző járás– és futásformák

Gyakorlatok középen, állásban

Lábfejgyakorlatok

– Féltalp – spicc

– Lábcsúszatás előre és zárás parallel pozícióban

– Lábfelhúzás parallel–passé helyzetben

Nyújtó gyakorlatok

– Guggolásban rugózás,

– Zárt állásban hátul összefogott kézzel előrehajlás

– Terpeszállásban törzsdöntés előre

Gyakorlatok ülőhelyzetben

Nyújtott ülésben

– Lábfej gyakorlatok

– Nyújtó gyakorlatok

– Hát– és törzserősítő gyakorlatok

– Oldalizmok nyújtása

– Csípő–váll kontrollálása

Hajlított ülésben

– Hasizom erősítő gyakorlatok

– Gerinc hajlékonyságát elősegítő gyakorlatok

Terpeszülésben

– Nyújtás

Gyakorlatok térdelésben

– Rüszt fejlesztés

– Combizom erősítés

– Derékhajlítás

– Grand battement előkészítés

Gyakorlatok fekvő helyzetben

– Háton fekvésben

– Hasizom fejlesztés

– Combizom erősítés

– Gerinc hajlékonyságának fejlesztése

– Nyújtás

Hason fekvésben

– Hátizom gyakorlatok

Nyújtások

– Béka

– Híd

– Haránt spárgák

– Angol spárga

Ugrások

– Allegro előkészítésére

– Ugrás 2 lábra érkezve – ugrás 1 lábra érkezve

Kargyakorlatok

– Kartartások

– Karvezetések

– Helyes kézfej és ujjtartás

Követelmények

A tanuló ismerje a helyes testtartást, a különböző járás és futásformákat, álló, ülő, térdelő és fekvőhelyzeteket, a kartartásokat és a karvezetéseket

A tanuló legyen képes a tanult gyakorlatok csoportos bemutatására tanár segítségével

2. évfolyam

Fejlesztési feladatok

– Az en dehors járásformák, a ritmizált járás– és futásformák megismertetése. A középgyakorlatok és az ugrások kifordítása en dehors helyzetbe

– A tanuló rugalmasságának, hajlékonyságának, izomerejének, állóképességének, ritmusérzékének, koordinációs képességének fejlesztése

Tananyag

Bemelegítő gyakorlatok

– Járás csípőre tett kézzel, lefeszített spiccel, egyszerű ritmus tapsolása járással együtt

– Féltalpon járás karvezetésekkel

– Járás kifelé fordított lábakkal, később ritmizált járás

– Járás nyújtott térddel, törzshajlítással és döntéssel kombinálva

– Futás térdemeléssel, sarokemeléssel

– Szökdelés páros lábbal, guggolásban

– Oldal chassé

– Előre chassé

Gyakorlatok középen

– Spicc, féltalp en dehors I. pozícióban, II. pozícióban karhasználattal

– Lábcsúsztatás előre és oldalra en dehors helyzetben

– Terpeszállás kifelé fordított lábbal: törzshajlítás, előre törzsdöntés

Gyakorlatok ülő helyzetben

Nyújtott ülésben

– Lábfej és nyújtó gyakorlatok

Hajlított ülésben

Hasizom erősítő gyakorlatok

– „Z”–ülésben

– Láblendítés Z ülésből oldal irányba, oldalt alkartámaszra érkezve és vissza kiinduló helyzetbe

Keresztező ülésben

– Derék – váll elfordítás

Terpeszülésben

– Nyújtás

Gyakorlatok térdelő helyzetben

– Rüszt fejlesztése

– Nyújtó és erősítő gyakorlatok

Gyakorlatok fekvő helyzetben

Hason fekvésben

– Lábemelés hátra váltott lábbal

– Páros lábemelés hátra

– Páros lábemelés hátra – vízszintes olló spiccben – flexben

Háton fekvésben

– Hasizom erősítő és nyújtógyakorlatok

Előre irányú tágítás

– Nyújtott lábbal függőleges olló mozdulatok – vízszintes olló spiccben – flexben (hasizom)

– Grand battement jeté előre – zárás, felüléssel

Ugrások

– En dehors I. pozíció demi pliébe érkezés

– En dehors II.pozícióba érkezés

Kargyakorlatok

– I.–II.–III. kartartások

Követelmények

A tanuló ismerje a járásformákat en dehors helyzetben, a ritmizált járás– és futásformákat, a középgyakorlatokat en dehors helyzetben, az ugrásokat en dehors helyzetben

A tanuló legyen képes a tananyag technikailag pontos elsajátítására, a tudatos kivitelezésre, zenével összhangban, koordinált mozgásra, a tanult gyakorlatok bemutatására csoportosan, tanár segítségével

**Alapfokú évfolyamok**

1. évfolyam

Fejlesztési feladatok

– A kombinációs készség fejlesztése a járás– és futásformákban, valamint a középgyakorlatokban. A tér beosztása az en tournant gyakorlatokban

– A tanuló rugalmasságának, hajlékonyságának, izomerejének, állóképességének, ritmusérzékének, koordinációs képességének fejlesztése

Tananyag

Bemelegítő gyakorlatok körben

– Féltalpon járás kifelé fordított lábbal, karvezetésekkel

– Ruganyozó futás

– Guggoló támaszból jobb láb kilépés előre harántterpeszbe, törzshajlítás előre

– Felugrás két lábról egy lábra majd a felhúzott láb előre kinyújtásával összeugrás két lábra, majd ellenkezőleg

– Chassé előre kombinációk.

Gyakorlatok középen

– Lábfejgyakorlatok,

– Lábnyújtások,

– Passé helyzetek parallelben

Gyakorlatok ülő helyzetben:

Nyújtott ülésben

– Csípőemelés, lábkivezetés oldalra

– Lábemelés előre spiccben, majd flexben en dehors helyzetben

Hajlított ülésben

– Hasizom erősítő gyakorlatok

„Z–ülésben

– Attitude és arabesque helyzet előkészítés

Keresztező ülésben

– Nyújtás

Gyakorlatok térdelő helyzetben

– Combizom és hajlékonyság

– Nyújtó és erősítő gyakorlatok

Terpeszülésben

– Nyújtás

Gyakorlatok fekvő helyzetben

Hason fekvésben

– Hátizom gyakorlatok

Háton fekvésben

– Developpé előkészítés

– Fondu előkészítés

– Grand battement jeté előkészítés

Követelmények

A tanuló ismerje a járásformák kombinációit en dehors helyzetben, a ritmizált járás– és futásformákat, a középgyakorlatok kombinációit en dehors helyzetben, az ugrásokat en tournant helyzetben

A tanuló legyen képes a tananyag technikailag pontos elsajátítására, a tudatos kivitelezésre, zenével összhangban, koordinált mozgásra, a tanult gyakorlatok bemutatására csoportosan, tanár segítségével

2. évfolyam

Fejlesztési feladatok

– A kombinációs készség fejlesztése a járás és futásformákban, az összetett törzs és lábgyakorlatokban

– A tanuló rugalmasságának, hajlékonyságának, izomerejének, állóképességének, ritmusérzékének fejlesztése

– A tudatos testhasználat, a koordinációs képesség, a megfelelő önértékelés elősegítése

– A térben való tájékozódás, a dinamikai érzék, a fizikai képességek, és az egymás iránt érzett kölcsönös bizalom növelése

Tananyag

Gyakorlatok körben

– Járásformák kombinálása, ritmizálása karhasználattal

– Futásformák kombinálása, ritmizálása karhasználattal

– Szökdelések variációi, két lábról egy lábra, két lábról két lábra, egy lábról két lábra

– Előre láblendítéssel járás

– Láblendítés hátra, törzshajlítással előre, kéz érintéssel a talajon

Gyakorlatok rúdnál

– Demi plié paralel helyzetben és I. pozícióban

– Lábkivezetés előre majd oldalra

– Csípővel kidőlés a rúdtól jobbra, majd vissza tengelybe, a láb elenged, megtart, majd zár.

– Rúddal szemben I pozíció, jobb láb passé, jobb kézzel térdfogás és lábkihúzás hátra, majd elenged, megtart, kinyújt és zár

Középgyakorlatok

Álló gyakorlatok

Ülő gyakorlatok

– A tanult gyakorlatok kombinálása karhasználattal nyújtott és terpeszülésben

Páros nyújtó és erősítő gyakorlatok

– Egymással szemben nyújtott ülés, talpak összeillesztenek és kézfogás, egymást felváltva húzzák

– Terpeszülés egymással szemben, vállfogás, váltva húzzák egymást előre

– Nyújtott ülés háttal egymásnak. Egyik tanuló megfogja a másik csuklóját magas tartásban, és előre hajol úgy, hogy a társát magára húzza

– Egyik tanuló háton fekszik, a másik terpeszállásban a feje fölött. A fekvő lábat emel, az álló visszalöki a lábát úgy, hogy a fekvő ellent tart

– Egyik tanuló hason fekszik, karok oldalsó középtartásban, a másik a bokáját fogja. A fekvő kiemelkedik mellkas emelésbe majd vissza

Ugrások

– Szökdelés, zárt állásban negyed fordulatokkal, majd félfordulatokkal, később egész fordulattal

Követelmények

A tanuló ismerje a járásformák és futásformák kombinációját, az összetett törzs és lábgyakorlatokat, a különböző helyzetekben végzett gyakorlatok kötését, a párosan végzett erősítő és nyújtógyakorlatokat, az ugrásokat egy lábon

A tanuló legyen képes tudatos testhasználatra, fegyelmezett, céltudatos hozzáállásra, megfelelő önértékelésre, térben való tájékozódásra, egymás iránt érzett kölcsönös bizalomra, az előírt tananyagot pontosan, plasztikusan, a zenével összhangban, csoportosan bemutatni

A tananyag feldolgozásához szükséges kötelező (minimális) taneszköz

CD lejátszó

Erősítő, hangfalak

Zenei CD–k

Balett szőnyeg

Balett rudak

*KLASSZIKUS BALETT*

A klasszikus balett tanításának célja, hogy e zárt rendszerbe foglalt mozdulatnyelv segítségével a tanuló képes legyen a szép, harmonikus, koordinált mozgásra. Ez az évszázadokon keresztül csiszolódott tánctechnika erős koncentrálást és fegyelmezett, tudatos munkát igényel. A tananyag a Vaganova–metodika alapján készült, melynek legfontosabb szempontjai: az életkori sajátosságok figyelembevétele az izmok megmunkálásában és az ésszerű fokozatosság elve a terhelésben.

A balettoktatás tantervi programja lehetővé teszi a tanulók képességeinek kompetenciaalapú fejlesztését. Hozzájárul, hogy a tanuló személyisége nyitottá váljon a közösségi alkotótevékenységek és művészetek iránt. Fejleszti a tanulók szocializációs, kommunikációs készségét, kezdeményező készségét, a kulturális és általános műveltségét. Lehetőséget nyújt a tanulók mozgásműveltségének, mozgáskultúrájának sokoldalú fejlesztésére, fizikai állóképességük, ügyességük, cselekvő biztonságuk, ritmusérzékük, hallásuk, tér– és formaérzékenységük fejlesztésére, gazdagítására. Figyelembe veszi az egyéni adottságokat, az életkorra jellemző fizikai és szellemi sajátosságokat. Célja, hogy felkészítse és irányítsa a tehetséges tanulókat a táncművészeti pályára, illetve az amatőr táncéletbe való bekapcsolódásra.

**Alapfokú évfolyamok**

1. évfolyam

Fejlesztési feladatok

– A helyes testtartás kialakítása, a rúdfogás technikájának megismertetése, a lábhelyzetek: I., II., III., V. pozíciók és a karpozíciók: I., II., III. pozíciók gyakoroltatása

– A tanuló testtudatának, önismeretének, ritmusérzékének, alapvető koordinációs készségének fejlesztése, a zenével való összhangjának növelése a gyakorlatok kivitelezése alatt

Tananyag

Rúdgyakorlat

– Pozíció váltás rúddal szemben és rúd mellett

– Demi plié I., II., V. pozíciókban

– Battement tendu I. pozícióban rúddal szemben

– Battement tendu I. pozícióban rúd mellett

– Battement tendu passé par terre

– Battement tendu jeté I. pozícióban rúddal szemben oldalra és hátra, rúdnak háttal állva előre

– Demi rond en dehors és en dedans rúddal szemben, rúdnak háttal és rúd mellett

– Rond de jambe par terre en dehors és en dedans

– Plié soutenu I. pozícióból rúddal szemben, rúdnak háttal, és rúd mellett

– Relevé lent 45° rúddal szemben, rúdnak háttal, és rúd mellett

– Sur le cou–de–pied helyzetek: alacsony, rendkívüli passé

– Relevé I., II. pozícióban rúddal szemben

– Hajlások rúddal szemben hátra

Középgyakorlat

– Pozícióváltás.

– Demi plié I., II., V. pozícióban

– Battement tendu en face I. pozícióból előre, oldalra és hátra

– Karpozíciók: előkészítő karhelyzet, I., II., III. karpozíció

– Port de bras–k: 1/2 és I. port de bras.

Allegro

– Temps levé saute I., II.

– Petit échappé I. pozícióból II. pozícióba ugorva rúddal szemben és középen

– Galopp–lépés

– Pas de bourrée suivi párhuzamos lábbal előre haladva féltalpon

Követelmények

A tanuló ismerje a megfelelő rúdfogás technikáját, a kar és lábpozíciókat, a helyes testtartást a gyakorlatok kivitelezése során

A tanuló legyen képes testének tudatos használatára, a tanult gyakorlatok csoportos bemutatására

2. évfolyam

Fejlesztési feladatok

– Az V. pozíció pontos zárása a battement gyakorlatokban

– A belső combizom erősítése

– A tanuló önismeretének, egyensúlyérzékének fejlesztése

– Önmagával szemben támasztott igényének növelése az eredmények hatékony elérésére

– A zenével való összhang fontosságának kiemelése

Tananyag

Rúdgyakorlat

– Grand plié I. II. V. pozíciókban

– Battement tendu V. pozícióban

– Battement tendu jeté rúd mellett

– Rond de jambe par terre demi plié–vel

– Fondu 45°–on rúddal szemben állva oldalra és hátra, rúdnak háttal állva előre

– Átfont sur le cou–de–pied III. pozícióból indítva

– Frappé spiccel érintve a földet előre, oldalra, hátra

– Relevé lent 45° fölé

– Grand battement jeté rúddal szemben állva oldalra és hátra, rúdnak háttal állva előre

– Relevé V. pozícióban

– Dőlés előre rúdnak háttal állva

– Hajlás oldalra rúddal szemben állva

Középgyakorlat

– Battement tendu V. pozícióban

– Battement tendu passé par terre

– Demi rond lábujjheggyel földet érintve en dehors és en dedans

– Rond de jambe par terre en dehors és en dedans

– Plié soutenu

– Relevé I., II. pozícióban

– II. Port de bras

Allegro

– Temps levé sauté V. pozícióban

– Petit échappé V. pozícióban

– Petit changement de piéd

– Sissonne simple rúddal szemben

– Assamble rúddal szemben állva oldalra

– Pas marché lépések

Követelmények

A tanuló ismerje a grand és demi pliék, battement–ok dinamikai különbségét, az alapvető ugrásokat

A tanuló legyen képes a tananyagból összeállított egyszerű kombinációk előadására csoportosan, a zenével összhangban

3. évfolyam

Fejlesztési feladatok

– A dinamikai különbségek pontos technikai kivitelezése a battement gyakorlatokban

– A különböző lábmagasságok rögzítése

– A csípő, sarok és váll koordinációja a pózokban

– A fej és karkíséretek elsajátítása

– A művészi kifejezőkészségnek, esztétikai érzéknek, memóriának, és a koncentrációs képességnek fejlesztése

Tananyag

Rúdgyakorlat

– IV. pozíció megtanítása

– Battement tendu demi plié–vel

– Battement tendu jeté demi plié–vel

– Battement tendu jeté pointé előre, oldalra, hátra

– Preparáció a rond de jambe par terre–hez

– Fondu 45°–on rúd mellett

– Soutenu 45°–on előre, oldalra, hátra

– Frappé 35°–on előre, oldalra, hátra

– Double frappé 35°–on, előre, oldalra, hátra

– Petits battements sur le cou–de–pied

– Relevé lent 90°–on előre, oldalra, hátra

– Developpé 90°–on előre, oldalra, hátra

– Grand battement jeté előre, oldalra, hátra

– Hajlások rúd mellett

– Félfordulat V. pozícióból V. pozícióba rúd felé és rúdtól elfordulva

– Balance féltalpon I., II., IV., V. pozíciókban állva

– Pas de bourrée lábváltással rúddal szemben en dohors és en dedans

Középgyakorlat

– Grand plié I., II. pozícióban

– Battement tendu demi plié–vel

– Battement tendu marché

– Battement tendu jeté

– Battement tendu jeté demi plié–vel

– Rond de jambe par terre demi plié–vel

– Relevé lent 45°–on

– Frappé lábujjheggyel érintve a földet

– Pózok lábujjheggyel érintve a földet, nagy kartartással croisé, éffacée előre, hátra, valamint I., II., III. arabesque–ben

– Temps lié par terre tagoltan en dehors, en dedans

– III. Port de bras

Allegro

– Petit echappé egy lábra érkezve

– Assemblé oldalra

– Glissade oldalra

– Sissonne simple en face

– Changement 1/4 és 1/2 fordulattal

– Pas chassé előre és oldalra

Követelmények

A tanuló ismerje a különböző rúd– és középgyakorlatok plié–s formáit, legyen képes a lábmagasságok – 35 fok, 45 fok, 90 fok – látható megkülönböztetésére, ismerje az I., II., III. arabesque pózokat

A tanuló legyen képes a súlyláb, és a szabadláb használatának megkülönböztetésére, a lábmagasságok – 35 fok, 45 fok, 90 fok – pontos kivitelezésére, egyszerű kombinációk csoportos előadására a tanult lépésekből

4. évfolyam

Fejlesztési feladatok

– A súlyláb izomzatának fejlesztése egyes gyakorlatok féltalpra emelésével

– A csípő, a sarok és a váll koordinációja az écarté póznál

– Az egyensúly érzék fejlesztése a balance helyzetben és a tour preparációknál

– A tanuló tér és formaérzékének, az önálló tudatos munkára való képességének fejlesztése

– A csoportos munkában való együttműködés magatartásformájának kialakítása

Tananyag

Rúdgyakorlat

– Demi plié és grand plié IV. pozícióban

– Battement double–tendu előre, oldalra, hátra, nyújtott lábbal és demi–plié–vel

– Battement tendu jeté passé par terre

– Battement tendu jeté–developpé előre, oldalra, hátra

– Grand rond de jambe par terre en dehors és en dedans

– Fondu 45°–on féltalpra emelkedéssel

– Double fondu 45°–on talpon

– Demi rond 45°–on talpon en dehors és en dedans

– Grand ronde 45°–on talpon en dehors és en dedans

– Frappé és double frappé féltalpon

– Előkészítő a rond de jambe en l’ air–hez

– Developpé passé, en face

– Petits battement sur le cou–de–pied féltalpon

– Attitude helyzetek

– Relevé egy lábon

– Balance lábujjhegyen rendkívüli sur le cou–de–pied–ben tartott szabadlábbal

Középgyakorlat

– Grand plié IV. és V. pozícióban

– Battement tendu pózokban nagy kartartással

– Battement double–tendu oldalra, nyújtott lábbal és demi–plié–vel

– Battement tendu jeté pointé

– Battement tendu jeté marché

– Fondu 45°–on en face

– Soutenu 45°–on en face

– Frappé 35°–on en face

– Double frappé 35°–on en face

– Relevé lent 45°–on pózokban

– Relevé lent 90°–on en face

– Developpé 90°–on en face

– Écarté előre és hátra pózok nagy kartartással, spiccel a földön

– Temps lié par terre hajlással

– Pas de bourré en dehors

– 3/4 fordulat V. pozícióból V. pozícióba

Tour–ok

– Preparáció a tour sur le cou–de–pied–hez II., IV., V. pozícióból en dehors és en dedans V. pozícióba zárva

– Tour sur place

Allegro

– Temps levé sauté volé V. pozícióban előre haladva

– Petit jeté oldalra, rúddal szemben

– Échappé 1/4 és 1/2 fordulattal

– Double assemblé oldalra

– Sissonne fermé 45°–on oldalra

– Pas de chat (olasz forma)

Követelmények

A tanuló ismerje a nagypózok használatát középen, elsősorban a battement–oknál, a 1/2 és 3/4 fordulatok technikáját rúdnál és középen.

A tanuló legyen képes az adott év meghatározott lépéseinek féltalpra emelésére, a 1/4 és 1/2 fordulatos ugrások bemutatására, a gyakorlatok tempóinak gyorsítására, a tananyagból összeállított egyszerű kombinációk előadására csoportos formában

5. évfolyam

Fejlesztési feladatok

– A forgások technikájának fejlesztése

– A tér beosztása az en tournant gyakorlatokban

– A combizom erősítése, az ugrások magasságának növelése

– A tanuló fizikai állóképességének fejlesztése, igényének növelése a feladatok pontos kivitelezésére

– A művészi kifejezés iránti nyitottság és az esztétikai–művészeti tudatosság fejlesztése

Tananyag

Rúdgyakorlat

– Battement tendu pózokban nagy kartartással

– Battement tendu jeté pózokban nagy kartartással

– Battement tendu jeté pointé pózokban nagy kartartással

– Double fondu 45°–on féltalpra emelkedéssel

– Soutenu 45°–on féltalpra emelkedéssel

– Demi rond 45°–on féltalpon

– Grand ronde 45°–on féltalpon

– Rond de jambe en l’ air talpon

– Fouetté talpon 1/2 fordulattal

– Relevé lent pózokban

– Developpé pózokban

– Grand battement jeté pointé előre, oldalra, hátra

– Mély hajlások előre és hátra

– Balance lábujjhegyen, 45°–on tartott szabadlábbal

Középgyakorlat

– Battement tendu en tournant 1/8 és 1/4 fordulatokkal

– Battement double–tendu előre és hátra, nyújtott lábbal és demi plié–vel

– Battement tendu jeté en tournant 1/8 és 1/4 fordulatokkal

– Battement tendu jeté passé par terre

– Battement tendu jeté–developpé előre, oldalra, hátra

– Grand rond de jambe par terre

– Fondu 45°–on talpon, pózokban kis kartartással

– Soutenu 45°–on talpon, pózokban kis kartartással

– Relevé lent 90°–on talpon, pózokban

– Developpé 90°–on talpon, pózokban

– Grand battement jeté

– Pas balancé en face és 1/4 fordulattal

– Pas bourrée en dedans

– IV. port de bras

Tour–ok

– Egy tour sur le cou–de–pied II., IV., V. pozícióból

– Tour pas de bourrée diagonálban

– Tour chainé diagonálban

Allegro

– Changement egy fordulattal

– Assemblé előre és hátra

– Glissade előre és hátra

– Petit jeté oldalra

Követelmények

A tanuló ismerje a nagy pózokat a rúdnál, a battement–ok en tournant formáit, a kispózokat középen, a tanult diagonál forgásokat.

A tanuló legyen képes egy tour sur le cou de pied kivitelezésére, en tournant ugrásokra, ebben az évben előírt gyakorlatokat 45 fokon lévő szabad lábbal féltalpon bemutatni a rúdnál, a tananyagból összeállított egyszerű kombinációk előadására, csoportos formában.

6. évfolyam

Fejlesztési feladatok

– Az első öt évfolyamban elsajátított tananyag elmélyítése

– A törzs, a fej, a végtagok harmonikus, koordinált mozgásának fejlesztése, az izomzat teherbíró képességének és az ízületek mozgáshatárának fokozása

– A mozgás szépítése, a kivitelezés tökéletesítése

– A korábbi évfolyamokon tanultak összegzése

Tananyag

– Az első öt év tananyagának összegzése

– A gyakorlatok pontos technikai kivitelezése

– Nagy pózok a rúdnál

– Kis és nagy pózok a középgyakorlatokban

– Helyben forgások és diagonál tour–ok

– Az ugrások en tournant formái

– Az alapfokú művészeti vizsga anyaga

Követelmények

A tanuló ismerje az előző évek lépésanyagát, az alapfokú művészeti vizsga anyagát.

A tanuló legyen képes a gyakorlatok koordinált kivitelezésére összhangban a zenével, a térben való eligazodásra, a koreográfiák pontos megvalósítására, a tananyagból összeállított egyszerű kombinációk előadására csoportosan, a pozitív beállítódások, magatartások és szokások kialakítására, az alapfokú művészeti vizsga teljesítésére.

Követelmények az alapfokú évfolyamok elvégzése után

A tanuló ismerje

A kar– és lábpozíciókat

A klasszikus balett alapelemeit

A tanult tananyag szakkifejezéseit

A szakkifejezések jelentését

A színpad törvényszerűségeit

Az alapfokú művészeti vizsga anyagát

A tanuló legyen képes

A tanult gyakorlatok pontos kivitelezésére

A kombinációk használatára

A zene és a tánc összhangjára

A zenei periódusokhoz és hangsúlyokhoz való alkalmazkodásra

A térben való eligazodásra, a koreográfiák pontos megvalósítására

A táncos partnerkapcsolat kialakítására

A csoportos munkában való fegyelmezett együttműködésre

Az alapfokú művészeti vizsga teljesítésére, a továbbképző évfolyamainak elvégzésére

**A művészeti alapvizsga követelményei**

A vizsga részei

A vizsga gyakorlati és elméleti vizsgából áll.

A vizsga tantárgya és időtartama

Klasszikus balett 45 perc

A vizsga tartalma

Rúdgyakorlatok

– Technikailag emelkedő nehézségi fokú, több gyakorlatból álló, egymást követő gyakorlatsorok a rúdnál (plié, battement tendu, battement tendu jeté, rond de jambe par terre, fondu, frappé, adagio, grand battement jeté gyakorlatok)

Középgyakorlatok

– Különböző dinamikájú, a tananyagban előírt elemekből álló gyakorlatok, gyakorlatsorok középen (battement tendu, jeté, fondu, adagio, grand battement jeté gyakorlatok, a pózok alkalmazásával)

Allegro

– Kis ugrások egyszerű kombinációk formájában (temps levé sauté, petit changement, petit échappé, assemblé, petit jeté, sissonne simple, glissade alkalmazásával)

Nagy ugrás (sissonne fermée)

Tourok

Forgások középen és diagonálban (egy tour sur le cou–de–pied II. IV. V. pozícióból, tour sur place középen, tour pas de bourrée diagonálban) választhatóan

A bemutatott gyakorlatok nevének felismerése és értelmezése

A vizsga értékelése

– A gyakorlatok értelmezése és pontos bemutatása

– Technikai biztonság

– Koordinált, esztétikus előadásmód

– A gyakorlatok zenével összehangolt kivitelezése

– Fegyelmezett együttműködés a csoportos munkában

**Továbbképző évfolyamok**

7. évfolyam

Fejlesztési feladatok

– A tér beosztása a pózok használatánál a rúdgyakorlatokban

– A forgások technikájának tökéletesítése, a battírozás előkészítése, IV. arabesque elsajátítása

– A tanuló kreativitásának fejlesztése

– A már elsajátított tudás alkalmazása az új ismeretekben

– Igényének növelése a feladatok művészi kivitelezésére

– Fokozni a művészi kifejezés iránti nyitottságát, és az esztétikai–művészeti tudatosságot

Tananyag

Rúdgyakorlat

– Battement double–tendu nyújtott lábbal és demi–plié–vel pózokban

– Battement tendu jeté–developpé pózokban

– Battement tendu jeté enveloppé

– Fondu 45°–on lábujjhegyre emelkedéssel pózokban

– Fondu 45°–on tombé–val

– Soutenu 45°–on lábujjhegyre emelkedéssel pózokban

– Fouetté 45°–on rúd felé és rúdtól elfordulva

– Frappé ritmizálva

– Rond de jambe en l’ar féltalpon

– Relevé lent lábujjhegyre emelkedéssel

– Passé developpé lábujjhegyre emelkedéssel

– Petits battements ritmizálva

– Battement pour batterie

– Developpé ballotté 45°–on

– Allongé pózok

– Grand battement jeté developpé–val

– Coupé–piqué V. pozícióban talpon és féltalpon

– Balance passé helyzetben

Középgyakorlat

– Battement tendu en tournant 1/2 fordulattal

– Battement tendu jeté en tournant 1/2 fordulattal

– Fondu 45°–on lábujjhegyre emelkedéssel előre, oldalra, hátra

– Soutenu 45°–on lábujjhegyre emelkedéssel előre, oldalra, hátra

– Frappé talpon demi pliével

– Grand battement jeté pózokban

– Grand battement jeté marché

– Pas de bourrée en tournant 3/4 fordulattal

– IV. arabesque lábujjheggyel a földet érintve

– V. port de bras

– VI. port de bras

– Pas failli előre és hátra

Tour–ok

– Tour sur le cou–de–pied IV. pozícióból 2 fordulattal

– Tour posé en dehors, en dedans

– Tour tire–bouchon 1 fordulattal

– Tour piqué diagonálban

Allegro

– Échappé 1 fordulattal

– Temps levé sauté 1 lábon

– Assemblé pózokban

– Glissade pózokban

– Petit jeté pózokban

– Sissonne fermé 45°–on pózokban

– Sissonne ouverte 45°

– Sissonne tombé előre, hátra, oldalra

– Ballonné 45°–on oldalra helyben, és coupé–val

– Échappé battu rúddal szemben

Követelmények

A tanuló ismerje a rúdgyakorlatokat (soutenu, fondu) pózokban és féltalpon, 45 fokon végzett szabad lábbal, adagio elemeket féltalpra emelkedéssel a rúdnál, IV. arabesque pózt lábujjheggyel a földet érintve, V., VI. port de bras–t, az ugrásokat pózokban (assamble, glissade, sissonne fermé), tour piqué–t diagonálban.

A tanuló legyen képes a tour sur le cou–de–pied bemutatására II., IV., V. pozícióból, a tananyagból összeállított összetett kombinációk előadására csoportosan.

8. évfolyam

Fejlesztési feladatok

– A súlyláb izomzatának erősítése plié–relevés gyakorlatok alkalmazásával rúdnál, és középen

– A grand tourok technikájának megismertetése

– Az entrechat battu–k előkészítése

– A tour lent szabályainak tudatos alkalmazása

– A tanuló súlyláb izomerejének fejlesztése speciális gyakorlatokkal

– A tanuló belső motivációjának növelése, önállóságának, fejlődés igényének kialakítása

Tananyag

Rúdgyakorlat

– Battement tendu en cercle

– Battement tendu jeté en cercle

– Battement tendu jeté enveloppé

– Fondu 90°–on talpon

– Double fondu 90°–on talpon

– Frappé plié–relevé–vel

– Double frappé plié–relevé–vel

– Rond de jambe en l’air plié–ben befejezve

– Relevé lent plié–relevé–vel

– Developpé plié–relevé–vel

– Developpé passé féltalpon

– Developpé ballotte 90°–on

– Demi rond 90°–on talpon

– Grand rond 90°–on talpon

– Fouetté 90°–on

– Grand battement jeté passé par terre

– Grand battement jeté developpé–val, talpon pózokban

Középgyakorlat

– Fondu 45°–on lábujjhegyre emelkedéssel pózokban

– Soutenu 45°–on lábujjhegyre emelkedéssel pózokban

– Fouetté 45°–on talpon

– Relevé lent 90°–on lábujjhegyre emelkedéssel.

– Passé developpé 90°–on lábujjhegyre emelkedéssel

– Tour lent nagy pózokban, kivéve IV. arabesque

– IV. arabesque 45°–ra megemelt lábbal

– Grand battement jeté pointé–val

– Pas de bourrée dessus–dessous

Tour–ok

– Tour sur le cou–de–pied 1 fordulattal rúd mellett V. pozícióból indítva

– Tour tire–bouchon 2 fordulattal

– Grand tour 1 fordulattal éffacée attitude–ben tartott lábbal

– Tour posé en suite

Allegro

– Ballonné 45°–on haladva pózokban

– Échappé battu

– Pas de chat 45°–on hátra (orosz forma)

– Temps lié sauté

– Sissonne fermé 90°–on oldalra

– Sissonne fermé 90°–on pózokban

Követelmények

A tanuló ismerje az év anyagából a plié–relevével végzett gyakorlatokat, a 90 fokon végzett demi és grand rondokat talpon, tour lent nagypózokban, tour pose–t en suite.

A tanuló legyen képes a hatékony önálló tanulásra, az önálló feladatvállalásra és szerepvállalásra, a tananyagból összeállított, összetett kombinációk előadására csoportos formában.

9. évfolyam

Fejlesztési feladatok

– A grand fouetté, a grand allegro–k, magasságának növelése

– A balance helyzetek nagy pózokban való elsajátítása

– A tanuló kombinációs készségének, mozgás memóriájának fejlesztése

– A tánc–technikai biztonság erősítése, a művészi kifejezés sokfélesége iránti nyitottság, fogékonyság kialakítása

Tananyag

Rúdgyakorlat

– Fondu 90°–on lábujjhegyre emelkedéssel

– Double fondu 90°–on lábujjhegyre emelkedéssel

– Soutenu 90°–on lábujjhegyre emelkedéssel

– Frappé posé–val

– Double frappé posé–val

– Rond de jambe en l’air 45°–on plié–relevé–vel

– Demi rond 90°–on féltalpon

– Grand rond 90°–on féltalpon

– Grand battement jeté pointé–vel

– Balance féltalpon nagy pózokban

Középgyakorlat

– Fondu 90°–on talpon en face és pózokban

– Soutenu 90°–on talpon en face és pózokban

– Relevé lent 90°–on plié–relevé–vel

– Developpé 90°–on plié–relevé–vel

– IV. arabesque 90°–on

– Grand fouetté a la seconde–ból I. arabesque–be fordulva

– Temps lié par terre 45°–on talpon

– Pas de bourrée dessus–dessous en tournant

Tour–ok

– Grand tour 1 fordulattal I. arabesque–ben és a la secondban

– Tour tire–bouchon 2 fordulattal diagonálban chassé indítással

Allegro

– Entrechat quatre

– Royal

– Jeté coupé–val 45°–on croisé–ban és effacée–ban előre haladva

– Grand assemblé

– Pas failli előre haladva

– Contre temps

– Jeté entrelacé.

Követelmények

A tanuló ismerje rúdnál az előírt tananyag mozdulatait féltalpon, fouetté–kat 90 fokon tartott szabad lábbal, temps lied par terre–t hajlással és 45 fokon, grand tour–t egy fordulattal I. arabesque–ből, entrechat–kat: quatre royal, grand allegro–kat: assamble, pas failli, entrelacé.

A tanuló legyen képes a megszerzett ismeretanyagot beépíteni az általános műveltség más területeire, a szakkifejezések, fogalmak megismerésére és gyakorlati alkalmazására, a tananyagból összeállított összetett kombinációk előadására, csoportos formában.

10. évfolyam

Fejlesztési feladatok

– A tánc színpadi követelményeinek megfelelő magatartás, előadásmód, tánctechnikai minőség fejlesztése

– A záróvizsga anyagának gyakorlása

– A tanuló előadóművészi készségének fejlesztése

Tananyag

Rúdgyakorlat

– Fondu 90°–on lábujjhegyre emelkedéssel pózokban

– Double fondu 90°–on lábujjhegyre emelkedéssel pózokban

– Soutenu 90°–on féltalpon pózokban

– Frappé posé–val 1/2 fordulattal

– Double frappé posé–val 1/2 fordulattal

– Demi rond 90°–on plié–relevé–vel

– Grand rond 90°–on plié–relevé–vel

– Grand battement jeté balancoire

Középgyakorlat

– Fondu 90°–on lábujjhegyre emelkedéssel en face és pózokban

– Soutenu 90°–on féltalpon en face és pózokban

– Grand fouetté 1/2 fordulattal

– Temps lié par terre en tournent 1 fordulattal

– Temps lié par terre 90°–on talpon

– Grand battement jeté developpé–val en face és pózokban

Tour–ok

– Tour degagé diagonálban

– Pas emboité diagonálban

Allegro

– Grand jeté

– Grand assemblé en tournant

– Grand fouetté 1/2 fordulattal

– Pas couru

Spicc

Ajánlott gyakorlatok:

– Relevé–k I., II., V. pozícióban

– Échappé en face

– Glissade előre, oldalra, hátra

– Temps lie

– Assamble soutenu

– Pas de bourrée lábváltással en dehors és en dedans

– Pas de bourrée suivi párhuzamos lábbal előre és hátra haladva

– Pas de bourrée suivi V. pozicióban diagonálban és en tournant

– Tour pas de bourrée

Követelmények

A tanuló ismerje rúdnál az előírt tananyag mozdulatait féltalpon, plié–relevé–s gyakorlatokat, tour degagé–t, pas emboité–t diagonálban, a grand allegro–kat: grand jeté, grand assamblé, grand fouetté

A tanuló legyen képes a megszerzett ismeretanyagot beépíteni az általános műveltség más területeire, a dinamikai különbségek megvalósítására, a kifejező előadásmódra, a kombinációk szólisztikus előadására, a tananyagból összeállított összetett kombinációk előadása csoportosan

Követelmények a továbbképző évfolyamainak elvégzése után

A tanuló ismerje

A tanult tananyagot, szakkifejezéseket, fogalmakat, a lépések helyes kivitelezésének szempontjait, a tudásszintjének megfelelő bonyolultabb kombinációkat és azok szabályait, az alapvető zenei jellemzőket, a művészeti záróvizsga anyagát.

A tanuló legyen képes

A balett gyakorlatainak harmonikus, koordinált bemutatására, a zene és a tánc összhangjának megvalósítására, a dinamikai különbségek megvalósítására, a kifejező előadásmódra, az élmények és érzések kreatív kifejezésére, művészi önkifejezésre, a hatékony önálló tanulásra, az önálló feladatvállalásra, a táncok színvonalas teljesítésére, színpadi megjelenítésére, a megszerzett ismeretanyag beépítésére az általános műveltség más területein, az előadások elemzésére, saját nézőpont kialakítására, a pozitív beállítódások, magatartások és szokások kialakítására, az egészséges életvitelre, kapcsolatépítésre hazai és nemzetközi vonatkozásban.

**A művészeti záróvizsga követelményei**

A vizsga részei

A vizsga gyakorlati vizsgából áll

A vizsga tantárgya és időtartama

Klasszikus balett

45–50 perc

A vizsga tartalma

Rúdgyakorlatok

– Technikailag emelkedő nehézségi fokú, több gyakorlatból álló, egymást követő gyakorlatsorok a rúdnál (plié, battement tendu, battement tendu jeté, rond de jambe par terre, fondu, frappé, adagio, grand battement jeté gyakorlatok)

Középgyakorlatok

– Különböző dinamikájú, a tananyagban előírt elemekből álló gyakorlatok, gyakorlatsorok középen (battement tendu, jeté, fondu, adagio, grand battement jeté gyakorlatok, a pózok alkalmazásával)

Allegro

– Kis ugrások egyszerű kombinációk formájában

– Nagy ugrások

Tourok

– Forgások középen és diagonálban

A vizsga értékelése

– A gyakorlatok, gyakorlatsorok pontos bemutatása

– Technikai biztonság

– Koordinált, esztétikus előadásmód

– A gyakorlatok zenével összehangolt kivitelezése

– Fegyelmezett együttműködés a csoportos munkában

A tananyag feldolgozásához szükséges kötelező (minimális) taneszköz

Balett rudak

Zongora, vagy gyorsításra, lassításra alkalmas hangtechnikai eszköz

Kották

Erősítő, hangfalak

CD–lejátszó, Videó – televízió – képfelvevő, DVD lejátszó

Kézikönyvár: szakirodalom, kiadványok, újságok

CD–k, kazetták, DVD–k, videokazetták

Jelmezek, dresszek, fellépő ruhák

*BALETT ELMÉLET*

A balett elmélet tanítása a tanult tananyaghoz kapcsolódik. A klasszikus balett szabályait 1661–ben a francia Táncakadémia foglalta rendszerbe. Ez idő óta a klasszikus balett terminológia nyelve a francia. A balett elmélet oktatás célja, hogy a tanuló a francia szakkifejezéseket értse és az ahhoz kapcsolódó gyakorlatokat be tudja mutatni

**Alapfokú évfolyamok**

3. évfolyam

Fejlesztési feladatok

– A tanuló nyelvi képességének, memóriájának, koncentrációs képességének fejlesztése

Tananyag

Az alábbi lépések, elemek felismerése, megnevezése, értelmezése

– I., II., IV., V. pozíciók

– Demi plié

– Grand plié

– Battement tendu

– Battement tendu jeté

– Battement tendu jeté pointé

– Rond de jambe par terre

– Fondu

– Soutenu

– Frappé

– Double frappé

– Relevé lent

– Developpé

– Grand battement jeté

– Pas de bourrée

– Sur le cou–de–pied helyzetek

– Passé helyzet

– Croisé póz nagy kartartással előre és hátra

– Éffacée póz nagy kartartással előre és hátra

– I., II., III. arabesque.

– Temps lié par terre tagoltan en dehors, en dedans.

– I., II., III. Port de bras.

Allegro

– Sauté

– Petit echappé

– Assemblé oldalra.

– Glissade oldalra

– Sissonne simple en face

– Changement

– Pas chassé előre és oldalra

Követelmények

A tanuló ismerje a rúd– és középgyakorlatok különböző elemeit, neveit, és azok magyar jelentését. A lábmagasságokat 35 fok, 45 fok, 90 fok, a croisé és effaceé pózokat és az I., II., III. arabesque pózokat

A tanuló legyen képes felismerni a különböző gyakorlatokat, azokat megnevezni és a nevük alapján azokat csoportos formában bemutatni.

4. évfolyam

Fejlesztési feladatok

– A tanuló idegen nyelvi kompetenciájának, memóriájának fejlesztése

– Az önálló, tudatos munka kialakítása

Tananyag

Az alábbi lépések, elemek felismerése, megnevezése, értelmezése

– Demi plié és grand plié IV. pozícióban

– Battement double–tendu nyújtott lábbal és demi–plié–vel

– Battement tendu jeté passé par terre

– Battement tendu jeté–developpé

– Grand rond de jambe par terre en dehors és en dedans

– Fondu 45°–on féltalpra emelkedéssel

– Double fondu 45°–on talpon

– Demi rond 45°–on talpon

– Grand ronde 45°–on talpon

– En dehors és en dedans jelentése

– Frappé és double frappé féltalpon.

– Előkészítő a rond de jambe en l’ air–hez

– Developpé passé,

– Petits battement sur le cou–de–pied

– Attitude helyzetek

– Relevé egy lábon

– Balance lábujjhegyen rendkívüli sur le cou–de–pied–ben tartott szabadlábbal

– Écarté előre és hátra pózok nagy kartartással, spiccel a földön

– Temps lié par terre hajlással

– Pas de bourré en dehors

Tour–ok

– Preparáció a tour sur le cou–de–pied–hez II., IV., V. pozícióból en dehors és en dedans V. pozícióba zárva

– Tour sur place

Allegro

– Temps levé sauté volé V. pozícióban előre haladva

– Petit jeté oldalra, rúddal szemben

– Échappé 1/4 és 1/2 fordulattal

– Double assemblé oldalra

– Sissonne fermé 45°–on oldalra

– Pas de chat – olasz forma

Követelmények

A tanuló ismerje a nagy pózok használatát rúdnál, elsősorban a battement–oknál, a 1/2 és 3/4 fordulatokat rúdnál és középen

A tanuló legyen képes az adott év meghatározott lépéseinek felismerésére, megkülönböztetésére és a nevük alapján azok csoportos bemutatására

5. évfolyam

Fejlesztési feladatok

– Nyelvi és táncmemória fejlesztése

– Az esztétikai–művészeti tudatosság és a fizikai állóképesség növelése

Tananyag

Az alábbi lépések, elemek felismerése, megnevezése, értelmezése

– Battement tendu pózokban nagy kartartással

– Battement tendu jeté pózokban nagy kartartással

– Battement tendu jeté pointé pózokban nagy kartartással

– Double fondu 45°–on féltalpra emelkedéssel

– Soutenu 45°–on féltalpra emelkedéssel

– Demi rond 45°–on féltalpon

– Grand ronde 45°–on féltalpon

– Rond de jambe en l’ air talpon

– Fouetté talpon 1/2 fordulattal

– Relevé lent pózokban

– Developpé pózokban

– Grand battement jeté pointé előre, oldalra, hátra

– Mély hajlások előre és hátra

– Balance lábujjhegyen 45°–on tartott szabadlábbal

Középgyakorlat

– Battement tendu en tournant 1/8 és 1/4 fordulatokkal

– Fondu 45°–on talpon, pózokban kis kartartással

– Soutenu 45°–on talpon, pózokban kis kartartással

– Relevé lent 90°–on talpon, pózokban

– Developpé 90°–on talpon, pózokban

– Pas balancé en face és 1/4 fordulattal

– Pas bourrée en dedans

– IV. port de bras

Tour–ok

– Egy tour sur le cou–de–pied II., IV., V. pozícióból

– Tour pas de bourrée diagonálban

– Tour chainé diagonálban

Allegro

– Changement egy fordulattal

– Assemblé előre és hátra

– Glissade előre és hátra

– Petit jeté oldalra

Követelmények

A tanuló ismerje a nagy pózokat a rúdnál, a battement–ok en tournant formáit, a kispózokat középen, a tanult diagonál forgásokat

A tanuló legyen képes az adott év meghatározott lépéseinek felismerésére, megkülönböztetésére és a nevük alapján azok csoportos bemutatására

6. évfolyam

Fejlesztési feladatok

– A korábbi évfolyamokon tanultak összegzése

– Az alap és összekötő lépések megkülönböztetése

– A dinamikai különbségek felismerése

– Az ugrás csoportok megkülönböztetése

– A francia nevek memorizálása

– A kiejtés tökéletesítése

Tananyag

– Az előző három év tananyagának összegzése

– A gyakorlatok neveinek memorizálása

– A helyes kiejtés rögzítése

– Nagy pózok szabályai a rúdnál

– Kis és nagy pózok szabályai a középgyakorlatokban

– Összekötő lépések

– A tour preparációk formái

– A diagonál forgások fajtái

– Az ugrások csoportjai és elnevezései

– Az alapfokú művészeti vizsga anyaga

Követelmények

A tanuló ismerje az előző évek lépésanyagát, az alapfokú művészeti vizsga anyagát

A tanuló legyen képes megkülönböztetni az alaplépéseket az összekötő lépésektől, ismerje fel a gyakorlatok közötti dinamikai különbségeket, a forgások helyben és diagonálban végzett formáit, az alapvető ugrások csoportjait, a kar– és lábpozíciókat, valamint a tanult pózokat

Követelmények az alapfokú évfolyamok elvégzése után

A tanuló ismerje a rúd– és középgyakorlatok különböző elemeit, neveit, és azok magyar jelentését. A lábmagasságokat, a croisé és effaceé pózokat, és az I., II., III. arabesque pózokat. A nagy pózok használatát rúdnál és középen. A battement–ok en tournant formáit, a kispózokat középen, a tanult ugrásokat és forgásokat

A tanuló legyen képes felismerni a különböző gyakorlatokat, azokat megnevezni, a gyakorlatok neve alapján azokat csoportos formában bemutatni

**A művészeti alapvizsga követelményei**

A vizsga részei

A vizsga szóbeli és gyakorlati vizsgából áll

A vizsga tantárgya és időtartama

Balett elmélet 5 perc

Balett gyakorlat 40 perc

A vizsga tartalma

A bemutatott gyakorlatok nevének felismerése és értelmezése szóban és gyakorlatban.

Rúdgyakorlatok

– A gyakorlatok neve, preparációja, kiinduló lábhelyzete

– A lábmagasságok megkülönböztetése

– Dinamikai jellemzők

– A pózok szabályai a rúdnál

Középgyakorlatok

– A battement–ok en tournant formái

– Kis és nagy pózok szabályai

– I. II. III. IV. port de bras

Allegro

– Az ugrások csoportjai és elnevezésük

– Az en tournant szabályai

– A nagy ugrások jellemzői

Tour–ok

– Tour preparációk II. IV. és V. pozícióban

– A diagonál tourok elnevezései

A vizsga értékelése

– A gyakorlatok értelmezése és pontos bemutatása

– A szabályok ismerete

– A helyes kiejtés

A tananyag feldolgozásához szükséges kötelező (minimális) taneszköz

Balett rudak

Zongora, vagy gyorsításra, lassításra alkalmas hangtechnikai eszköz

Kották

Zenei Cd–k, CD lejátszó

Klasszikus balett DVD–k, DVD lejátszó

Erősítő, hangfalak

Videó – televízió – képfelvevő

Videokazetták

*TÁNCTÖRTÉNET*

A tantárgy járuljon hozzá saját tánckultúránk történetének megismeréséhez, a magyarságtudat erősítéséhez, a tanulók kommunikációs készségeinek fejlődéséhez, a más népek kultúrája iránti érdeklődés felkeltéséhez, a tantárgyhoz tartozó terminológiák használatához, igényes képi és hanganyag megismeréséhez, a táncművészet iránti érdeklődéshez, az arra fogékony közízlés fejlesztéséhez.

**Továbbképző évfolyamok**

9. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése.

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése.

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése. A kulturált szórakozás igényének kialakítása, a saját tapasztalatszerzés ösztönzése. A táncműfajok iránti nyitottság és befogadóképesség fejlesztése.

Tananyag

A mozgás fogalma: életfunkciós mozgások, közhasználatú táncok, művészi mozgás, a művészi mozgás nyelvezete

Az őskor táncélete: ábrázoló táncok, szertartás táncok

Az ókor táncéletének bemutatás 2–3 kultúra (egyiptomi, indiai, japán, görög) alapján

A középkor társadalmának, táncéletének bemutatása

A reneszánsz kialakulása Európában, hatása a művészetek fejlődésére, a reneszánsz táncmesterek, a balett gyökerei

A barokk kor általános jellemzői és az udvari balett kialakulása

Noverre és a cselekményes balett

A romantika alapelvei, a kor jelentős prímabalerinái (Marie Taglioni, Fanny Elssler) koreográfusai, ( Jules Perrot, Filippo Taglioni) kiemelkedő művek

Követelmények

A tanuló ismerje az egyetemes tánctörténet során a művészeti ág fejlődésében jelentős szerepet betöltött eseményeket, helyszíneket, műveket

A tanuló legyen képes néhány mondatban önállóan kifejezni magát egy adott témakörben illetve önálló gondolatok megfogalmazására egy tánc koreográfia kapcsán

10. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése.

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése.

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése. A kulturált szórakozás igényének kialakítása, a saját tapasztalatszerzés ösztönzése. A táncműfajok iránti nyitottság és befogadóképesség fejlesztése.

Tananyag

Az orosz táncélet kialakulása és a romantika továbbélése Kelet–Európában

Marius Petipa munkássága

Jelentős orosz művészegyüttesek: Gyagilev–balett

Az amerikai moderntánc kialakulása és hatása az európai tánckultúrára

Lábán Rudolf újításai a német expresszionizmus művészetében

A magyar mozdulatművészet kialakulása, jelentős képviselők munkássága

Jelentős táncműhelyek (Szeged, Pécs, Győr) munkássága, alkotóik, jelentősebb műveik

Követelmények

A tanuló ismerje a XX. századi magyar táncművészet jeles képviselőit, meghatározó műveiket, a színpadi táncművészet fontos fordulópontjait, a magyar táncélet legfontosabb eseményeit, az országos rendezvényeket, egyesületeket, szakmai szervezeteket, oktatási intézményeket

A tanuló legyen képes néhány mondatban önállóan kifejezni magát egy adott témakörben, gondolatainak megfogalmazására egy táncmű, koreográfia kapcsán, a tánctörténet fordulópontjainak megnevezésére, a tánc műfajainak elkülönítésére, a terminológia helyes használatára

Követelmények a továbbképző évfolyamok elvégzése után

A tanuló ismerje

Az egyes stílusirányzatok táncos mozgásnyelvét, mozdulatkincsét

Az egyes korszakok, irányzatok legkiemelkedőbb alkotóit, műveit

A tanuló legyen képes

A fenti ismereteit a tánctanulás, az alkotás, a szabad tánc, a műélvezet helyzeteiben alkalmazni, tudását a kapcsolatteremtés, a kifejező mozgás szolgálatába állítani

Gondolatait megfelelő szókinccsel szabatosan elmondani.

**A művészeti záróvizsga követelményei**

A vizsga részei

A vizsga írásbeli és szóbeli részekből áll:

A vizsga tantárgya és időtartama:

Tánctörténet

30–40 perces írásbeli

5–8 perces egyéni beszélgetés

A vizsga tartalma

A vizsga anyaga a helyi tanterv alapján a szaktanár által összeállított tánctörténet témakörökből áll

Az írásbeli vizsga feladatlapja különböző tartalmú, a tanultak felidézését, alkalmazását, értelmezését valamint a problémamegoldást ill. értelmező választ igénylő feladatokat tartalmaz

A szóbeli vizsgán a tanulók egy tétel kihúzása után önállóan számolnak be tudásukról

– Választható témakörök:

– Az őskor táncművészete

– A középkor jellemző táncformái

– A reneszánsz és barokk kor táncélete

– A romantika

– A reformkor táncélete

– A XX. század táncélete

– Amatőr és hivatásos együttesek Magyarországon

– A táncos szakma jelentősebb szervezetei, oktatási intézményei, országos rendezvényei

A vizsga értékelése

Írásbeli vizsga

A feladatsort vagy a tesztet az intézmény pedagógusai javítókulcs szerint javítják és pontozzák

Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

Szóbeli vizsga

A tananyagtartalom elsajátításának mértéke

Az összefüggések ismerete

A szakmai kommunikáció fejlettsége

Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá.

A tananyag feldolgozásához szükséges kötelező (minimális) taneszköz

Videólejátszó vagy DVD–lejátszó

Televízió

Magnetofon

Diavetítő

CD–lejátszó

Videokazetták (archív felvételek, a tánc összes műfaját tartalmazó videokazettán)

Diasorozat (történelmi korok szerint, archív felvételeket tartalmazó sorozat)

Kézi könyvtár (tánctörténeti kötetek, kiadványok, újságok)

Hangtár – CD, magnókazetta (tánctörténethez kapcsolódó zenei anyagok)

*KREATÍV GYERMEKTÁNC*

A képzés feladata az önkifejezés mozgásban történő realizálása, az önfeledt játék megvalósítása, a különböző játékszabályok megismerése és alkalmazása, a játék örömének megélése. A képzés célja, hogy a tanuló az önfeledt, ám a későbbiekben egyre tudatosabb mozgás segítségével jobban megismerkedjen testének képességeivel, a tér használatával, a dinamikai variációkkal és az idő, mint a zeneiség alkotóelemével. Megtanulja figyelni, érteni és használni saját és mások nonverbális kommunikációját. Elsajátítja az együttműködés számtalan fatáját. A képzés hozzájárul a tanuló szocializációs, kommunikációs készségének, kezdeményezőkészségének, önismeretének fejlesztéséhez.

**Előképző évfolyamok**

1. évfolyam

Fejlesztési feladatok

– A tanuló mozgáskészségének fejlesztése

– A tanuló tér és formalátásának fejlesztése

– A tanuló önfegyelmének növelése

– A koncentrációkészség növelése

– A megfigyelőképesség kialakítása

– A kommunikációs képesség, játékbátorság, szabálytudat fejlesztése

– A közösségi érzés, a közösséghez tartozás tudatos kialakítása

– A verbális és nonverbális kommunikáció szinkronjának elősegítése

– A szocializációs folyamatok fejlesztése

Tananyag

Ismerkedő táncok

Ábrázoló táncok

Csoportos táncok

Ünnepi táncok

Izom puzzle/testtudati táncok

Kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje a tanév során ismertetett táncjáték–fajtákat.

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a pár– és csoportválasztásra, a játéktevékenységre.

2. évfolyam

Fejlesztési feladatok

– A kreativitás fejlesztése

– A testrészek mozgáslehetőségeinek megismertetése

– A test térben való mozgáslehetőségeink feltárása

– A tempókülönbségek felismerése, alkalmazása

– Egyszerű ritmusképletek megszólaltatása

– A helyzetfelismerő képesség fejlesztése

– A megoldási lehetőségek feltérképezése

– A döntésképesség növelése

– A mozgás kapcsolatteremtő lehetőségeinek alkalmazása

– A szociális érzékenység fejlesztése

Tananyag

Energia levezető, összehangoló játékok

Koncentrációt növelő játékok

A feladatok egyénileg, páros, kis és nagycsoportos formában

Alap mozgásformák elsajátítása, variálása, tudatosítása (kúszás, mászás, gurulás, lépés, járás, futás, ugrás)

Alapvető gyakorlattípusok használata:

Vezetés–követés: alárendeltség, fölérendeltség megtapasztalása

Másolás–tükrözés: szinkronicitás, kánonforma,

Kontraszt variációk: mozgás–mozdulatalanság, kicsi–nagy mozgások, gyors–lassú mozgások tudatosítása

Akció–reakció: párbeszédformák, folytatáson alapuló játékok

Zenei táncjátékok

Bizalmi játékok

Fogócska és más, gyors reakciókészséget fejlesztő játékok

Koncentrálós és kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje az alapvető gyakorlattípusokat (vezetés–követés, másolás–tükrözés, kontrasztvariációk, akció–reakció) és a tanév során elsajátított különböző táncjátékfajtákat.

A tanuló legyen képes az alap mozgásformák szabad variálására, a tanult mozgásformák gyakorlati megvalósítására, az új kapcsolatteremtési formák felhasználására valamint a térbeli és ritmikai alapfogalmak gyakorlati alkalmazására.

*NÉPI JÁTÉK*

A képzés elemi szinten járuljon hozzá a tanuló szocializációs, kommunikációs készségének, kezdeményező készségének, kulturális tudatosságának, általános műveltségének fejlesztéséhez. Elsődleges feladat az önfeledt játék megvalósítása, a játékszabály megismerése, a játéköröm megélése

**Előképző évfolyamok**

1. évfolyam

Fejlesztési feladatok

– Az óvodából hozott játékműveltség felmérése és a játékbátorság fejlesztése

– A szabálytudat a közösségi érzés tudatos kialakítása, a szocializációs folyamatok elősegítése

– A mozgáskészség, a kommunikációs képesség, fejlesztése, a szerepvállalás ösztönzése

Tananyag

Alapvető mozdulattípusok gyakoroltatása (járás, futás, ugrás)

Az ugrás technikai előkészítése

Játéktípusok (sport–küzdő karakterű népi játékok, énekes–táncos gyermekjátékok)

Népi mondókák, kiszámolók, szövegek, dallamok

Alapvető zenei ismeretek (egyenletes lüktetés, zenéhez való igazodás, negyedes és nyolcados lüktetés, dallamegységek, a gyermekdalok hangkészlete, ritmusgyakorlatok)

Irányok, alakzatok (előre–hátra, jobbra–balra, lent–fönt, sor, kör, oszlop, félkör, csigavonal, szórt forma, térkitöltés, térváltás, egyén és csoport viszonya az alakzatokban)

Játékfűzések a helyi, vagy régió szerinti, néphagyományban fellelhető népi gyermekjátékok

Követelmények

A tanuló ismerje a népi játékok cselekményét, szövegét és dallamait, játékfűzéseket

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a társak előtti kommunikációra, a párválasztásra, a szerepvállalásra, az alakzatokba rendeződésre, a játéktevékenységre

2. évfolyam

Fejlesztési feladatok

– A szabálytudat kialakítása, a játékműveltség, játékbátorság, a kommunikációs készségek fejlesztése

– Variációs tevékenységekkel az improvizációs készség kialakítása, élmény és játékközpontúságon keresztül a közösségi érzés elmélyítése, a szocializációs folyamatok elősegítése

Tananyag

Alapvető mozdulattípusok gyakoroltatása (járás, futás, ugrás)

Az ugrás technikai előkészítése, ugrás típusok

Játéktípusok (sport–küzdő karakterű népi játékok, énekes táncos gyermekjátékok)

Népi mondókák, kiszámolók, szövegek, dallamok

Alapvető zenei ismeretek (egyenletes lüktetés, zenéhez való igazodás, negyedes és nyolcados lüktetés, dallamegységek, a gyermekdalok hangkészlete, ritmusgyakorlatok)

Irányok, alakzatok (előre–hátra, jobbra–balra, lent–fönt, sor, kör, oszlop, félkör, csigavonal, szórt forma, térkitöltés, térváltás, egyén és csoport viszonya az alakzatokban)

Játékfűzések a helyi, vagy régió szerinti, néphagyományban fellelhető népi gyermekjátékok

Követelmények

A tanuló ismerje a népi játékok cselekményét, szövegét és dallamait, játékfűzéseket, az alakzatokat, a játékszabályokat

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a társak előtti kommunikációra, a párválasztásra, a szerepvállalásra, az alakzatokba rendeződésre, a játéktevékenységre

*NÉPTÁNC*

A néptáncoktatás tantervi programja lehetővé teszi a tanulók kompetenciaalapú fejlesztését. Hozzájárul, hogy a tanulók személyisége nyitottá váljon a közösségi alkotó tevékenységek és művészetek iránt, fejleszti a kapcsolatépítést az emberekkel, az időgazdálkodást, fejleszti a tanulók megérző képességét, intuícióját, kreativitásukat, improvizációs képességüket, készségüket. Fejleszti a tanulók szocializációs, kommunikációs készségét, kezdeményező készségét, kulturális tudatosságát, általános műveltségét. Lehetőséget nyújt a tanulók mozgásműveltségének, mozgáskultúrájának sokoldalú fejlesztésére, fizikai állóképességük, ügyességük, cselekvő biztonságuk, ritmusérzékük, hallásuk, tér– és formaérzékenységük fejlesztésére, gazdagítására. Figyelembe veszi az egyéni adottságokat, az életkorra jellemző fizikai és szellemi sajátosságokat. Alkalmazkodik a helyi igényekhez és hagyományokhoz.

**Alapfokú évfolyamok**

1. évfolyam

Fejlesztési feladatok

– A közösségi tevékenységhez szükséges alkalmazkodó képesség, a közösségi érzés kialakítása

– A ritmus–, térérzék, a mozgáskoordináció, a kommunikációs képességek fejlesztése, aktív szerepvállalás ösztönzése, elősegítése

– A gesztusmozdulat fogalmának kialakítása

Tananyag

Énekes–táncos népi gyermekjátékok (szerepjátékok, párválasztó játékok)

A Dunai Táncdialektus ugrós táncai közül választott a helyi tantervben meghatározott táncanyag (csoportos, páros formái)

Koreográfia, vagy táncetűd összeállítása

Improvizáció

A választott táncanyaghoz kapcsolódó népdalok

Követelmények

A tanuló ismerje a játéktípusok különböző változatait, szövegét, cselekményét és szabályait, a választott táncanyag alapelemeit, jellegzetes mozdulatait, a tánchoz kapcsolódó népdalokat, az összeállított táncfolyamatokat

A tanuló legyen képes a tanult táncok csoportos improvizatív bemutatására, a közösségen belüli aktív tevékenységre és szerepvállalásra

2. évfolyam

Fejlesztési feladatok

– Az elsajátított játékműveltség elmélyítése, a közösségi tevékenységhez szükséges alkalmazkodó képesség fejlesztése, az alapvető mozdulattípusok tudatos használata, a választott táncanyag néprajzi környezetének megismertetése

– Az eszközhasználat lehetőségeinek bővítése

– A táncalkalmak, viselkedésmódok, illemszabályok megismertetése a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– Az improvizációs készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése

– A közösséghez tartozás, kötődés erősítése, a másságot elfogadó attitűd valamint a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

A Dunai Táncdialektus ugrós táncai közül választott a helyi tantervben meghatározott táncanyag bővítése (szóló, eszközös–ugrós)

Koreográfia, vagy táncetűd összeállítása

Improvizáció

Zenei ismeretek: a választott táncanyaghoz kapcsolódó népdalok, a tánczene jellemzői, jellegzetes zenekarok, hangszerek

Táncfolklorisztika: a választott táncanyag földrajzi elhelyezkedése, a tánctípusok jellemzői, a tánc funkciói, táncalkalmak

Viseletek: jellemző viseletdarabok, azok elnevezései

Követelmények

A tanuló ismerje a választott táncanyag alapelemeit, alapvető mozdulatait, a szóló forma táncos lehetőségeit, a tánc néprajzi földrajzi környezetét, a tánchoz kapcsolódó népdalokat, az összeállított táncfolyamatokat, koreográfiát

A tanuló legyen képes a tanult táncok csoportos páros és szóló bemutatására, a magabiztos eszközhasználatra, a táncos improvizációra

3. évfolyam

Fejlesztési feladatok

– A tánctípusok fogalmának kialakítása, a tánc ritmikai, plasztikai, dinamikai jellemzőinek felismertetése és alkalmazása

– Az eszközhasználat lehetőségeinek bővítése

– A körtáncok technikai előkészítése

– Az egyes tánctételek funkciójának, a csárdás ritmikai, plasztikai, dinamikai lehetőségeinek megismertetése

– A táncszerkesztés elveinek, az összekapaszkodási módok variációs lehetőségeinek megismertetése, a táncos partnerkapcsolat kialakítása

– A táncalkalmak megismerése, a viselkedésmódok, illemszabályok, a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése

– A közösséghez tartozás, kötődés erősítése, a másságot elfogadó attitűd valamint a férfi és női szerepből adódó viselkedésmódok szerint a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

A Dunai táncdialektus vagy a Tiszai táncdialektus karikázói közül választott, a helyi tantervben meghatározott karikázó

A Tiszai táncdialektus verbunk és csárdás táncai közül választott a helyi tantervben meghatározott táncanyag (csoportos, páros)

Koreográfia, vagy táncetűd összeállítása

Zenei ismeretek: a választott táncanyaghoz kapcsolódó népdalok, a tánczene jellemzői, jellegzetes zenekarok, hangszerek

Táncfolklorisztika: a választott táncanyag földrajzi elhelyezkedése, a tánctípusok jellemzői, a tánc funkciói, táncalkalmak, régi és új stílusú táncok

Viseletek: jellemző viseletdarabok, azok elnevezései

Követelmények

A tanuló ismerje a verbunk és csárdás alapvető elemeit, a jellegzetes összekapaszkodási módokat, a tartás–ellentartás szerepét, a tánc ritmikai, plasztikai, dinamikai összetevőit

A tanuló legyen képes a tánc közbeni éneklésre, a körtartásra, a páros viszony kialakítására, a táncos improvizációra, a táncfolyamatok bemutatására

4. évfolyam

Fejlesztési feladatok

– Az egyes tánctételek funkciójának, a csárdás ritmikai, plasztikai, dinamikai lehetőségeinek megismertetése

– A táncszerkesztés elveinek, az összekapaszkodási módok variációs lehetőségeinek megismertetése, a táncos partnerkapcsolat kialakítása

– A forgás és forgatás technikájának fejlesztése

– A táncalkalmak megismerése, a viselkedésmódok, illemszabályok, a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése

– A közösséghez tartozás, kötődés erősítése, a másságot elfogadó attitűd valamint a férfi és női szerepből adódó viselkedésmódok szerint a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

A Tiszai táncdialektus verbunk és csárdás táncai közül választott a helyi tantervben meghatározott táncanyag (csoportos, páros)

Az Erdélyi Táncdialektus területéről az alábbi táncok közül választott, a helyi tantervben meghatározott tánc: széki négyes és csárdás, vagy a szilágysági táncok, vagy moldvai táncok

Koreográfia, vagy táncetűd összeállítása

Zenei ismeretek: a választott táncanyaghoz kapcsolódó népdalok, a tánczene jellemzői, jellegzetes zenekarok, hangszerek

Táncfolklorisztika: a választott táncanyag földrajzi elhelyezkedése, a tánctípusok jellemzői, a tánc funkciói, táncalkalmak, régi és új stílusú táncok

Viseletek: jellemző viseletdarabok, azok elnevezései

Követelmények

A tanuló ismerje a verbunk és csárdás alapvető elemeit, a jellegzetes összekapaszkodási módokat, a tartás–ellentartás szerepét, a tánc ritmikai, plasztikai, dinamikai összetevőit, a körtáncokat

A tanuló legyen képes a tánc közbeni éneklésre, a körtartásra, a páros viszony kialakítására, a táncos improvizációra, a táncfolyamatok bemutatására, a forgások, forgatások egyensúlyának, dinamikájának megvalósítására

*JAZZ–TECHNIKA*

Nélkülözhetetlen az új táncstílusok ismerete. A klasszikus balett szigorú kötöttségei mellett fontos megismertetni a tanulókat a test használatának újabb lehetőségeivel, az izolációval, a lazítás–feszítés módozataival. Ezen technikák összessége fejleszti a tanuló stílusérzékét, a test izomfunkcióinak széles skálán történő alkalmazását és nyitottságát az újabb tánctechnikák iránt

**Alapfokú évfolyamok**

3. évfolyam

Fejlesztési feladatok

– A testrészek izolált mozgásai

– A jazz–technika alapjainak, alappozícióinak, kartartásainak, alaplépéseinek megismertetése

– A tanuló koordinációs készségének fejlesztése

– A klasszikus balettől eltérő mozgásnyelv befogadásának elősegítése

Tananyag

Izolációs tréning

– A kiinduló helyzet parallel II. pozíció.

Hajlítások, hajlások

– A nyaki szakasz hajlítása és nyújtása előre, oldalra, hátra koordinálva demi plie–vel, majd szaggatott irányú fejkörzés demi plie–vel és nyújtással koordinálva

– Vállízületek mozgatása előre, hátra koordinálva demi plie–vel és nyújtással, majd körzése előre illetve hátra indítva.

– Nyaki–, háti szakasz vállizületekkel együttes hajlítása és nyújtása előre, oldalra és hátra koordinálva demi plié–vel

– Szaggatott törzskörzés koordinálva demi plie–vel és nyújtással.

– Nyaki, háti, deréki szakasz hajlítása és nyújtása előre, oldalra, hátra, majd szaggatott törzskörzés koordinálva demi plie–vel és nyújtással.

Döntések

– Csípőízületből törzsdöntés és visszaemelés előre, oldalra, hátra koordinálva térdnyújtással és demi plie–vel, majd körzés szaggatottan térdek nyújtva.

Fordítások

– Nyaki szakasz fordítása oldalra

– Nyaki, háti és deréki szakasz fordítása oldalra majd vissza, koordinálva demi plie–vel és nyújtással, karok II. pozícióban, kézfej flex–tartásban

– Törzsdöntésben előre, törzsfordítás oldalra, jobbra, illetve balra koordinálva demi plie–vel, és nyújtással, karok II. pozícióban, kézfej flex–tartásban

– Hátra dőlésben törzsfordítás jobbra és balra grand plie–ben, karok II. pozícióban, kézfej flex–tartásban

Tolások

– Nyaki szakasz tolása előre, oldalra, hátra, majd szaggatott körzés

– Csípő tolása előre, oldalra, hátra, majd szaggatott körzéssel

– Csípő tolása előre, oldalra, hátra demi plié–ben, majd szaggatott körzéssel

Törzsgyakorlatok kombinációi

– Törzshajlítások és döntések kombinációi koordinálva demi plie–vel és nyújtással előre, hátra, oldalra karhasználattal

– Contraction–release törzsfordítással kombinálva karhasználattal demi plie és nyújtással, egyenes tartásban, előre döntésben és homorításban a release helyzetben

– Törzshullámok melyben szerepel az összes tanult helyzet, előre, hátra és oldalra karhasználattal

– Battement tendu és jeté parallel I. pozícióban, kombinálva jazz port de bras–val

– Demi és grand plié parallel és en dehors pozíciókban, jazz port de bras–val

– Grand battement jeté jazz port de bras–val

Lépések

– Előre–hátra, jobbra–balra illetve négyszögben, kar koordinációkkal és különböző tempóban gyakorolva

– Merenge

– Swing

– Afró

– Funki

– Boogi walk egy csípőkőrrel majd két csípőkörrel

– Lebegő funki

Jazz kartartások és port de bras–k

Ugrás

– Soutte parallel I. pozícióban jazz–port de bras–val, majd negyed, fél és egész fordulattal.

Követelmények

A tanuló ismerje a jazz–technika alapjait, alappozícióit, kartartásait, testrészeinek izolált mozgását, az alap jazz lépéseket

A tanuló legyen képes a koordinált izolált mozgásra, a parallel és en dehors helyzetek használatára, a tudatos testhasználatra, amit a jazz–technika megkövetel

4. évfolyam

Fejlesztési feladatok:

– A testrészek izolált mozgásai

– A jazz–technika alapjainak, alappozícióinak, kartartásainak, alaplépéseinek megismertetése

– A tanuló koordinációs készségének fejlesztése

– A klasszikus balettől eltérő mozgásnyelv befogadásának elősegítése

Tananyag

Izolációs tréning

– A tréning tananyaga megegyezik az előző évben tanultakkal. A különbség a technikai kivitelezésben és a stílusos előadásmódban látható.

Törzsgyakorlatok kombinációi

– Törzshajlítások és döntések kombinációi koordinálva demi plie–vel és nyújtással előre, hátra, oldalra karhasználattal

– Contraction–release törzsfordítással kombinálva karhasználattal demi plie és nyújtással, egyenes tartásban, előre döntésben és homorításban a release helyzetben

– Törzshullámok melyben szerepel az összes tanult helyzet, előre, hátra és oldalra karhasználattal

– Battement tendu és jeté parallel I. pozícióban, és en dehors I. pozícióban, kombinálva jazz port de bras–val

– Demi és grand plié parallel és en dehors pozíciókban, jazz port de bras–val

– Grand battement jeté jazz port de bras–val

Lépések

– Előre–hátra, jobbra–balra illetve négyszögben, kar koordinációkkal és különböző tempóban gyakorolva

– Merenge

– Swing

– Afró

– Funki

– Boogi walk egy csípőkőrrel majd két csípőkörrel

– Lebegő funki

– Chassé–k diagonálban

Jazz kartartások és port de bras–k

Ugrás

– Sauté parallel I. pozícióban jazz–port de bras–val, majd negyed, fél és egész fordulattal.

Követelmények

A tanuló ismerje a jazz–technika alapjait, alappozícióit, kartartásait, testrészeinek izolált mozgását, az alap jazzlépéseket

A tanuló legyen képes a koordinált izolált mozgásra, a parallel és en dehors helyzetek használatára, a tudatos testhasználatra, amit a jazz–technika megkövetel

5. évfolyam

Fejlesztési feladatok

– A testrészek izolációja

– A gyakorlatokon belül alkalmazott kar, láb és törzs koordinációja

– A tanuló stílusérzékének, előadó képességének fejlesztése

– A tanuló technikai sokoldalúságának növelése

Tananyag

Középgyakorlatok

– Plie gyakorlat: jazz port de bras–val, sarokemelés vállizolációval, II. I. IV. V. pozícióban

– Battement tendu és jeté gyakorlatok: csípőízületből lábfordítások parallel helyzetből en dehors helyzetbe hangsúlyos váltásokkal, előre, oldalra és hátra,

– Grand battement jeté gyakorlatok: előre és oldalra, váltva hajlítva és nyújtva relevé–vel, majd hajlított, és nyújtott lábbal

– Mellkas tolások: oldalra, előre és hátra port de bras–val, contraction–ból indított hátrahajlással

Fekvő gyakorlatok

– Háton fekvésben, homorítás és contraction

– Hajlított lábhúzások parallelben kifelé és befelé

– Nyújtott lábhúzások spiccben és flex–ben, előre

– Felülés contraction–val és mellkas emeléssel, előre törzshajlítás belenyújtással döntésbe és törzsfordítás karnyitással harmadikból második karpozícióba

– Lábemelés a fej mögé a talajra, boka visszafeszítése, flex helyzetben saroktolások hátra, majd visszagördülés fekvésbe

– Felülés contraction–val, hajlított lábemeléssel, törzs– és lábnyújtás lebegőülésbe, majd contraction és hanyattfekvés, páros lábemelés előre, majd leengedés (3x)

Ülő gyakorlatok

– Terpeszülésben döntés és hajlítás belenyújtással előre, oldalra

Lépések

– Triplett

– Lépésvariációk izolációs port de bras–val

– Jazz pas de bourée, majd forgással

Követelmények

A tanuló ismerje a technika speciális gyakorlatainak mozgásanyagát, a technikára jellemző harmonikus, esztétikus, stílusjegyeket

A tanuló legyen képes az elsajátított technika gyakorlatokban történő alkalmazására, a stílusos előadásmódra

6. évfolyam

Fejlesztési feladatok:

– A testrészek izolációja

– A gyakorlatokon belül alkalmazott kar, láb és törzs koordinációja

– A tanuló stílusérzékének, előadó képességének fejlesztése

– A tanuló technikai sokoldalúságának növelése

Tananyag

Középgyakorlatok

– Plié gyakorlat: jazz port de bras–val, sarokemelés vállizolációval, II. I. IV. V. pozicióban

– Törzsgyakorlatok époulement helyzetekben: törzsfordítás, törzsdöntések és hajlások kombinációi különböző irányokban port de bras–val

– Battement tendu és jeté gyakorlatok: csípőízületből lábfordítások parallel helyzetből en dehors helyzetbe hangsúlyos váltásokkal, előre, oldalra és hátra, doubl tendu–vel, utána jeté plie–vel, sur le cou–de–pied–ből indítva. A végén passé–k, relevé–vel

– Grand battement jeté gyakorlatok: előre és oldalra, váltva hajlítva és nyújtva relevé–vel, majd hajlított, és nyújtott lábbal

– Mellkas tolások: oldalra, előre és hátra port de bras–val, contraction–ból indított hátrahajlással

Fekvő gyakorlatok

– Háton fekvésben, homorítás és contraction

– Hajlított lábhúzások parallelben kifelé és befelé

– Nyújtott lábhúzások spiccben és flex–ben, előre

– Felülés contraction–val és mellkas emeléssel, előre törzshajlítás belenyújtással döntésbe és törzsfordítás karnyitással harmadikból második karpozícióba

– Lábak hajlítva terpeszben a talajon bokafogás. Csípő emelésben rugózás majd leereszkedés contraction–val csigolyánként majd csípőemelés fejtetőig, utoljára kéztámasszal a vállaknál hídba feltol, térdnyújtás súlypontáthelyezéssel a karokra

– Lábemelés a fej mögé a talajra, boka visszafeszítése, flex helyzetben saroktolások hátra, majd visszagördülés fekvésbe

– Felülés contraction–val, hajlított lábemeléssel, törzs– és lábnyújtás lebegőülésbe, majd contraction és hanyattfekvés, páros lábemelés előre, majd leengedés (3x)

Ülő gyakorlatok

– Terpeszülésben döntés és hajlítás belenyújtással előre, oldalra

Lépések

– Triplett

– Lépésvariációk izolációs port de bras–val

– Jazz pas de bourée, majd forgással

– A tananyagra épülő lépéskombinációk

Tour–ok

– Parallel helyzetben lábváltással és a nélkül

– Parallel helyzetben pliében

– Chainé

Követelmények

A tanuló ismerje a technika speciális gyakorlatainak mozgásanyagát, a technikára jellemző harmonikus, esztétikus, stílusjegyeket

A tanuló legyen képes az elsajátított technika gyakorlatokban történő alkalmazására, a stílusos előadásmódra

A tananyag feldolgozásához szükséges kötelező (minimális) taneszköz

Zenei Cd–k

Jazz–tánc DVD–k

*GRAHAM–TECHNIKA*

A Graham–technika az első önálló mozdulatkinccsel, táncnyelvvel, dinamikai elvekkel, didaktikai rendszerrel felvértezett moderntánc rendszer, mely a mai napig inspirációs forrás a színpadi tánc, a tánckultúra fejlesztés világában, nem utolsósorban a táncpedagógia hatékony eszköze.

A tantárgy tanításának célja a speciális és széles körben hasznosítható dinamikai alapelveket tartalmazó technika megismertetése.

**Továbbképző évfolyamok**

9. évfolyam

Fejlesztési feladatok

– A testtudat fejlesztése, ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése. A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat. Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése. A diagonális mozgás fejlesztése

Tananyag

Alapelemek, alapsorozatok

Talajon végzett gyakorlatok:

– Bounces: a törzset és a medenceízületeket fokozatosan bemelegítő, rugózó gerincmozgások

– Breathing: a légzés bevonása a törzs, majd a teljes test mozgásába

– Spiral: a spirális mozgások alapja, a gerincforgatás, mely előkészíti a talajról fölemelkedés és az oda–vissza ereszkedés technikáját

– Contraction–release: a testközpont, mint minden mozgás kiindulópontja

Álló helyzetben végzett gyakorlatok

– Brush: a lábfő, boka, térd bemelegítése

– Plié: az emelkedés, ereszkedés és az ugrás előkészítése

– Plié–contraction–release, a lábak combtőből való mozgatása, lendítések, emelések s azok kombinációinak formájában, a központból indítva

Térben haladó gyakorlatok

– Walk – diagonális lépés–, járás–, futásgyakorlat

– Triplet – hármaslépések, irányváltásokkal, ritmizálással

– Skip – ugrások egyik lábról a másikra, haladva

Az év végére az alapelemek és sorozatok ritmikai, tempóbeli, térbeli variációkkal gazdagíthatók

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

10. évfolyam

Fejlesztési feladatok

– A testtudat fejlesztése, a ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése. A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat. Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése. A diagonális mozgás és a mozgáskombináció fejlesztése

Tananyag

Talajon végzett gyakorlatok: bounce, breathing, spiral, contraction–release ritmikai és dinamikai nehezítésekkel

– Spirál IV. pozícióban, fold – a bonyolultabb törzsfordítási gyakorlat a testközpont–indítású „contraction–release” és a spirális mozgások ötvözése, föl/leereszkedés a talajról/talajra

Álló középgyakorlatok: a gravitáció felhasználásával és leküzdésével, valamint a lendület felhasználásával és fékezésével

– Brush, plié, plié–contraction–release, a lábak combtőből való mozgatása, lendítések, emelések, s azok kombinációinak formájában

– Weight shift, suspension: testsúly eltolással, elbillentéssel

Térben haladó gyakorlatok:

– Walk – diagonális lépés–, járás–, futásgyakorlat

– Triplet – hármaslépések, irányváltásokkal, ritmizálással

– Skip – ugrások egyik lábról a másikra, haladva. A diagonális–haladó gyakorlatok bővítése: lépéskombinációk; az eddig álló helyzetben végzett gyakorlatok kimozdítása különböző terekbe, fordulatok kidolgozása a spiral elv alapjain

– Alapugrások különböző terekben, eltérő ritmikával, a „contraction–release”, valamint a „spiral” elemeinek alkalmazása az ugrások közben

Gyakorlatsor, füzér összeállítása koreografált formában, az elvégzett 2 év anyagának szemléltetésére, az egyéni képességek bemutatására

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*TÖRTÉNELMI TÁRSASTÁNC*

A tantárgy célja a tanulókat megismertetni a XVI–XIX. századig terjedő időszak – a reneszánsz és barokk korszakok – valamint a XIX. század báli táncainak korabeli anyagával, az adott korszakok szokásaival és illemtanával

A történelmi társastáncok célja, hogy előmozdítsa a tanulók mozgáskultúrájának, ezen belül koordinációs képességének, tér és formaérzékének, fizikai állóképességének fejlődését, továbbá a tanulók koncentrálóképességének, zenei hallásának, ritmusérzékének, zenei és koreográfiai memóriájának, improvizációs készségének fejlesztését

Emellett alapozza meg és fejlessze a tanulók stílusismeretét, ízlését, magatartásának és társas kapcsolatainak kulturáltságát, társaival való együttműködési képességét. Járuljon hozzá a tanulók előadói készségének, művészi kifejező készségének sokirányú fejlődéséhez

Tágabb értelemben a tanuló váljon nyitottabbá az egyéb művészeti ágak irányába, fejlődjön komplex korszemlélete és legyen képes a tanultakat az iskolai tananyagba sokoldalúan visszakapcsolni

**Alapfokú évfolyamok**

3. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése, valamint a korabeli szokások és illemszabályok megismertetése által. A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül

– A tanult történelmi társastáncok elnevezéseinek, az alkalmazott szakkifejezéseknek, azok jelentéseinek megismertetése

– A tanuló tér és formaérzékének, társaival való együttműködési képességének fejlesztése a koreográfiák által

– A tanuló improvizációs készségének fejlesztése

Tananyag

XVI. századi reneszánsz társastáncok

Reneszánsz stíluselemek: testtartás, lábfejek helyzete, kéztartások, lépéstechnika, meghajlások

Francia reneszánsz körtáncok alaptípusai – Branle double, Branle simple, Branle gay, Branle de Bourgogne

Lépés és mozdulatanyag: double, simple, petit saut, pied en l’air, reprise, branle, capriole, révérence

A koreográfiák körben vagy láncban előadva. Díszítés improvizáció

A szabálytalan branle; Branle coupé Branle coupé Charlotte, Branle coupé Aridan

Zenei anyagmemorizálás, koreográfiatanulás

Táncos játékok

A tréfás, utánzó branle; Branle morgué, Branle des Chevaux, Branle des Lavandieres, Branle des Pois, Branle de la Montarde

Zenei anyagmemorizálás, koreográfiatanulás, improvizatív gesztus lehetőségek

Páros táncok

Lépő tánc: Pavane

Lépés anyag: simple, double előre és hátra, conversion, fleuret

Különböző térforma lehetőségek, koreográfiatanulás

Ugrós tánc: Gaillarde

Lépésanyag: Cinq pas: grue, saut majeur, posture, cadence

Pas raccourci: révérence passagiere

Improvizált csoportos forma: Gaillarde lyonnoise

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentéseit, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok pontos kivitelezésére, zene és tánc összhangjának betartására, a csoportmunkában, a térforma kialakításban való fegyelmezett együttműködésre

4. évfolyam

Fejlesztési feladatok

– A tanuló ismereteinek bővítése, az adott történelmi társastáncanyag megfelelő korszakba való elhelyezése, valamint a korabeli szokások és illemszabályok megismertetése által

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül. A tanult történelmi társastáncok elnevezéseinek, az alkalmazott szakkifejezéseknek, azok jelentéseinek megismertetése

– A tanuló tér és formaérzékének, társaival való együttműködési képességének fejlesztése a koreográfiák által

– A tanuló improvizációs készségének és stílusérzékének fejlesztése

Tananyag

Barokk báli táncok

Barokk stíluselemek: testtartás, lábfejek kifele forgatottsága, pozíciók, lépéstechnika, plié, élevé, port des bras

Előkészítő etüdök 3/4–es és 4/4–es barokk zenékre

Lépés anyag: demy coupé, pas de bourrée

Etüd 4/4–ben

Menüett

Lépés anyag: pas de menuet előre, hátra, és oldal irányokba, chassé, révérence

Menüett etüd 3/4–es zenére

Contredance français; Menuet

R. A. Feuillet: La BergPre, Menuet du Chevalier

Báli menüett szóló párra P. Rameau alapján

Koreográfia

Angol country dances

Lépések, figurák: slipping step, double, set, turn, siding, arms, meet, lead

J. Playford: Gathering peascods, Sellenger’s Round, Parsons farewell

Ismétlő anyag

Reneszánsz társastáncok

Gaillarde

Egyéb mozdulatelemek: ruade, croisé.

Cinq pas variációk: croisé, pieds joints

Egyéb variációk: fleuret, onze pas

Koreográfia, szóló párra

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentéseit, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok pontos, stílusos bemutatására, zene és tánc összhangjának betartására, a csoportmunkában, a térforma kialakításban való fegyelmezett együttműködésre

5. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése, valamint a korabeli szokások és illemszabályok megismertetése által

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül

– A tanult történelmi társastáncok elnevezéseinek, az alkalmazott szakkifejezéseknek, azok jelentéseinek megismertetése

– A tanuló tér és formaérzékének, társaival való együttműködési képességének fejlesztése a koreográfiák által

– A tanuló stílusérzékének, előadói készségének, művészi kifejező készségének fejlesztése

Tananyag

XIX. századi társastáncok

Polka

Alaplépések: polkalépés előre, oldalra, hátra, polkalépés 1/2 fordulattal szólóban és párban, Kreuzpolka

Koreográfia

Walzer

Alaplépések: walzer előre, walzer 1/2 fordulattal szólóban és párban, Valse–Mignon

Koreográfia

Francia négyes

Alaplépések: pas marché, pas élevé, pas chassé, chassé–formák, pas balancé, pas galop

Francia négyes választott tételei

Ismétlő anyag

Barokk báli táncok

Báli menüett szóló párra

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentéseit, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok stílusos és kifejező előadására, zene és tánc összhangjának betartására, a csoportmunkában, a térforma kialakításban való fegyelmezett együttműködésre

6. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése, valamint a korabeli szokások és illemszabályok megismertetése által

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül

– A tanult történelmi társastáncok elnevezéseinek, az alkalmazott szakkifejezéseknek, azok jelentéseinek megismertetése

– A tanuló tér és formaérzékének, társaival való együttműködési képességének fejlesztése a koreográfiák által

– A tanuló stílusérzékének, előadói készségének, művészi kifejező készségének fejlesztése

Tananyag

Polonaise

Alaplépések: pas polonaise előre, hátra haladva

Koreográfia

Körmagyar

Lépések: Andalgó, bokázók, tétovázó, vágás, lejtő, verbunkos, magányforgó, kettős forgó, toppantó, villám, kisharang, toborzó, urak magánya, friss, vitorlaforgás

Koreográfia a Szőllősi–féle körtánc alapján

Ismétlő anyag

Korszakonként egy–egy koreográfia

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentéseit, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok stílusos és kifejező előadására, zene és tánc összhangjának betartására, a csoportmunkában, a térforma kialakításban való fegyelmezett együttműködésre

Követelmények az alapfokú évfolyamok elvégzése után

A tanuló ismerje a reneszánsz és barokk korszakok, valamint a XIX. század történelmi társastáncainak elnevezéseit, az alkalmazott szakkifejezéseket, azok jelentéseit, tudja a tanult báli társastáncanyagot a megfelelő történelmi korszakba elhelyezni

A tanuló legyen tisztában a tanult történelmi társastáncok stílusjegyeivel, legyen képes az elsajátított koreográfiák stílusos és kifejező előadására, zene és tánc összhangjának betartására, a csoportmunkában, a térforma kialakításban való precíz, fegyelmezett együttműködésre

A tananyag feldolgozásához szükséges kötelező (minimális) taneszköz

Történelmi társastánczenéket tartalmazó CD–k, történelmi társastánc DVD–k, történelmi társastánc leírásokat tartalmazó könyvek, korabeli tánckönyvek magyar nyelvű kiadásai, viselettörténeti könyvek

*TÁRSASTÁNC*

A társastánc tantárgy célja, hogy megismertesse a tanulóval a világtáncokat, a kor szokásait, magatartásformáit. Nyitottá, érdeklődővé tegye a tanulót a táncművek, művészeti alkotások iránt, melynek váljon értő közönségévé

**Továbbképző évfolyamok**

7. évfolyam

Fejlesztési feladatok

– A tanuló ismereteinek bővítése a modern társastáncanyag megfelelő korszakba való elhelyezése, valamint az illemszabályok megismertetése által

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül. A tánctartás, a vezetés és követés szabályainak elsajátítása, a közlekedés a táncparketten

– A világtáncok kezdő figuráinak, az alkalmazott szakkifejezéseknek, azok jelentéseinek megismertetése

– A tanuló tér és formaérzékének, társaival való együttműködési képességének fejlesztése a koreográfiák által

– A tanuló stílusérzékének, előadói készségének, művészi kifejező készségének fejlesztése

Tananyag

Alaplépések és táncok

Angolkeringő

Bécsi keringő

Foxtrott

Tangó

Blues

Rumba

Cha–cha–cha

Szamba

Jive

Paso doble

Követelmények

A tanuló ismerje a világtáncok kezdő figuráit, a kor szokásait, viselkedési szabályait, magatartásformáit

A tanuló legyen képes táncos alkalmakkor a tanultak alkalmazására, a világtáncok alapjainak kombinálására

8. évfolyam

Fejlesztési feladatok

A világtáncok haladó figuráinak megismertetése, az improvizációs készség fejlesztése

A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül

A tánctartás, a vezetés és követés szabályainak elsajátítása, a közlekedés a táncparketten

A tanuló tér és formaérzékének, társaival való együttműködési képességének fejlesztése a koreográfiák által

A tanuló ízlésének, alkalmazkodó készségének, kombinációs készségének fejlesztése

Tananyag

Alaplépések és táncok

Angolkeringő

Foxtrott

Tangó

Rumba

Cha–cha–cha

Jive

Rock and roll

Követelmények

A tanuló ismerje a világtáncok kezdő és haladó figuráit, a tanult kombinációkat

Legyen képes a tanuló a világtáncok alapjainak kombinálására a két év anyagából, táncos alkalmakkor a tanultak alkalmazására

A tananyag feldolgozásához szükséges kötelező (minimális) taneszköz

Társastánc leírásokat tartalmazó könyvek, világtánc zenéket tartalmazó CD–k, társastánc DVD–k, a terem méretének megfelelő audio készülék (CD lejátszó), televízió, DVD lejátszó

B) NÉPTÁNC TANSZAK

*I. FEJEZET*

*AZ ALAPFOKÚ NÉPTÁNCOKTATÁS CÉLRENDSZERE ÉS FUNKCIÓI*

A néptánc közérthetősége révén felbecsülhetetlen mértékű segítséget jelent a kultúrák közti kapcsolatteremtésben és az egészséges emberi kapcsolatok kialakításában. Oktatása elősegíti néphagyományunk megismerését, tovább éltetését és újraalkotását, kulturális örökségünk megbecsülését. A kárpát–medencei tánchagyomány sokszínűsége tükröződik vissza az alapfokú művészetoktatás tantervében. A tanórai keretek mellett fontos szerepet játszik a tánc színpadi megjelenítése is, amely egyrészt a művészi megtapasztalás élményét teszi lehetővé a tanulók számára, másrészt kulturális szerepvállalása révén a nagyközönség számára is hozzáférhetővé teszi táncos hagyományainkat. A néptáncoktatás célrendszerében jelentős szemléletmód-változás következett be, középpontba került a tanulók technikai felkészültségének megalapozása, amely során alkalmassá válnak a különböző táncok újraalkotására, szabad és kötött formákban történő megjelenítésére.

Előtérbe került a helyi táncanyag, tánchagyomány tanításának elsődlegessége, amely végigkísérheti az egész oktatási folyamatot. Nagyobb szabadságot biztosít a pedagógus számára a képzés megtervezésében, ugyanakkor biztosítja az intézmények közötti átjárhatóságot. A spirális elrendezés elősegíti, hogy a különböző képességű tanulók a képzési szintek végére azonos módon rendelkezzenek az elvárt ismeretekkel, képességekkel, kompetenciákkal, megteremti az összevont osztályokban történő oktatás kereteit, lehetőségét. A néptánc oktatása során a kulturális értékek közvetítése nem elsősorban a képességek függvénye, hanem a képességek fejlesztésének lehetséges színtere. Lehetővé teszi mindenki számára – beleértve a kisebbségeket valamint a hátrányos helyzetű gyermekeket is – az önkifejezés és azonosulás esztétikai útjának elérését, segítve ezzel a személyes kreativitás kibontakozását és az egyéniség fejlődését

*A KÉPZÉS STRUKTÚRÁJA*

**Tantárgyak**

Főtárgy:

Népi játék (1–2. előképző évfolyamon)

Néptánc (1–6. alapfokú és a 7–10. továbbképző évfolyamon)

Kötelező tantárgy:

Folklórismeret (3–6. alapfokú évfolyamon)

Tánctörténet (9–10. továbbképző évfolyamon)

Kötelezően választható tantárgyak az összevont osztályokban:

Folklórismeret

Tánctörténet

Választható tantárgyak:

Népi játék (1–2. előképző évfolyamon)

Néptánc (1–6. alapfokú és a 7–10. továbbképző évfolyamon)

Népzenei alapismeretek (1–6. alapfokú és a 7–10. továbbképző évfolyamon)

Táncjelírás–olvasás (9–10. továbbképző évfolyamon)

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
| Előképző | | Alapfok | | | | | | Továbbképző | | | |
| 1. | 2. | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | 2 | 2 | 3–4 | 3–4 | 3 | 3 | 3 | 3 | 3–4 | 3–4 | 3 | 3 |
| Kötelező tantárgy |  |  |  |  | 1 | 1 | 1 | 1 |  |  | 1 | 1 |
| Kötelezően választható tantárgy |  |  | 1 | 1 |  |  |  |  | 1 | 1 |  |  |
| Választható tantárgy | 2 | 2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 |
| Összes óra: | 2–4 | 2–4 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat Összes óra rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak

A képzés évfolyamainak száma: 12 évfolyam (2+6+4 évfolyam)

Az első számjegy az előképző, a második számjegy az alapfokú, a harmadik számjegy a továbbképző évfolyamainak számát jelenti

A tanszakok kötelezően előírt tantárgyai és azok óraszámai figyelembevétele mellett a tanuló más tanszak vagy művészeti ág képzésébe is bekapcsolódhat, illetve azok tanítási óráin részt vehet

A tanítási órák időtartama: 45 perc

A NÉPTÁNCOKTATÁS ÁLTALÁNOS FEJLESZTÉSI KÖVETELMÉNYEI

A néptánc tanszak célja a magyar néptánc és népi kultúra iránti érdeklődés kialakítása és elmélyítése, hagyományaink, kulturális örökségünk továbbéltetése, a mozgáskultúra megalapozása és fejlesztése, a tánc, mint a közösségteremtés és közösségformálás lehetséges eszközének értelmezése.

Kiemelt kompetenciák a néptánc területén

Szakmai kompetenciák

A táncos képességek – készségek – jártasságok kialakítása és fejlesztése

A hagyományos népi játékmód ismerete

Korszerű szemléletmód kialakítása a népi kultúra–népélet összefüggő rendszerének értelmezéséhez

A tánc általánosan jellemző vonásainak ismerete és gyakorlati alkalmazása

A zenéhez igazodó, alkalmazkodó táncos mozgás kialakítása

Az improvizáció és a táncszerkesztés törvényszerűségeinek, szabályainak az életkori sajátosságoknak megfelelő ismerete és tudatos alkalmazása

A térforma, stílusérzék és mozgásmemória fejlesztése, az alakzatok, formák gyakorlati alkalmazása

A táncokhoz kapcsolódó énekek, zenei kíséretek, jellemző viseletek, szokások és a társasági táncélet alkalmainak megismerése

A színpad általános törvényszerűségeinek megismertetése

Előadói táncos magatartás kialakítása az életkori sajátosságoknak megfelelően

A színpadi táncművészet legfontosabb ágazatainak, korszakainak és művészeti alkotásainak megismerése

Személyes kompetenciák

Az esztétikai érzék fejlesztése

A rendszeres és következetes kitartó munkára nevelés

Nyitottságra, valamint a múlt és a jelen értékeinek befogadására nevelés

Folyamatos ismeretbővítésen keresztül a szintetikus látásmódra való nevelés

A vizuális memória és a képzelőerő fejlesztése

A kreativitás és a testi–lelki állóképesség fejlesztése

A kommunikáció verbális és nonverbális módjainak alkalmazása

Társas kompetenciák

A közösségi alkotás öröme, a közösségi kultúra értékei iránti fogékonyság kialakítása

A másság elfogadásának képessége

Az önálló döntéshozatal képessége

Kezdeményezőkészség, egyéni feladat– és szerepvállalás

A kapcsolatteremtő képesség fejlesztése

A szabálytudat kialakítása

A csoportnorma kialakítása

A segítő életmódra nevelés, a szociális érzékenység fejlesztése

A közösségi szemlélet kialakítása

A környezet megóvásának fontossága

Az egészséges életmód igénye

Módszerkompetenciák

Az ismeretbefogadás képességének fejlesztése

Az intelligens tudás megszerzésére irányuló igény kialakítása

Az összefüggések megértésére, a következtetések levonására irányuló fejlesztések

Az ismeretek alkalmazásának, újrafogalmazásának képessége

A kreatív alkotói folyamatokban való részvétel igényének kialakítása

A hatékony önálló tanulásra nevelés

Az alkalmazott tudás kialakítása, a képzés során elsajátított ismeretek alkalmazása más környezetben is

A tehetség azonosítása, tehetséggondozás, mentorálás, nyomon követés

A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

A művészeti alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte és a vizsgára jelentkezett

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte és a vizsgára jelentkezett

A művészeti alapvizsga és záróvizsga követelményei, feladatai meghatározásának módja

A művészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú művészetoktatás követelményei és tantervi programja figyelembevételével kell meghatározni

A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása

A művészeti alapvizsga és záróvizsga feladatait a vizsgabizottság elnöke hagyja jóvá

Vizsga tantárgyak:

Művészeti alapvizsga

Néptánc

Folklórismeret

Művészeti záróvizsga

Néptánc

Tánctörténet

A művészeti alapvizsga és záróvizsga egyes részei alóli felmentés

Mentesülhet az adott tantárgyból a művészeti alapvizsga, illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként, illetve párban – helyezést ért el

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni

A művészeti alapvizsga, illetve záróvizsga eredményét a vizsga tantárgyakból kapott osztályzatok számtani közepe adja (ha az átlagszámítás eredménye öt tizedre végződik, a végső eredmény meghatározásában a gyakorlati tantárgyból kapott osztályzat a döntő)

Amennyiben az intézmény előrehozott művészeti alapvizsgát vagy záróvizsgát szervez, úgy annak eredményét a tanuló kérésére a művészeti alapvizsgán és záróvizsgán figyelembe kell venni

Eredményes művészeti alapvizsgát, illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette

Sikertelen a művészeti alapvizsga, illetve a záróvizsga, ha a tanuló valamely vizsgarészből, illetve vizsga tantárgyból elégtelen érdemjegyet kapott

Sikertelen vizsga esetén a tanulónak csak abból a vizsgarészből, illetve vizsga tantárgyból kell javítóvizsgát tennie, amelynek vizsgakövetelményét nem teljesítette

*II. FEJEZET*

*NÉPTÁNC TANSZAK*

NÉPI JÁTÉK

A képzés elemi szinten járuljon hozzá a tanuló szocializációs, kommunikációs készségének, kezdeményező készségének, kulturális tudatosságának, általános műveltségének fejlesztéséhez. Elsődleges feladat az önfeledt játék megvalósítása, a játékszabály megismerése, a játéköröm megélése

**Előképző évfolyamok**

1. évfolyam

Fejlesztési feladatok

– Alapvető mozdulattípusok fejlesztése a játéktevékenység során

– A ritmus–tér–térforma fogalmainak kialakítása

– Az ugrás és forgás technikai előkészítése

– A tanuló mozgáskészségének, önfegyelmének, kommunikációs képességének, éneklési készségének, játékbátorságának, szabálytudatának fejlesztése

– A közösségi érzés, a közösséghez tartozás tudatos kialakítása

– A verbális és nonverbális kommunikáció szinkronjának elősegítése

– A szocializációs folyamatok fejlesztése

Tananyag

A játékműveltség felmérése

A népi játékokhoz szükséges mozgások, ritmusok, terek, térformák megismertetése

Az alapvető mozdulattípusok

Játéktípusok (sport–küzdő karakterű népi játékok, énekes–táncos gyermekjátékok)

Népi mondókák, kiszámolók, szövegek, dallamok

Alapvető zenei ismeretek (egyenletes lüktetés, zenéhez való igazodás, negyedes és nyolcados lüktetés, dallamegységek, a gyermekdalok hangkészlete, ritmusgyakorlatok)

Irányok, alakzatok (előre–hátra, jobbra–balra, lent–fönt, sor, kör, oszlop, félkör, csigavonal, szórt forma, térkitöltés, térváltás, egyén és csoport viszonya az alakzatokban)

Játékfűzések (a helyi vagy régió szerinti néphagyományban fellelhető népi gyermekjátékokból)

Követelmények

A tanuló ismerje a népi játékok cselekményét, szövegét és dallamait, játékfűzéseket

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a társak előtti kommunikációra, a párválasztásra, a szerepvállalásra, a játéktevékenységre

2. évfolyam

Fejlesztési feladatok

– A mozgáskészség, alapvető kombinációs képesség fejlesztése a mozgás– és játéktevékenység során

– A ritmus–tér–térforma fogalmainak alkalmazása a gyakorlatban

– Az ugrás és forgástechnika fejlesztése

– A játékműveltség, játékbátorság, szabálytudat, önfegyelem és kezdeményezőképesség fejlesztése

– A kommunikációs és éneklési képesség fejlesztése, a verbális és nonverbális kommunikáció szinkronjának kialakítása

– A kreatív játékos tevékenység valamint a mozgásos és verbális önkifejezés ösztönzése, a közösségépítés megvalósítása, a szocializációs folyamatok fejlesztése

Tananyag

Az alapvető mozdulattípusok variációs lehetőségeinek valamint az ugrás típusainak megismertetése

Az improvizációs tevékenység előkészítése, a játékismeret bővítése

Játéktípusok (sport–küzdő karakterű népi játékok, énekes táncos gyermekjátékok)

Népi mondókák, kiszámolók, szövegek, dallamok

Alapvető zenei ismeretek (egyenletes lüktetés, zenéhez való igazodás, negyedes és nyolcados lüktetés, dallamegységek, a gyermekdalok hangkészlete, ritmusgyakorlatok)

Irányok, alakzatok (előre–hátra, jobbra–balra, lent–fönt, sor, kör, oszlop, félkör, csigavonal, szórt forma, térkitöltés, térváltás, egyén és csoport viszonya az alakzatokban)

Játékfűzések (a helyi vagy régió szerinti néphagyományban fellelhető népi gyermekjátékokból)

Követelmények

A tanuló ismerje a népi játékok cselekményét, szövegét és dallamait, a játékfűzéseket

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a társak előtti kommunikációra, a párválasztásra, a szerepvállalásra és a játéktevékenységre a variációk során is

A tananyag feldolgozásához szükséges kötelező (minimális) taneszköz

1 db tábla vagy flipchart

1 db történelmi Magyarország térkép vagy néprajzi térkép

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

A tananyaghoz kapcsolódó könyvek, kiadványok

Néprajzi kézikönyvek, lexikonok, videó és/vagy DVD filmek

A tanulólétszámnak megfelelő, a tanévzáró bemutatókhoz szükséges, megfelelő népviseletek, lábbelik

*NÉPTÁNC*

A néptáncoktatás tantervi programja lehetővé teszi a tanulók kompetenciaalapú fejlesztését. Hozzájárul, hogy a tanulók személyisége nyitottá váljon a közösségi alkotó tevékenységek és művészetek iránt, fejleszti a kapcsolatépítést az emberekkel, az időgazdálkodást, fejleszti a tanulók megérző képességét, intuícióját, kreativitásukat, improvizációs képességüket, készségüket. Fejleszti a tanulók szocializációs, kommunikációs készségét, kezdeményező készségét, kulturális tudatosságát, általános műveltségét. Lehetőséget nyújt a tanulók mozgásműveltségének, mozgáskultúrájának sokoldalú fejlesztésére, fizikai állóképességük, ügyességük, cselekvő biztonságuk, ritmusérzékük, hallásuk, tér– és formaérzékenységük fejlesztésére, gazdagítására. Figyelembe veszi az egyéni adottságokat, az életkorra jellemző fizikai és szellemi sajátosságokat. Alkalmazkodik a helyi igényekhez és hagyományokhoz. Rugalmassága révén hozzájárul a speciális képzési rendszerekben, összevont osztályokban történő oktatás megvalósításához, lehetőséget teremt a különböző életkorban a képzésbe bekapcsolódó tanulók számára az életkornak megfelelő szintű képzés megvalósítására. Célja, hogy felkészítse és irányítsa a tehetséges tanulókat a táncművészeti pályára illetve az amatőr táncéletbe való bekapcsolódásra. A múlt és a jelen hagyományainak és táncművészeti értékeinek megismertetésével, megszerettetésével lehetőséget teremt a tanulók számára az életkoruknak megfelelő táncművészeti kultúra, műveltség megszerzésére

**Alapfokú évfolyamok**

1. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az ugrástechnikák fejlesztése, a népijáték–ismeret bővítése, az alapvető táncos alakzatok fogalmi rendszerének kialakítása és alkalmazása

– A ritmus–tér–térforma fogalmainak alkalmazása a gyakorlatban

– A játék központi szerepének megtartása

– Az önálló tanulói tevékenység és egyéni szerepvállalás ösztönzése

– A játékbátorság, a kezdeményezőkészség, az improvizációs készség, a ritmuskészség és a mozgáskoordináció fejlesztése

– Az éneklési kedv, a társak előtti kommunikáció ösztönzése, közösségfejlesztés, a helyi szokások és normák kialakítása

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrástípusok, térdhasználat, térben való eligazodás, térkitöltő játékok

Énekes–táncos népi gyermekjátékok: (szerepjátékok, párválasztó játékok) a páros tánc előkészítése

Táncgyakorlat:

– Az ugrós és a csárdás tanítását előkészítő táncos mozdulatok megismertetése

– Ugrós táncok előkészítése csoportos formában

– Csárdás motívumok (egylépéses, kétlépéses, tovahaladó) csoportos formában

– Eszközhasználat előkészítése (babzsák, karika, ugrálókötél, bot, üveg)

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: népi gyermekjáték vagy népi gyermekjáték és tánc

Zenei ismeretek: dudaritmus, kanásztánc ritmus, ritmusgyakorlatok, strófa, 2/4–es lüktetés

Népi ének: a választott táncanyaghoz kapcsolódó népdalok, gyermekjáték dallamok

Viseletek: jellemző viseletdarabok, azok elnevezései

Hagyományőrzés: saját táncrégió gyermekjátékai és táncai

Követelmények

A tanuló ismerje a népi játékok cselekményét, szövegét és dallamait, a játékfűzéseket és játékszabályokat, az ugrós és a csárdás technikai elemeit, a tánc közbeni eszközhasználatot

A tanuló legyen képes a játéktevékenységre, együttműködésre, feladatvállalásra, a tánctechnikai elemek alkalmazására, improvizációra, a rövid táncetűd folyamatainak felidézésére, koreográfia bemutatására, a ritmikai gyakorlatok megvalósítására

2. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az ugrások különbözőségeinek, hasonlóságainak összevetése

– A fizikai kontaktus megteremtésének elősegítése

– A csárdás mozgáselemeinek előkészítése

– A zenei lüktetésrendhez történő igazodás hangsúlyainak felfedezése, alkalmazása

– Ritmus–tér–térforma fogalmainak alkalmazása a gyakorlatban

– A játékbátorság, a kezdeményezőkészség, az improvizációs készség, a ritmusérzék, a hallás, a ruganyosság, a térdhasználat, a kapcsolatteremtő képesség és az eszközhasználat fejlesztése

– Az önálló tanulói tevékenység és egyéni szerepvállalás ösztönzése

– Az éneklési kedv, a társak előtti kommunikáció ösztönzése, közösségfejlesztés, a helyi szokások és normák kialakítása

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrástípusok, térdhasználat, térben való eligazodás, dinamikai gyakorlatok, pozíciók, körtartás, körív mentén haladás (séta, járás, futás, ridázás) lenthangsúly– fenthangsúly gyakorlatok, összekapaszkodási módok, eszközhasználat, csapások, gesztusok

Énekes–táncos népi gyermekjátékok: a játékismeret bővítése, a játék központi szerepének megtartása, (szerepjátékok, párválasztó játékok) kör és páros tánc előkészítése

Táncgyakorlat:

– Az ugrástechnikáknak, a súlyvétel lehetőségeinek, az ugrós táncelemeknek és az összekapaszkodási módoknak a megismertetése

– A Dunai táncdialektus ugrós táncai közül választott, a helyi tantervben meghatározott táncanyag (csoportos, páros)

– A Dunai táncdialektus eszközös táncai közül a helyi tantervben meghatározott táncanyag bevezetése (szóló)

– Csárdás motívumok (egylépéses, kétlépéses) páros formában

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: népi gyermekjáték és tánc és/vagy ugrós–eszközös táncok

Zenei ismeretek: dudaritmus, kanásztánc ritmus, ritmusgyakorlatok, strófa, a duda, a hosszúfurulya

Népi ének: a Dunai táncdialektusból választott tánchoz kapcsolódó népdalok, gyermekjáték dallamok

Táncfolklorisztika: az ugrós tánctípus fogalma, formai lehetőségei, összekapaszkodási módok, a tánctípus főbb jellemzői

Viseletek: jellemző viseletdarabok, azok elnevezései, öltözködési szabályok

Hagyományőrzés: a saját táncrégió gyermekjátékai és táncai

Követelmények

A tanuló ismerje a tanult táncanyagot, az énekes táncos gyermekjátékok cselekményét, szövegét és dallamát, a tánc közbeni eszközhasználatot

A tanuló legyen képes a közösségen belüli aktív tevékenységre, a tanult táncanyag újraalkotására, improvizációra, a tanult koreográfia bemutatására, a ritmikai gyakorlatok megvalósítására, a tanórákon megfelelő fizikai és szellemi erőnléttel való részvételre

3. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– A ritmus–tér–térforma fogalmainak alkalmazása a gyakorlatban

– Az ritmikai, plasztikai, dinamikai fogalmak kialakítása az életkori sajátosságoknak megfelelően

– Az ugrós tánc ritmikai, plasztikai, dinamikai lehetőségeinek, a táncszerkesztés elveinek és a táncok elnevezésének megismertetése az adott tájegység illetve funkció szerint

– A gesztusmozdulat fogalmának kialakítása

– Az eszközhasználat lehetőségeinek bővítése

– A táncalkalmak megismerése, a viselkedésmódok, illemszabályok, a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése

– A közösséghez tartozás, kötődés erősítése, a másságot elfogadó attitűd valamint a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrástípusok, térdhasználat, térben való eligazodás, dinamikai gyakorlatok, pozíciók, körtartás, körív mentén haladás (séta, járás, futás, ridázás) lenthangsúly– fenthangsúly gyakorlatok, összekapaszkodási módok, tartás–ellentartás gyakorlatai, tempóváltások, páros fogás, kargesztusok, térirányok gyakorlatai, csapások, gesztusok

Énekes–táncos népi gyermekjátékok: a játékismeret bővítése, a játék központi szerepének megtartása (szerepjátékok, párválasztó játékok) a kör– és páros táncok előkészítése

Táncgyakorlat:

– A Dunai táncdialektus ugrós–eszközös táncai közül választott tánc elmélyítése, a tananyag bővítése

– A Tiszai táncdialektus csárdásai közül választott tánc bevezetése

– A verbunk előkészítése, a választott verbunk és csárdás elemeinek, a jellegzetes összekapaszkodási módoknak a megismerése

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ugrós–eszközös vagy a csárdás táncanyagából

Zenei ismeretek: dudaritmus, kanásztánc ritmus, ritmusgyakorlatok, strófa, a hangszerek funkciója, játékmódja, jellegzetes hangszer együttesek,

Népi ének: a választott tánchoz kapcsolódó népdalok, gyermekjáték dallamok

Táncfolklorisztika: az ugrós tánc fejlődése, formái, a csárdás jellemző vonásai, a tánctípus meghatározása, táncalkalmak, a táncos magatartás jellemzői, tánckezdő szokások, a táncok földrajzi, történelmi háttere

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió gyermekjátékai és táncai

Követelmények

A tanuló ismerje a választott ugrós, verbunk és csárdás elemeit, a tanult népdalok szövegét, dallamát, a tanult hangszereket, a tanult táncok földrajzi elhelyezkedését

A tanuló legyen képes az ugrós és eszközös ugrós valamint csárdás elemekből csoportosan és párban történő improvizációra, a tánctípus fogalmának meghatározására, a tájegységek, falvak földrajzi meghatározására

4. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– A körtáncok technikai előkészítése

– A táncszerkesztés elveinek, az összekapaszkodási módok variációs lehetőségeinek megismertetése, a táncos partnerkapcsolat kialakítása

– A táncalkalmak megismerése, a viselkedésmódok, illemszabályok, a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség fejlesztése

– A közösséghez tartozás, kötődés erősítése, a másságot elfogadó attitűd valamint a férfi és női szerepből adódó viselkedésmódok szerint a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrástípusok, forgások, térdhasználat, térben való eligazodás, térkitöltő játékok, dinamikai gyakorlatok, pozíciók, körtartás, körív mentén haladás, lenthangsúly–fenthangsúly gyakorlatok, összekapaszkodási módok, tartás–ellentartás gyakorlatai, tempóváltások, páros forgás, térirányok, forgások, csapások, gesztusok (kar, láb)

Táncgyakorlat:

– A Dunai táncdialektus ugrós–eszközös táncai közül választott tánc elmélyítése

– A Tiszai táncdialektus csárdásai közül választott tánc ismeretének bővítése, ritmikai, plasztikai, dinamikai lehetőségeinek megismertetése

– A Tiszai táncdialektus verbunkjai közül választott tánc bevezetése

– Ismerkedés a Déli körtánc dialektussal

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ugrós–eszközös vagy a csárdás táncanyagából

Zenei ismeretek: a Tiszai dialektus jellegzetes hangszerei (cimbalom, klarinét, tekerő) parasztbanda, cigánybanda, a hangszerek funkciói, játékmódja, 4/4–es lüktetés, nyújtott ritmus, éles ritmus

Népi ének: a választott csárdásokhoz és karikázókhoz kapcsolódó népdalok, gyermekjáték dallamok

Táncfolklorisztika: a csárdás fejlődése, formái, jellemző vonásai, a tánctípus meghatározása, táncalkalmak, a táncos magatartás jellemzői, tánckezdő szokások, a táncok földrajzi, történelmi háttere

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje a választott ugróst, verbunkot és csárdást, a tanult népdalok szövegét, dallamát, a tanult hangszerek jellemzőit, a tanult táncok földrajzi elhelyezkedését

A tanuló legyen képes a tánctípus fogalmának meghatározására, a tanult táncok földrajzi elhelyezésére, az elsajátított táncokból történő improvizálásra

5. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Összefoglaló és rendszerező gondolkodás ösztönzése, összefüggések feltárása a tanult táncdialektus ismeretanyagán keresztül

– A mozgás közbeni éneklési készség fejlesztése

– A legényes és a forgós–forgatós táncok előkészítése

– A táncrend fogalmának kialakítása

– A táncszerkesztés elveinek, az összekapaszkodási módok variációs lehetőségeinek megismertetése, a táncos partnerkapcsolat kialakítása

– A táncalkalmak megismerése, a viselkedésmódok, illemszabályok, a megfelelő táncos magatartás elsajátítása

– A zenei lüktetésrendhez történő igazodás hangsúlyainak tudatosítása

– A zenei kíséretmódok és a tánc összefüggéseinek feltárása

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség, a dinamikai és stílusérzék fejlesztése

– A közösséghez tartozás, kötődés erősítése, a másságot elfogadó attitűd valamint a férfi és női szerepből adódó viselkedésmódok szerinti táncformálás, a nemi identitás erősítése

– Az önálló tanulói tevékenység és egyéni szerepvállalás ösztönzése

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrástípusok, forgások, térdhasználat, térben való eligazodás, térkitöltő játékok, dinamikai gyakorlatok, pozíciók, körtartás, körív mentén haladás, lenthangsúly–fenthangsúly gyakorlatok, összekapaszkodási módok, tartás–ellentartás gyakorlatai, tempóváltások, páros forgás, térirányok, csapások gesztusok (kar, láb)

Táncgyakorlat:

– A legényes és a forgós–forgatós táncok előkészítése

– A Dunai–dialektus csárdásai közül a helyi tantervben választott tánc bevezetése

– A Tiszai dialektus verbunkjai közül választott tánc ismeretének bővítése

– A Dunai dialektus verbunkjai közül a helyi tantervben választott tánc bevezetése

– A Déli körtánc dialektus ismereteinek bővítése és az Északi körtánc dialektus bevezetése

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ismert táncanyagból

Zenei ismeretek: a választott karikázó énekes dallamai és azok jellemzői, sajátosságai, a periódus fogalma, a szinkópa ritmus

Népi ének: a tanult csárdásokhoz és körtáncokhoz kötődő dalok

Táncfolklorisztika: a verbunk fejlődése, formái, jellemző vonásai, a tánctípus meghatározása, táncalkalmak, táncos magatartás

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje a tánctípus, táncrend fogalmát, a Dunai táncdialektus választott táncait, a tanult koreográfiákat, a népdalok szövegét, dallamát, a hangszereket, a tanult táncok földrajzi elhelyezkedését, a jellegzetes falvakat

A tanuló legyen képes a tánctípus fogalmának meghatározására, a tanult táncok földrajzi elhelyezésére, az elsajátított táncokból történő improvizálásra

6. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az összefoglaló és rendszerező gondolkodás valamint a fogalmi gondolkodás ösztönzése és fejlesztése, az összefüggések feltárása az alapfokú évfolyamok ismeretanyagán keresztül

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség, a stílusérzék, a dinamikai készség, a partnerkapcsolat fejlesztése

– A vizsgahelyzetre való felkészítés

Tananyag

Táncelőkészítő gimnasztika

Tánctechnika: alapvető mozdulattípusok, támasztékszerkezet, súlyváltások, ugrás típusok, forgások, térdhasználat, térben való eligazodás, térkitöltő játékok, dinamikai gyakorlatok, pozíciók, körtartás, körív mentén haladás, lenthangsúly–fenthangsúly gyakorlatok, összekapaszkodási módok, tartás–ellentartás gyakorlatai, tempóváltások, páros forgás, térirányok, forgások, csapások gesztusok (kar, láb)

Táncgyakorlat:

– A legényes és a forgós–forgatós táncok előkészítése

– Az ugrós és eszközös ugrós táncok ismétlése, táncismeret bővítése

– A csárdások ismétlése, táncismeret bővítése

– A verbunkok ismétlése, táncismeret bővítése

– A körtáncok ismétlése, táncismeret bővítése

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ismert táncanyagból

Zenei ismeretek: a tanult tájegységek jellegzetes népi hangszerei és zenei együttesei, a dűvő és az esztam kíséret jellemzői, tánctípusok és kíséretmódok

Népi ének: a tanult táncokhoz kötődő dalok ismétlése, bővítése

Táncfolklorisztika: az ismert táncok jellemző vonásai, a tánctípusok, táncalkalmak, táncos magatartás

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje az alapfokú évfolyamokon elsajátított táncokat, a tanult koreográfiákat, a tanult zenei, folklorisztikai, földrajzi jellemzőket

A tanuló legyen képes a tanult ismeretek megfogalmazására, az önálló táncos megjelenítésre, improvizációra, a megfelelő táncos magatartás színpadi megjelenítésére, az alapfokú művészeti vizsga követelményeinek teljesítésére

Követelmények az alapfokú évfolyamok elvégzése után

A tanuló ismerje

Az ugrósok, ügyességi táncok, körtáncok, csárdások és a verbunkok táncanyagát a helyi tantervben meghatározott tájegységek szerint

A tájegységek táncaihoz kötődő alapvető földrajzi, történelmi, zenei, táncfolklorisztikai ismeretek összefüggéseit

A táncszerkesztés elveit, a jellemző összekapaszkodási módokat

A tájegységre jellemző öltözködési, viselethordási szabályokat

A ritmikai, plasztikai, dinamikai törvényszerűségeket és azok alkalmazását a gyakorlat során

A színpadi törvényszerűségeket.

A koreográfiák folyamatait, az alakzatok, térformák gyakorlati alkalmazását

A táncalkalmaknak megfelelő magatartás– és viselkedésmódokat

A tanuló legyen képes

Az egyéni és csoportos improvizációra, a testtudat fenntartására, az eszközhasználatra, a tudatos színpadi megjelenésre, a táncfolyamatok mozgásemlékezetére, a viseletek tánc közbeni használatára, viselésére, a táncos magatartás és partnerkapcsolat kialakítására

A megszerzett ismeretekről beszélni

A térben történő eligazodásra, a zenei lüktetésrendhez, zenei egységekhez való igazodásra, ismerje és a gyakorlatban is tudja alkalmazni az alakzatokat, térformákat

A képzés során elsajátított ismeretek alkalmazására más környezetben is

A környezet értékeinek megőrzésére, gyarapítására, a környezettudatos magatartásra

A közösségi szerepvállalásra, önálló feladatvállalásra

A másság elfogadására, a csoporthagyományok kialakításában való aktivitásra

Olyan szokások, tevékenységek kialakítására, amelyek az egészséges életvitelt segítik elő

**A művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgya és időtartama

Néptánc

Csoportban 5–10 perc

Egyénenként illetve párban: 2–3 perc

A vizsga tartalma

Koreográfia: a szaktanár által meghatározott egy vagy két tanult koreográfia (koreográfia részlet, folyamat) csoportos bemutatása

Improvizáció: A három táncdialektusból választott, a helyi tantervben szereplő tájegységek tanult táncaiból a nemének megfelelő szerepben kettő előadása kis csoportban (maximum 3 pár) illetve egyénenként vagy párban. Az egyiket a vizsgázók, a másikat a vizsgáztatók választják – a két tánc ne legyen ugyanabból a dialektusból

A vizsga értékelése

– Csoportban: a koreográfia ismerete, együttműködés a partnerekkel, színpadi jelenlét

– Egyénileg: a tanult táncanyag tudatos alkalmazása az improvizáció során, a táncos mozgás és a zene illeszkedése, a partneri kapcsolat, páros viszony kialakítása

**Továbbképző évfolyamok**

7. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az egyensúlyviszonyok szerepének felismertetése, a tartás–ellentartás jelentőségének tudatosítása

– A forgás technikai megvalósítása a különböző lábfőrészeken

– Az erdélyi táncokra jellemző partnerkapcsolat kialakítása tánctípusonként

– A tánctételek funkcióinak megismertetése, a megfelelő táncos magatartás kialakítása

– A táncstílusok jellemző vonásainak megismertetése, a táncszók tánc közbeni alkalmazása, a táncok stílusos megjelenítésének elősegítése

– Az önálló táncszerkesztési gyakorlat, az improvizációs készség, az előadói készség, a ritmusérzék, a fizikai erőnlét fejlesztése

– A sajátos egyéni karakter kialakításának ösztönzése, a táncos elemek ritmikai, plasztikai, dinamikai különbségeinek megvalósítása

– A táncok újraalkotási igényének kialakítása a tanuló személyisége, habitusa, tánchoz való viszonyulása szerint

– A zene és tánc összefüggéseinek megfigyeltetése, az összefüggések megfogalmazása, rendszerezése

– Az önálló tanulói tevékenység és egyéni szerepvállalás ösztönzése

– A táncos életmód igényének kialakítása, az életminőség javítása

Tananyag

Táncelőkészítő gimnasztika

Tánctechnika: magasabb nehézségi fokú, összetett mozdulattípusok kialakítása és fejlesztése, térben való használata

Táncgyakorlat:

– Az alapfokon tanult táncok ismétlése, a táncismeret bővítése a helyi tanterv alapján

– Az Erdélyi dialektus területéről kiválasztott táncrend, az alapfokon előkészített legényesre és forgós–forgatós párosra építve

– A pontszerkezet, a táncot kísérő kargesztusok és azok funkcióinak megismertetése

– A forgás és forgatás módozatainak megismertetése

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ismert táncanyagból

Zenei ismeretek: ardeleana–kolomejka típusú dallamok, a periódus szerkezete, zárlatok, félzárlatok, a zene és tánc kapcsolata, a „jajnóták” szerkezete és jellemzői, aszimmetrikus lüktetés

Népi ének: a tanult táncokhoz kötődő dalok ismétlése, bővítése, táncbéli kiáltások, táncszók

Táncfolklorisztika: az Erdélyi dialektus táncai, tánckultúrája, táncalkalmak, a táncrend, a táncház szerepe, az adatközlők megismerése

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje az erdélyi táncok elsajátításához szükséges technikákat

A tanuló legyen képes az erdélyi táncok improvizatív megjelenítésére, újraalkotására, a tanult koreográfiák bemutatására, a zene és tánc összhangjának gyakorlati megvalósítására

8. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az ismeret elmélyítése, bővítése

– A forgástechnika fejlesztése különböző lábfőrészeken

– A páros forgás és forgatás technika fejlesztése

– A stílusjegyek felismerése, elsajátítása és alkalmazása

– Az önálló táncszerkesztési gyakorlat, improvizációs készség, előadói készség, ritmusérzék, fizikai erőnlét, sajátos egyéni karakter kialakítása

– A táncos elemek dinamikai különbségeinek megvalósítása, a forgás– és ugrókészség fejlesztése

– A tánctételek funkcióinak megismertetése, a megfelelő táncos magatartás kialakítása

– A táncrend fogalmának értelmezése az Erdélyi dialektus különböző területein

– A táncszók ismerete és alkalmazása

– A táncok újraalkotási igényének kialakítása a tanuló személyisége, habitusa, tánchoz való viszonyulása szerint

– A zene és tánc összefüggéseinek megfigyeltetése, az összefüggések megfogalmazása, rendszerezése

– Az önálló tanulói tevékenység és egyéni szerepvállalás ösztönzése

– A táncos életmód igényének kialakítása, az életminőség javítása

Tananyag

Táncelőkészítő gimnasztika, az alapfok tananyagának megfelelően

Tánctechnika: a magasabb nehézségi fokú, összetett mozdulattípusok előadásmódjának fejlesztése, térben való használata

Táncgyakorlat:

Az Erdélyi dialektus területéről kiválasztott táncrend tananyagának bővítése

A Dunai dialektus területéről kiválasztott táncrend, az alapfokon szerzett ismeretek felhasználásával, rendszerezésével

Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ismert táncanyagból

Zenei ismeretek: az erdélyi táncok kísérő hangszerei, zenekari felállások, jellegzetes éneklési stílusok, hajnalozó dallamok

Népi ének: a tanult táncokhoz kötődő dalok ismétlése, bővítése

Táncfolklorisztika: az erdélyi táncok földrajzi, történelmi háttere, táncalkalmak, tánchagyományok, szokások

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje a tanult táncokat, újraalkotásuk módját, az erdélyi táncok elsajátításához szükséges technikákat, a zene és tánc összhangjának gyakorlati megvalósítását

A tanuló legyen képes az erdélyi táncok improvizatív megjelenítésére, a tanult koreográfiák bemutatására, a stílusos előadásmód megvalósítására

9. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– Az ismeret elmélyítése, bővítése

– A forgástechnika fejlesztése különböző lábfőrészeken

– A páros forgás és forgatástechnika fejlesztése

– A stílusjegyek felismerése, elsajátítása és alkalmazása

– Az önálló táncszerkesztési gyakorlat, improvizációs készség, előadói készség, ritmusérzék, fizikai erőnlét, a sajátos egyéni karakter kialakítása

– A táncos elemek dinamikai különbségeinek megvalósítása, a forgás– és ugrókészség fejlesztése

– A tánctételek funkcióinak, megismertetése, a megfelelő táncos magatartás kialakítása

– A táncrend fogalmának értelmezése az Erdélyi dialektus különböző területein

– A táncok, stílusok jellemző vonásainak ismerete, a táncszók ismerete és alkalmazása

– A táncok újraalkotási igényének kialakítása a tanuló személyisége, habitusa, tánchoz való viszonyulása szerint

– A zene és tánc összefüggéseinek megfigyeltetése, az összefüggések megfogalmazása, rendszerezése

– Az önálló tanulói tevékenység és egyéni szerepvállalás ösztönzése

– A táncos életmód igényének kialakítása, az életminőség javítása

Tananyag

Táncelőkészítő gimnasztika, az alapfok tananyagának megfelelően

Tánctechnika: a magasabb nehézségi fokú, összetett mozdulattípusok előadásmódjának fejlesztése, térben való használata

Táncgyakorlat:

– Az Erdélyi táncdialektus tananyagának bővítése

– A Tiszai táncdialektus területéről kiválasztott táncrend az alapfokon szerzett ismeretek felhasználásával, rendszerezésével

– Az évfolyam célkitűzéseinek, feladatainak, az életkori sajátosságoknak, jellemzőknek megfelelő tánctípus anyaga

Koreográfia: az ismert táncanyagból

Zenei ismeretek: erdélyi jellegzetes hangszerek, hangszer együttesek (hegedű, ütőgardon, koboz), az aszimmetrikus lüktetésű táncok kíséretmódja

Népi ének: a tanult táncokhoz kötődő dalok ismétlése, bővítése

Táncfolklorisztika: az erdélyi táncok földrajzi, történelmi háttere, táncalkalmak, tánchagyományok, szokások

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények

A tanuló ismerje a tanult táncokat, újraalkotásuk módját, az erdélyi táncok elsajátításához szükséges technikákat, a zene és tánc összhangjának gyakorlati megvalósítását

A tanuló legyen képes az erdélyi táncok improvizatív megjelenítésére, a tanult koreográfiák bemutatására, a stílusos előadásmód megvalósítására

10. évfolyam

Fejlesztési feladatok

– A test alkalmassá tétele a tananyag szerinti táncos mozgásra

– A tanult táncanyag elmélyítése, bővítése, az egyes tánctételek funkciójának megismertetése

– Az összefoglaló és rendszerező, elemző gondolkodás valamint a fogalmi gondolkodás ösztönzése és fejlesztése, az összefüggések feltárása az alapfokú és a továbbképző évfolyamok ismeretanyagán keresztül

– Az improvizációs készség, az előadói készség, a ritmusérzék, a mozgáskoordináció, a mozgásemlékezet, a fizikai állóképesség, a stílusérzék, a dinamikai készség, a partnerkapcsolat fejlesztése

– Az egyéni táncstílus kialakítása, a táncok újraalkotása

– Az eredeti filmekről történő tánctanulás szabályainak megismertetése, gyakorlati alkalmazása

– A vizsgahelyzetre való felkészítés

– Az önálló ismeretszerzés ösztönzése

– A táncos életmód igényének kialakítása, az életminőség javítása

Tananyag

Táncelőkészítő gimnasztika, az alapfok tananyagának megfelelően

Tánctechnika: a magasabb nehézségi fokú, összetett mozdulattípusok előadásmódjának fejlesztése, térben való használata

Táncgyakorlat: az ismert táncrendek tananyagának bővítése, összegzése, rendszerezése

Koreográfia: az ismert táncanyagból

Zenei ismeretek: a zenei ismeretek összefoglalása, rendszerezése

Népi ének: a tanult táncokhoz kötődő dalok ismétlése, bővítése

Táncfolklorisztika: a Kárpát–medence táncai, tánckultúrája

Viseletek: jellemző viseletdarabok, azok elnevezései, öltözködési szabályok, a táncos mozgás és a viselet összefüggései

Hagyományőrzés: a saját táncrégió táncai, beleértve az ott élő nemzetiségek tánchagyományát is

Követelmények a továbbképző évfolyamok elvégzése után

A tanuló ismerje

Az ugrósok, eszközös táncok, körtáncok, karikázók, páros táncok, férfitáncok táncanyagát a helyi tantervben meghatározott tájegységek szerint

A táncdialektusok és tájegységek, tánctípusok és táncrendek fogalmát és összefüggéseit

A stílusjegyek, a színpadi törvényszerűségek, a ritmikai, plasztikai, dinamikai szabályszerűségek alkalmazását a gyakorlatban

A tanult koreográfiákat

A tanuló legyen képes

A testtudat fenntartására, a táncok improvizatív bemutatására, a kollektív és az individuális táncok tudatos megformálására, a táncalkalmaknak és a nemi identitásnak megfelelő magatartásmód tudatos megjelenítésére, a táncok egyéni, stílusos megjelenítésére, a táncos partnerkapcsolat megvalósítására a tájegységnek, tánctípusnak megfelelően

A szakmai nyelvezet alkalmazására, a képzés során elsajátított szókincs tudatos alkalmazására a mindennapi életben, a kommunikációra, véleménynyilvánításra, az érdeklődés, a szakmai ismeretszerzés fenntartására, az intelligens tudás megszerzésére

**A művészeti záróvizsga követelményei**

A vizsga részei

A vizsga gyakorlati vizsgarészből áll

A vizsga tantárgya és időtartama

Néptánc, 8–10 perc

A vizsga tartalma

– A helyi tantervben meghatározott tájegységek táncrendjeiből a szaktanár állít össze tételsort

– A tételsor legalább négy táncrendet tartalmaz, melyből a vizsgázó a nemének megfelelő szerepben improvizál

– Először a kihúzott tétel szerint, majd a vizsgázó által szabadon meghatározott táncrend szerint kell a táncokat bemutatni

– A tájegység táncrendjén kívül ismerniük kell még a tánctípusok nevét, a kísérő zenekari felállást, a jellegzetes viseleteket

A vizsga értékelése

– a táncrend ismerete, stílusos előadása,

– a tánc szerkezetének ismerete az improvizáció során,

– a tánc ritmikai, dinamikai, plasztikai megformálása,

– a táncos mozgás és a zene illeszkedése,

– a táncrendhez kapcsolódó táncfolklorisztikai ismeretek

A tananyag feldolgozásához szükséges kötelező (minimális) taneszköz

1 db tábla vagy flipchart

1 db történelmi Magyarország térkép vagy néprajzi térkép

Hangzóanyag lejátszására alkalmas lejátszó/erősítő, hangfal

Videó vagy DVD lejátszó, televízió vagy monitor

A tananyaghoz kapcsolódó könyvek, kiadványok

Néprajzi kézikönyvek, lexikonok, videó és/vagy DVD filmek

A tanulólétszámnak megfelelő, a tanulmányi versenyekhez és tanévzáró bemutatókhoz szükséges megfelelő népviseletek, lábbelik

*FOLKLÓRISMERET*

A konkrét népszokások megismertetésén keresztül a tanulók előtt fel kell tárni a néphagyomány ünnepi rítusainak formai és tartalmi összetevőit, megjelenését. Világítson rá a hagyomány folyamatosan változó természetére, egykori történeti rétegeire, eredetére. Tegye élményszerűvé a jeles napok és ünnepi szokások megismerését. Aktualizálja az emberi élet fordulóihoz fűződő hagyományokat, szokásokat. A gyermekjátékok és táncok táji és történeti megismertetésével a gyakorlati képzésben elsajátított ismeretek rendszerezéséhez nyújtson segítséget.

**Alapfokú évfolyamok**

3. évfolyam

Fejlesztési feladatok

– A játék– és táncalkalmak szerepének megismertetése a faluközösség és az egyén életén keresztül, a kommunikációs képesség, verbális kommunikáció, szocializációs készség, közösségérzet, a tér– és időbeli tájékozódás fejlesztése

– A tananyaghoz kapcsolódóan más művészeti ágak alkotásaira való figyelemfelkeltés

Tananyag

A gyermekkorhoz kapcsolódó szokások, hiedelmek, jeles napok és ünnepi szokások megismertetése

Gyerekszületés, gyermekkor

– Jósló praktikák a gyermek születése előtt

– Komatál hagyománya

– Keresztelő

– A gyermek befogadása, helye a családban és a falu társadalmában

– Az anya avatása

– Munkára nevelés, gyermekmunka

A gyermekek játékalkalmai és táncalkalmai

– A munkavégzéshez kötődő játékalkalmak (libalegeltetés, kalákamunkák)

– A játszó helyszíne, időpontja, a falu társadalmi életében betöltött szerepe

– A tánc tanulása

– Gyermeklakodalmas (a felnőttek világának – szokások, táncok, zenei kultúra – tanulása)

– A gyerekek táncalkalmai (kukoricabál, pulyabál, aprók tánca, serketánc)

Az évkör ünnepei gyermekszemmel

– Szent Miklós napja

– Jézus születésének története

– Óévbúcsúztató és évkezdő szokások

– Szent Balázs napja, Balázsjárás

– Szent Gergely napja, Gergelyjárás

– Húsvét vasárnapjának és hétfőjének szokásai

– Pünkösdi királynéjárás

Követelmények

A tanuló ismerje az év során tanult jeles napok elhelyezkedését a naptárban, a gyermekkor jeles eseményeit, játék– és táncalkalmait

A tanuló legyen képes az együttműködésre, alkalmazkodásra, mások elfogadására, a szabályok betartására, a társak előtti kommunikációra, a tanult ismeretek megfogalmazására

4. évfolyam

Fejlesztési feladatok

– A kommunikációs képesség, a verbális kommunikáció, a szocializációs készség, a közösségérzet és a tér– és időbeli tájékozódás fejlesztése

– A tananyaghoz kapcsolódóan más művészeti ágak alkotásaira való figyelemfelkeltés

Tananyag

A tanuló előző évben megszerzett ismereteinek elmélyítése, bővítése

A legényélethez, leányélethez, párválasztáshoz, lakodalomhoz kapcsolódó szokások, hiedelmek, rituális cselekmények, jeles napok és ünnepi szokások megismertetése

A táncalkalmak jelentőségének megismertetése a párválasztás során

Legényélet, leányélet, párválasztás, lakodalom

– Munkavégzés a serdülő korban

– Legényavatás, leányavatás

– Udvarlási szokások, szerelmi élet, és azok színterei

– Szokásjogok a paraszti társadalomban

– Leánynéző, háztűznéző, hozomány

– Leánykérés, eljegyzés, jegyajándék

– Lakodalmi előkészületek

– Lakodalmi tisztségviselők, feladatok

– Lakodalmi szokások, rítusok

Legények és lányok játék– és táncalkalmai

– A fonó helyszíne, szerepe a párválasztásban, társas kapcsolatokban

– Fonójátékok, tánc a fonóban (hangszerek, tánckíséret)

– Böjti időszak (tavaszköszöntő játékok és a böjti karikázó)

– Bálok időpontja, helyszíne, bálrendezés

Lányok és legények szerepe a kalendáris szokásokban

– Luca kettős alakja

– Betlehemezés

– Farsangi szokások

– A nagyhét eseményei

– A húsvéti tojás jelentése és díszítésének különböző technikái

– Pünkösdi királyválasztás

– Májusfaállítás

– Nyári napforduló szerepe, Szent Iván napi szokások

Követelmények

A tanuló ismerje az év során tanult jeles napok elhelyezkedését a naptárban, a leányélet, legényélet jeles eseményeit, táncalkalmait, a párválasztás szokásait, a lakodalom menetének, szereplőit

A tanuló legyen képes az együttműködésre, alkalmazkodásra, mások elfogadására, szabályok betartására, a társak előtti kommunikációra, a tanult ismeretek megfogalmazására

5. évfolyam

Fejlesztési feladatok

– A táncalkalmak szerepének változásai és a változások okainak feltárása

– A kommunikációs képesség, a verbális kommunikáció, a szocializációs készség, a közösségérzet valamint a tér– és időbeli tájékozódás fejlesztése

– A tananyaghoz kapcsolódóan más művészeti ágak alkotásaira való figyelemfelkeltés

Tananyag

A tanuló előző évben megszerzett ismereteinek elmélyítése, bővítése

A rituális cselekmények szerepe, a felnőtt– és öregkorhoz kapcsolódó szokások, hiedelmek, a jeles napok és ünnepi szokások megismertetése

Felnőttek, idősek és az elbúcsúztatás szokásai

– Paraszti munka, munkaszervezés

– Az idősek társadalmi szerepe a paraszti társadalomban

– Előjelek, jóslások, hiedelmek

– A haldoklóval, a halottal kapcsolatos szokások

– Virrasztás, temetés, siratás

– A halotti tor

– Fejfák, keresztek

– Mindenszentek napja

– Halottak napja, megemlékezés a halottakról

A házasok táncalkalmai

– Táncalkalmak a családi eseményeken (keresztelő, lakodalom)

– Táncalkalmak a farsangban (házasok bálja, batyusbál)

– Asszonyok mulatságai (asszonyfarsang, lakodalmi kontyoló)

– Férfiak mulatságai (pincézés, tejbemérés)

Felnőttek az évkör ünnepein

– Disznótorok ideje (alakoskodás, adománykérés)

– A regölés (időpontja, jelmezek, hangszerek, szereplők)

– Szent György napja

– Virágvasárnap

– A húsvéti ételek jelképrendszere

– Fehérvasárnap

– Aratás és a hozzá kapcsolódó szokások

– Szent István napja, új kenyér ünnepe

– Szüret, szüreti felvonulások, alakoskodás

– Szent Mihály napja

– Dömötör napja, Vendel napja

Követelmények

A tanuló ismerje az év során tanult jeles napok elhelyezkedését a naptárban, a felnőtt– és időskor jeles eseményeit, szokásait, a különböző életkorokhoz kapcsolódó táncalkalmakat, azok szerepét

A tanuló legyen képes az együttműködésre, alkalmazkodásra, mások elfogadására, a szabályok betartására, a társak előtti kommunikációra, a tanult ismeretek megfogalmazására

6. évfolyam

Fejlesztési feladatok

– Az elméleti tananyag és az eddig tanult táncanyagok közötti összefüggések megfogalmazása

– A tananyagban meghatározott régi– és új stílusú táncrétegek jellemzőinek, a táncdialektusok elhelyezkedésének, földrajzi meghatározásának megismertetése

– A kommunikációs képesség, a verbális kommunikáció, a szocializációs készség, a közösségérzet valamint a tér– és időbeli tájékozódás fejlesztése

– A tananyaghoz kapcsolódóan más művészeti ágak alkotásaira való figyelemfelkeltés

Tananyag

Táncfolklorisztika

A régi táncréteg jellemzői

Körtáncok

– Középkori tánchagyomány, lánc– és körtáncok

– Énekes női körtáncok helye és szerepe a tánckultúrában

Eszközös pásztortáncok

– Kanásztánc, pásztortánc

– Pásztorbotoló, cigánybotoló

Ugrós–legényes tánctípus

– Ugrós táncok (szóló, csoportos és páros formák, helyi sajátosságok)

– Erdélyi legényes táncok

Küzdő karakterű páros táncok

Forgós–forgatós páros táncok

– Reneszánsz tánchagyomány, forgós–forgatós páros táncok

– Lassú tempójú páros táncok

– Mérsékelt és gyors tempójú páros táncok

– Az új táncréteg jellemzői

– A reformkor tánckultúrája, a verbunk és csárdás kialakulása

Verbunk

– A szóló verbunk

– Szabályozott szerkezetű verbunkok

Csárdás

– A csárdás tagolódása (lassú és friss, valamint csendes, csárdás, ugrós)

– Körcsárdás, hármas csárdás

A dialektusok meghatározása, elhelyezkedése, jellemzői

– Dunai dialektus

– Tiszai dialektus

– Erdélyi dialektus

A tanult táncanyagok elhelyezése a nagy dialektusterületekben

Követelmények

A tanuló ismerje a régi és az új táncrétegbe tartozó tánctípusokat, a főbb jellemzőiket, a tanulmányok során megtanult táncok földrajzi elhelyezkedését, dialektusait

A tanuló legyen képes az együttműködésre, alkalmazkodásra, mások elfogadására, a szabályok betartására, a társak előtti kommunikációra, a tanult ismeretek megfogalmazására

Követelmények az alapfokú évfolyamok elvégzése után

A tanuló ismerje

A folklór, mint történeti hagyomány sajátosságait, az egyes jeles napok időpontját, a jeles napok vallási, hiedelmi funkcióját, magyarázótörténetét

A hagyományos paraszti élet jellegzetes fordulópontjait, a magyar paraszti világkép legfőbb elemeit, eredetüket, s a hozzájuk fűződő mondákat, a parasztság hiedelemvilága főbb szereplőit, funkcióit

A tanuló legyen képes

A rítuscselekmények szövegeinek és tartalmának értelmezésére és használatára, a szakkifejezések, a megszerzett ismeretek alkalmazására, a tér–idő összefüggéseinek felismerésére

A paraszti társadalom erkölcsi és viselkedési normáinak megítélésére, értékeinek elfogadására

Az önálló ismeretszerzésre, az elméleti ismeretek alkalmazására a mindennapi életben

A magyar folklórhagyományokat a nemzettudat részeként értelmezni

Az azonosságok és különbözőségek felismerésére a hazai és egyetemes folklórban

**A művészeti alapvizsga követelményei**

A vizsga részei

A vizsga írásbeli vagy szóbeli vizsgarészből áll

A vizsga tantárgya és időtartama

Folklórismeret

Írásbeli: 30 perc

Szóbeli: 5 perc

A vizsga tartalma

– A vizsga anyaga a helyi tanterv alapján a szaktanár által összeállított folklórismereti témakörökből áll

– Az írásbeli vizsga feladatlapja különböző típusú, a tanultak felidézését, alkalmazását, értelmezését, valamint problémamegoldást, néhány mondatos értelmező választ igénylő feladatokat tartalmaz

– A szóbeli vizsgán a tanulók egy tétel kihúzása után önállóan számolnak be tudásukról

Témakörök

Jeles napok

Munkavégző ünnepek

Az emberélet fordulói

Táncdialektusok

A régi és új táncréteg tánctípusai

A vizsga értékelése

Írásbeli vizsga

– A feladatsort vagy a tesztet az intézmény pedagógusai javítókulcs szerint javítják és pontozzák

– Az osztályzatra a pontok alapján a szaktanár tesz javaslatot, amelyet a vizsga elnöke hagy jóvá

Szóbeli vizsga

– A tanuló feleletének tartalmi és formai szempontok alapján történő értékelése

– Az osztályzatra a szaktanár tesz javaslatot, amelyet a vizsga elnöke hagy jóvá

A tananyag feldolgozásához szükséges kötelező (minimális) taneszköz

1 db tábla vagy flipchart

1 db történelmi Magyarország térkép vagy néprajzi térkép

Videó vagy DVD lejátszó, televízió vagy monitor

A tananyaghoz kapcsolódó könyvek, kiadványok

Néprajzi kézikönyvek, lexikonok

Néprajzi videó és/vagy DVD filmek

*TÁNCTÖRTÉNET*

A tantárgy járuljon hozzá saját tánckultúránk történetének megismeréséhez, a magyarságtudat erősítéséhez, a tanulók kommunikációs készségeinek fejlődéséhez, a más népek kultúrája iránti érdeklődés felkeltéséhez, a tantárgyhoz tartozó terminológiák használatához, igényes képi és hanganyag megismeréséhez, a táncművészet iránti érdeklődéshez, az arra fogékony közízlés fejlesztéséhez

**Továbbképző évfolyamok**

9. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése

– A tánctörténet szempontjából kiemelkedő események, alkotók megismertetése és meghatározó műveik elemzése során a komplex látásmód kialakítása és fejlesztése

– Stílusérzék, logikus gondolkodás valamint a táncműfajok iránti érzékenység fejlesztése

– Más népek tánchagyományainak megismerésére, több táncműfaj befogadására, a kulturált szórakozás elsajátítására valamint a saját tapasztalatainak gyarapítására ösztönözze a tanulót

Tananyag

Tánctörténeti alapfogalmak: köznapi és művészi mozgás, közhasznú és művészi tánc

Az őskor táncélete: vallási szertartások, rítusok, ábrázoló táncok

Az ókori kultúrák közül az egyiptomi, a japán és a görög tánckultúra

A középkor tánckultúrája: tánc és a vallás kapcsolata, misztériumjáték, jokulátorok

A reneszánsz embereszménye, a magyarországi reneszánsz, Mátyás király udvartartásának tánckultúrája

A barokk kialakulás és hatása Európa művészetére, XIV. Lajos, a barokk mesterei

A cselekményes balett kialakulása, Noverre munkássága

A jezsuita színházak szerepe a színpadi tánc történetében

A balett megjelenése Magyarországon – „Eszterházy esték”

A romantika hatása Európa táncéletére

A reformkori magyar „színpadi” táncművészet, paraszti táncok – Körmagyar

A legjelentősebb szaklapok, kiadványok, szakkönyvek, a táncos helyszínek és események megismertetése a tanulókkal

Követelmények

A tanuló ismerje az egyetemes tánctörténet során a művészeti ág fejlődésében jelentős szerepet betöltött eseményeket, helyszíneket, műveket

A tanuló legyen képes néhány mondatban önállóan kifejezni magát egy adott témakörben, illetve önálló gondolatok megfogalmazására egy tánc koreográfia kapcsán

10. évfolyam

Fejlesztési feladatok

– A XX. századi táncművészet jelentősebb állomásainak, a műfajok közti átjárhatóság lehetőségeinek felismertetése

– A táncház–mozgalom kialakulásának és napjainkban betöltött szerepének felismertetése

– Az egyéni látásmód, stílusérzék, logikus gondolkodás valamint a táncműfajok iránti érzékenység nyitottság, befogadó készség fejlesztése

– A kulturált szórakozás igényének kialakítása, a saját tapasztalatszerzés ösztönzése

Tananyag

Tánctörténeti alapfogalmak: a konkrét és elvont jelleg a művészetben, a művészi mozgás fajtáinak esztétikája

A XX. század elejének táncművészeti újításai Amerikában (Isadora Duncan), hatásuk Európa táncéletére

A XX. századi magyar mozdulatművészet megújítói

A színpadi néptánc kialakulása: Gyöngyösbokréta, Csupajáték

Művészegyüttesek Magyarországon: Néphadsereg Központi Művészegyüttese – Honvéd Táncszínház (Szabó Iván), Állami Népi Együttes (Rábai Miklós), SZOT – Budapest Táncegyüttes (Molnár István), BM Duna Művészegyüttes (Náfrádi László)

A táncházmozgalom kialakulása, hatása a mai táncművészetre

A koreográfusnemzedékek jelentősebb alkotói és kiemelkedő műveik a színpadi táncművészetben

A művész– és a jelentősebb amatőr együttesek napjaink magyar táncművészetében

A táncos szakma jelentősebb szervezetei, oktatási intézményei, országos rendezvényei

A legjelentősebb szaklapok, kiadványok, szakkönyvek megismertetése a tanulókkal, melyek nyújtsanak segítséget az év végi vizsgára való felkészüléshez

Követelmények

A tanuló ismerje a XX. századi magyar táncművészet jeles képviselőit, meghatározó műveiket, a színpadi néptáncművészet fontos fordulópontjait, a táncház–mozgalom legfontosabb eseményeit, az országos rendezvényeket, egyesületeket, szakmai szervezeteket, oktatási intézményeket

A tanuló legyen képes néhány mondatban önállóan kifejezni magát egy adott témakörben, gondolatainak megfogalmazására egy táncmű, koreográfia kapcsán, a tánctörténet fordulópontjainak megnevezésére, a tánc műfajainak elkülönítésére, a terminológia helyes használatára

Követelmények a továbbképző évfolyamok elvégzése után

A tanuló ismerje:

Az egyetemes tánctörténet során a művészeti ág fejlődésében jelentős szerepet betöltött eseményeket, helyszíneket, műveket, a magyar táncművészet jeles képviselőit, meghatározó műveiket, a színpadi néptáncművészet fontos fordulópontjait, a táncház–mozgalom legfontosabb eseményeit, az országos rendezvényeket, egyesületeket, szakmai szervezeteket, oktatási intézményeket

A tanuló legyen képes:

Néhány mondatban önállóan kifejezni magát egy adott témakörben, gondolatainak megfogalmazására egy táncmű, koreográfia kapcsán, a tánctörténet fordulópontjainak megnevezésére, a tánc műfajainak elkülönítésére, a terminológia helyes használatára

**A művészeti záróvizsga követelményei**

A vizsga részei

A vizsga írásbeli vagy szóbeli vizsgarészből áll

A vizsga tantárgya és időtartama

Tánctörténet

Írásbeli: 30 perc

Szóbeli: 5–10 perc

A vizsga tartalma

A vizsga anyaga a helyi tanterv alapján a szaktanár által összeállított tánctörténet témakörökből áll

Az írásbeli vizsga feladatlapja különböző tartalmú, a tanultak felidézését, alkalmazását, értelmezését valamint a problémamegoldást ill. értelmező választ igénylő feladatokat tartalmazza

– A szóbeli vizsgán a tanulók egy tétel kihúzása után önállóan számolnak be tudásukról

Választható témakörök:

Az őskor táncművészete

A középkor jellemző táncformái

A reneszánsz és barokk kor táncélete

A romantika

A reformkor táncélete

A XX. század táncélete

Gyöngyösbokréta mozgalom

Amatőr és hivatásos együttesek Magyarországon

Hazánk jeles alkotói és műveik

A táncos szakma jelentősebb szervezetei, oktatási intézményei, országos rendezvényei

A vizsga értékelése

Írásbeli vizsga

– A feladatsort vagy a tesztet az intézmény pedagógusai javítókulcs szerint javítják és pontozzák

– Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

Szóbeli vizsga

– A tananyagtartalom elsajátításának mértéke

– Az összefüggések ismerete

– A szakmai kommunikáció fejlettsége

Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

A tananyag feldolgozásához szükséges kötelező (minimális) taneszköz

1 db tábla vagy flipchart

Videó vagy DVD lejátszó, televízió vagy monitor

A tananyaghoz kapcsolódó könyvek, kiadványok

Tánctörténeti kézikönyvek, lexikonok

Tánctörténeti videó és/vagy DVD filmek

*NÉPZENEI ALAPISMERETEK*

A népzenei alapismeretek az alapfokú és továbbképző évfolyamokon választható tantárgy. Tanításának célja, hogy a néptánc tantárgyon belül elsajátított zenei ismeretek kibővítésével járuljon hozzá a tanulók népzenei neveléséhez. Mutasson rá a tánc a zene az ének egységére, összefüggéseire. Világítson rá a hangszeres népzene és a tánc összefüggéseire, nyújtson élményszerű ismereteket a jellegzetes népi hangszerekről, hangszer–együttesekről, zenekarokról. Segítse elő a komplex látásmód kialakulását, az elemző gondolkodást, az összefüggések felismerését. Nyújtson bővebb ismereteket a vokális népzene jellemzőiről, segítse elő a népi éneklési technika elsajátítását. A közösségi éneklés élménye és hangulata erősítse az összetartozás érzését. A tantárgy tanítása során a gyakorlati megközelítés, az élményszerzés dominál, amelynek eszközei a hangszerek bemutatása, zenehallgatás, zenefelismerés, bemutatás.

**Alapfokú évfolyamok**

1. évfolyam

Fejlesztési feladatok

– Az énekhang technikai adottságainak a légzés, a vokális hangzók, hangterjedelem fejlesztése

– A zenei képességek a hallás, intonálás, ritmusérzék, az egyszerű, érthető és kifejező szövegmondás képességének, a népdalok memorizálási képességének fejlesztése.

– Az ének és tánc egységének felismertetése, a tánc közbeni éneklés követelményeinek megismertetése

– Az adott évfolyamon választott táncokhoz kötődő népdalokon keresztül a 2/4–es lüktetésrend hangsúlyainak érzékeltetése, felismertetése

– Az éneklés közösségi élményének, örömének felfedezése, megélése

Tananyag

Negyedes, nyolcados ritmusértékek, ritmusképletek, ritmusgyakorlatok

A 2/4–es zenei lüktetés

D–r–m dallammagú népi játék dallamok, népdalok

Az adott évfolyamon választott táncokhoz kötődő, a helyi tantervben meghatározott népdalok

A választott dallamok csoportos megszólaltatása

Népi hangszerek: idiofon hangszerek

Követelmények

A tanuló ismerje a tanult népdalok szövegét és dallamát, az alapvető ritmusértékeket, ritmusképleteket, a tanult hangszer jellemzőit

A tanuló legyen képes a népdalok csoportos bemutatására, a kezdőhanghoz történő igazodásra, a ritmusértékek, ritmusképletek gyakorlati alkalmazására

2. évfolyam

Fejlesztési feladatok

– Az énekhang technikai adottságainak a légzés, a vokális hangzók, hangterjedelem fejlesztése

– A népi éneklési technika kialakítása

– A zenei képességek a hallás, intonálás, ritmusérzék, az egyszerű, érthető és kifejező szövegmondás képességének, a népdalok memorizálási képességének fejlesztése

– Az adott évfolyamon választott táncokhoz kötődő népdalokon keresztül a 2/4–es lüktetésrend hangsúlyainak érzékeltetése ének és tánc közben egyaránt

– A tánc közbeni éneklés kritériumainak, a dallamívek megformálási szabályainak megismertetése, megvalósítása a gyakorlat során. A karikázó dalok éneklésének fejlesztése, bővítése

– Az előéneklés szabályainak, az előénekeshez történő igazodás technikájának elsajátítása, fejlesztése

– A közösségi éneklés élményének, örömének felfedezése, nagyobb és kisebb létszámú csoportokban egyaránt

Tananyag

A negyedes, nyolcados ritmusértékek, ritmusképletek, ritmusgyakorlatok

A 2/4–es zenei lüktetés

A dudaritmus

A kanásztánc ritmus

5–6 hangterjedelmű dallamok

Az adott évfolyamon választott táncokhoz kötődő, a helyi tantervben meghatározott népdalok

A választott dallamok csoportos, kiscsoportos megszólaltatása

Az előénekes feladata és funkciói, a bekapcsolódás módja

Népi hangszerek: duda

Követelmények

A tanuló ismerje a tanult népdalok szövegét és dallamát, az alapvető ritmusértékeket, ritmusképleteket, a tanult hangszer jellemzőit

A tanuló legyen képes a népdalok csoportos, kiscsoportos bemutatására, a kezdőhanghoz való igazodásra, a tanult dal előéneklésére, az előénekeshez történő bekapcsolódásra

3. évfolyam

Fejlesztési feladatok

– Az előadásmód jellemző vonásainak, megismertetése, a fokozatos tempónövelés, tempóváltás technikájának megvalósítása

– A hangterjedelem növelése, a magabiztos dalkezdés megvalósítása

– Az intonációs készség és a zenei hallás, hangszín fejlesztése

– A hangképzési technika és a megfelelő légzéstechnika elsajátítása

– A népi éneklési technika fejlesztése

– Az énekelt népzenei karakterek megformálásához szükséges forma, dallam és tempóérzék fejlesztése

– Az egyéni feladatvállalás, a szóló, duó, kiscsoportos éneklés ösztönzése

Tananyag

A negyedes, nyolcados ritmusértékek, ritmusképletek, ritmusgyakorlatok

A nyújtott és éles ritmus

A 4/4–es zenei lüktetés

A hangterjedelem növelés oktáv terjedelemig

A lassú, közepes és gyors tempó dallampéldákon keresztül

Az adott évfolyamon választott táncokhoz kötődő, a helyi tantervben meghatározott népdalok

A folklórismeret tantárgy témaköréhez kapcsolódó szokásdalok

A választott dallamok csoportos, kiscsoportos, egyéni megszólaltatása

Népi hangszerek: tekerő, klarinét

Követelmények

A tanuló ismerje a tanult népdalok szövegét és dallamát, az alapvető ritmusértékeket, ritmusképleteket, a tanult hangszerek jellemzőit

A tanuló legyen képes egy oktáv hangterjedelmen belüli éneklésre, a népdalok csoportos, kiscsoportos, egyéni bemutatására, a kezdőhanghoz történő igazodásra, az előénekeshez történő bekapcsolódásra

4. évfolyam

Fejlesztési feladatok

– Az előadásmód jellemző vonásainak megismertetése, a fokozatos tempónövelés, tempóváltás szabályainak tudatosítása

– A magabiztos dalkezdés elsajátítása

– Az énekelt népzenei karakterek megformálásához szükséges forma, dallam és tempóérzék fejlesztése

– A népi éneklési technika fejlesztése.

– Az intonációs készség, zenei hallás, hangképzési technika és a megfelelő hangszín kialakítása, a hangterjedelem növelése

– Az egyéni feladatvállalás, a szóló, duó, kiscsoportos éneklés ösztönzése

Tananyag

A negyedes, nyolcados ritmusértékek, ritmusképletek, ritmusgyakorlatok

A nyújtott és éles ritmus

A 4/4–es lüktetés

A hangterjedelem növelése oktávon túlra

A lassú, közepes és gyors tempó dallampéldákon keresztül

A giusto előadásmód

Az adott évfolyamon választott táncokhoz kötődő, a helyi tantervben meghatározott népdalok

A folklórismeret tantárgy témaköréhez kapcsolódó szokásdalok

Népi hangszerek: hegedű, brácsa, bőgő

A dallamhangszerek, kísérő hangszerek, játékmód

Az esztam és dűvő kíséret

Követelmények

A tanuló ismerje a tanult népdalok szövegét és dallamát, az alapvető ritmusértékeket, a giusto előadásmód jellemzőit, a hangszereket, kíséretmódokat

A tanuló legyen képes egy oktáv hangterjedelmen túl énekelni, a népdalok csoportos, kiscsoportos, egyéni bemutatására, a kezdőhanghoz való igazodásra, az előénekeshez történő bekapcsolódásra

5. évfolyam

Fejlesztési feladatok

– A zenei egységek érzékelésének elősegítése, zenei zárlatok és félzárlatok felismertetése

– A giusto és a parlando, rubato előadásmód jellegzetes vonásainak megismerése és alkalmazása

– A kíséretmódok és a tánc összefüggéseinek vizsgálata

– A fokozatos tempónövelés, tempóváltás tudatos alkalmazása

– A népdalcsokor szerkesztési elveinek megismertetése

– A magabiztos dalkezdés elsajátítása

– Az intonációs készség, zenei hallás, hangképzési technika, megfelelő légzéstechnika kialakítása, a hangterjedelem és az éneklési kedv növelése

– Az egyéni feladatvállalás, a szóló éneklés ösztönzése

Tananyag

A negyedes, nyolcados ritmusértékek, ritmusképletek, ritmusgyakorlatok

A periódus, zárlat, félzárlat

A hangterjedelem növelése oktávon túlra

Az adott évfolyamon választott táncokhoz kötődő, a helyi tantervben meghatározott népdalok

A folklórismeret tantárgy témaköréhez kapcsolódó szokásdalok

Népi hangszerek: cimbalom, citera, tambura

A zene és tánc összefüggései tájegységek és tánctípusok szerint

Követelmények

A tanuló ismerje a tanult népdalok szövegét, dallamát, az alapvető ritmusértékeket, képleteket, a periódus fogalmát, a giusto előadásmódot, a hangszereket, kíséretmódokat

A tanuló legyen képes egy oktáv hangterjedelmen felül énekelni, a népdalok csoportos, kiscsoportos, egyéni bemutatására, a kezdőhanghoz való igazodásra, az előénekeshez történő bekapcsolódásra, a kíséretmódok felismerésére, a hangszerek felismerésére, a táncdallamok és tánctípus hallás utáni felismerésére és azonosítására

6. évfolyam

Fejlesztési feladatok

– A vokális népzene dialektusterületeinek, az éneklési technikák stílusjegyeinek megismertetése

– A dallam díszítéstechnika fejlesztése

– Az ismeretek szintetizálásának elősegítése

– A hangszeres népzene és a tánctípusok összefüggéseinek feltárása

– A stílusismeret, a zenefelismerés, az éneklési készség, a díszítéstechnika, a légzéstechnika, az előadásmód fejlesztése

– A vizsgahelyzetre való felkészítés

Tananyag

A negyedes, nyolcados ritmusértékek, ritmusképletek, ritmusgyakorlatok

A szinkópa

Az aszimmetrikus zenei lüktetés

Az 5/8–os lüktetésrend

A periódus, a pontszerkezet

A parlando, rubato és a giusto előadásmód

Az adott évfolyamon választott táncokhoz kötődő, a helyi tantervben meghatározott népdalok

A folklórismeret tantárgy témaköréhez kapcsolódó szokásdalok

A hangszerek, hangszer–együttesek, zenekari felállások tájegységek szerint

A zene és tánc összefüggései tájegységek és tánctípusok szerint

Zenefelismerés

Követelmények

A tanuló ismerje az emberi hang sajátosságait a tanult népdalok szövegét, dallamát, az alapvető ritmusértékeket, képleteket, a periódust, a különböző előadásmódokat, a hangszereket, a kíséretmódokat

A tanuló legyen képes egy oktáv hangterjedelmen felül énekelni, a népdalok csoportos, kiscsoportos, egyéni bemutatására, a kezdőhanghoz való igazodásra, az előénekeshez történő bekapcsolódásra, a kíséretmódok felismerésére, a hangszerek felismerésére, a táncdallamok és tánctípus hallás utáni felismerésére, azonosítására. Az eddig tanult ismeretek összegzésére, a tananyag összefüggéseinek felismerésére.

**Továbbképző évfolyamok**

7. évfolyam

Fejlesztési feladatok

– A zenei stílusok táji tagolódásának felismertetése

– A zenei dialektusok előadásmódjának, stílusjegyeinek felismertetése

– A kíséretmód és a tánc összefüggéseinek megismertetése, tudatosítása

– Az aszimmetrikus zenei lüktetés felismerése, jellemzőinek azonosítása

– A táncszók funkciójának, használatának, szövegeinek (az adott tájegység szerinti) megismertetése. A népzenei kiadványok népszerűsítése

– A stílusismeret, az éneklési készség, a díszítéstechnika, az előadásmód fejlesztése

– A különböző népzenei dialektusok felismerési képességének, a dialektusok díszítésmódjainak megszólaltatásához szükséges készségek fejlesztése

Tananyag

A „jaj–nóták” jellemzői

Az aszimmetrikus lüktetés

Az erdélyi éneklési stílus és díszítéstechnika

Táncszók, csujogatások

Az periódus és a tánc összefüggései

A sánta dűvő kíséret

Az adott évfolyamon választott táncokhoz kötődő, a helyi tantervben meghatározott népdalok

Az erdélyi zenekari felállások, ismert adatközlők

Követelmények

A tanult népdalok szöveg és dallamismerete, csoportos, kiscsoportos, egyéni bemutatása, díszítése, a táncszók ismerete, gyakorlati alkalmazása

A tanuló legyen képes a „jaj–nóták” felismerésére, éneklésre, a jellegzetes erdélyi hangszerek, a táncdallamok és tánctípus és kíséretmódok felismerésére

8. évfolyam

Fejlesztési feladatok

– A zenei stílusok táji tagolódásának felismertetése

– A zenei dialektusok előadásmódjának, stílusjegyeinek felismertetése

– A kíséretmód és a tánc összefüggéseinek megismertetése, tudatosítása

– A tánc közbeni éneklés és csujogatás készségszintű ismeretének kialakítása

– A szólóéneklés közönség előtti megvalósítása

– A táncszók funkciójának, használatának, szövegeinek (az adott tájegység szerinti) megismertetése

– A táji dialektusokra jellemző hangszín technikájának elsajátítása

– A stílusismeret, a zenefelismerés, az éneklési készség, a díszítéstechnika, az előadásmód fejlesztése

– A különböző népzenei dialektusok felismerési képességének, a dialektusok díszítésmódjainak megszólaltatásához szükséges készségek fejlesztése

Tananyag

A szinkópás ritmusok az erdélyi népzenében

Az erdélyi éneklési stílus és díszítéstechnika

Táncszók, csujogatások tájegységnek megfelelően

Az adott évfolyamon választott táncokhoz kötődő, a helyi tantervben meghatározott népdalok

Az erdélyi zenekari felállások, ismert adatközlők (tájegységnek megfelelően)

A siratók és keservesek jellemzői

Táji dialektusokra jellemző hangszertársulások

Alapvető népzenei kiadványok hangzó anyagok ismerte

Követelmények

A tanuló ismerje a tanult népdalok szövegét, dallamát, a díszítéseket, a táncszókat, azok gyakorlati alkalmazását

A tanuló legyen képes az önálló, közönség előtti éneklésre, a hangszerek felismerésére, a táncdallamok és tánctípus felismerésére

9. évfolyam

Fejlesztési feladatok

– A tánc közbeni énekléstechnikájának fejlesztése

– Egyéni előadói képességek fejlesztése

– A zenei stílusok táji tagolódásának felismertetése

– A zenei dialektusok előadásmódjának, stílusjegyeinek felismertetése

– A kíséretmód és a tánc összefüggéseinek megismertetése, tudatosítása

– A táji dialektusokra jellemző hangszín technikájának elsajátítása

– A stílusismeret, a zenefelismerés, az éneklési készség, a díszítéstechnika, a légzéstechnika, az előadásmód fejlesztése

– A különböző népzenei dialektusok felismerési képességének, a dialektusok díszítésmódjainak megszólaltatásához szükséges készségek fejlesztése

Tananyag

A szinkópás ritmusok az erdélyi népzenében

Táncszók, csujogatások tájegységnek megfelelően

Az adott évfolyamon választott táncokhoz kötődő, a helyi tantervben meghatározott népdalok

Az erdélyi zenekari felállások, ismert adatközlők (tájegységnek megfelelően)

Jellegzetes hangszerek: moldvai furulya, dob, koboz, doromb, hangszer–együttesek: hegedű, koboz, dob

Alapvető népzenei kiadványok hangzó anyagok ismerte

Követelmények

A tanuló ismerje a tanult népdalok szövegét, dallamát, díszítését, a táncszókat, azok gyakorlati alkalmazását

A tanuló legyen képes az önálló, közönség előtti éneklésre, a zenekísérettel együtt énekelni, a hangszerek felismerésére, a táncdallamok és tánctípus felismerésére és azonosítására, a csoportos, kiscsoportos, egyéni bemutatásra

10. évfolyam

Fejlesztési feladatok

– A vokális és instrumentális népzene dialektusterületeinek, az éneklési technikák stílusjegyeinek, a díszítési módoknak, a hangszeres népzene jellemzőinek képességfejlesztése

– A hangszeres népzene és a tánctípusok összefüggéseinek felismertetése

– A stílusismeret, a zenefelismerés, az éneklési készség, a díszítéstechnika, az előadásmód fejlesztése

Tananyag

A vokális és instrumentális népzene jellemzőinek összefoglalása, rendszerezése

A tanult népdalok ismétlése, gyakorlása

A tanult éneklési technikák gyakorlása

Hangszerfelismerés

Tánczene felismerés (tájegység, típus)

Az adatközlők életútja

Neves gyűjtők: Kodály Zoltán, Bartók Béla, Lajtha László, Kallós Zoltán

Követelmények

A tanuló ismerje a néptánc tantárgyon belül választott és a helyi tantervben meghatározott táncokhoz kötődő népdalokat, az alapvető ritmusértékeket, ritmusképleteket, az adott tájegység jellemző hangszereit, hangszer–együtteseit, zenekari felállásait, a periódus fogalmát, jellemzőit és összefüggéseit a táncokkal, a „jaj–nóta”, sirató és keserves fogalmát, ismert adatközlők, gyűjtők életútját

A tanuló legyen képes a tanult népdalok memoriter éneklésére önállóan, a tanult díszítési technikák alkalmazására, alkalmazkodni a csoport hangszínéhez, hangmagasságához, a tanult hangszerek, kíséretmódok felismerésére

A tananyag feldolgozásához szükséges kötelező (minimális) taneszköz

1 db tábla, vagy flipchart

1 db történelmi Magyarország térkép vagy néprajzi térkép

Videó vagy DVD lejátszó, televízió vagy monitor

A tananyaghoz kapcsolódó könyvek, kiadványok

Népzenei kézikönyvek, lexikonok, kották

Népzenei hangfelvételek, videó és/vagy DVD filmek

*TÁNCJELÍRÁS–OLVASÁS*

A képzés járuljon hozzá a mozdulatok tudatos időbeli, (ritmikai) térbeli, (plasztikai) erőfokbeli (dinamikai) elemzéséhez, a testtudat, a mozgáskoordináció kialakításához, a magyar néptánc táncjelírással közölt folyamatainak megismeréséhez, egyszerű motívumok, motívumsorok lejegyzéséhez.

**Továbbképző évfolyamok**

9. évfolyam

Fejlesztési feladatok

– A mozdulatelemzés három alaptényezője (plasztika, ritmika, dinamika), összefüggéseinek feltárása

– A mozdulattípusok három leggyakoribb fajtája (lépés, ugrás, gesztusok) valamint a helyzettípusok fogalmának értelmezése

– A mozdulatok elemzésének módjának, a táncjelírás alapfogalmainak (vonalrendszer, irányok) rögzítése, a tanult mozdulat– és helyzettípusok jelölési rendszerének megismertetése

– A mozdulatanalizáló képesség, a mozgáskoordináció, a tér–, ritmus és dinamikai érzék, a testtudat fejlesztése

Tananyag

A tánc tagolódása: fázis, motívum, motívumfűzés

A mozdulatelemezés három alaptényezője (plasztika, ritmika, dinamika) és azok összefüggései

A táncjelírás alapfogalmai (vonalrendszer, irányok) és alkalmazásuk

A mozdulat típusai (lépés, súlyt hordó láb mozgása, gesztus, ugrás) és jelölése

A helyzet típusai (testpozíció–állás, súlytalan testrészek mozdulatlansága, szünet a testben, térben, helyen) és jelölésük

A táncjelírásban használt kiegészítő jelek (távolság csökkentés, növelés, földhöz közeli lábmozdulatok, kis térdhajlítás, feszítés, a lábfej részei, dinamikai jelek, pozíciójelek, forgatás jele) és alkalmazásuk

Követelmények

A tanuló ismerje a mozdulatelemzés alaptényezőit, a tanult mozdulat és helyzettípusokat, a táncjelírás vonalrendszerét és jeleit

A tanuló legyen képes a frontirányok felismerésére és helyes használatára, a gesztusirányok egzakt módon való meghatározására, a motívumok ritmusának pontos eltapsolására, a motívumokban szereplő mozdulattípusok felismerésére, az egyszerű motívumok, folyamatok pontos leolvasására és előadására

10. évfolyam

Fejlesztési feladatok

– A további mozdulattípusok: forgások, forgatások, keringés fogalmának, jelrendszerének értelmezése

– A mozdulatelemzéshez szükséges kiegészítő fogalmak: páros viszony, fogások, táncos–eszköz viszonyának rögzítése

– A mozdulatelemzésnél tanultak lejegyzése táncjelírással

– A mozdulatanalizáló és szintetizáló képesség, a mozgáskoordináció, a tér, ritmus és dinamikai érzék, a testtudat fejlesztése

Tananyag

A mozdulat további típusai (forgás, forgatás, keringés) jelölése és olvasása

Kiegészítő fogalmak (páros viszony, fogások, táncos–eszköz viszonya) jelölése és olvasása

Táncjelírásnál használt kiegészítő jelek (testrészek, ízületek) jelölése és olvasása

Követelmények

A tanuló ismerje a helyzet– és mozdulattípusokat és azok jelölését a vonalrendszerben

A tanuló legyen képes a különböző tánctípusok motívumainak helyes leolvasására, stílusos előadására, a csapásoló és eszközös motívumok pontos interpretálására, egy motívumsor leolvasására, folyamatos előadására

A tananyag feldolgozásához szükséges kötelező (minimális) taneszköz

1 db tábla, vagy flipchart

Videó vagy DVD lejátszó, televízió vagy monitor

A tananyaghoz kapcsolódó könyvek, kiadványok

Kézikönyvek, lexikonok

C) TÁRSASTÁNC TANSZAK

*I. FEJEZET*

*AZ ALAPFOKÚ TÁRSASTÁNCOKTATÁS CÉLRENDSZERE ÉS FUNKCIÓI*

A táncművészeti ágak közül a legrégebbi hagyományokkal rendelkező társastáncoktatás nagy utat tett meg az ifjúság kulturált szórakozási formájától a művészetoktatásig. Az értékeket megtartva a tantervi program további lehetőséget nyújt az alapos, mélyebb tudás megszerzésére, a rendszeres munka igényének kialakítására, a megfelelő munkafegyelemre, az önkontroll alkalmazására.

Az alapfokú oktatás célja a társastánc iránt érdeklődő és fogékony tanulók képességeinek szakirányú fejlesztése. A főtárgyak és kötelező tantárgyak tanulása során a tanulók jártasságot szereznek a különböző társastáncokból. Megismerik azok történetét, a hozzátartozó viselkedés szabályait és a mindennapok magatartásformáit. A szabadon választható tantárgyak előkészítik a társastáncok tanulását, megismertetik a főtárgy előzményeivel a tanulót és bekapcsolódást biztosítanak a táncművészet más ágába valamint a társművészetekbe. A korán elkezdett testképzés előkészíti a társastánc tantárgy tanulását, majd a historikus táncokon keresztül a főtárgy előzményeivel ismerkedhetnek meg a tanulók.

A kötelezően választható tantárgy órái az összevont osztályokban történő tanulást segítik.

A tanszak komplex ismeretet adó, készségfejlesztő tanterve motiválja a tanulót az újabb tudás megszerzésére és ösztönzi a tanultak gyakorlati alkalmazására az élet minden területén. Közelebb viszi a tanulót a művészetekhez, ugyanakkor választott művészeti ágának értő művelőjévé, közönségévé válik.

A KÉPZÉS STRUKTÚRÁJA

**Tanszakok és tantárgyak**

Főtárgy:

Gyermektánc (1–2. előképző évfolyamon)

Társastánc (1–6. alapfokú és a 7–10. továbbképző évfolyamon)

Kötelező tantárgyak:

Viselkedéskultúra (3. alapfokú évfolyamon)

Társastánctörténet (5–6. alapfokú évfolyamon, 9–10. továbbképző évfolyamon)

Kötelezően választható tantárgy – az összevont osztályokban:

Viselkedéskultúra,

Társastánctörténet

Választható tantárgyak:

Társastánc gimnasztika (1–2. előképző évfolyamon,1–3. alapfokú évfolyamon)

Történelmi társastánc (6. alapfokú évfolyamon, 7–8. továbbképző évfolyamon)

Társastánc (1–6. alapfokú és a 7–10. továbbképző évfolyamon)

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
| Előképző | | Alapfok | | | | | | Továbbképző | | | |
| 1. | 2. | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | 2 | 2 | 3–4 | 3–4 | 2–3 | 3–4 | 3 | 3 | 3–4 | 3–4 | 3 | 3 |
| Kötelező tantárgy |  |  |  |  | 1 |  | 1 | 1 |  |  | 1 | 1 |
| Kötelezően választható tantárgy |  |  | 1 | 1 | 1 | 1 |  |  | 1 | 1 |  |  |
| Választható tantárgy | 2 | 2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 |
| Összes óra: | 2–4 | 2–4 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat Összes óra rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak

A képzés évfolyamainak száma: 12 évfolyam (2+6+4 évfolyam)

Az első számjegy az előképző, a második számjegy az alapfokú, a harmadik számjegy a továbbképző évfolyamainak számát jelenti.

A tanszakok kötelezően előírt tantárgyai és azok óraszámai figyelembevétele mellett a tanuló más tanszak vagy művészeti ág képzésébe is bekapcsolódhat illetve azok tanítási óráin részt vehet

A tanítási órák időtartama: 45 perc

A TÁRSASTÁNCOKTATÁS ÁLTALÁNOS FEJLESZTÉSI KÖVETELMÉNYEI

A társastánc tanszak célja, hogy törekedjen a társastánc minél teljesebb megismertetésére, megszerettetésére, értékeinek megvédésére. Sajátos eszközeivel segítse a tanulók személyiségének formálását. Késztesse a tanulót hatékony, önálló tanulásra, a tanultak gyakorlati alkalmazására az élet minden területén

Kiemelt kompetenciák a társastánc területén

Szakmai kompetenciák

A mozgás és a zene kapcsolatának kialakítása, összhangja

A helyes testtartás, a tudatos légzés megismerése

A társastánc alapjainak, technikai elemeinek ismerete

A kombinációk, etűdök, koreográfiák kivitelezése

A képességek (a ritmusérzék, a tér– és formaérzék, a stílusérzék, előadói készség, koncentrálóképesség) fejlesztése

A viselkedéskultúra alapszabályainak és magatartásformáinak elsajátítása, alkalmazása

Az idegen szavak, kifejezések kiejtése, alkalmazása

A táncok történeti háttérének ismerete

A historikus táncok ismerete

Személyes kompetenciák

Az esztétikai érzék fejlesztése

A tánc iránti szeretetet mélyítése

Lelkiismeret, önfegyelem, önkontroll kialakítása

A fizikai és lelki állóképesség fejlesztése

Az értelmi és érzelmi intelligencia szintjének emelése

A múlt és jelen értékeinek befogadására nevelés

Társas kompetenciák

A közösségi magatartás (közös alkotás öröme, alkalmazkodás, kapcsolatteremtés, aktív szerepvállalás, a társak elfogadása, tiszteletben tartása) formáinak kialakítása, gyakorlati alkalmazása

A táncos partnerkapcsolat kialakítása

Csoportos bemutatásnál a figyelmes együttműködésre nevelés

A táncművészetek iránti érdeklődés felkeltése

A környezet megóvásának fontossága

Az egymás megsegítése és saját egészségünk megóvása iránti igény kialakítása

Módszerkompetenciák

A nyitottságra, az ismeretek befogására nevelés

A tanulás tanulása (a rendszeres és igényes munkára, a hatékony, önálló gyakorlásra nevelés)

Művészi önkifejezés fejlesztése

Az esztétikai érzék fejlesztése a táncelőadások rendszeres látogatásával, táncelemzéssel

A kiemelkedő alkotók megismerése a hazai és nemzetközi társastáncmozgalomban

Az elsajátított viselkedéskultúra gyakorlati alkalmazása

Tehetséggondozás, a tanulók felkészítése szakirányú továbbtanulásra

A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

Az alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte és a vizsgára jelentkezett

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte, és a vizsgára jelentkezett

A művészeti alapvizsga és záróvizsga követelményei, feladatai meghatározásának módja

A művészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú művészetoktatás követelményei és tantervi programja figyelembevételével kell meghatározni. A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása

A művészeti alapvizsga és záróvizsga feladatait a vizsgabizottság elnöke hagyja jóvá

Vizsga tantárgyak

Művészeti alapvizsga: társastánc, társastánctörténet

A művészeti alapvizsga és záróvizsga egyes részei alóli felmentés

Mentesülhet (részlegesen vagy teljes mértékben) az adott tantárgyból a művészeti alapvizsga illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként illetve párban – a versenyfelhívásban meghatározott helyezést, teljesítményt, szintet elérte

Ha a tanuló már rendelkezik a táncművészeti ág valamelyik tanszakán tánctörténet tantárgyból megszerzett művészeti záróvizsga–bizonyítvánnyal, akkor az adott tantárgyból a vizsga alól felmentés adható

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni.

A művészeti alapvizsga illetve záróvizsga eredményét a vizsga tantárgyakból kapott osztályzatok számtani közepe adja. Ha az átlagszámítás eredménye öt tizedre végződik, a végső eredmény meghatározásában a gyakorlati tantárgyból kapott osztályzat a döntő.

Amennyiben az intézmény előrehozott művészeti alapvizsgát vagy záróvizsgát szervez, úgy annak eredményét a tanuló kérésére a művészeti alapvizsgán és záróvizsgán figyelembe kell venni.

Eredményes művészeti alapvizsgát illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette.

Sikertelen a művészeti alapvizsga illetve a záróvizsga, ha a tanuló valamely vizsgarészből illetve vizsga tantárgyból elégtelen érdemjegyet kapott. Sikertelen vizsga esetén a tanulónak csak abból a vizsgarészből illetve vizsga tantárgyból kell javítóvizsgát tennie, amelynek vizsgakövetelményét nem teljesítette.

*II. FEJEZET*

*TÁRSASTÁNC TANSZAK*

GYERMEKTÁNC

A gyermektánc oktatás elsődleges célja egy olyan egészséges, a művészetek iránt érdeklő gyermek nevelése, aki számára a társastánctanulás olyan tevékenységi forma, melyben fejlesztheti fizikális erejét, formálhatja testét, miközben fejlődnek értelmi képességei, térlátása, ritmusérzéke, munkához való hozzáállása és kitartása.

**Előképző évfolyamok**

1. évfolyam

Fejlesztési feladatok

– A csoportos játékhoz szükséges képességek és készségek (egyensúly–, ritmus és térérzékelés) fejlesztése.

– A munka természetes igényének, a megfelelő munkafegyelemnek, önkontrollnak a kialakítása.

– Ismeretszerzési, tanulási és problémamegoldó képesség, kifejezőkészség fejlesztése (a beszéd, a zene, a mozgás összekapcsolása).

– A tanuló fizikai állóképességének, tánc iránti szeretetének, technikai tudásának fejlesztése.

Tananyag

Egyszerű mozgások (járás, futás, különböző irányú lépések, ugrás, fordulat)

A helyes testtartás megtanítása

Gimnasztikai gyakorlatok (játékos formában, utánzással)

Rávezető gyakorlatok (testsúlyáthelyezés, súlyos és súlytalan lépés, helyzet)

Az irányok, térformák tudatos használata

Ritmikai gyakorlatok (hangjegyérték gyakorlatok, tempógyakorlatok)

Játékos táncok, gyermektáncok (Petronella, Hacke–spitze, Kis kacsa fürdik, Olálá, Kerek a káposzta, Letkiss…)

Követelmények

A tanuló ismerje a 2/4–es, 3/4–es, 4/4–es játékos táncokat, gyermektáncokat

A tanuló legyen képes a csoportos táncolás magatartásformáinak betartására, legyen nyitott, érdeklődő, fogékony, együttműködő és problémamegoldó

2. évfolyam

Fejlesztési feladatok

– A megfigyelőképesség, emlékezés és gondolkodás képességének fejlesztése

– A rögtönzési és együttműködési képesség fejlesztése (indítás, megállítás, gyorsítás, lassítás)

– A megismerő– és befogadóképesség (az alapmotívumok és variációs lehetőségek) fejlesztése

– Tér–, forma–, stílus– és ritmusérzék fejlesztése

Tananyag

Alapfogalmak tudatos alkalmazása

A társastánc alapmozdulatainak bővítése (rézsút irányú lépések, jobbra fordulat, balra fordulat)

Ritmikai gyakorlatok (ritmusra történő járás, taps, ütemgyakorlatok, ütemfajták)

Dinamikus gyakorlatok (lendítések, emelések, hajlítások, nyújtások, fordítások, forgások)

Gyermektáncok, divattáncok, nemzeti táncok (Country, Stomp, Disco Cha–cha–cha, Boogie–woogie, Polka, Csárdás…)

Követelmények

A tanuló ismerje a társastánc alapfogalmait, alapmozdulatait, továbbá az évfolyamon tanult gyermektáncokat, divattáncokat, nemzeti táncokat

A tanuló legyen képes a térben történő eligazodásra, a zenei lüktetések felismerésére. Tudjon a partnerrel, a csoporttal megfelelően kommunikálni

A tananyag feldolgozásához szükséges kötelező (minimális) taneszköz

A gyermektáncok, divattáncok, nemzeti táncok leírását tartalmazó kiadványok, jegyzetek, ritmikával foglalkozó könyvek, a táncok zenéit tartalmazó CD–k, a terem méretének megfelelő audio készülék: CD lejátszó

*TÁRSASTÁNC*

A társastánc tanterv játékos tevékenységi formákon, képességfejlesztő gyakorlatokon és improvizációs feladatokon keresztül fejleszti a tanuló érzelmi, értelmi, szociális és fizikai képességeit, gazdagítja önkifejezési formáit. A társastánc tantárgyat két év előképző után tíz éven át tanulják a tanulók. Az egymásra épülő, folyamatosan nehezedő táncok és azok motívumai jutatják el a tanulót az egyre magasabb szintű tánctudáshoz. A kompetenciaalapú tartalom, tanterv olyan területekre hívja fel a figyelmet, mint az együttműködés, a kritikus gondolkodás, az önbecsülés, a felelősségérzet és a tolerancia.

A művészeti munka eljuttatja a tanulót az alkotó munkához, mely hozzájárul a harmonikus, gazdag érzelemvilágú, egészséges gondolkodású személyiség kialakításához. A csoportos tanulás, az órákon való megmutatkozás lehetősége, a közös utazások, a bemutatók sikerei összekovácsolják a tanulókat, ezért igen nagy közösségformáló hatással bírnak.

**Alapfokú évfolyamok**

1. évfolyam

Fejlesztési feladatok

– Az önálló ismeretszerzés, a folyamatos tanulás igényének kialakítása

– Az egyénnel és a csoporttal a hatékony és megfelelő kommunikálás elősegítése

– A ritmusérzék, technikai tudás, kezdeményezőkészség, az improvizációs készség fejlesztése

Tananyag

A világtáncok kezdő, haladó motívumai, kombinációi

A páros tánc szabályai (tánctartás, a vezetés és követés, közlekedés a táncparketten)

A táncos alkalmakkor való viselkedés szabályai (bemutatkozás, felkérés, lekérés, leköszönés)

Követelmények

A tanuló ismerje a világtáncok kezdő, haladó motívumait, tanult kombinációit, a korok szokásait, viselkedési szabályait, magatartásformáit

A tanuló legyen képes a táncos alkalmakkor a tanultak gyakorlati alkalmazására, a világtáncok alapjainak kombinálására

2. évfolyam

Fejlesztési feladatok

– A standard és a latin–amerikai táncok helyes testtartásának kialakítása

– A térben való tájékozódás, a lábtechnika, a ritmusérzék, a hallás fejlesztése, a közösségtudat formálása

– A megfelelő táncos magatartásmód kialakítása, mások elfogadása, a szocializációs folyamatok elősegítése

– A partnerek közötti kommunikáció javítása

Tananyag

A standard és a latin tánctartás

A ritmusok, ritmikák

Táncirányok (Alignment)

Lábpozíciók (Feet Positions), Lábmunka (Foot Work)

Az Angol keringő Closed changes, Natural turn, Reverse turn alaplépései

A Tangó Walk, Progressive side step, Progressive link, Closed promenade alaplépései

A Quickstep Quarter turn to right, Quarter turn to left (heel pivot), Natural turn, Progressive chasse, Forward lock alaplépései

A Cha–cha–cha Time step, Close basic, Open basic, Fan, Hockey stick, Check from OCPP, Check from OPP alaplépései

A Rumba Basic movement, Alternative basic movement, Forward walks in close hold, Backward walks in close hold, Fan, Hockey stick alaplépései

A Jive Basic in place, Basic in fallaway, Change of place right to left, Change of place left to right alaplépései

Követelmények

A tanuló ismerje a tanult lépéseket, azok ritmikáját, a standard és latin táncokra jellemző testtartást, a helyes lábmunkát, a lépések irányait, a táncirányokat

A tanuló legyen képes partnerével harmóniában a tanult táncanyag újraalkotására, a tanórákon megfelelő fizikai és szellemi erőnléttel részt venni

3. évfolyam

Fejlesztési feladatok

– A standard és a latin–amerikai táncok alaplépéseiben alkalmazott forgásmennyiség, a használt akciók elsajátítása valamint a tanult lépésekből álló kombinációkon és etűdökön keresztül a táncokra jellemző stílusos előadásmód kialakítása

– A mozgáskoordináció, mozgásemlékezet, fizikai állóképesség fejlesztése, a zenei beosztáshoz, frázisokhoz való igazodás, a zenei hangsúlyok tudatosítása

– A technikai elemek alkalmazása, az egymást segítő táncos partnerkapcsolat kialakítása

– A nemzetközi táncanyag elmélyítése, a tanult táncok technikai tökéletesítése

Tananyag

A latin táncokban használt akciók (Action Used)

A standard táncokban alkalmazott forgásmennyiség (Amount of Turn)

Az Angol keringő Natural spin turn, Whisk, Chasse from promenade position alaplépései

A Tangó Rock turn, Open reverse turn lady outside, Back corté alaplépései

A Quickstep Natural turn with hesitation, Natural pivot turn, Natural spin turn, Chasse reverse turn alaplépései

A Cha–cha–cha Spot turn to left, Spot turn to right, Under arm turn to right, Under arm turn to left, Shoulder to shoulder, Hand to hand, Open hip twist, Turkish towel alaplépései

A Rumba Spot turn to left, Spot turn to right, Under arm turn to left, Under arm turn to right, Check from OCPP, Check from OPP, Hand to hand alaplépései

A Jive Link, Change of hands behind back, American spin, Left shoulder shove alapfigurái

A tanult alaplépésekből és alapfigurákból összeállított kombinációk és etűdök

Követelmények

A tanuló ismerje a tanult lépéseket, az alkalmazott forgásmennyiséget és a használt akciókat, az alaplépésekből és alap figurákból összeállított kombinációkat és etűdöket

A tanuló legyen képes a tanult technikák alkalmazására, a kombinációk és etűdök párban történő, stílusos előadására, a táncos–táncosnő harmonikus kapcsolat kialakítására

4. évfolyam

Fejlesztési feladatok

– A latin táncok alaplépéseiben és alapfiguráiban alkalmazott testfordulatok elsajátítása, a standard táncok alaplépéseiben és alapfiguráiban használt emelkedés, süllyedés fejlesztése

– A térbeli tájékozódás, előadói készség javítása

– A megfelelő viselkedésmódok kialakítása, az illemszabályok alkalmazása

– Stílusos előadásmód, tudatos gyakorlás

Tananyag

A latin táncokban alkalmazott testfordulatok (Body Turn)

A standard táncokban használt emelkedés, süllyedés (Rise and Fall)

A Slowfox Feather, Three step, Natural turn, Reverse turn, Closed impetus and feather finish alaplépései

Az Angol keringő Closed impetus, Hesitation change, Outside change alap figurái

A Tangó Open reverse turn lady in line, Progressive side step reverse turn alap figurái

A Quickstep Closed impetus, Back lock alap figurái

A Samba Natural basic movement, Reverse basic movement, Side basic movement, Outside basic movement, Progressive basic movement, Whisks to left, Whisks to right, Promenade samba walks, Side samba walk, Stationary samba walks alaplépései

A Cha–cha–cha Alemana, Cross basic, Cuban break in Open position alap figurái

A Rumba Natural top, Close hip twist, Alemana alap figurái

A Jive Curly whip, Whip, Throwaway whip alap figurái

A tanult alaplépésekből és alapfigurákból összeállított koreográfiák

Követelmények

A tanuló ismerje a tanult alaplépéseket, alapfigurákat és az ezekből összeállított etűdöket, az alkalmazott testfordulatokat valamint az emelkedést és süllyedést

A tanuló legyen képes a tanult technikák párban történő alkalmazására, az etűdök pontos kivitelezésére

5. évfolyam

Fejlesztési feladatok

– A standard táncokban használt ellentétes törzsmozdulat és testhajlás elsajátítása az alapfigurákban

– A tanulói előadói készség, ritmusérzék, mozgásemlékezet fejlesztése, stílusérzék kialakítása

– Az önálló alkotás, a szabad improvizáció fejlesztése, a koreográfiák élményszerű előadása

– A múlt és jelen értékeinek befogadása, a tánc és társművészetek iránti érdeklődés felkeltése

Tananyag

Ellentétes törzsmozdulat (CBM) és a testhajlás (Sway) fogalma

A Bécsi keringő Natural turn, Change from natural to reverse, Change from reverse to natural alapfigurái

A Slowfox Natural weave, Change of direction, Basic weave alapfigurái

Az Angol keringő Reverse corté, Back whisk, Basic weave alapfigurái

A Tangó Open promenade, Left foot and right foot rocks alapfigurái

A Quickstep Reverse pivot, Progressive chasse to right, Tipple chasse to right alapfigurái

A Paso doble Appel, Basic movement, Sur place, Chasses, Elevations, Huit alaplépései

A Cha–cha–cha Cuban break in open CPP, Split Cuban break in OCPP, Split Cuban break from OCPP and OPP alapfigurái

A Rumba Open hip twist, Side steps, Shoulder to shoulder alapfigurái

A Jive Double cross whip, Stop and go, Rolling of the arm alapfigurái

A Samba Reverse turn, Corta jaca, Travelling botafogos, Shadow botafogos, Promenade botafogo alapfigurái

Követelmények

A tanuló ismerje a tanult alapfigurákat, az ezekből összeállított etűdöket, az ellentétes törzsmozdulat és a testhajlás fogalmát

A tanuló legyen képes alkalmazni a standard táncokban használt ellentétes testmozdulatot és a testhajlást

6. évfolyam

Fejlesztési feladatok

– Az új táncok alaplépéseinek elsajátítása és a már ismert táncok alapfiguráinak egymásra épülése

– A koncentrálóképesség, kombinációs készség, rendszerszemlélet fejlesztése

A tanult technikai elemek együttes alkalmazása, a technikai elemek összefüggéseinek felismerése

Tananyag

A Bécsi keringő Reverse turn alapfigurája

Az Angol keringő Double reverse spin, Reverse pivot, Back lock, Progressive chasse to right alapfigurái

A Tangó Natural twist turn, Natural Promenade turn alapfigurái

A Quickstep Running finish, Natural turn and back lock, Double reverse spin alapfigurái

A Slowfox Closed telemark, Open telemark and feather ending, Top spin haladólépései

A Paso doble Attack, Separation, Sixteen, Twist turn, Promenade, Promenade close alapfigurái

A Cha–cha–cha Changing feet variációk 1, 2, 3 alapfigurái

A Rumba Forward walks in shadow position, Alemana from open facing position with handshake hold, Advanced opening out movement, alapfigurái

A Samba Travelling voltas, Criss cross , Volta spot turn to right for lady, Volta spot turn to left for lady, Continuous volta spot turn alapfigurái

A Jive Promenade walks slow, Promenade walks quick, Change of place with double spin haladólépései

Követelmények

A tanuló ismerje a standard és latin táncok alaplépéseit, alapfiguráit, a Slowfox és a Jive tanult haladólépéseit

A tanuló legyen képes a tanult lépések letáncolására szólóban és párban

Követelmények az alapfokú évfolyamok elvégzése után

A tanuló ismerje

A világtáncok kezdő– és haladólépéseit, tanult kombinációit, a korok szokásait, viselkedési szabályait, magatartásformáit

A standard táncok (Angol keringő, Tangó, Bécsi keringő, Slowfox, Quickstep) alaplépéseit, alapfiguráit, a latin–amerikai táncok (Samba, Cha–cha–cha, Rumba, Paso doble, Jive) alaplépéseit, alapfiguráit és tánctechnikai feladatait, a Slowfox és a Jive tanult haladólépéseit

A szakkifejezéseket, fogalmakat, a szakmai anyagok hozzáférési lehetőségét

A táncparkett szabályait

A tanuló legyen képes

A tanultak gyakorlati alkalmazására és a világtáncok alapjainak kombinálására

Az általánosan elfogadott viselkedési szabályok gyakorlati alkalmazására, a közösségépítésre. A másság elfogadására, véleménynyilvánításra és a demokratikus magatartásformák elsajátítására

A tanult táncok (kombinációk, etűdök, koreográfiák) pontos és stílusos előadására, a páros és csoportos feladatok végrehajtására

A fogalmak megértésére, értelmezésére, a helyes és kreatív nyelvhasználatra a társadalmi és kulturális tevékenység során. Anyanyelvén és a nemzetközi táncnyelven kommunikálni

A térben történő eligazodásra, a zenei lüktetési rendhez, zenei egységhez való igazodásra

Az önálló feladatvállalásra, az önálló ismeretszerzésre

Művészi előadásra, az improvizációra, az alapfokú művészeti vizsga követelményeinek teljesítésére

**A művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgya és időtartama:

Társastánc főtárgy, 20–25 perc

A vizsga tartalma

– A társastánc gyakorlati vizsga a szaktanár által összeállított tánckombinációk bemutatásából áll

– A tanulók párosan, csoportos formában, önálló előadásban mutatják be a táncokat 2–2 percben, miközben számot adnak a standard és latin tánctartás, a különböző ritmusok, stílusok, táncirányok, tánctechnikák ismeretéről

– A standard táncok (Angol keringő, Tangó, Bécsi keringő, Slowfox, Quickstep) alaplépései, alapfigurái, a latin–amerikai (Samba, Cha–cha–cha, Rumba, Paso doble, Jive) táncok alaplépései, alapfigurái, a Slowfox (Closed telemark, Open telemark and feather ending, Top spin) és a Jive (Promenade walks slow, Promenade walks quick, Change of place with double spin) haladólépései

A vizsga értékelése

– a standard táncok és a latin–amerikai táncok kombinációinak pontos kivitelezése,

– a zene és a tánc összhangjának betartása,

– a technikai biztonság,

– a tánc stílusának megfelelő előadásmód,

– a térfegyelem és figyelmes együttműködés a csoportos munkában.

**Továbbképző évfolyamok**

7. évfolyam

Fejlesztési feladatok

– A koreográfiakészítés, a táncszerkesztési elvek gyakorlati alkalmazása, a tanult táncok alaplépéseinek és alapfiguráinak, haladólépéseinek és haladó figuráinak alkalmazása során.

– A stílusérzék, előadói készség, koncentrálóképesség fejlesztése.

– Az önállóan készített, rövid koreográfiákban a standard és latin táncok stílusjegyeinek alkalmazása.

– Belső igény kialakítása a különböző stílusirányzatokkal való találkozásra.

Tananyag

A koreográfiakészítés szabályai és a táncszerkesztési elvek

Az Angol keringő Weave from promenade position, Closed telemark, Open telemark and cross hesitation haladólépései

A Tangó Promenade link, Four step haladólépései

A Slowfox Hover feather, Hover telemark, Natural telemark, Hover cross haladólépései

A Quickstep Quick open reverse, Fishtail, Running right turn haladólépései

A Paso doble Promenade to counter promenade, Grand circle, La passe, Banderillas, Syncopated separation alapfigurái

A Samba Natural roll, Close rocks, Open rocks, Backward rocks, Plait, Circular voltas haladólépései

A Cha–cha–cha Open hip twist spiral, Natural top finish A, Natural top finish B, Close hip twist haladólépései

A Rumba Opening out to right, Opening out to left, Spiral, Curl, Reverse top haladólépései

A Jive Fallaway throwaway, Overturned change of place left to right, Ball change haladólépései

A standard és latin táncok stílusjegyei

Követelmények

A tanuló ismerje a Paso doble alap figuráit, az Angol keringő, Tangó, Slowfox, Quickstep, Samba, Cha–cha–cha, Rumba, Jive haladólépéseit, a koreográfiakészítés szabályait, a táncszerkesztési elveket.

A tanuló legyen képes a standard és latin táncok stílusos eltáncolására, önállóan etűdök összeállítására.

8. évfolyam

Fejlesztési feladatok

– A tanult lépések és figurák neveinek szakszerű használata, a szakkifejezések alkalmazása.

– A nyelvi kifejezőképesség fejlesztése.

– A táncos szakirodalom gyakorlati használata.

Tananyag

Szakkifejezések, fogalmak

A Bécsi keringő Fleckerl haladó figurája

Az Angol keringő Open telemark and wing, Open impetus and cross hesitation, Open impetus and wing haladólépései

A Tangó Back open promenade, Outside swivels haladólépései

A Quickstep Four quick run, V6, Closed telemark haladólépések

A Slowfox Open telemark natural turn to outside swivel and feather ending, Open impetus, Weave from PP, Reverse weave haladólépései

A Cha–cha–cha Closed hip twist spiral, Reverse top, Spiral haladólépései

A Rumba Opening out from reverse top, Fallaway, Cuban rocks, Rope spinning haladólépései

A Samba Closed volta, Contra botafogos, Samba locks in OPP, Samba locks in OCPP, Rhythm bounce, Simple volta, Methods of changing feet haladólépései

A Paso doble Fallaway whisk, Fallaway reverse, Spanish line, Flamenco taps, Chasse cape, Travelling spins from PP haladólépései

A Jive Windmill, Spanish arms haladó figurái

Követelmények

A tanuló ismerje a tanult haladólépéseket és haladó figurákat, a tanult szakkifejezéseket és fogalmakat

A tanuló legyen képes azok stílusos és pontos eltáncolására, a szaknyelv használatára

9. évfolyam

Fejlesztési feladatok

– A tanult lépések és figurák improvizatív használatának elősegítése.

– A kombinációs készség, mozgásemlékezet, ritmusérzék, zenei lüktetésrendhez való igazodás fejlesztése, a saját egyéni karakter kialakítása.

– A táncok stílusjegyeinek megismerése, a táncok stílusos megjelenítése.

– A zene és a tánc összefüggéseinek felismerése.

Tananyag

Improvizációs szabályok

A Bécsi keringő Contra check haladó figurája

Az Angol keringő Outside spin, Turning lock, Closed wing, Turning lock to right haladólépései

A Tangó Fallaway promenade, Four step change, Brush tap haladólépései

A Quickstep Six quick run, Zig–zag, back lock and running finish, Change of direction haladó figurák

A Slowfox Natural twist turn, Curved feather to back feather, Natural zig–zag from PP haladó figurái

A Cha–cha–cha Rope spinning, Sweetheart, Follow my leader, Curl haladólépései

A Rumba Sliding doors, Three alemanas, Fencing, Three threes haladólépései

A Paso doble Travelling spins from CPP, Changing feet variációk One beat hesitation, Syncopeted chasses, Left foot variation, Coup de pique haladólépései

A Jive Toe heel swivels, Flicks into break, Simple spin haladó figurái

A Samba Argentine crosses, Rolling off the arm, Three step turn, Cruzados walks, Cruzados locks haladó figurái

Követelmények

A tanuló ismerje az improvizáció szabályait, a standard és latin táncok tanult haladólépéseit és haladó figuráit

A tanuló legyen képes improvizálásra, a tanult koreográfiák bemutatására, stílusos eltáncolására

10. évfolyam

Fejlesztési feladatok

– Az előadói készség, a rendszerező képesség fejlesztése

– Egyéni táncstílus kialakítása

– Önálló ismeretszerzés és gondolkodás fejlesztése

– Az összefüggések keresése, a rendszerezés, a tudatos gyakorlás iránti igény kialakítása

Tananyag

Az Angol keringő Fallaway reverse and slip pivot, Hover corté, Drag hesitation, Fallaway whisk, Left whisk, Contra check haladó figurái

A Tangó Fallaway four step, Basic reverse turn, The chase, Fallaway reverse and slip pivot, five step haladó figurái

A Quickstep Cross swivel, Rumba cross, Tipsy to right and left, Hover corté, Cross chasse haladó figurái

A Slowfox Fallaway reverse and slip pivot, Natural hover telemark, Bounce fallaway with weave ending haladó figurái

A Cha–cha–cha Aida, Opening out from reverse top, Slip–close chasse, Syncopated open hip twist haladó figurái

A Rumba Continuous hip twist, Continuous circural hip twist, Cucharachas, Syncopated open hip twist haladó figurái

A Jive Reverse whip, Chicken walks haladó figurái

A Samba Promenade to counter promenade runs, Carioca runs, Drug, Dropped volta, Samba side Chasses haladó figurái

A Paso doble Alternative entries to PP, Twists, Separation with fallaway ending, Separation with lady’s caping walks, Farol, Fregolina incorporating farol haladó figurái

Követelmények

A tanuló ismerje a standard és latin táncok alaplépéseit, alapfiguráit, haladólépéseit, haladó figuráit, az alkalmazott technikákat, táncokra jellemző stílusjegyeket

A tanuló legyen képes a standard és latin táncok koreográfiájának stílusos eltáncolására szólóban, párban és csoportban

Követelmények a továbbképző évfolyamok elvégzése utána

A tanuló ismerje

A standard és latin–amerikai táncok alaplépéseit, alapfiguráit, haladólépéseit, haladó figuráit, az alkalmazott technikákat, a táncokra jellemző stílusjegyeket

A szakkifejezéseket, fogalmakat

A páros és csoportos táncok megformálásának szabályait, a táncszerkesztés elvét

A táncok karakterének megfelelő előadásmódot

A táncalkalmaknak megfelelő magatartásmódot

A tanuló legyen képes

A standard és latin–amerikai táncok önálló és páros bemutatására

A szakmai elvárásoknak megfelelő nyelvezet alkalmazására

A megfelelő technika alkalmazására, a táncok stílusos előadására

A csoportos bemutatási formában figyelmes együttműködésre

Önállóan használni a tereket, irányokat, a tanult társastáncok valamelyikéből vagy azok mixeléséből készített koreográfiák önállóan történő csoportos bemutatására

Az elsajátított szókincs alkalmazására a mindennapi életben és a megszerzett ismeretekről beszélni

A változó elvárásoknak megfelelni, a szakmai és társadalmi érdekképviseletre, a határon túl nyúló kapcsolatok kiépítésére

Az improvizációra, a művészi önkifejezésre, a művészeti záróvizsga követelményeinek teljesítésére

**A művészeti záróvizsga követelményei**

A vizsga részei

A vizsga gyakorlati vizsgarészből áll

A vizsga tantárgya és időtartama

Társastánc, főtárgy 25–30 perc

A vizsga tartalma

A társastánc gyakorlati vizsga anyaga előre kijelölt, a szaktanár által összeállított kombinációkból (5 standard, 5 latin–amerikai tánc) és egy koreográfiából áll, melyet a tanulók párosan és csoportos formában, önállóan mutatnak be. Az előadás során lemérhető a tanulók technikai tudása, ritmus–, tér– és stílusérzéke, együttműködő készsége és művészi önkifejezése

– A standard táncok (Angol keringő, Tangó, Bécsi keringő, Slowfox, Quickstep) alaplépései, alapfigurái, haladólépései, haladó figurái

– A latin–amerikai táncok (Samba, Cha–cha–cha, Rumba, Paso doble, Jive) alaplépései, alapfigurái, haladólépései, haladó figurái

– Egy szabadon választott táncból 3–5 perces koreográfia. (Ebből a táncból a kombinációt nem kell bemutatni!)

A vizsga értékelése

– a standard táncokból és a latin–amerikai táncokból készített kombinációk és a koreográfia pontos kivitelezése

– a zene és a tánc összhangjának betartása

– a technikai biztonság

– a tánc stílusának megfelelő előadásmód

– a térfegyelem és figyelmes együttműködés a csoportos munkában

A tananyag feldolgozásához szükséges kötelező (minimális) taneszköz.

Társastánc leírásokat tartalmazó könyvek hazai és külföldi kiadásai.

Társastánczenéket tartalmazó CD–k, társastánc DVD–k.

A terem méretének megfelelő audio készülék (CD lejátszó), televízió, DVD lejátszó.

Fellépő ruhák (standard– és latin–amerikai ruhák).

*VISELKEDÉSKULTÚRA*

A viselkedéskultúra tantárgy célja, hogy a tanulók megismerjék és elsajátítsák a mindennapi élet és a társas érintkezés viselkedéskultúrájának alapszabályait, magatartásformáit

Az udvariasság, az ízléses megjelenés, az alkalmazkodó készség, kombinációs készség mellett kialakul a tanulóban az esztétikai minőség tisztelete, mások megismerésének igénye, az emberi jogok tiszteletben tartása

**Alapfokú évfolyamok**

3. évfolyam

Fejlesztési feladatok

– Az önmegismerés, az önkontroll, az önfejlesztés igényének kialakítása

– A kezdeményezőképesség és a kreativitás fejlesztése

– A kritikai gondolkodás megerősítése, a konfliktusok kezelése, az életminőség javítása

Tananyag

Viselkedésünk alapjai

Viselkedés táncos alkalmakkor

Az étkezés illeme

Testünk, ruhánk, környezetünk tisztasága

Nők és férfiak (fiúk és lányok)

Művelődés, szórakozás

Az ajándékozás illeme

Utazás, közlekedés

Kapcsolattartás távolról

Nemzeti sajátosságok

Amit még illik tudni

Követelmények

A tanuló ismerje a táncos alkalmakkor való viselkedés szabályait és a köznapi élet illemtanát

A tanuló legyen képes a helyes és kreatív nyelvhasználatra az oktatásban, a családi életben és a szabadidős tevékenységben, valamint a viselkedés általánosan elfogadott és a táncos alkalmakra vonatkozó szabályainak gyakorlati alkalmazására

A tananyag feldolgozásához szükséges kötelező (minimális) taneszköz

Az illemmel, etikettel, protokollal foglalkozó hazai kiadású könyvek, kérdések–feleletek oktatási segédkönyv, intelligenciatesztek.

*TÁRSASTÁNCTÖRTÉNET*

A társastánctörténet tantárgy célja, hogy a tanuló megismerje a XIX. századi társastáncok kialakulását, történeti hátterét, neves hazai és nemzetközi alkotóit és műveiket. A társastáncok stílus és formavilágát, az európai és hazai táncmozgalmak törekvéseit, és műhelyeik fejlődését.

**Alapfokú évfolyamok**

5. évfolyam

Fejlesztési feladatok

– A tanuló táncelméleti, tánctörténeti tudásának, személyiségének, esztétikai és művészeti tudatosságának, nyelvi kommunikációjának fejlesztése, összegző és szintetizáló képességének javítása

Tananyag

A társastánc művészi és közhasznú formái

A társasági táncélet alkalmai, eseményei

A színpadi táncművészet legfontosabb ágazatai, korszakai

A standard és latin–amerikai táncok kialakulása, történeti háttere

Követelmények

A tanuló ismerje a standard (Angol keringő, Bécsi keringő, Tangó, Slowfox, Quickstep) és latin–amerikai táncok (Samba, Cha–cha–cha, Rumba, Paso doble, Jive) történeti kialakulását, stílusjegyeit és formáit, a társasági táncélet alkalmait és eseményeit, a társastánc művészi és közhasznú formáit, a színpadi táncművészet legfontosabb ágazatait és korszakait

A tanuló legyen képes felismerni a társastáncok stílusjegyeit, a társasági táncélet különböző alkalmait, jellemző stílusjegyeit.

6. évfolyam

Fejlesztési feladatok

– A tanuló stílusérzékének, elemző képességének, analizáló értelmezésének, aktív befogadó magatartásának, egyéni és közösségi alkotótevékenységének fejlesztése.

Tananyag

A XIX. század társastánc élet (Ausztria, Csehország, Olaszország, Franciaország) nemzetközileg meghatározó alkotóműhelyei, képviselői

Az európai táncmozgalmak törekvései és fejlődésük

A XIX. századi hazai táncmozgalmak és műhelyek fejlődése

Követelmények

A tanuló ismerje a XIX. század európai és magyarországi táncélet fejlődését, jeles képviselőit, munkásságukat, alkotásaikat, a meghatározó stílusjegyek alapján ismerje fel a kor társastáncainak formanyelveit

A tanuló legyen képes felismerni a korszak alkotóinak formanyelvét és műveik értékeit

Követelmények az alapfok évfolyamainak elvégzése után

A tanuló ismerje

A standard (Angol keringő, Bécsi keringő, Tangó, Slowfox, Quickstep) és latin–amerikai táncok (Samba, Cha–cha–cha, Rumba, Paso doble, Jive) közhasznú formáit, stílusjegyeit (jellege, ütem, tempó, ritmus)

A XIX. századi hazai és nemzetközi társastáncélet fejlődésének állomásait, alkotóműhelyeit és jeles képviselőit

A magyar társasági táncélet alkalmait és eseményeit

A tanuló legyen képes

A tánc sajátosságaira való érzékenységre, a stílusismeretre, a szakmai szókincs és fogalomkészlet önálló használatára

**A művészeti alapvizsga követelményei**

A vizsga részei

A vizsga szóbeli vizsgából áll

A vizsga tantárgya és időtartama

Társastánctörténet, 10 perc

A vizsga tartalma

A szaktanár által összeállított szóbeli tételsor alapján a tanulók számot adnak a XIX. századi magyar és európai társasági táncélet fejlődéséről, korszakairól és neves táncmestereikről. A standard és latin–amerikai táncok kialakulásáról, történeti hátteréről, a társasági táncélet alkalmairól és eseményeiről

– A társasági élet alkalmai.

– A nemzetközi és hazai társastáncélet legfontosabb korszakai, alkotói.

– A színpadi táncművészet legfontosabb ágazatai, korszakai.

– A hazai társastáncmozgalom kiemelkedő táncprodukciói.

A vizsga értékelése

– A standard (Angol keringő, Tangó, Bécsi keringő, Slowfox, Quickstep) és latin–amerikai táncok (Samba, Cha–cha–cha, Rumba, Paso doble, Jive) közhasznú formáinak, stílusjegyeinek ismerete (jellege, ütem, tempó, ritmus).

– A XIX. századi hazai és nemzetközi társastáncélet fejlődésének, alkotóműhelyeinek és jeles képviselőinek ismerete.

– A magyar társasági táncélet alkalmainak és eseményeinek ismerete.

A tananyag feldolgozásához szükséges kötelező (minimális) taneszköz

A standard táncok, a latinamerikai táncok történeti kialakulását, stílusjegyeit és formáit tartalmazó társastánckönyv, a táncalkalmakkal, a nemzetközi és hazai táncélettel, a színpadi táncművészettel foglalkozó könyvek, oktatási segédanyagok, társastánc videokazetták, DVD–k, televízió, videó lejátszó, DVD lejátszó

*TÁRSASTÁNC GIMNASZTIKA*

A társastánc gimnasztika oktatás elsődleges célja, hogy a tanuló a speciális társastáncformák és táncok elsajátításához megfelelő erőnlétben, izomzata gondosan előkészített és bemelegített állapotban legyen. Alapvető cél a sérülések elkerülése, a testtartási hibák javítása, a koordináció és a ritmikai készség fejlesztése

**Előképző évfolyamok**

1. évfolyam

Fejlesztési feladatok

– A helyes, tudatosan kontrollált légzéstechnika és testtartás megtanulása és alkalmazása, a koordinációs készséget fejlesztő gyakorlatok és motívumok elsajátítása, tudatos alkalmazása és kivitelezése

Tananyag

A kontrollált légzéstechnika elsajátítása

A mozdulat iránya

A mozdulat magassága és mélysége

A mozdulat ritmusa

Követelmények

A tanuló ismerje a helyes légzéstechnikát, az alaptartást és annak kontrollját, a mozdulatok sajátosságait, tájékozódást a térben

A tanuló legyen képes a kontrollált légzésre és mozgásra, eligazodni a térben – színpadi térformákban – és zenei interpretációkra koordinált mozgáskombinációk kivitelezésére.

2. évfolyam

Fejlesztési feladatok

– A mozgás esztétikai törvényszerűségeinek megismerése és tudatos alkalmazása a gyakorlatokban, az akusztikus és vizuális képességek, ritmikai készségek és koordinációs képességek fejlesztése

Tananyag

A karok, törzs, lábak izomzatának erősítése

Az egyensúlyi helyzet tudatos kialakítása

A táncelőkészítő gimnasztikai gyakorlatok összeállítása etűd formában

Követelmények

A tanuló ismerje a test izomzatának erősítését, az egyensúlyi helyzeteket, gyakorlatokat és etűdöket. A tanult mozgásformák önálló, plasztikus végrehajtását, a szakkifejezések tudatos használatát és ismeretét.

A tanuló legyen képes testének tudatos kontrolljára, izomzatának és testrészeinek erősítésére és bemelegítésére, egyensúlyi helyzetek kialakítására és tudatos alkalmazására.

**Alapfokú évfolyamok**

1. évfolyam

Fejlesztési feladat

– A természetes mozgásfajták megismerése, a mozgáskészségen alapuló mozgásérzék tudatosítása, a ritmika, az izomerő tudatos használata, az egyéni improvizáció fejlesztése

Tananyag

Az előképző gyakorlatainak egymás utáni folyamatos összekapcsolása

A mozgás esztétikai törvényszerűségei

Lábgyakorlatok

Nyakgyakorlatok

Törzsgyakorlatok

Kargyakorlatok

Követelmények

A tanuló ismerje a mozgás esztétikai törvényszerűségeit, a láb–, nyak–, törzs– és kargyakorlatokat, a tanult mozgásformák tudatos és plasztikus végrehajtását. Legyen kreatív, gondolatait tudja kifejezni nem csak verbális, hanem nonverbális kifejezési eszközök segítségével is.

A tanuló legyen képes testének és testrészeinek esztétikus használatára, mozdulatainak és tánckombinációinak tudatos értelmezésére és kivitelezésére.

2. évfolyam

Fejlesztési feladatok

– A tanuló tudatos izomhasználata, a mozgás esztétikai törvényszerűségeinek ismerete, kombinációs gyakorlatok, etűdök önálló összeállítása, a mozgásfolyamatok kontrollja

Tananyag

Lábgyakorlatok álló helyzetben

Törzsgyakorlatok (fekvésben, rúd mellett)

Hasizomgyakorlatok

Kargyakorlatok

Kombinációs gyakorlatok

Követelmények

A tanuló ismerje álló és fekvő helyzetben a láb– és törzsgyakorlatokat, a hasizomgyakorlatokat és kombinációkat.

A tanuló legyen képes az esztétikus mozdulatok, erősítő és bemelegítő sorozatok kivitelezésére, az izomerősítő gyakorlatok valamint kombinációk helyes és tudatos bemutatására, művészi kifejezésére, interpretálására.

3. évfolyam

Fejlesztési feladatok

– Az etűdkészítés szabályainak megismerése.

– Az izolált testmozgások, kar – lábgyakorlatok elsajátítása.

– Önálló kombináció és etűdkészítés.

Tananyag

Karhajlítás, nyújtás, feszítés

Kézfej, ujjak tudatos használata

Lábgyakorlatok – alsó lábszár, felső lábszár függetlenített mozgásai, lábujjgyakorlatok

Törzsívek

Testhullám

Követelmények

A tanuló ismerje a hajlítást, feszítést, nyújtást, a kar– és lábgyakorlatokat, a test izolációt, a tudatos testhasználatot

A tanuló legyen képes a testrészek izolációjára, önálló etűd készítésére, a zenei frázisok és lüktetések felismerésére, a gyakorlatok egységeinek megkülönböztetésére

A tananyag feldolgozásához szükséges kötelező (minimális) taneszköz

A gimnasztikai gyakorlatokat bemutató tankönyv, CD–k a ritmikus mozgáshoz, a terem méretének megfelelő audio készülék (CD lejátszó)

*TÖRTÉNELMI TÁRSASTÁNC*

A tantárgy célja

A tanulókat megismertetni a XVI–XIX. századig terjedő időszak – a reneszánsz és barokk korszakok, valamint a XIX. század – báli táncainak korabeli anyagával, az adott korszakok szokásaival és illemtanával.

A történelmi társastáncok célja, hogy előmozdítsa a tanulók mozgáskultúrájának, ezen belül koordinációs képességének, tér és formaérzékének, fizikai állóképességének fejlődését, továbbá a tanulók koncentráló képességének, zenei hallásának, ritmusérzékének, zenei és koreográfiai memóriájának, improvizációs készségének fejlesztését.

Emellett alapozza meg és fejlessze a tanulók stílusismeretét, ízlését, magatartásának és társas kapcsolatainak kulturáltságát, társaival való együttműködési képességét. Járuljon hozzá a tanulók előadói készségének, művészi kifejező készségének sokirányú fejlődéséhez.

Tágabb értelemben a tanuló váljon nyitottabbá az egyéb művészeti ágak irányába, fejlődjön komplex korszemlélete és legyen képes a tanultakat az iskolai tananyagba sokoldalúan visszakapcsolni.

**Alapfokú évfolyamok**

6. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése valamint a korabeli szokások és illemszabályok megismertetése által.

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül.

– A tanult történelmi társastáncok elnevezéseinek, az alkalmazott szakkifejezéseknek, azok jelentéseinek megismertetése.

– A tanuló tér és formaérzékének, társaival való együttműködési képességének fejlesztése a koreográfiák által.

– A tanuló improvizációs készségének, stílusérzékének fejlesztése.

Tananyag

XVI. századi reneszánsz társastáncok

Reneszánsz stíluselemek: testtartás, lábfejek helyzete, kéztartások, lépéstechnika, meghajlások

Francia reneszánsz körtáncok alaptípusai

– Branle double, Branle simple, Branle gay, Branle de Bourgogne

Lépés és mozdulatanyag: double, simple, petit saut, pied en l’ air, reprise, branle, Capriole, révérence

A koreográfiák körben vagy láncban előadva. Díszítés improvizáció

A szabálytalan branle;

– Branle coupé, Branle coupé, Charlotte, Branle coupé Aridan

Zenei anyag–memorizálás, koreográfiatanulás

Táncos játékok

A tréfás, utánzó branle;

– Branle morgué, Branle des Chevaux, Branle des Lavandieres, Branle des Pois, Branle de la Montarde

Zenei anyag–memorizálás, koreográfiatanulás, improvizatív gesztus lehetőségek

Páros táncok

Lépő tánc: Pavane

Lépésanyag: simple, double előre és hátra, conversion, fleuret

Különböző térforma lehetőségek, koreográfiatanulás

Ugrós tánc: Gaillarde

Lépésanyag: Cinq pas: grue, saut majeur, posture, cadence

Egyéb mozdulatelemek: ruade, croisé

Cinq pas variációk: „croisé”, „pieds joints”

Pas raccourci: révérence passagiere

Egyéb variációk: fleuret, onze pas

Különböző lépéskötés lehetőségek, improvizáció

Improvizált csoportos forma: Gaillarde lyonnoise

Koreográfia szóló párra

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentését, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok pontos, stílusos bemutatására, a zene és tánc összhangjának betartására, a csoportmunkában, a térforma kialakításban való fegyelmezett együttműködésre

**Továbbképző évfolyamok**

7. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése, valamint a korabeli szokások és illemszabályok megismertetése által.

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül.

– A tanult történelmi társastáncok elnevezéseinek, az alkalmazott szakkifejezéseknek, azok jelentésének megismertetése.

– A tanuló tér és formaérzékének, társaival való együttműködési képességének fejlesztése a koreográfiák által.

– A tanuló stílusérzékének, előadói készségének fejlesztése.

Tananyag

Barokk báli táncok

Barokk stíluselemek: testtartás, lábfejek kifelé forgatottsága, pozíciók, lépéstechnika, plié, élevé, port des bras

Előkészítő etűdök 3/4–es és 4/4–es barokk zenékre

Lépés anyag: demy coupé, pas de bourrée

Etüd 4/4–ben

Menüett

Lépés anyag: pas de menuet előre, hátra, és oldal irányokba, chassé, révérence

Menüett etüd 3/4–es zenére

Contredance français;

– Menuet, R. A. Feuillet: La Bergere, Menuet du Chevalier

Báli menüett szóló párra P. Rameau alapján

Figurák: révérence, bevezetés, „Z”, „malom” jobb kézzel, „malom” bal kézzel, két kezet nyújt

Koreográfia

Angol country dances

Lépések, figurák: slipping, step, double, set, turn, siding, arms, meet, lead

– J. Playford: Gathering peascods, Sellenger’s Round, Parsons farewell

Ismétlő anyag

Reneszánsz társastáncok

Gaillarde koreográfia szóló párra

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentését, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok pontos, stílusos, kifejező bemutatására, a zene és tánc összhangjának betartására, a csoportmunkában, a térforma kialakításban való fegyelmezett együttműködésre

8. évfolyam

Fejlesztési feladatok

– A tanuló ismereteinek bővítése az adott történelmi társastáncanyag megfelelő korszakba való elhelyezése valamint a korabeli szokások és illemszabályok megismertetése által.

– A tanuló mozgáskultúrájának, ritmusérzékének, zenei és koreográfiai memóriájának fejlesztése az adott mozdulat– és lépésanyagon keresztül.

– A tanult történelmi társastáncok elnevezéseinek, az alkalmazott szakkifejezéseknek, azok jelentésének megismertetése.

– A tanuló tér és formaérzékének, társaival való együttműködési képességének fejlesztése a koreográfiák által.

– A tanuló stílusérzékének, előadói készségének, művészi kifejezőkészségének fejlesztése.

Tananyag

Polonaise

Alaplépések: pas polonaise előre, hátra haladva.

Koreográfia

Francia négyes

Alaplépések: pas marché, pas élevé, pas chassé, chassé–formák, pas balancé, pas galop

Francia négyes kiválasztott tételei

Körmagyar

Lépések: Andalgó, bokázók, tétovázó, vágás, lejtő, verbunkos, magányforgó, kettős forgó, toppantó, villám, kisharang, toborzó, urak magánya, friss, vitorlaforgás

Koreográfia a Szőllősi–féle „körtáncz” alapján

Ismétlő anyag

Korszakonként egy–egy koreográfia

Követelmények

A tanuló ismerje a tanult történelmi társastáncok elnevezéseit, az alkalmazott szakkifejezéseket, azok jelentését, tudja a megfelelő történelmi korszakba elhelyezni a tanult történelmi társastáncanyagot

A tanuló legyen képes a tanult báli táncok stílusos és kifejező előadására, a zene és tánc összhangjának betartására, a csoportmunkában, a térforma kialakításban való fegyelmezett együttműködésre

A tananyag feldolgozásához szükséges kötelező (minimális) taneszköz

Történelmi társastánczenéket tartalmazó CD–k, történelmi társastánc leírásokat tartalmazó könyvek, korabeli tánckönyvek magyar nyelvű kiadásai, viselettörténeti könyvek, történelmi társastánc DVD–k, a terem méretének megfelelő audio készülék (CD lejátszó), televízió, DVD lejátszó

*TÁRSASTÁNCTÖRTÉNET*

A társastánctörténet tantárgy célja, hogy a tanuló megismerje a XX–XXI. század tánctörténetének kiemelkedő hazai– és nemzetközi képviselőit, az európai társastáncélet fejlődését, a kor hazai alkotóműhelyeit és a formációs társastáncok kialakulását, aktív közreműködőként vegyen részt táncművek, koreográfiák elemzésében.

**Továbbképző évfolyamok**

9. évfolyam

Fejlesztési feladatok

– A társastáncok hazai és nemzetközi irányzatainak, alkotóműhelyeinek és képviselőinek megismertetése.

– A táncelméleti tudás valamint az összegző és szintetizáló képesség fejlesztése.

Tananyag

Az európai társastáncélet fejlődése és alkotóműhelyeinek kialakulása (Anglia, Németország, Olaszország)

A magyarországi táncközösségek, táncklubok és táncszervezetek kialakulása és a nemzetközi vérkeringésbe való bekapcsolódása a XX. századtól napjainkig

Követelmények

A tanuló ismerje a társastánc hazai és nemzetközileg meghatározó alkotóműhelyeit, képviselőit, az európai táncmozgalmak törekvéseit és fejlődésüket, a hazai táncmozgalmak és műhelyek fejlődését

A tanuló legyen képes a nemzetközi társastáncélet kiemelkedő műhelyeinek és stílusjegyeinek felismerésére, a magyarországi társastáncmozgalom fejlődésének, alkotóiknak és produkcióiknak a felismerésére, tudatos értelmezésére

10. évfolyam

Fejlesztési feladatok

– Kiemelkedő hazai és nemzetközi (európai) táncművek, formációs alkotások elemzése és összehasonlítása.

– Életpályák és életművek megismerése a magyarországi társastáncmozgalomban, társastáncművek analizálása.

Tananyag

A nemzetközi és magyarországi formációs társastáncok kialakulása.

A XX–XXI. század hazai alkotóműhelyek és szakemberek (pedagógusok) életpályája és műveik.

Jeles koreográfiák a társastáncmozgalomban.

Követelmények

A tanuló ismerje a formációs társastáncok kialakulásának történetét, a XX–XXI. század kiemelkedő hazai alkotóit, műveiket. Biztosan tudjon eligazodni a formációs társastáncok világában, isme fel az alkotók műveit. A társastáncok stílus és formavilágában legyen jártas és önálló.

Követelmények a továbbképző évfolyamainak elvégzése után

A tanuló ismerje

A nemzetközi és hazai táncélet legfontosabb korszakait, alkotóit, a színpadi táncművészet legfontosabb ágazatait, korszakait, a hazai társastánc mozgalom kiemelkedő táncprodukcióit

A tanuló legyen képes

A múlt és a jelen értékeinek befogadására

**A művészeti záróvizsga követelményei**

A vizsga részei

A vizsga szóbeli vizsgarészből áll

A vizsga tantárgya és időtartama

Társastánctörténet, 10 perc

A vizsga tartalma

– A társasági élet alkalmai

– A XX–XXI. századi nemzetközi és hazai társastáncélet kibontakozása, legfontosabb korszakai, alkotói

– A színpadi táncművészet legfontosabb ágazatai, korszakai

– A hazai társastáncmozgalom kiemelkedő táncprodukciói

– A formációs társastáncok kialakulásának története

A vizsga értékelése

– a nemzetközi és hazai társastáncélet legfontosabb korszakainak, alkotóinak ismerete,

– a színpadi táncművészet legfontosabb ágazatainak, korszakainak ismerete,

– a hazai társastánc mozgalom táncprodukcióinak ismerete,

– a formációs társastáncok kialakulásának története.

A tananyag feldolgozásához szükséges kötelező (minimális) taneszköz

A nemzetközi és hazai társastáncélet legfontosabb korszakait, alkotóit, a színpadi táncművészet legfontosabb ágazatait, korszakait bemutató könyvek, oktatási segédanyagok, kiemelkedő táncprodukciókat tartalmazó videokazetták, DVD–k, televízió, videó lejátszó, DVD lejátszó

D) MODERNTÁNC TANSZAK

*I. FEJEZET*

*AZ ALAPFOKÚ MODERNTÁNCOKTATÁS CÉLRENDSZERE ÉS FUNKCIÓI*

A XXI. század társadalmi elvárásainak következtében állandóan alakuló, formálódó tánckultúrák megjelenési formájának központi kérdése az önálló individuummal rendelkező ember. A testi, szellemi valamint lelki folyamatokra épülő mozgás megnyilvánulási formái elősegítik az emberi kapcsolatok kialakulását, az értelmi és érzelmi képességek kibontakoztatását és az önfejlesztés lehetőségének megélését

A moderntánc oktatása megteremti a harmonikus, egészséges személyiséggel rendelkező, társas kapcsolatokban jártas embert. Nyitott és értő közönséget nevel, miközben biztosítja a hívatásos pályaorientációt

A technikai képzés elősegíti az oktatási folyamatban résztvevők számára a saját adottságaik szerinti képességfejlesztést. Az évenként meghatározott fejlesztési feladatok és a tananyag spirális elrendeződése lehetővé teszi az összevont osztályokban történő oktatást és nagyobb szabadságot teremt a pedagógus számára az oktatási folyamat megszervezése során

A KÉPZÉS STRUKTÚRÁJA

Tantárgyak

Főtárgy:

Berczik–technika (1–2. előképző évfolyamon, 1–2. alapfokú évfolyamon)

Jazz–technika (3–6. alapfokú évfolyamon és a 7–10. továbbképző évfolyamon)

Kötelező tantárgy:

Kreatív gyermektánc (1–2. előképző évfolyamon, 1–2. alapfokú évfolyamon)

Limón–technika (5–6. alapfokú évfolyamon)

Tánctörténet (9–10. továbbképző évfolyamon)

Kötelezően választható tantárgy: az összevont osztályokban:

Tánctörténet

Limón–technika

Választható tantárgyak:

Kreatív gyerektánc (1–2. előképző évfolyamon, 1–2. alapfokú évfolyamon)

Berczik–technika (1–2. előképző évfolyamon, 1–2. alapfokú évfolyamon)

Jazz–technika (3–6. alapfokú évfolyamon)

Kontakt improvizáció (5–6. alapfokú évfolyamon)

Lábán–technika (7–8. továbbképző évfolyamon)

Repertoár (7–10. továbbképző évfolyamon)

Graham–technika (9–10. továbbképző évfolyamon)

Improvizáció és kompozíció (9–10. továbbképző évfolyamon)

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
| Előképző | | Alapfok | | | | | | Továbbképző | | | |
| 1. | 2. | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | 1 | 1 | 3 | 3 | 3–4 | 3–4 | 3–4 | 3–4 | 3–4 | 3–4 | 3 | 3 |
| Kötelező tantárgy | 1 | 1 | 1 | 1 |  |  | 1 | 1 |  |  | 1 | 1 |
| Kötelezően választható tantárgy |  |  |  |  | 1–2 | 1–2 |  |  | 1 | 1 |  |  |
| Választható tantárgy | 2 | 2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 |
| Összes óra: | 2–4 | 2–4 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat Összes óra rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak

A képzés évfolyamainak száma: 12 évfolyam (2+6+4 évfolyam)

Az első számjegy az előképző, a második számjegy az alapfok, a harmadik számjegy a továbbképző évfolyamainak számát jelenti.

A tanszak kötelezően előírt tantárgyai és azok óraszámai figyelembevétele mellett a tanuló más tanszak valamint más művészeti ág képzésébe is bekapcsolódhat illetve azok tanítási óráin részt vehet.

A tanítási órák időtartama: 45 perc

A MODERNTÁNC ÁLTALÁNOS FEJLESZTÉSI KÖVETELMÉNYEI

Kiemelt kompetenciák a moderntánc területén

Szakmai kompetenciák

A táncos képességek, készségek, jártasságok, kialakítása és fejlesztése

A tér, idő, energia rendszereinek, törvényszerűségeinek, szabályainak az életkori sajátosságoknak megfelelő ismerete és tudatos alkalmazása

A táncstílusok és technikák általánosan jellemző vonásainak ismerete és gyakorlati alkalmazása

A mozgásmemória fejlesztése és a stílusérzék kialakítása

Az improvizációs készség kialakítása és fejlesztése

A színpad és a színpadi jelenlét általános törvényszerűségeinek megismertetése

Tudatos előadói, táncos magatartás kialakítása és fejlesztése az életkori sajátosságoknak és az előképzettségnek megfelelően

A táncművészet legfontosabb irányzatainak, korszakainak és művészeti alkotásainak megismerése és tudatos értelmezése

A művészetek és társművészetek megismerése iránti igény kialakítása

Személyes kompetenciák

Az esztétikai érzék kialakítása és fejlesztése

A zenei ízlésformálás

A tudatos és rendszeres munkára nevelés

Nyitottságra és művészi alázatra nevelés

Folyamatos ismeretbővítés valamint analizáló és szintetizáló tudás kialakítása

A vizuális memória fejlesztése és a térben való tájékozódás képességének kialakítása

A testi, lelki állóképesség fejlesztése, a személyiség kibontakoztatása

A kommunikációs csatornák felismerése és alkalmazása

Társas kompetenciák

A csoport és a csoportnorma kialakítása

A csoportos alkotásban való aktív részvétel öröme

A szabálytudat kialakítása

A közösség tagjainak elfogadása és a közösségi szemlélet kialakítása

A társak felé irányuló aktív figyelem kialakítása és fejlesztése

Az egészséges életmódra nevelés

A szocializációs normák kialakítása, a viselkedéskultúra megalapozása

A környezet megóvásának igénye

Módszerkompetenciák

A motivált ismeretbefogadás igényének kialakítása és képességének fejlesztése

A testtudat kialakítása

A hatékony ismeretbefogadásra nevelés és az önálló tanulás képességének kialakítása

Az ok–okozati összefüggések megértése

A kreatív alkotói folyamatokban való részvétel igényének kialakítása

A tehetséggondozás és pályaorientáció

Az alkalmazott tudás kialakítása, a képzés során elsajátított ismeretek alkalmazása más táncstílusokban és élethelyzetekben

A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

A művészeti alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte és a vizsgára jelentkezett

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte és a vizsgára jelentkezett

A művészeti alapvizsga és záróvizsga követelményei, feladatai meghatározásának módja

A művészeti alapvizsga és záróvizsga követelményeit, vizsgafeladatait – valamennyi vizsgatantárgy tekintetében – az alapfokú művészetoktatás követelményei és tantervi programja figyelembevételével kell meghatározni

A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása

A művészeti alapvizsga és záróvizsga feladatait a vizsgabizottság elnöke hagyja jóvá

Vizsga tantárgyak:

Művészeti alapvizsga

Jazz–technika

Limón–technika

Művészeti záróvizsga

Jazz–technika

Tánctörténet

A művészeti alapvizsga és záróvizsga egyes részei alóli felmentés

Mentesülhet az adott tantárgyból a művészeti alapvizsga illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként illetve párban – helyezést ért el

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni

A művészeti alapvizsga illetve záróvizsga eredményét a vizsga tantárgyakból kapott osztályzatok számtani közepe adja (ha az átlagszámítás eredménye öt tizedre végződik, a végső eredmény meghatározásában a gyakorlati tantárgyból kapott osztályzat a döntő)

Amennyiben az intézmény előrehozott művészeti alapvizsgát vagy záróvizsgát szervez, úgy annak eredményét a tanuló kérésére a művészeti alapvizsgán és záróvizsgán figyelembe kell venni

Eredményes művészeti alapvizsgát illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette

Sikertelen a művészeti alapvizsga illetve a záróvizsga, ha a tanuló valamely vizsgarészből illetve vizsga tantárgyból elégtelen érdemjegyet kapott

Sikertelen vizsga esetén a tanulónak csak abból a vizsgarészből illetve vizsga tantárgyból kell javítóvizsgát tennie, amelynek vizsgakövetelményét nem teljesítette

*II. FEJEZET*

*BERCZIK–TECHNIKA*

A Berczik–technika olyan – értékes zenékre, azokkal teljes harmóniában végrehajtott és az esztétikai törvényszerűségeknek megfelelő – gimnasztikai alapú mozgásanyag és tánctechnikai mozgásformák összessége, amely magában foglalja a szükséges és egészséges természetes mozgásfajtákat. Ízlés, jellem és személyiségformáló ereje a pozitív érzelmek felkeltésével kreativitásra, alkotásra, logikus gondolkodásra nevel

Olyan izomérzékelést fejleszt ki, amely később megfelelő önkontrollt biztosít és fokozott plaszticitáshoz vezet, egyben elősegíti a formaérzék és formalátás kialakulását is. Ismereteket ad át a tér, az idő és az erő összetevőiről és a mozgással való kapcsolatukról

A zene és a mozgás összhangja, a zenei periódusokhoz és hangsúlyokhoz való alkalmazkodás külön hangsúlyt kap. A profilaxis, az alkatalakítás és a rekreáció módszere is. A képzés által olyan előkészítést kap a test, amelyre később bármely más tánctechnika is ráépíthető

**Előképző évfolyamok**

1. évfolyam

Fejlesztési feladatok

– Az izomzat gimnasztikus kidolgozottságának, az ízületek és szakaszok valamint a testrészek egymástól függetlenített mozgásszabadságának, a tudatos mozgáskoordinációnak, az ízületek és szakaszok együttes, egyidejű összehangolásának, a zenei műveltségnek, a zene és a mozgás összehangoltságának fejlesztése.

– Az alkat optimalizálása.

– A formaérzék kialakítása.

– A légzőizmok működésének tudatosítása.

– A testismeret, testtudat, önismeret, helyes énkép kialakítása, az együttműködési, a kommunikációs képességek fejlesztése.

– Az erő, a változatos mozgásdinamika, ritmika alkalmazásának ösztönzése.

– A bemutató szerek használatával célunk az egyéni gondolatok, ötletek felébresztése, a kézügyesség, a koordinációs technika fejlesztése, a síkok, kartechnikák tanulásának megkönnyítése, az egyéni fantázia kibontakoztatása, az esztétikai hatás fokozása.

Tananyag

Alapgyakorlatok

Járás és futásgyakorlatok kartartásokkal, kargyakorlatokkal körben

A természetes járás, mint a mozgásformák változatainak alapja (Lábvezetés, testsúlyáthelyezés, törzs–, kar kísérő kilengései)

A természetes testtartás, mint a testkidolgozás mozgásanyagának alapja, a helyes tartás kialakítása, tudatosítása, az eltérések korrekciója

Alapjárás, lábujjon–, sarkon–, külső talpélen, hajlított térddel–, nyújtott lábemeléssel járás, érintőjárás, futás térd/sarokemeléssel

Alaptartás, pihenőtartás állásban, ülésben

Középgyakorlatok fentről lefelé haladva, változatos kiinduló helyzetekből, kombinációkkal, variációkkal, szimmetrikus kivitelezésben

Törzsgyakorlatok nagy alátámasztással fekvésben, ülésben: a gerincoszlop nyaki–, háti–, központi– és keresztcsonti szakaszának nagyobb egységekben történő átmozgatása, változatos dinamikai és ritmikai feladatokkal kombinálva

Törzsdöntés, törzsdőlés, rész– és teljes törzshajlítás

Ülésmódok

Kar–, kéz– és ujjgyakorlatok a legváltozatosabb ülésekben, szimmetrikusan

A lapocka és felkar, az alkar, a kézfej és az ujjak az anatómiai lehetőségek szerint végrehajtható mindenirányú foglalkoztatása: emelés, fordítás, körzés, hajlítás, nyújtás, távolítás, összezárás, takarás, a gyakorlatok segítése, az előadásmód finomítása

Az alsó végtag gyakorlatai ülésben, fekvésben

A talp, a lábfej, az ujjak, az alsó lábszár, a felső lábszár izmainak megfelelő erősítése, a természetes tartás, a helyes járás kialakítása, a deformációk megelőzése, kiküszöbölése: átgördülés, körzés, behúzás–nyújtás, távolítás, hajlítás, emelés, körzés, fordítás

Szökdelő gyakorlatok, lendületvételek

Kiegészítő gyakorlatok és feladatok

Koordinációs és táncos feladatok

Népi játékok és néptánc egyszerű lépéseinek és dallamainak felhasználásával végzett gyakorlatok

Improvizáció, szabadtánc: az egyes mozgásformák változatos testhelyzetekben való gyakorlása a tanult motívumok, gyakorlatok alapján saját, egyéni mozgásrendszere és mozgáskulcsai segítségével a zene által keltett gondolatok táncban történő kifejezése

Etűd: az egyes mozgásformák változatos testhelyzetekben való gyakorlása érdekében a tanár által készített etűd elsajátítása

Bemutató szerek használata a középgyakorlatokban

Tanévenként egy fő szer választható: similabda, fél–karika, 2 db ritmusbot (kiegészítő lehet a korong, a dob a négy évfolyamon végig)

Ismerkedés a mozgás esztétikai tényezőivel

Tér: a testrészek egyidejű egymáshoz való viszonya a térben

Mozdulatplasztika: a mozdulat iránya (a relatív fő front, konkrét irányskála), magassági foka, hajlítási szöge

A mozgásfolyamat rendezettsége, a mozdulatok egymáshoz való viszonya: a moduláció, a térrajz

Idő: a mozdulatok egyidejű időbelisége, a mozdulat ritmikája: metrum, ritmus, tempó és összhangja

A mozgásfolyamat egymásutániságának időbeli rendje. motívum, mondat, periódus

Erő: a mozdulatrészek egyidejű egymáshoz való viszonya az erőadagolás szempontjából

A feszülő skála erőváltozatai: vezetett, ellenálló, fékezett, hangsúlyozott, rögzítő

A lazító skála erőváltozatai: ernyesztés, rázás, ejtés, esés

Ezek kombinációja: lendítés, ruganyozás

A mozgásfolyamat egymásutániságának erőbeli rendje, hangsúlyelhelyezések, erősítés– gyengítés

Követelmények

A tanuló ismerje a gyakorlatok esztétikus, plasztikus végrehajtásának elveit, a térirányok, térlépcsők alkalmazását, a mozgás esztétikai törvényszerűségeit a korosztályának megfelelő szinten

Legyen képes az ízületek és nagyobb szakaszok egymástól elkülönített mozgatására, függetlenítésére, együttes, egyidejű összehangolására valamint az alap motorikus mozgásokra előre–, hátra–, oldalt–, átlós haladásra és fordulásra. Mozdulatokra a tér mindhárom szintjén. Határozza meg és használja a saját terét, hajtson végre mozgásokat egyenes és íves vonalon

Legyen képes a tanult mozgásformák önálló, tudatos, kreatív, precíz végrehajtására, a tudatos izommunkára, a mozgás esztétikai törvényszerűségeinek korosztályi szintnek megfelelő, tudatos használatára, alakzatok kialakítására, szabálykövető magatartásra, a feladat– és szerepvállalásra, a tanult mozgásformák és etűdök zenével összehangolt csoportos előadására, társas együttlétre, mások elfogadására, fizikai kontaktus létesítésére

2. évfolyam

Fejlesztési feladatok

– Az izomzat gimnasztikus kidolgozottságának, az ízületek és szakaszok valamint a testrészek egymástól függetlenített mozgásszabadságának, a tudatos mozgáskoordinációnak, az ízületek és szakaszok együttes, egyidejű összehangolásának, a zenei műveltségnek, a zene és a mozgás összehangoltságának fejlesztése.

– Az alkat optimalizálása.

– A formaérzék kialakítása.

– A légzőizmok működésének tudatosítása.

– A testismeret, testtudat, önismeret, helyes énkép kialakítása, az együttműködési, a kommunikációs képességek fejlesztése.

– Az erő, a változatos mozgásdinamika, ritmika alkalmazásának ösztönzése.

– A bemutató szerek használatával célunk az egyéni gondolatok, ötletek felébresztése, a kézügyesség, a koordinációs technika fejlesztése, a síkok, kartechnikák tanulásának megkönnyítése, az egyéni fantázia kibontakoztatása, az esztétikai hatás fokozása.

Tananyag

Bemelegítő járás és futásgyakorlatok kartartásokkal, kargyakorlatokkal körben, alapjárás, lábujjon, sarkon, külső talpélen, hajlított térddel, nyújtott lábemeléssel járás, érintőjárás, passzé járás, hintajárás, futás párhuzamos és terpesztett térd emeléssel, sarokemeléssel

Középgyakorlatok fentről lefelé haladva, változatos kiinduló helyzetekből, kombinációkkal, variációkkal szimmetrikusan

Törzsgyakorlatok nagy alátámasztással fekvésben, ülésben, térdelésben

A fekvő– és ülőhelyzetekben tanult gyakorlatok végrehajtása térdelésben és rövid ideig állásban, nehezített változatban

A mozgásnak és kidolgozásnak megfelelő változatos dinamikai és ritmikai feladatokkal a gerincoszlop nyaki–, háti–, központi– és keresztcsonti szakaszának nagyobb egységeiben, a nehézségi szint, a tempó fokozásával, változó dinamikával

Kargyakorlatok a legváltozatosabb ülésekben, szimmetrikusan: lapocka és felkar, alkar, kézfej és ujjak

Az alsó végtag gyakorlatai ülésben, fekvésben, rúdnál: talp, lábfej, ujjak, alsó lábszár, felső lábszár

Szökdelő gyakorlatok, lendületek, ugrás–előkészítő gyakorlatok

Kiegészítő gyakorlatok és feladatok

Koordinációs, táncos feladatok a magyar néptánc egyszerű lépései és dallamai felhasználásával

Improvizáció–szabadtánc: a test önálló „gondolatainak”, érzéseinek a külső szemlélő által észlelhető kifejezése az addig tanult motívumok, gyakorlatok alapján saját, egyéni mozgásrendszere és mozgáskulcsai segítségével

Etűdkészítés: a tanár által készített etűd elsajátítása és diktálásra bemutatása, önálló etűdkészítés számolásra, rövidebb, egyszerűbb zenei egységre készített „koreográfia” szólóban

Bemutató szerek használata a középgyakorlatokban

Tanévenként egy fő szer választható: műanyag labda, kiskarika, egy–két kisszalag, bot (kiegészítő lehet: korong, dob a négy évfolyamon végig)

A mozgás esztétikai tényezői: Tér, Idő, Erő

Követelmények

A tanuló ismerje a gyakorlatok esztétikus, plasztikus végrehajtásának elveit, a térirányok, térlépcsők alkalmazását, a mozgás esztétikai törvényszerűségeit

Legyen képes az ízületek és nagyobb szakaszok egymástól elkülönített mozgatására, függetlenítésére valamint együttes, egyidejű összehangolására, az alap motorikus mozgásokra, előre–, hátra–, oldalt–, átlós haladásra és fordulásra. Mozdulatokra a tér mindhárom szintjén, határozza meg és használja a saját terét, hajtson végre mozgásokat egyenes és íves vonalon

Legyen képes a tanult mozgásformák önálló, tudatos, kreatív, plasztikus végrehajtására, a tudatos izommunkára, a mozgás esztétikai törvényszerűségeinek tudatos használatára, alakzatok kialakítására, szabálykövető magatartásra, a feladat– és szerepvállalásra, a tanult mozgásformák és etűdök zenével összehangolt csoportos előadására

Legyen képes együttműködésre és társas együttlétre, mások elfogadására és fizikai kontaktus létesítésére

**Alapfokú évfolyamok**

1. évfolyam

Fejlesztési feladatok

– Az izomzat gimnasztikus kidolgozottságának, az ízületek és szakaszok valamint a testrészek egymástól függetlenített mozgásszabadságának, a tudatos mozgáskoordinációnak, az ízületek és szakaszok együttes, egyidejű összehangolásának, a zenei műveltségnek, a zene és a mozgás összehangoltságának fejlesztése.

– Az alkat optimalizálása.

– A formaérzék kialakítása.

– A légzőizmok működésének tudatosítása.

– A testismeret, testtudat, önismeret, helyes énkép kialakítása, az együttműködési, a kommunikációs képességek fejlesztése.

– Az erő, a változatos mozgásdinamika, ritmika alkalmazásának ösztönzése.

– A bemutató szerek használatával célunk az egyéni gondolatok, ötletek felébresztése, a kézügyesség, a koordinációs technika fejlesztése, a síkok, kartechnikák tanulásának megkönnyítése, az egyéni fantázia kibontakoztatása, az esztétikai hatás fokozása.

Tananyag

Bemelegítő járás és futásgyakorlatok kartartásokkal, aszimmetrikus kargyakorlatokkal körben, hintalépés előre–hátra, hárrmaslépés, táncos alapjárás, lábujjon, sarkon, külső talpélen járás, hajlított térddel, nyújtott lábemeléssel járás, érintőjárás, passzéjárás, hintajárás, futás párhuzamos és terpesztett térdemeléssel/sarokemeléssel, galopp, alap tánclépések

Az alsó végtag gyakorlatai rúdnál

Középgyakorlatok fentről lefelé haladva, változatos kiinduló helyzetekből, kombinációkkal, variációkkal, szimmetrikusan

Törzsgyakorlatok fekvésben, ülésben, térdelésben, állásban. A térdelő–, fekvő–, ülőhelyzetekben tanult gyakorlatok végrehajtása állásban, nehezített és kombinált formákban, változatos dinamikai és ritmikai feladatokkal, kisebb gerinc– egységekben, a nehézségi szint, a tempó fokozásával, változó dinamikával

Kargyakorlatok a legváltozatosabb ülésekben, szimmetrikusan

Az alsó végtag gyakorlatai ülésben, fekvésben, térdelésben, állásban

Szökdelő gyakorlatok, lendületek, ugrás–előkészítő gyakorlatok, egyszerűbb ugrások

Kiegészítő gyakorlatok és feladatok

Koordinációs, táncos feladatok

A magyar néptánc egyszerű lépései és dallamai felhasználásával

Improvizáció–szabadtánc–etűdkészítés: számolásra szólóban, párban, rövidebb, egyszerűbb zenei egységre készített „koreográfia” szólóban, majd párban

Önálló feladatként csoportos etűd készítése „központilag adott” és szabadon választott zenére: 1–2 perces, az életkornak megfelelő zenére való saját koreográfiák

Bemutató szerek használata a középgyakorlatokban

Tanévenként egy fő szer választható, itt: műanyag labda, karika, 3 m–es szalag, bot (Kiegészítő lehet: korong, dob a négy évfolyamon végig)

A mozgás esztétikai tényezői: Tér, Idő, Erő

Követelmények

A tanuló ismerje a gyakorlatok esztétikus, plasztikus végrehajtásának elveit, a térirányok, térlépcsők alkalmazását, a mozgás esztétikai törvényszerűségeit

A tanuló legyen képes az ízületek és nagyobb szakaszok egymástól elkülönített mozgatására, függetlenítésére valamint együttes, egyidejű összehangolására, az alap motorikus mozgásokra, előre–, hátra–, oldalt–, átlós haladásra és fordulásra. Mozdulatokra a tér mindhárom szintjén, határozza meg és használja a saját terét, hajtson végre mozgásokat egyenes és íves vonalon

Legyen képes a tanult mozgásformák önálló, tudatos, kreatív, precíz végrehajtására, a tudatos izommunkára, a mozgás esztétikai törvényszerűségeinek tudatos használatára, alakzatok kialakítására, szabálykövető magatartásra, a feladat– és szerepvállalásra, a tanult mozgásformák és etűdök zenével összehangolt csoportos előadására

Legyen képes együttműködésre és társas együttlétre, mások elfogadására és fizikai kontaktus létesítésére

2. évfolyam

Fejlesztési feladatok

– Az izomzat gimnasztikus kidolgozottságának, az ízületek és szakaszok, valamint a testrészek egymástól függetlenített mozgásszabadságának, a tudatos mozgáskoordinációnak, az ízületek és szakaszok együttes, egyidejű összehangolásának, a zenei műveltségnek, a zene és a mozgás összehangoltságának fejlesztése.

– Az alkat optimalizálása.

– A formaérzék kialakítása.

– A légzőizmok működésének tudatosítása.

– A testismeret, testtudat, önismeret, helyes énkép kialakítása, az együttműködési, a kommunikációs képességek fejlesztése.

– Az erő, a változatos mozgásdinamika, ritmika alkalmazásának ösztönzése.

– A bemutató szerek használatával célunk az egyéni gondolatok, ötletek felébresztése, a kézügyesség, a koordinációs technika fejlesztése, a síkok, kartechnikák tanulásának megkönnyítése, az egyéni fantázia kibontakoztatása, az esztétikai hatás fokozása.

– Önállóság, saját etűd–összeállítás bemutatásának képessége.

Tananyag

Bemelegítő járás és futásgyakorlatok kartartásokkal, aszimmetrikus kargyakorlatokkal körben: hintalépés előre–hátra, hármaslépés, szökkenő hármas, táncos alapjárás, lábujjon, sarkon, külső talpélen járás, hajlított térddel, nyújtott lábemeléssel járás, érintőjárás, passzéjárás, hintajárás, futás párhuzamos és terpesztett térdemeléssel/sarokemeléssel, galopp, sasszé, alap tánclépések

Az alsó végtag és a törzs gyakorlatai rúdnál

Középgyakorlatok: fentről lefelé haladva, változatos kiinduló helyzetekből, kombinációkkal, variációkkal, aszimmetrikusan is

Törzsgyakorlatok fekvésben, ülésben, térdelésben, támaszban, állásban. A mozgásnak és kidolgozásnak megfelelő változatos dinamikai és ritmikai feladatokkal, kisebb gerinc–egységekben, kombinációkban, variációkkal, a nehézségi szint, a tempó fokozódásával, változó dinamikával.

Kargyakorlatok a legváltozatosabb ülésekben és állásban szimmetrikusan és aszimmetrikusan

Az alsó végtag gyakorlatai ülésben, fekvésben, térdelésben, állásban, elmozdulásban

Diagonál gyakorlatok 1–4 fős csoportokban

Szökdelő gyakorlatok, lendületek, ugrás–előkészítő gyakorlatok, ugrások összekötő lépésekkel

Kiegészítő gyakorlatok és feladatok

Koordinációs, táncos feladatok

A magyar néptánc egyszerű lépései és dallamai felhasználásával

Improvizáció–szabadtánc–etűdkészítés: rövidebb, egyszerűbb zenei egységre készített „koreográfia” szólóban, majd párban, csoportos etűd készítése „központilag adott” és szabadon választott zenére, 1–2 perces, az életkornak megfelelő zenére való önálló koreográfiák

Bemutató szerek használata a középgyakorlatokban és az etűdökben

Tanévenként egy fő szer választható: műanyag labda, 1 vagy 2 karika, 3–5 m–es szalag, bot (Kiegészítő lehet: korong, dob a négy évfolyamon végig)

Követelmények

A tanuló ismerje a gyakorlatok esztétikus, plasztikus végrehajtásának elveit, a térirányok, térlépcsők alkalmazását, a mozgás esztétikai törvényszerűségeit

A tanuló legyen képes az ízületek és nagyobb szakaszok egymástól elkülönített mozgatására, függetlenítésére valamint együttes, egyidejű összehangolására, az alap motorikus mozgásokra, előre–, hátra–, oldalt–, átlós haladásra és fordulásra. Mozdulatokra a tér mindhárom szintjén, határozza meg és használja a saját terét, hajtson végre mozgásokat egyenes és íves vonalon

Legyen képes a tanult mozgásformák önálló, tudatos, kreatív, plasztikus végrehajtására, a tudatos izommunkára, a mozgás esztétikai törvényszerűségeinek tudatos használatára, alakzatok kialakítására, szabálykövető magatartásra, a feladat– és szerepvállalásra, a tanult mozgásformák és etűdök zenével összehangolt csoportos előadására

Legyen képes együttműködésre és társas együttlétre, mások elfogadására és fizikai kontaktus létesítésére

A tananyag feldolgozásához szükséges kötelező (minimális) taneszköz

Kísérő ritmushangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

A tantárgyhoz használt, évfolyamonként választható eszközök: similabda, fél–karika, ritmusbot, műanyag labda 2–3 méretben, műanyag karika 2–3 méretben, kisszalag, 3–4 m–es szalag, kendő/fátyol, tornabot, korong, dob, ugrókötél vagy más eszközök az iskola helyi tanterve szerint

*KREATÍV GYERMEKTÁNC*

A képzés feladata az önkifejezés mozgásban történő realizálása, az önfeledt játék megvalósítása, a különböző játékszabályok megismerése és alkalmazása, a játék örömének megélése. A képzés célja, hogy a tanuló az önfeledt, ám a későbbiekben egyre tudatosabb mozgás segítségével jobban megismerkedjen testének képességeivel, a tér használatával, a dinamikai variációkkal és az idő, mint a zeneiség alkotóelemével. Megtanulja figyelni, érteni és használni saját és mások nonverbális kommunikációját. Elsajátítja az együttműködés számtalan fatáját. A képzés hozzájárul a tanuló szocializációs, kommunikációs készségének, kezdeményezőkészségének, önismeretének fejlesztéséhez.

**Előképző évfolyamok**

1. évfolyam

Fejlesztési feladatok

– A tanuló mozgáskészségének fejlesztése

– A tanuló tér és formalátásának fejlesztése

– A tanuló önfegyelmének növelése

– A koncentrációkészség növelése

– A megfigyelőképesség kialakítása

– A kommunikációs képesség, játékbátorság, szabálytudat fejlesztése

– A közösségi érzés, a közösséghez tartozás tudatos kialakítása

– A verbális és nonverbális kommunikáció szinkronjának elősegítése

– A szocializációs folyamatok fejlesztése

Tananyag

Ismerkedő táncok

Ábrázoló táncok

Csoportos táncok

Ünnepi táncok

Izom puzzle/testtudati táncok

Kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje a tanév során ismertetett táncjáték–fajtákat.

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a pár– és csoportválasztásra, a játéktevékenységre.

2. évfolyam

Fejlesztési feladatok

– A kreativitás fejlesztése

– A testrészek mozgáslehetőségeinek megismertetése

– A test térben való mozgáslehetőségeink feltárása

– A tempókülönbségek felismerése, alkalmazása

– Egyszerű ritmusképletek megszólaltatása

– A helyzetfelismerő képesség fejlesztése

– A megoldási lehetőségek feltérképezése

– A döntésképesség növelése

– A mozgás kapcsolatteremtő lehetőségeinek alkalmazása

– A szociális érzékenység fejlesztése

Tananyag

Energia levezető, összehangoló játékok

Koncentrációt növelő játékok

A feladatok egyénileg, páros, kis és nagycsoportos formában

Alap mozgásformák elsajátítása, variálása, tudatosítása (kúszás, mászás, gurulás, lépés, járás, futás, ugrás)

Alapvető gyakorlattípusok használata:

Vezetés–követés: alárendeltség, fölérendeltség megtapasztalása

Másolás–tükrözés: szinkronicitás, kánonforma

Kontraszt variációk: mozgás–mozdulatalanság, kicsi–nagy mozgások, gyors–lassú mozgások tudatosítása

Akció–reakció: párbeszédformák, folytatáson alapuló játékok

Zenei táncjátékok

Bizalmi játékok

Fogócska és más, gyors reakciókészséget fejlesztő játékok

Koncentrálós és kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje az alapvető gyakorlattípusokat (vezetés–követés, másolás–tükrözés, kontrasztvariációk, akció–reakció) és a tanév során elsajátított különböző táncjátékfajtákat.

A tanuló legyen képes az alap mozgásformák szabad variálására, a tanult mozgásformák gyakorlati megvalósítására, az új kapcsolatteremtési formák felhasználására valamint a térbeli és ritmikai alapfogalmak gyakorlati alkalmazására.

**Alapfokú évfolyamok**

1. évfolyam

Fejlesztési feladatok

– Önálló, aktív, kreatív mozgássorok létrehozásának ösztönzése

– A testtudat fejlesztése, a központ tudatosítása, izolációja, koordinációja

– Release alapok: az ellazulás technikájának megismerése, a földön való sérülésmentes mozgás illetve a földre való érkezés sérülésmentes formáinak feltérképezése

– Imaginációs alapok: a tanult lépések, mozgássorok képzeletben történő megjelenítésének kialakítása, képzettársítások összekötése a gyakorlati mozgással

– A mozgásmemória fejlesztése

– A problémák felismertetése előre és utólag

– A tér–, ritmika–, dinamika az életkornak megfelelő szintű alapelemek használata

– A kölcsönösségen alapuló szociális magatartás ösztönzése

Tananyag

Energia kiegyenlítő, összehangoló játékok

Koncentrációt növelő játékok

Alapmozgásformák: döntések, dőlések, esések, gurulások párban és egyénileg

Lendített, ejtett, vezetett, tartott mozdulatok variálása, adaptálása más szabályrendszerekhez

Térben haladás változatai, két– és háromdimenziós terek, térábrázolások megkülönböztetése

Többszereplős térbeli képletek kialakítása, melyek megalapozzák a kompozíciókészítést

Csoport improvizáció a tanultak felhasználásával

2/4–es, 3/4–es, 4/4–es metrum ismerete és mozgásban való alkalmazása

Hangok, szavak, énekhang játékos használata

A végtag ízületek szabadságfokának megismerése a fő irányokban

Az érzékszervek adta világ felfedezése

A belső kép, tükörkép és a társak jelzései alapján kialakult énkép összevetése

Követelmények:

A tanuló ismerje az alapmozgás formákat.

A tanuló legyen képes tudatosan játszani a gravitáció és a teste adta lehetőségek széles spektrumával mind egyénileg, mind kis és nagy csoportban. Legyen képes aktívan, jó helyzetfelismeréssel részt venni egy csoport improvizációban, felhasználva a ritmika és a tér új ismereteit.

2. évfolyam

Fejlesztési feladatok

– Az absztrakció értése, létrehozása, más kontextusba való helyezése

– A koordinációs készség fejlesztése

– A térlátás, térfelosztás, téralkotás, térforma alkotás képességének fejlesztése

– A zenei szövetek értelmezése és az azokhoz való viszony definiálása, variálása

Tananyag

Energia összehangoló játékok

Bemelegítő, állóképesség javító, erősítő játékos gyakorlatok

Koncentráló képességet javító feladatok

A csont–, izom– és szalagrendszer feltérképezése, lehetőségeinek mozgásban való kipróbálása, a tapasztalatokból mozgásfolyamok alakítása

Térformák (kocka, mozgásgömb), egy, két és háromdimenzionális irányok használata

Az alap mozgásformák kötésének variációi, egyéni mozdulatsorrá való rögzítése

Testkapcsolatok (bodyhalf, diagonális kapcsolat, fejtető–farokcsont, ülőcsont–sarokcsont, tengelyek mentén való elválasztás illetve forgatás)

Zenei ritmusok, szerkezetek analizálása, megértése, ritmikai képletek variálása, kánon, felezés, kiegészítés

Etűdök készítése egyénileg és kiscsoportban

Imagináció: képzeletbeli mozgások, tárgyakra való mozdulati reflektálás

Mozgáselemzés, stíluselemzés

Csoportimprovizáció stílusok, irányzatok szerint

Követelmények

A tanuló ismerje saját testének lehetőségeit és korlátait, tudatosan használja és koordinálja testrészeit. Otthonosan mozogjon a tér rendszerében, tudatosan formálja a teret maga körül, ismerje a zene alapvető alkotórészeit.

A tanuló legyen képes egy egyszerűbb zenemű szerkezetének felismerésére, mozgásfolyamok létrehozására és rögzítésére mind egyénileg, mind párban illetve kiscsoportban.

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*JAZZ–TECHNIKA*

A jazz–technika a klasszikus balett, az afrikai és latin–amerikai táncok hagyományaira épülő színpadi táncforma. Jellemzői az izoláció és koordináció, az éles ritmikai és dinamikai kontrasztok, törekvés a könnyed, közérthető, expresszív előadásmódra

Az oktatási folyamat célja, hogy a tanulók, a táncpedagógus irányításával tudatosan koordinált, plasztikus, egészséges testet fejlesszenek. A tanulók képessé válnak a művészi munkára, melyben az izolációs technika által magas szintre fejlődik koordinációs készségük és létrejön a dinamikai különbségekre épülő tudatos, harmonikus mozgás

Az egyes évfolyamok számára összeállított tréningek a testi képességek, a fizikai erő és a koncentrációs készség fejlesztését szolgálják. A képzés során képesség szintjéről jártasság szintjére fejlesztik az izolációs technikát. Tudatosítják a testközpont használatát, a kontrakciót és release–t. A tanulók megismerik és biztonsággal alkalmazzák a jazz–technika általános és stiláris jegyeit

**Alapfokú évfolyamok**

3. évfolyam

Fejlesztési feladatok

– A helyes testtartás megismertetése és kialakítása, a központ helyének, valamint fontosságának megéreztetése.

– A jazz technika elsajátításához szükséges alapok megismertetése.

– Az en dehors és a parallel lábtartás helyzetek begyakoroltatása balett és jazz karpozíciókat alkalmazva.

– Az alapgyakorlatok megismertetése, az alaptechnikai elemek alkalmazása.

– A jazz–technikára jellemző izolációs képesség kialakítása.

– A testrészek mozgáslehetőségeinek felismertetése, megtapasztalása.

– A térben való mozgás lehetőségeinek előkészítése.

– A térhasználati képesség, készség kialakítása.

– Az alap szakkifejezések megismertetése és értő alkalmazása.

Tananyag

Bemelegítő gyakorlatsor: az ízületek átmozgatása, a gerincoszlop mozgáslehetőségeinek maximális kihasználása Először földön, majd folyamatosan építkezve álló helyzetben, kapcsolódva az előző években tanultakhoz

Erősítő és nyújtó gyakorlatok az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Jazz karpozíciók és karvezetések

Klasszikus balett karpozíciók I., II., III.

Lábhelyzetek és pozícióváltások I., II., VI. pozícióban

Port de bras szögletes karpozíciókkal

Demi plié I., II., VI. pozícióban

Relevé és plié relevé – parallel és en dehors pozíciókban váltakozva folyamatos átmenetekkel

Battement tendu parallel és en dehors lábfejgyakorlatba ágyazva

Passé parallel és en dehors pozíciókban

Degagé II. pozícióban parallel és en dehors pozíciókban

Hajlások, döntések pozícióváltásokkal különböző irányokban

Flat back

Developpé először földön, majd álló helyzetben

Enveloppé először földön, majd álló helyzetben

Grand battement először földön, majd álló helyzetben

Izolációs gyakorlatok: a fej és váll izolálása kettő majd négy irányba a középponton mindig áthaladva

Térbeosztás: térirányok

Összekötő lépések:

Chaissé, Keresztlépés (pas croisé)

Jazzfutás csúsztatott lábbal, karral

Ugrások:

Két lábról–két lábra

Két lábról–egy lábra

Egy lábról–egy lábra

Követelmények

A tanuló ismerje az évfolyamon tanított gyakorlatokat, kar és lábpozíciókat valamint a technika szakkifejezéseit

A tanuló legyen képes a gyakorlatok pontos kivitelezésére, a biztonságos térhasználatra, a tanult mozgásanyagból összeállított tréningsor és egy rövid kombináció bemutatására, mely tartalmazzon rövid improvizációs részt is

4. évfolyam

Fejlesztési feladatok

– Ismeretbővítés, az ismeretanyag más kombinációkban és komplexebb formában történő alkalmazása.

– A pozíciók és tempóváltások hangsúlyos alkalmazása.

– Az új tréning elsajátítatása, a koncentrációs idő intervallumának bővítése.

– A testrészek sokszínű mozgáslehetőségeinek kihasználása, bővülő mozgásrepertoár létrehozása.

– A forgások előkészítése alapozó forgás előkészítő gyakorlatokkal.

– A térben való elmozdulás lehetőségének bővítése a szintek és irányok kombinációja által.

Tananyag

Bemelegítő gyakorlatsor: az ízületek átmozgatása a gerincoszlop mozgáslehetőségeinek maximális felhasználásával

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Demi plié, battement tendu parallel és en dehors pozíciókban karváltásokkal

Port de bras IV. pozíció grand plié

Passé parallel és en dehors pozíciókban karváltásokkal

Rond de jambe par terre en dehors és en dedans, parallel és en dehors pozíciókban

Relevé és plié relevé – parallel és en dehors pozíciókban váltakozva karral

Twist előkészítő második pozícióból karral

Hajlások, döntések pozícióváltásokkal különböző irányokban kar használattal

Flat back. Developpé álló helyzetben

Enveloppé álló helyzetben

Rand battement álló helyzetben

Izoláció: A fej és váll izolálása, egy–egy testrésszel négy irányba, ritmizálva, a középponton áthaladva és a körívek mentén

Térbeosztás: térirányok, fönt–lent helyzetek

Összekötő lépések irányváltásokkal:

Féltalpon és féltalpról lassan legördülve

Pas de bourrée

Triplet

Forgás előkészítő gyakorlatok: helyben és térben elmozdulva

Ugrások:

Két lábról–két lábra

Két lábról–egy lábra

Egy lábról–két lábra

Egy lábról–egy lábra

Követelmények

A tanuló ismerje az évfolyamon tanított gyakorlatokat, valamint a technika szakkifejezéseit

A tanuló legyen képes a gyakorlatok pontos kivitelezésére és a stiláris jegyek képesség szintjén történő alkalmazására, az izolációs technika értő alkalmazására, a tanult mozgásanyagból összeállított tréningsor és egy rövid kombináció bemutatására, mely tartalmazzon rövid improvizációs részt is

5. évfolyam

Fejlesztési feladatok

Ismeretbővítés, az ismeretanyag más kombinációkban és komplexebb formában történő alkalmazásával, hosszabb időtartalmú tréningsorok által.

Az izolációs gyakorlatok pontos, ritmizált formában történő alkalmazása.

Az előkészített forgáselemek készség szinten történő alkalmazása gyakorlatokba építve.

A szintváltások, dinamikai váltások biztonságos alkalmazása helyben és térben elmozdulva. A testtudat kialakításának megalapozása.

Tananyag

Bemelegítő gyakorlatsor: az ízületek átmozgatása, a gerincoszlop mozgáslehetőségeinek maximális felhasználása

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Battement tendu és battement tandu jeté parallel és en dehors pozíciókban, pliékkel, karváltásokkal

Port de bras gyakorlat

Rond de jambe par terre en dehors és en dedans, parallel és en dehors pozíciókban pliével és spirállal

Developpé, enveloppé

Attitude

Adagio

Grand battement

Térben elmozduló grand–battement.

Twist

Hinge

Arch

Izoláció: a fej, váll, mellkas, csípő, kar, láb izolálása – legalább kettő egy idejű alkalmazásával – alapirányokba a síkok mentén, a centrumon mindig áthaladva és ritmizálva

Összekötő lépések: kombinálva más elemekkel féltalpon, pliében és féltalpról lassan leereszkedve, legördülve

Pas de bourrée

Croisé–ból change

Triplet

Pivot

Tombé

Forgás gyakorlatok: helyben és térben elmozdulva

Ugrások: a jazz stílusra jellemző törzs és kar használattal

Két lábról – két lábra

Két lábról – egy lábra

Egy lábról – két lábra

Egy lábról – egy lábra

Egyik lábról a másik lábra

Követelmények

A tanuló ismerje az évfolyamon tanított gyakorlatokat, valamint a technika szakkifejezéseit, a stílusjegyeket, azok jellemzőit és gyakorlati alkalmazási lehetőségeit

A tanuló legyen képes az izolációs technika pontos, tudatos alkalmazására a trénig során elsajátított gyakorlatokon belül. A gyakorlatok pontos kivitelezésére és a stiláris jegyek képesség szintjén történő alkalmazására, a tudatos munkára

6. évfolyam

Fejlesztési feladatok

– Az ismeretanyag elmélyítése, a mozgásrepertoár bővítése.

– A mozgásminőség javítása és a technikára jellemző stiláris jegyek tisztázása.

– A tréning kombinatív gyakorlatainak képesség szinten történő elsajátítása.

– Az izolációs technika komplex formában történő alkalmazása.

– A biztos forgástechnika kialakítása a helyben és térben való elmozdulás lehetőségeinek figyelembevételével.

– A tér és idő, magasság–mélység és a dinamikai váltások biztonságos alkalmazása a kombinációkban.

Tananyag

Bemelegítő gyakorlatsor: az ízületek átmozgatása, a gerincoszlop mozgáslehetőségeinek maximális felhasználása

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Battement tendu és battement tandu jeté parallel és en dehors pozíciókban, pliékkel, karváltásokkal

Port de bras gyakorlat

Rond de jambe par terre en dehors és en dedans, parallel és en dehors pozíciókban pliével és spirállal

Developpé, enveloppé

Attitude

Adagio

Grand battement

Térben elmozduló grand–battement

Tilt

Twist

Hinge

Izolációs gyakorlatok: a fej, váll, mellkas, csípő, kar, láb izolálása – legalább kettő egy idejű alkalmazásával – alap irányokba, a síkok mentén, a köríveken is áthaladva és ritmizálva

Összekötő lépések: kombinálva más elemekkel és különböző szintek használatával egy gyakorlaton belül féltalpon, pliében

Piqué plié–féltalpról lassan leereszkedve, legördülve

Pas de bourrée

Change

Triplet

Pivot

Tombé

Forgás gyakorlatok helyben és térben elmozdulva

Ugrások: a jazz stílusra jellemző törzs, kar és dinamika használattal

Két lábról – két lábra

Két lábról – egy lábra

Egy lábról – két lábra

Egy lábról – egy lábra

Egyik lábról – másik lábra

Követelmények

A tanuló ismerje az évfolyamon tanított gyakorlatokat, valamint a technika szakkifejezéseit, a stílusjegyeket, azok jellemzőit és gyakorlati alkalmazási lehetőségeit

A tanuló legyen képes az jazz–technikára jellemző izolációs képesség elsajátítására, a stiláris jegyek képesség szintjén történő alkalmazására, a tudatos munkára

Követelmények az alapfokú évfolyamok elvégzése után

A tanuló ismerje

A tanult technika mozgásanyagát, rendszerét, szaknyelvét és főbb stílusalkotó elemeit

A tanuló legyen képes

Az elsajátított anyagot biztonsággal alkalmazni a jazz–technika stílusára és összetevőire jellemző előadásmód során. Testi adottságait és azokból adódó erősségeit–gyengéit elfogadni és tudatosan használni. Rendelkezzen a technika végrehajtásához szükséges izomerővel, lazasággal, gyakorlati biztonsággal és stílusosan alkalmazza a technika elemeit

Legyen képes a tréningsor és a tananyag mozgáselemeiből építkező önálló vagy csoportos etűd, kombináció harmonikus bemutatására és színpadi formában történő előadására

A vizsga részei

A vizsga gyakorlati vizsgából áll

A vizsga tantárgya és időtartama

Jazz–technika

35–40 perc

A vizsga tartalma

A jazz–technika vizsga anyaga előre kijelölt és a szaktanár által összeállított gyakorlatokból, gyakorlatsorokból, térben elmozduló lépés, forgás és ugráskombinációkból és néhány perces tánckombinációból áll, melyet a tanulók párosan vagy csoportos formában, önállóan mutatnak be.

Témakörök

Parallel és en–dehors pozíciók

Balett és jazz karpozíciók

Gördülések, döntések, hajlások, mellkas emelések, rotációk, kontrakció, release

A jazztánc által használt speciális mozgáselemek: twist, flat–back, tilt, hinge, tour, tombe, pas de bourre, chassé, pivot

Izoláció: minimum két testrész egyidejű, összehangolt, izolált munkája

Ötféle ugrásfajta

A jazz–tecnika által használt balett technikai elemek: plié, tendu, battement, battement tendu jeté, rond de jambe, developpé, enveloppé, attitude, grand battement jeté használata a jazz tánc sajátosságainak megfelelően

A jazz–technika sajátosságainak megfelelő, minimum 1,5 perces kombináció bemutatása

A vizsga értékelése

A bemutatott tananyag pontos ismerete

A gyakorlatok technikai biztonsága

A jazz–technika sajátosságainak stílusos bemutatása

**Továbbképző évfolyamok**

7. évfolyam

Fejlesztési feladatok

– Az előző évek tananyagainak ismétlése, a technikai tudás elmélyítése, az ismeretanyag folyamatos bővítése.

– A tudatosság megélése a megértés, megérzés, a stílusbeli sajátosságok és összefüggések felismertetése által.

– A jazz–technikára jellemző stílusjegyek, dinamikai váltások, a helyes légzéstechnika megismertetése és állandó fejlesztése.

– A tanult mozgásanyag készség szinten történő elsajátítása.

– A tanuló motiválása az izolációs gyakorlatok tudatos végrehajtására és kivitelezésére.

– A koordinációs készség, a ritmusérzék, a forgástechnika, az improvizációs készség fejlesztése.

– A térben való tájékozódás képességének szinteken és irányokban történő fejlesztése.

Tananyag

Bemelegítő gyakorlatsor: az ízületek átmozgatása és a gerincoszlop mozgáslehetőségeinek maximális kihasználása

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Battement tendu és battement tendu jeté parallel és en dehors pozíciókban, pliékkel, karváltásokkal és dinamikai váltásokkal kombinálva

Port de bras gyakorlat. Rond de jambe par terre en dehors és en dedans, parallel és en dehors pozíciókban pliével és spirállal. Rond de jambe en l’air en dehors és en dedans, parallel és en dehors pozíciókban pliével és spirállal

Developpé–enveloppé adagio és grand battement gyakorlatokba ágyazva

Attitude parallel és en dehors

Grand battement parallel és en dehors pozíciókban

Térben elmozduló grand battement

Térben elmozduló rond de jambe par terre és en l’air

Tilt

Twist

Hinge

Arche

Balance és offbalance helyzetek

Izolációs gyakorlatok: a fej, váll, mellkas, csípő, kar, láb izolálása – kettő, később három egyidejű alkalmazásával – ritmizálva, alap irányokba, síkok mentén és köríveken is haladva

Összekötő lépések: kombinálva más elemekkel és különböző szintek használatával egy gyakorlaton belül

Féltalpon, pliében, piqué, plié–féltalpról lassan leereszkedve, legördülve

Pas de bourrée

Pas de bourrée en tournant

Keresztlépés – pas croisé

Triplet

Pivot

Tombé

Soutenu

Forgás gyakorlatok: helyben és térben elmozdulva, a stílusra jellemző törzs, kar használattal és dinamikával, parallel és en dehors pozíciókban

Ugrások: a jazz stílusra jellemző törzs, kar és dinamika használattal

Két lábról – két lábra – sauté

Két lábról – egy lábra – sissone

Egy lábról – két lábra – assemblé

Egy lábról – egy lábra – sauté

Egyik lábról – a másik lábra – jeté

Követelmények

A tanuló ismerje az évfolyamon tanított gyakorlatokat, kar és láb pozíciókat és a technikára jellemző szakkifejezéseket

A tanuló legyen képes a gyakorlatok tudatos és minőségi kivitelezésére, az izoláció pontos végrehajtására, a forgások pontos, tudatos végrehajtására, szintváltások biztos alkalmazására és a térben való tudatos tájékozódásra a különböző jazz kombinációkban is

Legyen képes a tanult mozgásanyagból összeállított különböző, eltérő dinamikájú, két 1,5 perces kombináció bemutatására, melyek tartalmazzanak rövid, improvizációs részt is

8. évfolyam

Fejlesztési feladatok

– Az előző évek tananyagainak ismétlése, a technikai tudás elmélyítése, az ismeretanyag folyamatos bővítése.

– A tudatosság megélése a megértés, megérzés, a stílusbeli sajátosságok és összefüggések felismertetése által.

– A jazz–technikára jellemző stílusjegyek, dinamikai váltások, a helyes légzéstechnika megismertetése és állandó fejlesztése.

– A tanult mozgásanyag készségszinten történő elsajátítása.

– A tanuló motiválása az izolációs gyakorlatok tudatos végrehajtására és kivitelezésére.

– A koordinációs készség, a ritmusérzék, a forgástechnika, az improvizációs készség fejlesztése.

– A térben való tájékozódás képességének szinteken és irányokban történő fejlesztése.

Tananyag

Bemelegítő gyakorlatsor, melyben az ízületek átmozgatásán és a gerincoszlop mozgáslehetőségeinek maximális kihasználásán van a hangsúly

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

Battement tendu és battement tendu jeté parallel és en dehors pozíciókban, pliékkel, karváltásokkal és dinamikai váltásokkal kombinálva

Port de bras gyakorlat

Rond de jambe par terre en dehors és en dedans, parallel és en dehors pozíciókban (pliével és spirállal)

Rond de jambe en l’air en dehors és en dedans, parallel és en dehors pozíciókban (pliével és spirállal)

Developpé–enveloppé adagio és grand battement gyakorlatokba ágyazva

Attitude parallel és en dehors

Grand battement parallel és en dehors pozíciókban

Térben elmozduló grand battement

Térben elmozduló rond de jambe par terre és en l’air

Tilt

Twist

Hinge

Arch

Balance és offbalance helyzetek

Izolációs gyakorlatok: a fej, váll, mellkas, csípő, kar, láb izolálása – kettő, később három egyidejű alkalmazásával – ritmizálva, alap irányokba, síkok mentén és köríveken is haladva

Összekötő lépések kombinálva más elemekkel és különböző szintek használatával egy gyakorlaton belül

Féltalpon, pliében, piqué plié–féltalpról lassan leereszkedve, legördülve

Pas de bourrée

Pas de bourrée en tournant

Keresztlépés – as croisé

Triple

Pivot

Tombé

Soutenu

Forgás gyakorlatok helyben és térben elmozdulva, a stílusra jellemző törzs, kar használattal és dinamikával, parallel és en dehors pozíciókban

Ugrások a jazz stílusra jellemző törzs, kar és dinamika használattal

Két lábról – két lábra – sauté

Két lábról – egy lábra – sissone

Egy lábról – két lábra – assemblé

Egy lábról – egy lábra – sauté

Egyik lábról – a másik lábra – jeté

Követelmények

A tanuló ismerje az évfolyamon tanított gyakorlatokat, kar és láb pozíciókat és a technikára jellemző szakkifejezéseket

A tanuló legyen képes a gyakorlatok tudatos és minőségi kivitelezésére, az izoláció pontos végrehajtására, a forgások pontos, tudatos végrehajtására, szintváltások biztos alkalmazására és a térben való tudatos tájékozódásra a különböző jazz kombinációkban is

Legyen képes a tanult mozgásanyagból összeállított különböző, eltérő dinamikájú, két 1,5 perces kombináció bemutatására, melyek tartalmazzanak rövid improvizációs részt is

9. évfolyam

Fejlesztési feladatok

– Az előző évek anyagainak ismétlése, a technikai tudás folyamatos bővítése és tovább mélyítése.

– A meglévő mozgásanyag ismeret szintjén történő elsajátítása.

– A tudatos légzéstechnika, a koordinációs készség, az egyensúlyérzék és a folyamatos koncentrációs készség fejlesztése.

– A jazz–technikára jellemző izolációs–, forgás– és ugrástechnika valamint az improvizációs készség fejlesztése.

– A szimmetrikus izolált mozgásformák mellett az aszimmetrikus izolált mozgás fejlesztése.

– A tudatosság, a dinamikus mozgásminőség, az igényes, harmonikus mozgás kialakítása

Tananyag

Bemelegítő gyakorlatsor, melyben az ízületek átmozgatásán és a gerincoszlop mozgáslehetőségeinek maximális kihasználásán van a hangsúly, a törzs valamennyi mozgáslehetőségére építve

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

A teljes mozgásanyag felhasználásával összeállított komplex gyakorlatok, melyek tartalmazzák az előző évek teljes lépésanyagát

Parallel és en dehors pozíciókban végzett összetett gyakorlatsorok, különös tekintettel a pozícióváltásokra, a stílusra jellemző törzshasználatra és a tudatos végrehajtásra

Az ok–okozati összefüggések megértetése, a dinamikai váltások alkalmazása

Izolációs gyakorlatok: a fej, váll, mellkas, csípő, kar, láb izolálása – kettő, később három egyidejű alkalmazásával – ritmizálva, alap irányokba, síkok mentén és köríveken is haladva

Összekötő lépések kombinálva más elemekkel és különböző szintek használatával egy gyakorlaton belül

Féltalpon, pliében

Piqué plié–féltalpról lassan leereszkedve, legördülve

Pas de bourrée

Pas de bourrée en tournant

Keresztlépés – pas croisé

Triplet

Pivot

Tombé

Soutenu

Glissade

Pas couru

Forgásgyakorlatok helyben és térben elmozdulva, a stílusra jellemző törzs, kar használattal és dinamikával, parallel és en dehors pozíciókban és pózokban, folyamatos átkötésekkel és váltásokkal. Összetett forgás gyakorlatok kombinálva grand battement–nal vagy térben elmozduló rond de jambe lépéssel vagy ugrással

Ugrások a jazz stílusra jellemző törzs, kar és dinamika használattal

A klasszikus balett által használt ugrások és azok kombinációi

Két lábról – két lábra – sauté

Két lábról – egy lábra – sissone

Egy lábról – két lábra – assemblé

Egy lábról – egy lábra – sauté

Egyik lábról – a másik lábra – jeté

Követelmények

A tanuló ismerje az évfolyamon tanított gyakorlatokat, kar és láb pozíciókat és a technikára jellemző szakkifejezéseket

A tanuló legyen képes a gyakorlatok tudatos és minőségi kivitelezésére, az izolációs gyakorlatok pontos végrehajtására, a forgások pontos, tudatos végrehajtására, szintváltások biztos alkalmazására és a térben való tudatos tájékozódásra, a légzéstechnika tudatos használatára és a stílusnak megfelelő előadásmódra a különböző jazz kombinációkban is

Legyen képes a tanult mozgásanyagból összeállított különböző, eltérő dinamikájú, három 1,5 perces kombináció bemutatására, melyek tartalmazzanak rövid improvizációs részt is

10. évfolyam

Fejlesztési feladatok

– Az előző évek anyagainak ismétlése, a technikai tudás folyamatos bővítése és tovább mélyítése.

– A meglévő mozgásanyag jártasság szintjén történő elsajátítása.

– A tudatos légzéstechnika, a koordinációs készség, az egyensúlyérzék és a folyamatos koncentrációs készség fejlesztése.

– A jazz–technikára jellemző izolációs–, forgás– és ugrástechnika valamint az improvizációs készség fejlesztése, az aszimmetrikus izolált mozgás, a tudatosság, a dinamikus mozgásminőség, az igényes, harmonikus mozgás kialakítása.

Tananyag

Bemelegítő gyakorlatsor, az ízületek átmozgatásán és a gerincoszlop mozgáslehetőségeinek maximális kihasználásán van a hangsúly, a törzs valamennyi mozgáslehetőségére építve

Erősítés és nyújtás: az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

Középgyakorlatok:

A teljes mozgásanyag felhasználásával összeállított komplex gyakorlatok, melyek tartalmazzák az előző évek teljes lépésanyagát

Parallel és en dehors pozíciókban végzett összetett gyakorlatsorok, különös tekintettel a pozícióváltásokra, a stílusra jellemző törzshasználatra és a tudatos végrehajtásra

Izolációs gyakorlatok: a fej, váll, mellkas, csípő, kar, láb izolálása – kettő, később három egyidejű alkalmazásával – ritmizálva, alap irányokba, síkok mentén és köríveken is haladva

Összekötő lépések kombinálva más elemekkel és különböző szintek használatával egy gyakorlaton belül

Féltalpon, pliében

Piqué plié–féltalpról lassan leereszkedve, legördülve

Pas de bourrée

Pas de bourrée en tournant

Keresztlépés – pas croisé

Triplet

Pivot

Tombé

Soutenu

Glissade

Pas couru

Forgásgyakorlatok helyben és térben elmozdulva

A stílusra jellemző törzs, kar használattal és dinamikával, parallel és en dehors pozíciókban és pózokban, folyamatos átkötésekkel és váltásokkal Összetett forgásgyakorlatok kombinálva grand battement–nal, vagy térben elmozduló rond de jambe lépéssel vagy ugrással

Ugrások a jazz stílusra jellemző törzs, kar és dinamika használattal

A klasszikus balett által használt ugrások és azok kombinációi egyszerű akrobatikus elemekkel kombinálva

Két lábról – két lábra – sauté

Két lábról – egy lábra – sissone

Egy lábról – két lábra – assemblé

Egy lábról – egy lábra – sauté

Egyik lábról – a másik lábra – jeté

Követelmények

A tanuló ismerje az évfolyamon tanított gyakorlatokat, kar és láb pozíciókat és a technikára jellemző szakkifejezéseket

A tanuló legyen képes a gyakorlatok tudatos és minőségi kivitelezésére, az izolációs gyakorlatok pontos végrehajtására, a forgások pontos, tudatos végrehajtására, szintváltások biztos alkalmazására és a térben való tudatos tájékozódásra, a légzéstechnika tudatos használatára és a stílusnak megfelelő előadásmódra a különböző jazz kombinációkban is

Legyen képes a tanult mozgásanyagból összeállított különböző, eltérő dinamikájú, három 1,5 perces kombináció bemutatására, melyek tartalmazzanak rövid improvizációs részt is

Követelmények a továbbképző évfolyamok elvégzése után

A tanuló ismerje és alkalmazza biztonsággal

A tanult technika mozgásanyagát, szaknyelvét, kifejezési formáit, stiláris jegyeit. Ismerje a zene és a tánc összhangját segítő és kifejező ritmikai váltásokat: gyorsítások, lassítások, folyamatok, megállítások. A tanuló ismerje és folyamatosan fejlessze testi adottságait és ellensúlyozza azokból adódó hátrányait. Ismerje a technika táncosokra vonatkozó módszertanát, lássa és alkalmazza az ok–okozati összefüggéseket, valamint ennek ismeretében legyen képes az önfejlesztésre

A tanuló legyen képes

A magas szintű igényes technikai kivitelezésre, rendelkezzen a táncművészethez szükséges munkamorállal, a technika végrehajtásához szükséges izomerővel és lazasággal. Biztonsággal tudja bemutatni az elsajátított anyagot, miközben a stiláris sajátosságait alkalmazza. Legyen képes belső motíváltságú, tudatos munkavégzésre, a harmonikus, esztétikus mozgásra. A technika sajátosságainak megfelelő önálló és csoportos etűdök, bonyolult kombinációk, koreográfiák előadására. Legyen képes felvállalni jó teljesítményét és hibáit, alkotóként beépülni a művészi alkotófolyamatba, miközben vállalja félelmeit, érzéseit, érzeteit

**A művészeti záróvizsga követelményei**

A vizsga részei

A vizsga gyakorlati vizsgából áll

A vizsga tantárgya és időtartama

Jazz–technika

35–40 perc

A vizsga tartalma

A vizsga anyaga a szaktanár által összeállított és meghirdetett témakörökből áll, melynek ismeretéről a tanulók egyénileg, párosan vagy csoportos formában adnak számot

Témakörök

Parallel és en–dehors pozíciók

Balett és jazz karpozíciók

Gördülések, döntések, hajlások, mellkas emelések, rotációk, kontrakció, release használata

A jazz–technika által használt speciális mozgáselemek: twist, flat back, tilt, hinge, tours, tombe, pas de bourré, chassé, pivot

A testsúlyáthelyezések különböző formái

Izoláció minimum három testrész egyidejű, összehangolt, izolált munkájával

Forgások helyben és térben elmozdulva

Térben elmozduló gyakorlat szintváltásokkal és irányváltásokkal

Ötféle ugrásfajta

A jazz–technika által használt balett technikai elemek – plié, tendu battement, battement tendu jeté, rond de jambe, developpé, enveloppé, attitude, grand battement jeté – használata a jazz–technika sajátosságainak megfelelően

A jazz–technika sajátosságainak megfelelő, minimum három 1,5 perces kombináció bemutatása, melyek tartalmaznak rövid improvizációs részt is

A vizsga értékelése

A bemutatott tananyag pontos ismerete

A gyakorlatok tudatos alkalmazása

A jazz–technika sajátosságainak bemutatása

A művészi előadásmód

A tananyag feldolgozásához szükséges kötelező (minimális) taneszköz

Kísérő hangszerek, elektronikus hanglejátszó eszközök az iskola helyi tanterve szerint

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

Kézi dob és dobverő

*LIMÓN–TECHNIKA*

A Limón–technika lendítésekre, excentrikus forgásokra, a repülést, a szabadság érzetét keltő mozgásokra épül, melyben a test folyamatos zuhanásban és emelkedésben tartózkodik. A hangsúlyt a folyamatosságra és az energia átalakulására, újrafelhasználhatóságára helyezi. A technika egyszerre igényli a fizikai erőt, a kontrollált, összeszedett (koordinált) mozgást, a gravitációnak való ellenállást és engedést, valamint a könnyedséget és a kifinomult érzékenységet

A tantárgy oktatásának célja, hogy a tanulók megismerjék a Limón–technika alapjait képező és a többi modern tánctechnikától eltérő alapmozgás elveket tapasztalás útján és az alapelveket képesek legyenek alkalmazni egyszerű ülő, álló és haladó gyakorlatokban, kombinációkban, összetett mozgássorokban és etűdökben. A Limón–technika nyelvezetének elsajátítása. A test tudatos használata és finom, érzékeny koordinációjának fejlesztése

**Alapfokú évfolyamok**

5. évfolyam

Fejlesztési feladatok

– Az alaptartás, testtartás megismertetése és kialakítása.

– A Limón–technika elsajátításához szükséges alapok megismertetése.

– A súlyhasználat megtapasztalása és kialakítása a test izolált mozgásai közben.

– A gravitáció használatának elősegítése.

– A légzés és a mozdulat összehangoltságának ösztönzése.

– A mozgástanulási képesség, a mozgáskoordináció, a ritmikai készség és a térérzékelés fejlesztése.

– A Limón–technika nyelvezetének megismertetése.

Tananyag

Talajon fekvésben végzett gyakorlatok:

A gerinc izolált mozgásai

Légző gyakorlatok

Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgáslehetőségeinek feltárása és elsajátítása

Ülésben végzett gyakorlatok:

Folyamatos gerincgördülések előre, oldalra, véghelyzetben kitartással, elnyújtással

Gurulások, kar támasz helyzetekkel

Láb pozíciók (előkészítő, első, második pozíció) elsajátítása

Fej, kar, láb izolációs mozgáslehetőségeinek feltárása többnyire még az adott testrész súlytalanításával

A gerincoszlop szakaszainak egymást követő mozgatása folyamatos gördülések által először előre, majd oldalirányban is

Fej, kar, láb izolált zuhanások a gravitáció használatával

Gerincgördülések, vezetések különböző lábpozíciókban végrehajtva

Talajon végzett haladó gyakorlatok

A karok súlyátvevő szerepének megismerése

A végtagmozgások és a törzs lendületének felhasználása

A testközpont ereje lendületekben

Folyamatos gurulások fekvésben, ülőhelyzetekben

Ülésből fekvésbe érkezések lendületekkel

Kéz és lábtámasz helyzetek

Álló középgyakorlatok

Alaptartás helyzete

Kar, törzs és láb alap pozíciók

Kar és láb izolált mozgásai

Plié, parallel és en dehors pozíciókban függőleges nyugalomban lévő törzs munkával

Plié, parallel és en dehors pozíciókban gerincgördítéssel, karlendítéssel, majd törzs– és karlendítéssel

A gerinc szakaszainak mozgatása gördülés által, szakaszonként megállítva és visszagördítve

Törzsnyújtás, zuhanások, suspention

Lábfő, boka, ízületek artikulációi

Diagonális–haladó gyakorlatok

Testsúlyáthelyezés siklásba, a testközpont folyamatos mozgása

Kis ugrások előrehaladással, egy lábról egy lábra és egy lábról két lábra érkezéssel, parallel és en dehors pozíciókban

Követelmények

A tanuló ismerje a technika alapelemeit, egyszerű gyakorlatait, a technikára jellemző kar, láb, törzs egyszerűbb koordinációját, a gravitáció mint erő felhasználását (földhasználat és könnyedség), a mozgáselemek végrehajtásának meghatározott szabályait

A tanuló legyen képes az adott gyakorlatok, rövid kombinációk pontos végrehajtására, a gyakorlatok kivitelezéséhez szükséges és megfelelő energia használatára és a tanult mozgásanyagból összeállított rövid etűd bemutatására

**Alapfokú évfolyamok**

6. évfolyam

Fejlesztési feladatok

– Az alaptartás, testtartás tudatos használatának fejlesztése.

– Az ismeretanyag elmélyítése, a mozgásszótár és mozgásminőségek bővítése.

– A Limón–technika gyakorlatainak képesség szinten történő elsajátítása.

– A súlyhasználat megtapasztalása és kialakítása a test összetett mozgásai közben.

– A gravitáció használatának vizsgálata.

– A légzés és a mozdulat összehangoltságának ösztönzése.

– A mozgástanulási képesség, a mozgáskoordináció, a ritmikai készség és a térérzékelés fejlesztése.

– A technikára jellemző összetett mozgássorok biztonságos alkalmazása rövid etűdökben.

– A Limón–technikára jellemző előadásmód kialakításának elősegítése.

Tananyag

Talajon fekvésben végzett gyakorlatok

A gerinc izolált mozgásai

Légző gyakorlatok végtag és törzsmozgásokkal koordinálva

Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgásainak egymás után kötése

Mellkas emelés fekvőhelyzetből vállig, fejtetőig, majd ülésig

Ülésben végzett gyakorlatok

Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgásainak egymás után kötése

A különböző alap láb és karpozíciók összekötve a gerinc szakaszainak egymást követő mozgatásával (rugózás, gördülés és visszaépítés) előre, oldalirányban, spirális helyzetekben

Törzszuhanások előre és oldalirányokba

Talajon végzett haladó gyakorlatok

Gurulások központ és végtagindítással, lendületekkel

Ülésből, középhelyzetekből fekvésbe érkezések lendületekkel, esésekkel

Kéz és lábtámasz helyzetekben kitartások majd zuhanások

Álló középgyakorlatok

Kar, törzs és láb alap pozícióik és rotációs gyakorlatok

Kar és láb izolált mozgásai a technika stílus jegyeinek alapján (ujjak, kézfej mozgása)

A gerinc szakaszainak mozgatása gördülés által, szakaszonként megállítva és visszagördítve

Törzsnyújtás, zuhanások és körkörös irányok különböző lábpozíciókban

Plié és relevé gyakorlatok parallel és en dehors pozíciókban

Egyszerű tendu gyakorlatok, kar– és törzslendítéssel, ejtéssel koordináltan

Láblendítések, lengetések, karmozgással összekötve

Egyszerű támadások különböző térirányokba

Támadások karejtéssel

Diagonális–haladó gyakorlatok

Siklás előre, oldalra, hátra haladással, kar– és törzsmozgásokkal koordinálva, fordulattal

Siklás tempóváltással, kis ugrásokkal

Kis ugrások előrehaladással, ritmikai változtatásokkal

Láblengetések előrehaladással

Egyik lábról a másikra történő átugrások

Etűdökkel, rövid koreográfiák

Egyszerű talajon végzett etűdök támaszhelyzetekkel, lendületekkel

Etűdök álló helyzetben, térbeli elmozdulás nélkül és haladással

Rövid koreográfia dinamikai váltásokkal, nehezebb zenei beosztásban

Követelmények

A tanuló ismerje a technika alapelemeit, egyszerű gyakorlatait, a technikára jellemző kar, láb, törzs összetett koordinációját és variációs lehetőségeit, a gravitáció, mint erő felhasználását (földhasználat és könnyedség), a tér használatát, a mozgáselemek végrehajtásának meghatározott szabályait

A tanuló legyen képes összetett gyakorlatok, hosszabb kombinációk pontos végrehajtására, a gyakorlatok kivitelezéséhez szükséges és megfelelő energia használatára, a technika dinamikai és érzelmi változásainak érzékeltetésére a kombinációkban, valamint rövid koreográfia meggyőző előadására

Követelmények az alapfokú évfolyamok elvégzése után

A tanuló ismerje

A Limón–technika alapjait képező és a többi moderntánc–technikáktól eltérő alapmozgás elveket, a technika jellemző gyakorlatait és térhasználatát

A tanuló legyen képes

Finom, koordinált mozgásra, a megfelelő súlyhasználatra és a gravitáció érzékelésére, az alapelvek megfelelő alkalmazására ülő, álló és haladó gyakorlatokban, kombinációkban, összetett mozgássorokban és etűdökben. Legyen képes a technika dinamikai és érzelmi változásainak érzékeltetésére kombinációkban, és rövid koreográfia meggyőző előadására

**A művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgyai és időtartamuk:

Limón–technika

Csoportban 30–40 perc

A vizsga tartalma:

A Limón–technika vizsga anyaga a szaktanár által összeállított, talajon, állásban és haladással végzett egyszerű majd összetett gyakorlatokból álló tréning sor, melyet a tanulók csoportos formában, önállóan mutatnak be. 2–3 perces etűd kis csoportokban történő bemutatása

A vizsga értékelése

A vizsga értékelésének szempontjai:

A bemutatott tananyag ismeretének minősége, a technika dinamikai változatosságának megjelenési szintje

A gyakorlatok technikai végrehajtásának biztonsága

A Limón–technika stílusának megfelelő előadásmód minősége

A tananyag feldolgozásához szükséges kötelező (minimális) taneszköz

Kísérő hangszerek.

Hangzóanyag lejátszására alkalmas lejátszó/erősítő, hangfal.

Videó– vagy DVD lejátszó, televízió vagy monitor.

*TÁNCTÖRTÉNET*

A tantárgy járuljon hozzá saját tánckultúránk történetének megismeréséhez, a magyarságtudat erősítéséhez, a tanulók kommunikációs készségeinek fejlődéséhez, a más népek kultúrája iránti érdeklődés felkeltéséhez, a tantárgyhoz tartozó terminológiák használatához, igényes képi és hanganyag megismeréséhez, a táncművészet iránti érdeklődéshez, az arra fogékony közízlés fejlesztéséhez

**Továbbképző évfolyamok**

9. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése

– A kulturált szórakozás igényének kialakítása, a saját tapasztalatszerzés ösztönzése

– A táncműfajok iránti nyitottság és befogadóképesség fejlesztése

Tananyag

A mozgás fogalma: életfunkciós mozgások, közhasználatú táncok, művészi mozgás, a művészi mozgás nyelvezete

Az őskor táncélete: ábrázoló táncok, szertartás táncok

Az ókor táncéletének bemutatás 2–3 kultúra (egyiptomi, indiai, japán, görög) alapján

A középkor társadalmának, táncéletének bemutatása

A reneszánsz kialakulása Európában, hatása a művészetek fejlődésére, a reneszánsz táncmesterek, a balett gyökerei

A barokk kor általános jellemzői és az udvari balett kialakulása

Noverre és a cselekményes balett

A romantika alapelvei, a kor jelentős prímabalerinái (Marie Taglioni, Fanny Elssler) koreográfusai, (Jules Perrot, Filippo Taglioni) kiemelkedő művek

Követelmények

A tanuló ismerje az egyetemes tánctörténet során a művészeti ág fejlődésében jelentős szerepet betöltött eseményeket, helyszíneket, műveket

A tanuló legyen képes néhány mondatban önállóan kifejezni magát egy adott témakörben illetve önálló gondolatok megfogalmazására egy tánc koreográfia kapcsán

10. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése.

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése.

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése.

– A kulturált szórakozás igényének kialakítása, a saját tapasztalatszerzés ösztönzése.

– A táncműfajok iránti nyitottság és befogadóképesség fejlesztése.

Tananyag

Az orosz táncélet kialakulása és a romantika továbbélése Kelet–Európában

Marius Petipa munkássága

Jelentős orosz művészegyüttesek: Gyagilev–balett

Az amerikai moderntánc kialakulása és hatása az európai tánckultúrára

Lábán Rudolf újításai a német expresszionizmus művészetében

A magyar mozdulatművészet kialakulása, jelentős képviselők munkássága

Jelentős táncműhelyek (Szeged, Pécs, Győr) munkássága, alkotóik, jelentősebb műveik

Követelmények

A tanuló ismerje a XX. századi magyar táncművészet jeles képviselőit, meghatározó műveiket, a színpadi táncművészet fontos fordulópontjait, a magyar táncélet legfontosabb eseményeit, az országos rendezvényeket, egyesületeket, szakmai szervezeteket, oktatási intézményeket

A tanuló legyen képes néhány mondatban önállóan kifejezni magát egy adott témakörben, gondolatainak megfogalmazására egy táncmű, koreográfia kapcsán, a tánctörténet fordulópontjainak megnevezésére, a tánc műfajainak elkülönítésére, a terminológia helyes használatára

Követelmények a továbbképző évfolyamok elvégzése után

A tanuló ismerje

Az egyes stílusirányzatok táncos mozgásnyelvét, mozdulatkincsét

Az egyes korszakok, irányzatok legkiemelkedőbb alkotóit, műveit

A tanuló legyen képes

A fenti ismereteit a tánctanulás, az alkotás, a szabad tánc, a műélvezet helyzeteiben alkalmazni, tudását a kapcsolatteremtés, a kifejező mozgás szolgálatába állítani

Gondolatait megfelelő szókinccsel szabatosan elmondani

**A művészeti záróvizsga követelményei**

A vizsga részei

A vizsga írásbeli és szóbeli részekből áll

A vizsga tantárgya és időtartama:

Tánctörténet

30–40 perces írásbeli

5–8 perces egyéni beszélgetés

A vizsga tartalma

A vizsga anyaga a helyi tanterv alapján a szaktanár által összeállított tánctörténet témakörökből áll

Az írásbeli vizsga feladatlapja különböző tartalmú, a tanultak felidézését, alkalmazását, értelmezését valamint a problémamegoldást illetve értelmező választ igénylő feladatokat tartalmaz

A szóbeli vizsgán a tanulók egy tétel kihúzása után önállóan számolnak be tudásukról

Választható témakörök:

Az őskor táncművészete

A középkor jellemző táncformái

A reneszánsz és barokk kor táncélete

A romantika

A reformkor táncélete

A XX. század táncélete

Amatőr és hivatásos együttesek Magyarországon

A táncos szakma jelentősebb szervezetei, oktatási intézményei, országos rendezvényei

A vizsga értékelése

Írásbeli vizsga

A feladatsort vagy a tesztet az intézmény pedagógusai javítókulcs szerint javítják és pontozzák

Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

Szóbeli vizsga

A tananyagtartalom elsajátításának mértéke

Az összefüggések ismerete

A szakmai kommunikáció fejlettsége

Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

A tananyag feldolgozásához szükséges kötelező (minimális) taneszköz

Videólejátszó vagy DVD–lejátszó

Televízió

Magnetofon

Diavetítő

CD–lejátszó

Videokazetták (archív felvételek, a tánc összes műfaját tartalmazó videokazettán)

Diasorozat (történelmi korok szerint, archív felvételeket tartalmazó sorozat)

Kézi könyvtár (tánctörténeti kötetek, kiadványok, újságok)

Hangtár – CD, magnókazetta (tánctörténethez kapcsolódó zenei anyagok)

*KONTAKT IMPROVIZÁCIÓ*

A kontakt improvizáció spontán fizikai dialógusok sora, amelyek a mozdulatlanságtól az erőteljes, energikus mozdulatokig terjednek. A tánc a két mozgásban lévő test közötti kommunikáción alapul, valamint a táncosok mozgását irányító fizikai törvényekhez való közös viszonyulásukon, úgymint a gravitáció, a lendület, a tehetetlenség, a súrlódás. Ahhoz, hogy ezeket az élményeket átélhessük, a test megtanulja az izom többlet–feszültségeit felszabadítani és a mozgás természetes folyamának teret engedni egy bizonyos minőségű akaratlagosság elhagyásával. A gyakorlatok tartalmazzák a gurulást, esést, a fejjel lefelé levést, a fizikai kapcsolat pontjának követését, a súly megtámasztását és átadását. A mozgásanyag a befelé figyelést és a mozgás folyamata iránti nyitottságot tükrözi. A mozdulatok forrása az a kreatív mozgatóerő, amit az egyensúlyi helyzetekből való kibillenés, a dezorientáltság idéz elő. Általános a duett–forma, de többen is táncolhatják egyszerre. A kontakt improvizáció eltér a többi tánctechnikától, célja a spontán kialakult helyzetekre adott egyedi válasz megtalálásának támogatása

A kontakt improvizáció célja, hogy a tanuló megismerje és megtapasztalja e táncforma technikai elemeit és tanulmányozza az érintésből adódó információk fogadását és adását, megfigyelje a test reflexeinek működését. Célja az egyéni mozgásszótár, az improvizációs készség, az érintés nélkül és érintésen keresztül történő kommunikáció, a figyelem, a váratlan helyzetek megoldási képességének, a belső mozgások érzékelésének fejlesztése. A kreatív kompozíciós készség fejlesztése. A tanuló a különböző területekről jövő információk megszerzésével képes lesz testének tudatosabb használatára, az improvizációkban mozgásainak, reflexeinek és döntéseinek megfigyelésére. A technikai elemek gyakorlásával „izom emlékezet” alakul ki, amely emlékezet képessé teszi a tanulót testének leggazdaságosabb és legmegfelelőbb használatára

**Alapfokú évfolyamok**

5. évfolyam

Fejlesztési feladatok

– A figyelem fenntartásának, a tanuló testismeretének, a mozgás gömbszerű térérzékelésének, improvizációs készségének, verbális és non verbális kommunikációjának és kreativitásának fejlesztése.

– A belső történések megfigyeltetésének képességfejlesztése.

– A puha izomtónusú és a gördülékeny talajra érkezés kialakítása.

– Az érintéssel és érintés nélkül történő kommunikációs készség fejlesztése.

– A saját test megtapasztalásának ösztönzése a társ viszonylatában.

– Duett és trió improvizációkban a súly, a gravitáció, a tér, az érintés megfelelő használatának kialakítása.

– Az érzékelés, észlelés és a figyelem által irányított mozgások az adott pillanatban megfelelő kiválasztásának fejlesztése.

– Az érzékszervek differenciált használatának fejlesztésével a figyelem belső irányításának elsajátítása.

– Csoportos játékokon keresztül a kapcsolatteremtés fejlesztése, a felszabadult mozgás ösztönzése, a figyelem megosztásának elősegítése és a váratlan helyzetekre való felkészülés vizsgálata.

– Az átélt fizikális élmény verbális megfogalmazásának elősegítése, ösztönzése.

Tananyag

Egyéni mozgásfelfedező feladatok

– Mozgások különböző testrészek indításával

– A testközpont mint motor felfedezése

– A perifériáról indított mozgások: kézfej, lábfej, fejtető, farok csont

– A gerinc mozgásaink megismerése, mozgások alacsony, közép és magas szinteken

– Tér, idő, dinamikai játékok

Test tudatossági feladatok

– Az elengedés és feszítés állapotai

– A különböző izomtónusok használata

– Aktív/passzív szerepek

– Információ adása és vétele érintéssel

– Az érintés minőségei

– Nyak, váll–kar, csípő–láb grafika a test általános ellazulási állapotának megteremtésére

– Ízületek izolálása végtagmozgatással

– Végtagok súlyérzékelése aktív, passzív szerepekkel

– A légzés megfigyelése, a légző mozgás szabadsága

– Gyakorlatok képek használatával: olvadás, gyökerezés/ellebegés

A talajon végzett gyakorlatok

– Gurulások különböző testrészek indításával (medence, kézfej, lábfej, fej, spirál, banán, vállon át előre/hátra)

– Tolások, kúszások, mászások, gördülés

– Támaszok. Fekvésben végrehajtott partner munkák

A partner munka

– Súlyérzékelési feladatok talajon, aktív/passzív szerepek

– Egyszerű figyelemirányító gyakorlatok

– Vezető/követő szerep feladatok

– Impulzusadással improvizációba vezetés

A táncforma alaptechnikai elemei

– Gurulások: egyénileg, párban, súlyadással/átvétellel

– Dőlések: egyénileg – talajon, középhelyzetben, állásban; párban – talajra vitel nélkül; csoportban

– Csúszások: egyénileg – talajon, falon; párban – társon: fekvő–, közép– és álló helyzetekben

– Mászások: egyénileg (kéz és lábtámaszok); párban társon: fekvő–, közép– és álló helyzetekben

– Tolások: egyénileg talajon, középhelyzetben, párban fekvő–, közép– és álló helyzetekben, haladás közben

– Húzások: párban fekvő–, közép– és álló helyzetekben, haladás közben

– A kontakt „gördülő pontja”: Egyénileg talajon, labdával, falnál, párban állásban (csak karok és a hát használatával)

– Emelések: test központra

– Statikus helyzetekben, földre vitellel

– Ugrások, elkapások: egyénileg – a talajra érkezések gyakorlása (álló– és támaszhelyzetekbe); párban – medence és válltámasszal, központra érkezések

– Ellensúlyozás: párban – álló helyzetben, szintváltással

– Fejjel lefelé történő dezorientáló gyakorlatok: egyénileg – kéztámaszok, kézállások

– Asztal pozícióból földre kerülések kéztámaszon át

– Bizalmi feladatok: csukott szemes feladatok, vezető/követő szerep feladatok

– Vezetett és szabad improvizációk

– Egyéni, páros improvizációk

– Páros gyakorlatokból felfedező improvizációk

– Fej–fej, hát–hát, tenyér–tenyér, talp–talp érintéssel

– Strukturált improvizáció

Az érzékeléses feladatok

– Csukott szemes bizalmi feladatok: vezető/követő szerepek

– Periférikus látás megfigyelése

– Tapintás, hallás, nyomásérzékelés

Csoportos játékok

– Térjátékok

– Dinamikai játékok

– Ügyességi játékok

– Figyelemvezetéses játékok, labdával, tapssal

Visszajelzés és verbalitás

– Adott faladat vagy improvizáció utáni visszajelzés

– Óra végi megosztás

– Párban vagy csoportban

– A tanár vezetésével vagy anélkül

Követelmények

A tanuló ismerje a táncforma alaptechnikai elemeit, az érintés különböző minőségeit

A tanuló legyen képes saját testsúlyát érzékelni és használni, a gördülékeny és puha izomtónusra és földhasználatra, a technikai elemek improvizáció közbeni előhívására, kreatívan használni a helyzetek adta lehetőségeket

6. évfolyam

Fejlesztési feladatok

– A figyelemfenntartás képességének, testismeretnek, a mozgásszótárnak, a gömbszerű térérzékelésnek, a döntéshozatali képességnek, a kreativitásnak, az improvizációs készségnek, a verbális és nonverbális kommunikációnak a fejlesztése.

– Az elengedés/engedés érzet további fejlesztése, differenciálása, finomítása.

– Az izomtónus differenciált használatának fejlesztése, a figyelem hosszabb időn át való fenntartásának kialakítása.

– A gravitáció testre gyakorolt hatásának megismertetése, használatának megtapasztalása.

– A biztonságos súlyadás/átvétel kialakítása.

– Magasabb helyekről (lendületekből) a puha izomtónusú és gördülékeny talajra érkezés elsajátítása.

– Az érintéssel és érintés nélkül történő kommunikációs készség fejlesztése.

– Szóló, duett és trió improvizációkban a súly, a gravitáció, a tér, az érintés és a dezorientáció használatának további fejlesztése.

– Az érzékelés, észlelés és a figyelem által irányított mozgások kiválasztásának fejlesztése az adott pillanatnak megfelelően.

– A döntési képesség fejlesztése.

– Az érzékszervek differenciált használatának további fejlesztése, a figyelem belső irányításának tudatosítása.

– A verbális kifejezés fejlesztése véleményformálás nélkül.

Tananyag

Egyéni mozgásfelfedező feladatok

– Mozgások különböző testrészek indításával

– Belső és külső tereket felfedező táncok

– A testközpont, mint motor használata

– A perifériáról indított mozgások: kézfej, lábfej, fejtető, farok csont

– A testközpont és a periféria kapcsolata

– A gerinc mozgásaink felfedezése kéztámasz helyzetekben, átjárhatóság az alacsony, közép és magas szinteken történő mozgások között

– Tér, idő, dinamikai játékok

Test tudatossági munka

– Az előző év anyagának ismétlése

– Nyak, váll–kar, csípő–láb grafika a test általános ellazulási állapotának megteremtésére

– Végtagok súlyérzékelése, passzív szerepből aktívvá válás

– Ízületek szabad mozgásai végtagmozgatással

– Gyakorlatok képek használatával: fejfonál, hálók, természeti képek

– Autentikus mozgás, a partner tanúja a csukott szemmel mozgó társ táncának

A talajon végzett gyakorlatok

– Gurulások: ismétlések különböző testrészek indításával

– Tolások, kúszások, mászások, gördülések: ismétlések és a mozgások kombinálása, improvizációba vezetése

– Támaszok, gyors és dinamikus átmenetek

– Fekvésben végrehajtott partner munkák

Partner munka

– Súlyérzékelési feladatok középhelyzetekben

– Összetett figyelemirányító gyakorlatok

– Vezető/követő szerepek váltakozása, majd egybeolvadása

– Impulzusadás, ellenállás, kiegészítés, hozzáadás, ellensúlyozás

Technikai elemek

– Gurulások: ismétlések: egyénileg, párban, súlyadással/átvétellel, érintő kísérettel, ellenállással

– Dőlések: egyénileg – talajon, középhelyzetben, állásban, haladással; párban – talajra vitel nélkül és talajra vitellel, hármas csoportokban, minden irányba, 6 fős csoportban, emelésekbe, elkapásokba, improvizációval

– Csúszások: párban – társon: fekvő–, közép– és álló–helyzetekben, haladás közben, a társ követésével, földre vitellel, súlyadással befejezve

– Mászások: egyénileg – kéz és láb támaszok, párban – társon: fekvő–, közép– és álló–helyzetekben, haladás közben, csoportban, földre vitellel

– Tolások: egyénileg talajon, középhelyzetben; párban fekvő–, közép– és álló–helyzetekben, haladás közben

– Húzások: egyénileg talajon, középhelyzetben, párban fekvő–, közép– és álló helyzetekben, haladás közben, csoportban, eltérő dinamikai végrehajtások

– A kontakt „gördülő pontja”: egyénileg talajon, párban állásban az egész testfelület használatával, szintváltásokkal

– Emelések: testközpontra, felgurítások statikus és dinamikus helyzetekben, dőlésből hátra vételek támaszba érkezéssel

– Ugrások és elkapások: egyénileg – a talajra érkezések gyakorlása álló– és támasz helyzetekbe, gurulásban, párban – előre, oldalra, hátra ugrások – medence támasszal, központra érkezéssel, statikus és dinamikus helyzetekben

– Ellensúlyozás: párban – álló helyzetben, szintváltással, kipörgetéssel, dinamikus helyzetben forgással

– Fejjel lefelé történő dezorientáló gyakorlatok: egyénileg – kéztámaszok, kézállások, asztal pozícióból földre kerülések kéztámaszon át

– Bizalmi feladatok: csukott szemes feladatok, vezető/követő szerep feladatok

Vezetett és szabad improvizációk

– Egyéni, páros és csoportos improvizációk

– Páros és kis csoportos gyakorlatokból felfedező improvizációk

– Strukturált improvizáció

– Improvizáció képekkel

– A tanár vezetésével vagy anélkül

Érzékeléses feladatok

– Csukott szemes bizalmi feladatok: vezető/követő szerepek

– A periférikus látás használata

– A látás, nézés mozgásirányító szerepe

– Tapintás, hallás, nyomásérzékelés, energia, erő, inercia

Csoportos játékok

– Térjátékok

– Dinamikai játékok

– Páros és csoportos szerepjátékok

– Figyelemvezetéses játékok labdával

Visszajelzés és verbalitás

– Adott faladat vagy improvizáció után

– Óra végén

– Párban

– Csoportban

– Tanári vezetéssel vagy tanári vezetés nélkül

Követelmények

A tanuló ismerje a táncforma alaptechnikai elemeit, az érintés mélységeit és azok információtartalmát, a tér gömbszerű használatát, a döntéshozáshoz szükséges fizikális készenléti állapotot

A tanuló legyen képes saját testsúlyát érzékelni és használni, a gördülékeny és puha izomtónusra és földhasználatra, a technikai elemek improvizáció közbeni előhívására, az érintésen keresztül kommunikálni, engedni a táncot történni, kreatívan használni a helyzetek adta lehetőségeket

Követelmények az alapfokú évfolyamok elvégzése után

A tanuló ismerje a kontakt improvizáció mozgásnyelvét, alap technikai elemeit, a puha izomtónus használatát, a súly, az érintés, a környezettel és partnerekkel kialakított kontaktus törvényszerűségeit.

A tanuló legyen képes a technikai ismereteit a szabad táncban (duett, trió) előhívni és alkalmazni, döntést hozni és kreatívan megoldani a váratlan helyzeteket.

**A művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgyai és időtartamuk:

Kontakt improvizáció, csoportban 40–50 perc

A vizsga tartalma:

– A szaktanár által összeállított kontakt improvizáció technikai alapgyakorlatok csoportos bemutatása tantermi körülmények között.

– Improvizációs feladatok bemutatása szóló és duett formákban.

– 3–4 perces adott szabályokon alapuló és/vagy szabad kontakt improvizáció duett bemutatása tantermi körülmények között.

A vizsga értékelése

– A Kontakt improvizáció elveinek és alaptechnikáinak gyakorlati ismerete – mértéke, mennyisége és minősége.

– A tananyag által szerzett ismeretek alkalmazásának minősége.

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*LÁBÁN–TECHNIKA*

A Lábán–technika – korábbi elterjedt nevén „Európai modern” technika – Rudolf Lábán elméleti rendszerére épül. Nem stílus, hanem táncnyelv alkotó módszer. Lábán táncalkotó elveire épülő, mindig az adott pedagógus, adott tanulókra tudatosan szerkesztett gyakorlat és mozdulatsora. Célja a táncművészet tudatos táncolás útján történő továbbfejlesztése, a tér– és az erőtan adott évi követelményeinek elsajátítása, tudatos használata és verbalizálása

A helyi tanterv és a pedagógus szabadsága az oktatási forma meghatározása, mely lehet másolás alapú, melyben rögzített gyakorlatsorok rendszeres ismétlése történik, improvizáció alapú, ahol a tér és erő princípiumok határozzák meg az improvizáció gyakorlatokat és vegyes típusú, amely a fent említett két forma elegye. Amennyiben a tanulók alkalmasak rá, kompozíciós feladatokat is tartalmazhat az óra

Aktív erő–befektetésű mozgások, melyekben mind a könnyű mind az erős erőfajta megjelenik; passzív erő–befektetésű mozgások, melyekben mind a gyenge mind a nehéz erőfajta megjelenik

**Továbbképző évfolyamok**

7. évfolyam

Fejlesztési feladatok

– A tánc alkotóelemeinek Lábán által rendszerezett, megfelelő szintű megismerése és tudatosítása, kiegészítve, megerősítve a tanszak más évfolyamain megismert tánctechnikák megértését

– A testtel és az idővel, mint táncalkotó elemekkel kapcsolatos ismereteket bővítése

– Testtudat, ritmus/idő érzék

– A mozgáslehetőség bővítése, az időben – mint mértékegységben – történő gondolkodás kialakítása

– A tempó különbségek megtapasztalásának elősegítése

Tananyag

A tér alsó szintjén végzett gyakorlatok:

A központból, perifériából (lábujj, kézujj, fejtető), és midlimb–ből (könyök, térd) indított mozdulatok; bodyhalf: (testfél) – jobb–bal oldal, alsó–felső test tudatos, totális használata; diagonális kapcsolat tudatosítása; egyéb, a csoport igényeinek megfelelő testkapcsolat felhasználása

A tér középső szintjén végzett gyakorlatok:

Izolációs gyakorlatok – lábfej, lábujjak, térd, csípő, felsőtest, fej, kar, kézujjak, alsó test: sarok–ülőcsont kapcsolat variációi a gravitáció, mint nehezítő tényező bevonásával; felsőtest: fejtető, farkcsont kapcsolatának mozdulatokban való feltérképezése; felsőtest: hát–kézujjak kapcsolatának megtartása különböző kar és testhelyzetekben

Koordinációt fejlesztő gyakorlatok: bodyhalf (testfél), diagonális kapcsolatok felhasználásával

A gyakorlatok folyamatos nehezítése, a térben való haladás fokozatos bevezetése

A tér felső szintjén végzett gyakorlatok:

Testkapcsolatok, koordinációk és izolációk alkalmazása; ugrások; emelések

Az idő, mint variációs elem:

A gyakorlatok metruma 2/4, 3/4, 4/4, 5/4 illetve ettől eltérő szabályszerű illetve szabálytalan beosztású is lehet

Az improvizáció, mint módszer használata

Mint egy–egy rögzített gyakorlatsor variációja

Verbalitásfejlesztés:

A tanulók fizikai síkon megélt tapasztalatainak szavakba öntése: egyénileg, csoportos megbeszélés során, írásosos formában

Követelmények

A tanuló ismerje a Lábán Rudolf által meghatározott testkapcsolatokat, mozdulatindítási lehetőségeket, a ritmikai előjegyzések gyakorlati megkülönböztetését, használatát, a különböző tempókat

A tanuló legyen képes a különböző testrészek tudatos izolációjára, totális mozgásra, az izolált testrészek tudatos koordinációjára, ritmus képletek mozgásban való pontos visszaadására, metrum–tartásra

8. évfolyam

Fejlesztési feladatok

– A térismeret rendszerezése, az erőhasználat, mint táncalkotó elem tudatosítása

– A testtudat, ritmus/idő érzék, tértudat fejlesztése

– A saját testen kívüli világ rendszerezése

– Önmagára, kis és nagycsoportra való figyelés; izomkontroll, optimális izomhasználat; koncentrációs készség fejlesztése

Tananyag

A 27 térirány Lábán Rudolf meghatározása szerint:

6 egy dimenzionális irány: mély, magas, jobb, bal, előre, hátra

12 két dimenzionális irány: bal magas, jobb magas, bal mély, jobb mély, elől magas, elől mély, hátul magas, hátul mély, jobb elől, bal elől, jobb hátul, bal hátul, háromdimenziós irányok jobb elöl magas, jobb elöl mély, bal elöl magas, bal elöl mély, jobb hátul magas, jobb hátul mély, bal hátul magas, bal hátul mély

A 27. irány a táncoló maga

Szagitális tengely és sík, vertikális tengely és sík valamint horizontális tengely és sík

Térben alkotott formák, egyénileg – kocka, mozgásgömb és csoportosan: térrajzok például shapeflow segítségével

Az alap szakkifejezések elméletben és gyakorlatban

Totális mozgás: az izolált mozgás ellentéte, teljes test vagy teljes testrész együttmozgását jelöli

Bodyhalf: testfél, a test vertikális középvonalától számított teljes jobb oldalát vagy teljes baloldalát jelöli

A test köldöknél elhelyezkedő horizontális vonal által elválasztott felső testet illetve alsó testet is jelölheti

Midlimb: végtag közép, a lábnál a térdet, a karnál a könyököt jelöli

Követelmények

A tanuló ismerje az erőtant és a minőségtant mind elméletben mind gyakorlatban: az egy–, a két– és háromdimenziós irányokat, a 3 alaptengelyt és síkot, a 3 alapvető szintet, a mozgásgömb fogalmát, az aktív és passzív erőhasználatot

A tanuló legyen képes megkülönböztetni a 27 irányt, mozogjon tudatosan az oktaéderben és a kockában. Az izomhasználat tudatos befolyásolása a gravitáció ellenében, összetett minőségű mozdulatok kivitelezése

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*GRAHAM–TECHNIKA*

A Graham–technika az első önálló mozdulatkinccsel, táncnyelvvel, dinamikai elvekkel, didaktikai rendszerrel felvértezett moderntánc rendszer, mely a mai napig inspirációs forrás a színpadi tánc, a tánckultúra fejlesztés világában, nem utolsósorban a táncpedagógia hatékony eszköze.

A tantárgy tanításának célja a speciális és széles körben hasznosítható dinamikai alapelveket tartalmazó technika megismertetése.

**Továbbképző évfolyamok**

9. évfolyam

Fejlesztési feladatok

– A testtudat fejlesztése, ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése.

– A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat.

– Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése.

– A diagonális mozgás fejlesztése

Tananyag

Alapelemek, alapsorozatok

Talajon végzett gyakorlatok:

Bounces: a törzset és a medenceízületeket fokozatosan bemelegítő, rugózó gerincmozgások

Breathing: a légzés bevonása a törzs, majd a teljes test mozgásába

Spiral: a spirális mozgások alapja, a gerincforgatás, mely előkészíti a talajról fölemelkedés és az oda–vissza ereszkedés technikáját

Contraction–release: a testközpont, mint minden mozgás kiindulópontja

Álló helyzetben végzett gyakorlatok

Brush: a lábfő, boka, térd bemelegítése

Plié: az emelkedés, ereszkedés és az ugrás előkészítése

Plié–contraction–release, a lábak combtőből való mozgatása, lendítések, emelések s azok kombinációinak formájában, a központból indítva

Térben haladó gyakorlatok

Walk – diagonális lépés–, járás–, futásgyakorlat

Triplet – hármaslépések, irányváltásokkal, ritmizálással

Skip – ugrások egyik lábról a másikra, haladva

Az év végére az alapelemek és sorozatok ritmikai, tempóbeli, térbeli variációkkal gazdagíthatók

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

10. évfolyam

Fejlesztési feladatok

– A testtudat fejlesztése, a ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése.

– A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat.

– Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése.

– A diagonális mozgás és a mozgáskombináció fejlesztése.

Tananyag

Talajon végzett gyakorlatok: bounce, breathing, spiral, contraction–release ritmikai és dinamikai nehezítésekkel

Spirál IV. pozícióban, fold – a bonyolultabb törzsfordítási gyakorlat a testközpont–indítású „contraction–release” és a spirális mozgások ötvözése, föl/leereszkedés a talajról/talajra

Álló középgyakorlatok: a gravitáció felhasználásával és leküzdésével, valamint a lendület felhasználásával és fékezésével

Brush, plié, plié–contraction–release, a lábak combtőből való mozgatása, lendítések, emelések, s azok kombinációinak formájában

Weight shift, suspension: testsúly eltolással, elbillentéssel

Térben haladó gyakorlatok,

Walk – diagonális lépés–, járás–, futásgyakorlat

Triplet – hármaslépések, irányváltásokkal, ritmizálással

Skip – ugrások egyik lábról a másikra, haladva. A diagonális–haladó gyakorlatok bővítése: lépéskombinációk; az eddig álló helyzetben végzett gyakorlatok kimozdítása különböző terekbe, fordulatok kidolgozása a spirál elv alapjain

Alapugrások különböző terekben, eltérő ritmikával, a „contraction–release”, valamint a „spirál” elemeinek alkalmazása az ugrások közben

Gyakorlatsor, füzér összeállítása koreografált formában, az elvégzett 2 év anyagának szemléltetésére, az egyéni képességek bemutatására

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*REPERTOÁR*

A tanulók megismerkednek, és részletesen elemzik a hazai és nemzetközi modern tánc repertoárt. Létrehozzák saját egyéni alkotásaikból álló mozgás nyelvüket. Kialakul egyfajta önálló gondolkodásmód és egyéni véleményalkotási képesség a táncművek, koreográfiák elemzése során.

A tanulók lehetőséget kapnak az egyéni és csoportos megnyilvánulásokra, önálló alkotások létrehozására és bemutatására. Felmérhetik, és tudatosan fejleszthetik tanulási képességeiket, stílusérzéküket.

**Továbbképző évfolyamok**

7. évfolyam

Fejlesztési feladatok

– A tanulót tegye képessé a modern órákon tanult ismeretek felhasználásával egyéni és csoportos koreográfiák elsajátítására és minőségi előadására.

– Alakítsa ki a csoport kooperáció, az együtt gondolkodás és az alkotás képességét.

Tananyag

A megismert táncstílusokra, mozgásanyagra építve a szaktanár által kiválasztott, betanított vagy felújított művek előadása. A tananyagnak tartalmazni kell az előző évfolyamokban tanult lépésanyagokat, ismereteket

Követelmények

A tanuló ismerje a tanulás szempontjait, folyamatát, az előadott mű lépésanyagát, stílusát

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen a társakhoz való alkalmazkodás képességével

8. évfolyam

Fejlesztési feladatok

A tanulót tegye képessé az eddig tanult ismeretek felhasználásával egyéni és csoportos koreográfiák elsajátítására és minőségi előadására. Alakítsa ki a csoport kooperációt, az együtt gondolkodás és az alkotás képességét. Motiválja a tanulót az eddig betanult koreográfiák művészi előadásának továbbfejlesztésére, elmélyítésére

Tananyag

A megismert táncstílusok mozgásanyagára építve a szaktanár illetve a tanulók által létrehozott művek előadása. A tananyagnak tartalmazni kell az előző évfolyamokban tanult lépésanyagokat, ismereteket. Megismerkednek a modern repertoár jellegzetes műveivel, és a szaktanár vezetésével elemzik. Ezekből ihletet meríthetnek és az adott koreográfiához hasonló, rövid műveket készítenek. A modern repertoárból a szaktanár feladata kiválasztani a feldolgozandó műveket

Követelmények

A tanuló ismerje az eddig elsajátított koreográfiák lépésanyagát

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen a társakhoz való alkalmazkodás képességével

9. évfolyam

Fejlesztési feladatok

– A tanulót tegye képessé az eddig tanult ismeretek felhasználásával egyéni és csoportos koreográfiák elsajátítására és minőségi előadására

– Alakítsa ki a tanulóban az önálló tanulás és önfejlesztés képességét

– Motiválja a tanulót az eddig betanult koreográfiák művészi előadásának továbbfejlesztésére, elmélyítésére

Tananyag

Megismerkednek a modern repertoár hazai és nemzetközi műveivel. A szaktanár irányításával előre kiválasztott és meghatározott részletek önálló betanulása. A modern repertoárból a szaktanár feladata kiválasztani a feldolgozandó műveket

Követelmények

A tanuló ismerje az adott koreográfiák pontos lépésanyagát és rendelkezzen az adott darabhoz tartozó alapismeretekkel

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen az önálló tanulás képességével, művészi alázattal és együttműködési képességgel

10. évfolyam

Fejlesztési feladatok

– A tanulót tegye képessé az eddig tanult ismeretek felhasználásával egyéni és csoportos koreográfiák létrehozására és minőségi előadására

– Alakítsa ki a tanulóban az önálló tanulás, az önfejlesztés és a csoporttal való együttműködés, együttgondolkodás képességét

– Motiválja a tanulót az eddig elsajátított koreográfiák művészi előadásának továbbfejlesztésére, elmélyítésére és az önálló véleményalkotásra

Tananyag

Megismerkednek az aktuális modern repertoár hazai és nemzetközi műveivel

A modern repertoárból a szaktanár és a tanuló közös feladata kiválasztani a feldolgozandó műveket

Az eddig megismert, elsajátított és feldolgozott mozgásrepertoár felhasználásával a tanulók létrehoznak rövid önálló koreográfiákat, műveket

Követelmények

A tanuló ismerje az adott koreográfiák pontos lépésanyagát és rendelkezzen az adott darabhoz tartozó alapismeretekkel

A tanuló legyen képes a koreográfia elemeinek gyors és lényegi elsajátítására, az önfejlesztésre és a tanult tánc tudatos művészi előadására. A tanuló rendelkezzen az önálló gondolkodás, művészi alázat és az együttműködés képességével

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

*IMPROVIZÁCIÓ ÉS KOMPOZÍCIÓ*

Az improvizáció elnevezésű tantárgy Rudolf Lábán elméleti rendszerére épül. Ez a struktúra nem stílus, táncnyelv, hanem táncnyelv alkotó módszer. Lábán táncalkotó elveire épülő, mindig az adott pedagógus adott tanulókra tudatosan szerkesztett gyakorlatsora. Célja a táncművészet tudatos táncolás útján történő továbbfejlesztése

Az improvizáció, mint táncforma alkalmazása elősegíti a tanuló egyedi mozgásszótárának bővítését. A képzés célja, hogy a tanuló képes legyen a tánc alkotóelemeinek megismerésére, tudatos alkalmazására

A Lábán módszer a mozgás egyetemes szabályszerűségeire, lehetőségeire mutat rá, fejlesztve ezzel a már előző évfolyamokban megismert moderntánc–technikák megértését, tudatosabb kivitelezését

A kompozíció az improvizáció rendszere mentén integrálja a különböző művészeti ágak kompozíció elméleteiben felhalmozott tudást. A tantárgy a tanuló saját mozgásmemóriáját, struktúrafelismerő illetve alkotóképességét, kommunikációs eszközeit fejleszti, valamint megalapozza a lehetőségét annak, hogy a későbbiekben aktív alkotóvá váljon egy koreográfus mellett vagy önállóan is

**Továbbképző évfolyamok**

9. évfolyam

Fejlesztési feladatok

– Kreativitásfejlesztés

– Az integrált gondolkodásmód: érzelmi–szellemi–fizikai önvaló összekapcsolása

– Testtudat fejlesztés: a test és az idegrendszer, izom, csont és szalagrendszer közötti kapcsolat tudatosítása

– Az érzelmek verbalizálásának elősegítése

– Az érzelmek mozdulati absztrahálásának elősegítése

– A struktúrában való gondolkodás képességének fejlesztése

Tananyag

A test, a tudat és az érzelmek kapcsolatán alapuló egyéni illetve csoportos kooperációt igénylő improvizációs feladatok

Szabályrendszeren alapuló kötött és szabad improvizációk

Szabálykövető és szabályteremtő jelenlét

Zártkörű improvizációs bemutatók az előadói helyzet megtapasztalása érdekében

Hazai és külföldi, példaértékű előadások megtekintése és elemzése

Kortárs alkotókkal való eszmecsere

Követelmények

A tanuló ismerje az anatómia alapjait mind elméletben mind gyakorlatban. A tanuló képes legyen kifinomult idegrendszerről tanúskodó egyéni jegyeket viselő mozgás–improvizációs folyamatokat létrehozni

A tanuló legyen képes önállóan és kisebb csoportokban is – felismerhető rendszeren alapuló – rövid mozgásetűdök alkotására

10. évfolyam

Fejlesztési feladatok

– A kreativitás fejlesztése

– A tér, mint absztrakció felismerése

– A tér, mint eszközzel való játék fejlesztése (távolságok, irányok, formák, képzőművészeti eszközök alkalmazása)

– A tér szerkeszthetőségének felismerése (2 és 3 dimenziós művek példája alapján)

– A tér, mint színpadi eszköz feltérképezése (díszlet, színpadi szabályok, perspektíva)

– A téridő kapcsolat élményének megtapasztalása

– Az idő, mint absztrakció felismerése

– Az idő szerkeszthetőségének felismerése (zenei struktúrák, előadás struktúrák, irodalmi struktúrák)

– Az idő, mint színpadi eszköz feltérképezése (színpadi idő, film idő, real time)

– Az idő, mint eszközzel való játék fejlesztése

Tananyag

A tér és az idő témájában adott egyéni illetve csoportos kooperációt igénylő improvizációs feladatok

Szabályrendszeren alapuló kötött és szabad improvizációk

Szabálykövető és szabályteremtő jelenlét

Alkotói rendszerek ismertetése

Alkotói rendszerek másolása

Új alkotói rendszerek létrehozása

Zártkörű és nézők számára is nyitott improvizációs bemutatók az előadói helyzet megtapasztalása érdekében.

Zártkörű és nézők számára is nyitott kompozíciók bemutatása a visszajelzés (negatív és pozitív kritikák) megtapasztalása érdekében

Követelmények

A tanuló ismerje a tér és az idő kulturálisan elfogadott szabályait, a társművészetek szerkesztési modelljeit, egyéni, kiemelkedő megoldásait

A tanuló legyen képes a tér és az idő kulturálisan elfogadott szabályainak újraértelmezésére, a régi modelleket új kontextusba helyezni

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

E) KORTÁRSTÁNC TANSZAK

*I. FEJEZET*

*AZ ALAPFOKÚ KORTÁRSTÁNCOKTATÁS CÉLRENDSZERE ÉS FUNKCIÓI*

A XXI. század társadalmi elvárásainak következtében állandóan alakuló, formálódó tánckultúrák megjelenési formájának központi kérdése az önálló individuummal rendelkező ember. A testi, szellemi valamint lelki folyamatokra épülő mozgás megnyilvánulási formái elősegítik az emberi kapcsolatok kialakulását, az értelmi és érzelmi képességek kibontakoztatását és az önfejlesztés lehetőségének megélését

A Kortárstánc oktatása megteremti a harmonikus, egészséges személyiséggel rendelkező, társas kapcsolatokban jártas embert. A kortárs művészetek befogadására nyitott és értő közönséget nevel, miközben biztosítja a hívatásos pályaorientációt.

A technikai képzés elősegíti az oktatási folyamatban résztvevők számára a saját adottságaik szerinti képességfejlesztést. Az évenként meghatározott fejlesztési feladatok és a tananyag spirális elrendeződése lehetővé teszi az összevont osztályokban történő oktatást és nagyobb szabadságot teremt a pedagógus számára az oktatási folyamat megszervezése során

A KÉPZÉS STRUKTÚRÁJA

Tantárgyak

Főtárgy:

Kreatív gyerektánc (1–2 előképző évfolyamon, 1–2 alapfokú évfolyamon)

Kortárstánc (3–6 alapfokú évfolyamon, 7–10 továbbképző évfolyamon)

Kötelező tantárgy:

Limón–technika (5–6 alapfokú évfolyamon)

Kontakt improvizáció (5–6 alapfokú évfolyamon)

Lábán– technika (7–8 továbbképző évfolyamon)

Tánctörténet (9–10 továbbképző évfolyamon)

Repertoár (7–10 továbbképző évfolyamon)

Kötelezően választható tantárgy az összevont osztályokban:

Tánctörténet

Limón–technika

Választható tantárgyak:

Kreatív gyerektánc (1–2 előképző évfolyamon,1–2 alapfokú évfolyamon)

Kortárstánc (3–6 alapfokú évfolyamon, 7–10. továbbképző évfolyamon)

Graham–technika (9–10 továbbképző évfolyamon)

Improvizáció és kompozíció (9–10 továbbképző évfolyamon)

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
| Előképző | | Alapfok | | | | | | Továbbképző | | | |
| 1. | 2. | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | 2 | 2 | 4 | 4 | 3–4 | 3–4 | 2 | 2 | 2–3 | 2–3 | 2 | 2 |
| Kötelező tantárgy |  |  |  |  |  |  | 2 | 2 | 1 | 1 | 2 | 2 |
| Kötelezően választható tantárgy |  |  |  |  | 1–2 | 1–2 |  |  | 1 | 1 |  |  |
| Választható tantárgy | 2 | 2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 |
| Összes óra | 2–4 | 2–4 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat Összes óra rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak

A képzés évfolyamainak száma: 12 évfolyam (2+6+4 évfolyam)

Az első számjegy az előképző, a második számjegy az alapfok, a harmadik számjegy a továbbképző évfolyamainak számát jelenti. A tanszak kötelezően előírt tantárgyai és azok óraszámai figyelembevétele mellett a tanuló más tanszak valamint más művészeti ág képzésébe is bekapcsolódhat, illetve azok tanítási óráin részt vehet

A tanítási órák időtartama: 45 perc

A KORTÁRSTÁNC ÁLTALÁNOS FEJLESZTÉSI KÖVETELMÉNYEI

Kiemelt kompetenciák a kortárstánc területén

Szakmai kompetenciák

A táncos képességek, készségek, jártasságok, kialakítása és fejlesztése

A tér, idő, energia rendszereinek, törvényszerűségeinek, szabályainak az életkori sajátosságoknak megfelelő ismerete és tudatos alkalmazása

A táncstílusok és technikák általánosan jellemző vonásainak ismerete és gyakorlati alkalmazása

A mozgásmemória fejlesztése és a stílusérzék kialakítása

Az improvizációs készség kialakítása és fejlesztése

A színpad és a színpadi jelenlét általános törvényszerűségeinek megismertetése

Tudatos előadói, táncos magatartás kialakítása és fejlesztése az életkori sajátosságoknak és az előképzettségnek megfelelően

A táncművészet legfontosabb irányzatainak, korszakainak és művészeti alkotásainak megismerése és tudatos értelmezése

Egészségmegőrzés, testi higiénia, egészséges életmód iránti igény kialakítása

A kortársművészetek és társművészetek megismerése iránti igény kialakítása

A komplex előadó–művészeti gondolkodásmód kialakítása

Személyes kompetenciák

Az esztétikai érzék kialakítása és fejlesztése

A zenei ízlésformálás

A tudatos és rendszeres munkára nevelés

Fejlődőképesség

Nyitottságra nevelés

Elhivatottságra való igény kialakítása

Folyamatos ismeretbővítés valamint analizáló és szintetizáló tudás kialakítása

A vizuális memória fejlesztése és a térben való tájékozódás képességének kialakítása

A testi, lelki állóképesség fejlesztése, a személyiség kibontakoztatása

A kommunikációs csatornák felismerése és alkalmazása

Önreflexió és önálló véleményalkotás

A kritikai gondolkodás fejlesztése

Társas kompetenciák

A csoport és a csoportnorma kialakítása

A kooperáció valamint együttműködési képesség fejlesztése

A csoportos alkotásban való aktív részvétel öröme

A szabálytudat kialakítása

A konfliktusmegoldó készség fejlesztése

Az empatikus készség fejlesztése, a társak felé való bizalom kialakítása

A társak felé irányuló aktív figyelem kialakítása és fejlesztése

Az egészséges életmódra nevelés

A szocializációs normák kialakítása, a viselkedéskultúra megalapozása

A környezet megóvásának igénye

Módszerkompetenciák

A helyzetfelismerés fejlesztése, a figyelemmegosztás képességének kialakítása

A flexibilitás, kezdeményezőkészség, kreativitás képességének fejlesztése

A motivált ismeretbefogadás igényének kialakítása és képességének fejlesztése

A testtudat kialakítása

A hatékony ismeretbefogadásra nevelés és az önálló tanulás képességének kialakítása

Az ok–okozati összefüggések megértése

A kreatív alkotói folyamatokban való részvétel igényének kialakítása

A tehetséggondozás és pályaorientáció

Az alkalmazott tudás kialakítása, a képzés során elsajátított ismeretek alkalmazása más táncstílusokban és élethelyzetekben

A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

A művészeti alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte és a vizsgára jelentkezett

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte és a vizsgára jelentkezett

**A művészeti alapvizsga és záróvizsga követelményei, feladatai meghatározásának módja**

A művészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú művészetoktatás követelményei és tantervi programja figyelembevételével kell meghatározni

A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása

A művészeti alapvizsga és záróvizsga feladatait a vizsgabizottság elnöke hagyja jóvá

Vizsga tantárgyak

Művészeti alapvizsga

Kortárstánc

Limón–technika vagy Kontakt improvizáció

Művészeti záróvizsga

Kortárstánc

Tánctörténet

A művészeti alapvizsga és záróvizsga egyes részei alóli felmentés

Mentesülhet az adott tantárgyból a művészeti alapvizsga illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként illetve párban – helyezést ért el

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni

A művészeti alapvizsga illetve záróvizsga eredményét a vizsga tantárgyakból kapott osztályzatok számtani közepe adja (ha az átlagszámítás eredménye öt tizedre végződik, a végső eredmény meghatározásában a gyakorlati tantárgyból kapott osztályzat a döntő)

Amennyiben az intézmény előrehozott művészeti alapvizsgát vagy záróvizsgát szervez, úgy annak eredményét a tanuló kérésére a művészeti alapvizsgán és záróvizsgán figyelembe kell venni

Eredményes művészeti alapvizsgát illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette

Sikertelen a művészeti alapvizsga illetve a záróvizsga, ha a tanuló valamely vizsgarészből illetve vizsga tantárgyból elégtelen érdemjegyet kapott.

Sikertelen vizsga esetén a tanulónak csak abból a vizsgarészből, illetve vizsga tantárgyból kell javítóvizsgát tennie, amelynek vizsgakövetelményét nem teljesítette

*II. FEJEZET*

*KREATÍV GYERMEKTÁNC*

A képzés feladata az önkifejezés mozgásban történő realizálása, az önfeledt játék megvalósítása, a különböző játékszabályok megismerése és alkalmazása, a játék örömének megélése. A képzés célja, hogy a tanuló az önfeledt, ám a későbbiekben egyre tudatosabb mozgás segítségével jobban megismerkedjen testének képességeivel, a tér használatával, a dinamikai variációkkal és az idő, mint a zeneiség alkotóelemével. Megtanulja figyelni, érteni és használni saját és mások nonverbális kommunikációját. Elsajátítja az együttműködés számtalan fatáját. A képzés hozzájárul a tanuló szocializációs, kommunikációs készségének, kezdeményezőkészségének, önismeretének fejlesztéséhez

**Előképző évfolyamok**

1. évfolyam

Fejlesztési feladatok

– A tanuló mozgáskészségének fejlesztése

– A tanuló tér és formalátásának fejlesztése

– A tanuló önfegyelmének növelése

– A koncentrációkészség növelése

– A megfigyelőképesség kialakítása

– A kommunikációs képesség, játékbátorság, szabálytudat fejlesztése

– A közösségi érzés, a közösséghez tartozás tudatos kialakítása

– A verbális és nonverbális kommunikáció szinkronjának elősegítése

– A szocializációs folyamatok fejlesztése

Tananyag

Ismerkedő táncok

Ábrázoló táncok

Csoportos táncok

Ünnepi táncok

Izom puzzle/testtudati táncok

Kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje a tanév során ismertetett táncjáték–fajtákat

A tanuló legyen képes az együttműködésre, alkalmazkodásra, mások elfogadására, a szabályok betartására, a fizikai kontaktus kialakítására, a társas együttlétre, a pár– és csoportválasztásra, a játéktevékenységre

2. évfolyam

Fejlesztési feladatok

– A kreativitás fejlesztése

– A testrészek mozgáslehetőségeinek megismertetése

– A test térben való mozgáslehetőségeink feltárása

– A tempókülönbségek felismerése, alkalmazása

– Egyszerű ritmusképletek megszólaltatása

– A helyzetfelismerő képesség fejlesztése

– A megoldási lehetőségek feltérképezése

– A döntésképesség növelése

– A mozgás kapcsolatteremtő lehetőségeinek alkalmazása

– A szociális érzékenység fejlesztése

Tananyag

Energia levezető, összehangoló játékok

Koncentrációt növelő játékok

A feladatok egyénileg, páros, kis és nagycsoportos formában

Alap mozgásformák elsajátítása, variálása, tudatosítása (kúszás, mászás, gurulás, lépés, járás, futás, ugrás)

Alapvető gyakorlattípusok használata:

Vezetés–követés: alárendeltség, fölérendeltség megtapasztalása

Másolás–tükrözés: szinkronicitás, kánonforma

Kontraszt variációk: mozgás–mozdulatalanság, kicsi–nagy mozgások, gyors–lassú mozgások tudatosítása

Akció–reakció: párbeszédformák, folytatáson alapuló játékok

Zenei táncjátékok

Bizalmi játékok

Fogócska és más, gyors reakciókészséget fejlesztő játékok

Koncentrálós és kitalálós játékok

Ábrázoló és csoportjátékok

Anyaggal való játékok

Követelmények

A tanuló ismerje az alapvető gyakorlattípusokat (vezetés–követés, másolás–tükrözés, kontrasztvariációk, akció–reakció) és a tanév során elsajátított különböző táncjátékfajtákat

A tanuló legyen képes az alap mozgásformák szabad variálására, a tanult mozgásformák gyakorlati megvalósítására, az új kapcsolatteremtési formák felhasználására valamint a térbeli és ritmikai alapfogalmak gyakorlati alkalmazására

**Alapfokú évfolyamok**

1. évfolyam

Fejlesztési feladatok

– Önálló, aktív, kreatív mozgássorok létrehozásának ösztönzése

– A testtudat fejlesztése, a központ tudatosítása, izolációja, koordinációja

– Release alapok: az ellazulás technikájának megismerése, a földön való sérülésmentes mozgás illetve a földre való érkezés sérülésmentes formáinak feltérképezése

– Imaginációs alapok: a tanult lépések, mozgássorok képzeletben történő megjelenítésének kialakítása, képzettársítások összekötése a gyakorlati mozgással

– A mozgásmemória fejlesztése

– A problémák felismertetése előre és utólag

– A tér–, ritmika–, dinamika: az életkornak megfelelő szintű alapelemek használata

– A kölcsönösségen alapuló szociális magatartás ösztönzése

Tananyag

Energia kiegyenlítő, összehangoló játékok

Koncentrációt növelő játékok

Alapmozgásformák: döntések, dőlések, esések, gurulások párban és egyénileg

Lendített, ejtett, vezetett, tartott mozdulatok variálása, adaptálása más szabályrendszerekhez

Térben haladás változatai, két– és háromdimenziós terek, térábrázolások megkülönböztetése

Többszereplős térbeli képletek kialakítása, melyek megalapozzák a kompozíciókészítést

Csoport improvizáció a tanultak felhasználásával

2/4–, 3/4–, 4/4–es metrum ismerete és mozgásban való alkalmazása

Hangok, szavak, énekhang játékos használata

A végtag ízületek szabadságfokának megismerése a fő irányokban

Az érzékszervek adta világ felfedezése

A belső kép, tükörkép és a társak jelzései alapján kialakult énkép összevetése

Követelmények:

A tanuló ismerje az alapmozgás formákat

A tanuló legyen képes tudatosan játszani a gravitáció és a teste adta lehetőségek széles spektrumával mind egyénileg, mind kis és nagy csoportban. Legyen képes aktívan, jó helyzetfelismeréssel részt venni egy csoport improvizációban, felhasználva a ritmika és a tér új ismereteit

2. évfolyam

Fejlesztési feladatok

– Az absztrakció értése, létrehozása, más kontextusba való helyezése

– A koordinációs készség fejlesztése

– A térlátás, térfelosztás, téralkotás, térforma alkotás képességének fejlesztése

– A zenei szövetek értelmezése és az azokhoz való viszony definiálása, variálása

Tananyag

Energia összehangoló játékok

Bemelegítő, állóképesség javító, erősítő játékos gyakorlatok

Koncentráló képességet javító feladatok

A csont–, izom– és szalagrendszer feltérképezése, lehetőségeinek mozgásban való kipróbálása, a tapasztalatokból mozgásfolyamok alakítása

Térformák (kocka, mozgásgömb), egy, két és háromdimenzionális irányok használata

Az alap mozgásformák kötésének variációi, egyéni mozdulatsorrá való rögzítése

Testkapcsolatok (bodyhalf, diagonális kapcsolat, fejtető–farokcsont, ülőcsont–sarokcsont, tengelyek mentén való elválasztás illetve forgatás)

Zenei ritmusok, szerkezetek analizálása, megértése, ritmikai képletek variálása, kánon, felezés, kiegészítés

Etűdök készítése egyénileg és kiscsoportban

Imagináció: képzeletbeli mozgások, tárgyakra való mozdulati reflektálás

Mozgáselemzés, stíluselemzés

Csoportimprovizáció stílusok, irányzatok szerint

Követelmények

A tanuló ismerje saját testének lehetőségeit és korlátait, tudatosan használja és koordinálja testrészeit. Otthonosan mozogjon a tér rendszerében, tudatosan formálja a teret maga körül, ismerje a zene alapvető alkotórészeit

A tanuló legyen képes egy egyszerűbb zenemű szerkezetének felismerésére, mozgásfolyamok létrehozására és rögzítésére mind egyénileg, mind párban illetve kiscsoportban

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

KORTÁRSTÁNC

A Kortárstánc elnevezés egy összetett és átfogó technikát jelöl, amely épít a 20. században kialakult különböző technika és stílus rendszerekre, úgymint Graham–, Limón– és Cunningham–technika, ezen kívül beépíti mozgásanyagába és szemléletébe a „Release” (ellazulás) technika, az improvizáció és kontakt improvizáció elveit, gondolatait, szempontrendszereit és gyakorlatait. Alapgondolata a test természetes irányvonalainak használata, a gazdaságos energiahasználat, a széles és választékos mozgásrepertoár és a test mozgáslehetőségeinek kiaknázása. Sajátossága, hogy dinamikusan változik és képviseli az

adott kor táncnyelvezetének irányvonalait, kapcsolatban van a kortárs művészet egyéb területeivel és fejlődésében teret ad egyéni gondolatoknak, irányoknak

A kortárstánc képzés célja, hogy a tanulók felfedezzék a test természetes és sajátos mozgáslehetőségiet és ezeken keresztül testismeretre és testtudatra tegyenek szert. Célja, hogy tágítsa a fizikai mozgásos képességek határait, ösztönözze az önálló gondolkodást és munkavégzést, elősegítse a kreativitás fejlődését, alakítsa ki és fejlessze a tanulóban a tánc és az egészséges életmód kapcsolatán alapuló életvitelt. Célja, hogy a tanulók megéljék a társművészetekkel kapcsolatos kreatív alkotó folyamatot, megtalálják a tánckifejezés egyéni útjait

**Alapfokú évfolyamok**

3. évfolyam

Fejlesztési feladatok

– A tanuló testismeretének fejlesztése, saját mozgás szótárának megismertetése, önálló feladatok elvégzésének ösztönzése, a természetes mozgások megismertetése.

– A lábfej és a bokaízület mozgásfelfedezésének ösztönzése.

– A gerincoszlop mozgási lehetőségeinek felismertetése.

– Az együttműködésre, kooperációra való készség fejlesztése páros, kiscsoportos, csoportos együttműködés során.

– A divergens gondolkodás fejlesztése

Tananyag

Bemelegítő és ráhangoló gyakorlatok, játékok

– Az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

– Csoportos játékok

Mozgásfelfedező gyakorlatok

– A lábfej és bokaízület mozgásai a talajon és álló helyzetben

– A gerinc mozgásai

– Légző gyakorlatok

– A talajszinten történő mozgáslehetőségek

Figyelem vezetési gyakorlatok

– Mozgás és légzés kapcsolata

– Csoportos figyelem – járás, futás, állás váltakozása

– A tér alapvető irányaiban végzett gyakorlatok

Egyszerű gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok kombinációi

– Formák és azok átmenetei

– Azonos oldali testrészekkel végzett mozgások

– Állásban végzett törzs, kar és láb gyakorlatok (hajlítás/nyújtás, zárás/nyitás)

– Testrészek vezetésére épülő gyakorlatok

– Haladásos és mozgásszint váltással egyszerű sorok

– Egyszerű szökdelések és ugrások

Kreatív, alkotó jellegű feladatok

– Egyéni formák kialakítása és azok mozgásos összekapcsolása

Improvizációs feladatok

– A zene ritmikájának, érzetének követésével szabad mozgások

– Érzékszervi mozgásos feladatok

– Egyéni formák

– Utánzás, tükrözés

Követelmények

A tanuló ismerje a természetes mozgásokat és azok végrehajtási módjait, a lábfej, a bokaízület és a gerincoszlop felépítését, a kapcsolatteremtés és együttműködés lehetőségeit, a kortárstánc adott évfolyamának mozgásos anyagát

A tanuló legyen képes az együttműködésre páros és kiscsoportos feladatokban, a tananyag pontos bemutatására, rövid kombinációk végrehajtására és az életkori sajátosságoknak megfelelő kreatív feladatok elvégzésére

4. évfolyam

Fejlesztési feladatok

– A tanuló testismeretének fejlesztése, saját mozgás szótárának további megismertetése, önálló feladatok elvégzésének ösztönzése, a természetes mozgások megismertetésének bővítése, a kreatív gondolkodás ösztönzése.

– A divergens gondolkodás fejlesztése

– A láb mozgásainak megismertetése, a szökdelésekhez és az ugrásokhoz szükséges alapképességek fejlesztése.

– A biztonságos talajra érkezés elősegítése.

– A gerincoszlop mozgásai lehetőségeinek vizsgálata.

– A térérzék elősegítése, a mozgások dinamikai változatosságának felismertetése.

– Az együttműködésre, kooperációra való készség fejlesztése páros, kiscsoportos, csoportos együttműködés során.

– Kreatív gyakorlatokon keresztül az önállóság ösztönzése, a figyelem fenntartásának fejlesztése és az alkotás folyamatának bevezetése

Tananyag

Bemelegítő és ráhangoló gyakorlatok, játékok

– Az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

– Csoportos játékok

– Figyelemfelkeltő játékok

Mozgásfelfedező gyakorlatok

– A lábfej és bokaízület mozgásai a talajon és álló helyzetben

– A gerinc mozgásai minden mozgásszinten

– Légző gyakorlatok

– A talajszinten történő mozgáslehetőségek

– Vezetéssel folyamatos mozgások

– Helyben mozgások a horizontális–, vertikális testtengelyek mentén valamint a mozgás fő irányaiban

– Különböző erőkifejtéssel végzett mozgások

– Testtengely

Figyelem vezetési gyakorlatok

– Mozgás és légzés kapcsolata

– Csoportos figyelem – járás, futás, állás, ülés, fekvés

– Páros feladatok

– Csukott szemes feladatok

– A tér alapvető irányaiban végzett gyakorlatok

Egyszerű gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok kombinációi

– Gurulás, kúszás, mászás

– Formák, pozíciók és azok átmenetei a talajon és álló helyzetben

– Azonos és ellentétes oldali testrészekkel végzett mozgások

– Állásban végzett törzs, kar és lábgyakorlatok (hajlítás/nyújtás, zárás/nyitás)

– Állásban alap lábfejpozíciók és térdízületi gyakorlatok (pliék)

– Testrészek vezetésére épülő gyakorlatok

– Haladásos és mozgásszint váltással egyszerű sorok

– Egyszerű szökdelések és ugrások helyben és haladással, különböző térirányokban

– Forgások, fordulatok állásban, ülésben

Kreatív, alkotó jellegű feladatok

– Egyéni formák, mozgások kialakítása és azok összekapcsolása

– Társ által készített formák és mozgások átalakítása (a tér és a dinamika eszközeivel)

– Meglévő elemek összekapcsolása sorokká

Improvizációs feladatok

– Zene inspirációjával, ellenpontozásával szabad mozgások

– Érzékszervi mozgásos feladatok

– Páros és csoportos improvizációk

– Utánzás, tükrözés, ellenpontozás

– Térjátékok

Követelmények

A tanuló ismerje a természetes mozgásokat és azok kombinálhatóságát, a láb ízületeinek alapmozgásait, a biztonságos talajra érkezés végrehajtási módját és az adott évfolyam mozgásnyelvi tananyagát. Ismerje a tér és a dinamika alapvető formáit és felhasználási lehetőségeit, a kapcsolatteremtés és együttműködés lehetőségeit

A tanuló legyen képes az együttműködésre páros és kiscsoportos feladatokban, a tananyag gyakorlatsorokba foglalt bemutatására, rövid kombinációk végrehajtására és az életkori sajátosságoknak megfelelő kreatív és improvizatív feladatok elvégzésére

5. évfolyam

Fejlesztési feladatok

– A tanuló testismeretének további fejlesztése, saját mozgás szótár bővítése, önálló feladatok elvégzésének ösztönzése, a természetes mozgásokból kiinduló összetett mozgások megismertetése, a kreatív gondolkodás ösztönzése.

– A divergens gondolkodás fejlesztése.

– Az önállóság, az önálló munkavégzésre való képesség fejlesztése

– A láb izomzatának fejlesztése, a szökdelésekhez és az ugrásokhoz szükséges alapképességek fejlesztése.

– A biztonságos talajra érkezés gyakoroltatása.

– A gerincoszlop mozgáslehetőségeinek vizsgálata.

– A kar mozgáslehetőségeinek felismertetése.

– A térérzék és térbeli tájékozódás fejlesztése, a mozgások dinamikai változatosságának képességfejlesztése.

– A mozgások ritmikai változatosságának megismertetése.

– Kreatív páros és kiscsoportos, csoportos gyakorlatok alkalmazásával az együttműködésre és kooperációra való készség fejlesztése.

– A figyelem fenntartásának fejlesztése és az alkotás folyamatának további megismertetése

Tananyag

Bemelegítő és ráhangoló gyakorlatok, játékok

– Az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

– Csoportos és párban végezhető improvizatív játékok

– Figyelemfelkeltő és testre hangoló játékok

Mozgásfelfedező és testtudatossági gyakorlatok

– A lábfej, boka és csípőízületek mozgásai a talajon és álló helyzetben

– A gerinc végpontjainak mozgásba vezetése egyéni és párban végzett gyakorlatokkal

– A kar ízületeinek mozgásfelfedezése, talajfogás kartámasszal

– Független szabad karmozgások, ízületek tánca, kép: fonalak karvezetése

– A talajszinten történő mozgáslehetőségek, tolások, húzások a talajon

– Helyben mozgások a horizontális–, vertikális – és diagonális testtengelyek mentén, valamint a mozgás fő irányaiban

– Vezetetéssel folyamatos mozgások és lendületek (kar, láb, törzs)

– Ejtések, a végtagok súlyának felhasználása

– Különböző erőkifejtéssel, dinamikai váltásokkal végzett mozgások

– A testtengely és a talaj viszonya

– A testrészek elmozdulásai egymáshoz és a főtengelyhez képest.

– Egyensúlyozás

Figyelem vezetési gyakorlatok

– A belégzés és kilégzés szabad mozgással való összekötése

– Csoportos figyelem – járás, futás, állás, ülés, fekvés

– Páros feladatok, vezető/követő szerepek érintés nélkül

– Csukott szemes feladatok párban és kiscsoportban

– Nyugalmi helyzet, ellazulás és belső képek

Egyszerű gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok kombinációi

– Gurulás, kúszás, mászás, átmenetek

– Formák, pozíciók és azok átmenetei a talajon és álló helyzetben

– Azonos, ellentétes oldali testrészekkel végzett gyakorlatok

– Állásban végzett törzs, kar és láb összetett gyakorlatok (hajlítás/nyújtás, zárás/nyitás)

– Gördülések, spirálok a talajon, ülésben, állásban

– Állásban lábfej pozíciók és térdízületi gyakorlatok (pliék, relevék) variációi és kombinációi végtagmozgásokkal

– Karvezetés, ejtés, lendület, karpozíciók

– Haladásos és mozgásszint váltással egyszerű sorok

– Térbe kimozduló helyváltoztató mozgások hossz–, magasság– és mélység relációban

– Egyszerű szökdelések és ugrások helyben és haladással, különböző térirányokban

– Forgások, fordulatok állásban, ülésben

– Lassú, folyamatos mozgásos gyakorlatsorok különböző térirányokban

Kreatív, alkotó jellegű feladatok

– Egyéni mozgássorok komponálása adott szerkesztési feladatokkal

– Társ által készített formák és mozgások átalakítása, formálása, kiegészítése a tér, a dinamika és ritmika eszközeivel

– Meglévő elemek összekapcsolása sorokká

Improvizációs feladatok

– Zene, hang és ritmusadások inspirálta szabad mozgások

– Csoportos figyelmi improvizációk

– Reagálások, dinamikai változtatással

– Térjátékok

– Testrészvezetéses feladatok (fej, lábfej, ujjak, szemek, nagy ízületek)

– Páros impulzusadások

– Egymást megfigyelő improvizációk, írásos és verbális visszajelzés

Követelmények

A tanuló ismerje saját mozgás szótárát, az adott évfolyam mozgásnyelvi tananyagát, a biztonságos talajra érkezés végrehajtási módját, a gerinc és a karok mozgáslehetőségeit. Ismerje a tér, a ritmus és a dinamika alapvető formáit és felhasználási lehetőségeit, a kapcsolatteremtés és együttműködés lehetőségeit

A tanuló legyen képes önálló feladatok végrehajtására, az együttműködésre csoportos feladatokban, a figyelem megosztására improvizatív helyzetekben, a tananyag gyakorlatsorokba foglalt bemutatására, rövid kombinációk végrehajtására és az életkori sajátosságoknak megfelelő kreatív feladatok elvégzésére

6. évfolyam

Fejlesztési feladatok

– A tanuló testismeretének további fejlesztése, saját mozgás szótár bővítése, önálló feladatok elvégzésének ösztönzése, a természetes mozgásokból kiinduló összetett mozgások megismertetése, a kreatív gondolkodás ösztönzése.

– Az emlékezet fejlesztése.

– A divergens gondolkodás alkalmazása különböző helyzetekben.

– Az önállóság, az önálló munkavégzésre való képesség fejlesztése

– A láb izomzatának fejlesztése, a szökdelésekhez és az ugrásokhoz szükséges képességek további fejlesztése.

– A biztonságos talajra érkezés gyakoroltatása.

– A gerincoszlop mozgáslehetőségeinek vizsgálata, a törzs izomzatának fejlesztése.

– A kar mozgáslehetőségeinek felismertetése.

– A térérzék és térbeli tájékozódás fejlesztése, a mozgások dinamikai változatosságának képességfejlesztése.

– A mozgások ritmikai változatosságának megismertetése.

– Kreatív páros és kiscsoportos, csoportos gyakorlatok alkalmazásával az együttműködésre és kooperációra való készség fejlesztése.

– A koncentráció és a figyelem fenntartásának fejlesztése, alkotói módok megismertetése, rövid kompozíciók készítésének ösztönzése.

– A társművészetek bevonásának mozgásos feladatokhoz

Tananyag

Bemelegítő és ráhangoló gyakorlatok, játékok

– Az életkori sajátosságoknak és a képességek, készségek továbbfejlesztésének megfelelő speciális erősítő és nyújtó gyakorlatok

– Testre hangoló játékok

– Térjátékok

– Állóképességet fejlesztő játékok

Mozgásfelfedező és testtudatossági gyakorlatok

– A láb ízületeinek mozgásai partner munkán keresztül (a láb súlyának megéreztetése)

– Ellazítás és a végtag mozgatása párokban

– A gerinc végpontjainak mozgásai egyénileg

– A törzs mozgáslehetőségeinek gyakorlása (gerinc, karok, fej, testközpont kapcsolata)

– A kar ízületeinek mozgásfelfedezése, talajfogás kartámasszal

– Független szabad karmozgások, ízületek tánca, kép: fonalak karvezetése

– A talajszinten történő mozgáslehetőségek, tolások, húzások a talajon

– Vezetetéssel folyamatos mozgások és lendületek (kar, láb, törzs)

– Végtag és az egész test mozgásai ejtésekkel, lendületekkel és zuhanásokkal

– Különböző erőkifejtéssel, dinamikai váltásokkal végzett mozgások

– A test központja, mint motor használata egyéni és páros feladatokban

– A testtartás és testtengely viszonyának felfedezése

– A testrészek elmozdulásai egymáshoz és a főtengelyhez képest

– Térbe kimozduló helyváltoztató mozgások hossz–, magasság és mélység relációban

– Egyensúlyozás különböző alátámasztási felületeken

– Elmozdulások a (test fizikai adottságai alapján) a gravitáció aspektusából

Figyelem vezetési gyakorlatok

– Irányított légzés, áramlás, engedés

– Csoportos figyelemi gyakorlatok

– Páros feladatok, vezető/követő szerepek érintés nélkül

– Csukott szemes feladatok párban és kiscsoportban

– Nyugalmi helyzet, ellazulás és belső képek

Egyszerű gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok kombinációi

– Természetes mozgásokkal összetett gyakorlatok, gyakorlatsorok

– Formák, pozíciók, testszobrok és azok átmenetei a talajon és álló helyzetben

– A lábfej, boka és csípőízületek gyakorlatai talajon és álló helyzetben, törzs és karmozgással összekötve

– Állásban végzett törzs, kar és láb összetett gyakorlatok (hajlítás/nyújtás, zárás/nyitás, zuhanás/visszarugózás)

– Spirálok a talajon, ülésben, állásban karmozgással és különböző lábpozíciókban végrehajtva

– Állásban lábfej pozíciók és térdízületi gyakorlatok (pliék, relevék) variációi és kombinációi végtagmozgásokkal, fordulattal

– Karvezetés, ejtés, lendület, karpozíciók és ezek kombinációi

– Haladásos és mozgásszint váltással gyakorlat sorok

– Szökdelések, átugrások és ugrások helyben és haladással, különböző térirányokban, fordulattal

– Ugrások gurulásba, támasz és karhasználat gyakorlatai

– Forgások, fordulatok állásban, ülésben, fogás közbeni sík és térirányváltással

– Forgások egyensúlyi helyzetbe és/vagy talajra érkezéssel

– Lassú/gyors és folyamatos/szaggatott mozgásos gyakorlatsorok különböző térirányokban, eltérő dinamikákkal, ritmusokkal

– Mozgássorokat ismétlő összetett gyakorlatok és azok variációi

Kreatív, alkotó jellegű feladatok

– Saját mozgásvariációk megadott szempontok, testrészek, mozgások használatával

– Egyszerű mozgásgyakorlatok elemzései

– Egyéni mozgássorok komponálása adott és választott szerkesztési feladatokkal

– Mozgások a különböző érzékszervi területek illetve partner bevonásával

– Vizuális alkotás felhasználása komponálásra (festmény, rajz, szobor)

– Társ által készített formák és mozgások átalakítása, formálása, kiegészítése a tér, a dinamika és ritmika eszközeivel

– Meglévő elemek összekapcsolása összetett sorokká

Improvizációs feladatok

– Zene, hang és ritmusadások inspirálta szabad mozgások

– Csoportos gondolkodást fejlesztő improvizációk

– Reagálások, dinamikai változtatással

– Térirányokkal és térsíkokkal

– Több testrész vezetésével

– Páros improvizációk érintéses feladatokkal

– Egymást megfigyelő improvizációk, írásos és verbális visszajelzés

Követelmények

A tanuló ismerje az adott évfolyam mozgásnyelvi tananyagát és saját mozgás szótárának kombinációs lehetőségeit, a láb, a gerinc és a karok mozgáslehetőségeit. Ismerje a tér, a ritmus és a dinamika alapvető formáit és felhasználási lehetőségeit, a kapcsolatteremtés és együttműködés lehetőségeit

A tanuló legyen képes önálló feladatok végrehajtására, az együttműködésre csoportos feladatokban, a figyelem megosztására improvizatív helyzetekben, a tananyag gyakorlatsorokba foglalt bemutatására, rövid kombinációk végrehajtására és az életkori sajátosságoknak megfelelő kreatív feladatok elvégzésére. Képes legyen összetett mozgássor komponálására és bemutatására

**Követelmények az alapfokú évfolyamok elvégzése után**

A tanuló ismerje

A test felépítését, saját mozgás szótárát és a tanult mozgásanyagot, a tér, a ritmus, a dinamika alapvető formáit, a kifejezés eszközeit, együttműködési képességeit, fizikális határait. Ismerje a társművészetek bevonásának lehetőségeit

A tanuló legyen képes

Ismereteit a gyakorlatban alkalmazni, azokat a kapcsolatteremtésben, kommunikációban és az alkotói folyamatban hasznosítani. Testismerete alapján legyen képes egészségét megőrizni és a tánctanulásban szerzett képességeit az élet más területein is hasznosítani

**A kortárstánc művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgya és időtartama:

Kortárstánc, csoportban 30–40 perc

A vizsga tartalma:

– Kortárstánc gyakorlatsor önálló csoportos bemutatása

– 2–3 perces, a szaktanár által összeállított, kombináció kiscsoportos bemutatása

– A szaktanár által előre kiválasztott kreatív feladat csoportos megoldása

– Rövid improvizáció bemutatása előre megadott szempontok alapján

A vizsga értékelése

– A bemutatott tananyag ismerete, a bemutatás biztonsága, minősége

– A kreatív és improvizatív feladatok megoldási minősége

**Továbbképző évfolyamok**

7. évfolyam

Fejlesztési feladatok

– A tanuló testtudatának fejlesztése, a testkapcsolatok megismertetése, a mozgás repertoár bővítése, a puha izomtónus használatának vizsgálata, a gazdaságos energiahasználat, a kreatív alkotói gondolkodás és az önálló feladatok elvégzésének ösztönzése.

– A mozgásemlékezet fejlesztése.

– A kortárstánc nyelvezetét adó technikák megismertetése

– A térérzék, a dinamika és erőkifejtés törvényszerűségeinek és az időbeliség fogalmának megismertetése.

– A koncentráció és a figyelem irányításának fejlesztése, alkotói módszerek megismertetése, kompozíciók készítésének ösztönzése.

– Az alkotóképesség, kreativitás fejlesztése eltérő diszciplínák (társművészetek) bevonásával.

– A kritikai gondolkodás fejlesztése elemzéseken keresztül

Tananyag

Bemelegítő és ráhangoló gyakorlatok

– Speciális erősítő és nyújtó gyakorlatok a légzés összehangolásával

– Testre hangolódás talajon, egyénileg, párban

– Állóképességet fejlesztő játékok

Mozgásfelfedező és testtudatossági gyakorlatok

– A térd és csípőízületek mozgásai partner munkán keresztül

– Ellazítás és végtagmozgatások párban

– A gerinc mobilizálása

– A törzs mozgáslehetőségeinek gyakorlása (gerinc, karok, fej, testközpont kapcsolata)

– A kar használata talajra érkezéskor

– Vezetetéssel folyamatos mozgások és lendületek (kar, láb, törzs)

– Végtag és az egész test mozgásai ejtésekkel, lendületekkel és zuhanásokkal

– Különböző erőkifejtéssel, dinamikai váltásokkal végzett mozgások

– A test központ használata egyéni és páros feladatokban

– Testkapcsolatok felfedezése (fej – farokcsont, testfél – jobb– és baloldal, kar – láb, testközpont – periféria)

– Helyes testtartás, „alignement”

– Testrészek elmozdulásai az egymáshoz és a főtengelyhez képest

– Térbe kimozduló helyváltoztató mozgások hossz–, magasság és mélység relációban

– Egyensúlyozás „off balance” helyzetekben

– A gravitáció használata

Figyelem vezetési gyakorlatok

– A légzés és mozgás összehangoltságának megfigyelése

– Páros és kiscsoportos feladatok, vezető/követő szerepek érintés nélkül

– Nyugalmi helyzet, ellazulás és belső képek

– Időérzékelést fejlesztő feladatok

Gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok összetett sorai

– Ülésben a test központ mozgásai: contraction/release

– A lábfej, boka és csípő ízületek gyakorlatai talajon és álló helyzetben, törzs és karmozgással összekötve,

– Állásban végzett törzs, kar és láb összetett gyakorlatok és azok kombinációi

– Ejtések, zuhanások, visszarugózások, kitartások, lendületek

– Spirálok a talajon, ülésben, állásban karmozgással és különböző lábpozíciókban végrehajtva

– Állásban lábfej pozíciók és plié, relevé gyakorlatok és kombinációi végtagmozgásokkal, negyed, fél és egész fordulattal

– Haladásos és mozgásszínt váltással gyakorlat sorok

– Szökdelések, átugrások és ugrások helyben és haladással, különböző térirányokba, fordulattal

– Ugrások gurulásba, támasz és karhasználat gyakorlatai

– Forgások egyensúlyi helyzetbe és/vagy talajra érkezéssel

– Lassú/gyors és folyamatos/szaggatott mozgásos gyakorlatsorok különböző térirányokba, eltérő dinamikákkal, ritmusokkal

– Mozgássorokat ismétlő összetett gyakorlatok és azok variációi

– Kombinációk a tanult mozgássorok használatával

Kreatív, alkotó jellegű feladatok

– Önállóan készített mozgásvariációk megadott szempontok használatával

– Egyszerű mozgás gyakorlatok elemzései

– Egyéni mozgássorok komponálása adott és választott szerkesztési feladatokkal

– Mozgások a különböző érzékszervi területek illetve partner bevonásával

– Vizuális alkotás felhasználása komponálásra

– Társ által készített formák és mozgások átalakítása, formálása, kiegészítése a tér, a dinamika és ritmika eszközeivel

– Meglévő elemek összekapcsolása összetett sorokká

– Mozgások megfigyelése, a mozgások leírása

Improvizációs feladatok

– Csoportos gondolkodást fejlesztő improvizációk

– Páros és trió improvizációk érintéssel

– Több testrész vezetésével feladatok

– Egymást megfigyelő improvizációk, írásos és verbális visszajelzés

– Ritmusképlet szerinti mozgások a térben

Követelmények

A tanuló ismerje az alap testkapcsolatokat, a kortárstánc nyelvezetét adó technikák alapjait, az adott évfolyam tananyagát, saját mozgásvilágának kifejező, előadói minőségeit, a tér, idő, dinamika és erőkifejtés törvényszerűségeit valamint az időbeliség fogalmát

A tanuló legyen képes mozgásához a megfelelő energiahasználatra, differenciált izomhasználatra, az életkori sajátosságoknak megfelelő kreatív feladatok elvégzésére, önálló gondolatainak kifejezésére, improvizációban döntések meghozatalára, rövid mozgástanulmányok elvégzésére

8. évfolyam

Fejlesztési feladatok

– A tanuló testtudatának további fejlesztése, a testkapcsolatok fejlesztése és a sérülések megelőzését célzó mozgásos elemek, gyakorlatok ismerete, megismertetése.

– A mozgások folyamatának vizsgálata, a mozgás repertoár további bővítése, a fizikális mozgáshatárok tágítása, a puha izomtónus használatának fejlesztése, a gazdaságos energiahasználat ösztönzése.

– A kreatív alkotói gondolkodás és az önálló feladatok elvégzésének segítése.

– Az emlékezet fejlesztése.

– A kortárstánc nyelvezetét adó technikák mélyebb megismertetése

– A térérzék, a dinamika és erőkifejtés törvényszerűségeinek és az időbeliség fogalmának használata.

– A koncentráció és a figyelem irányításának fejlesztése, az összetett alkotói módszerek megismertetése, kompozíciók készítésének ösztönzése.

– Alkotóképesség, kreativitás fejlesztése eltérő diszciplínák (társművészetek) bevonásával.

– A kritikai gondolkodás fejlesztése elemzéseken keresztül

Tananyag

Bemelegítő és ráhangoló gyakorlatok

– Testre hangolódás talajon, álló helyzetben, egyénileg, párban

– Speciális erősítő és nyújtó gyakorlatok a légzés összehangolásával

– Állóképességet fejlesztő játékok

– Egymást vezető játékos gyakorlatok

Mozgásfelfedező és testtudatossági gyakorlatok

– A térd és csípőízületek mozgásai partner munkán keresztül

– Ellazítás és végtagmozgatások párban

– A törzs mozgáslehetőségeinek gyakorlása (gerinc, karok, fej, testközpont kapcsolata)

– A kar használata talajra érkezéskor középszintről

– Lendületes kar, láb, törzsmozgások, ívek, rajzolatok

– Végtag és az egész test mozgásai ejtésekkel, lendületekkel és zuhanásokkal

– Különböző erőkifejtéssel, dinamikai váltásokkal végzett mozgások

– A test központ erejének használata egyéni és páros feladatokban

– Testkapcsolatok felfedezése (fej – farok csont, test fél – jobb– és baloldal, kar – láb, testközpont – periféria)

– Helyes testtartás, „alignement”

– Testrészek elmozdulásai az egymáshoz és a főtengelyhez képest

– Térbe kimozduló helyváltoztató mozgások hossz–, magasság és mélység relációban

– Egyensúlyozás „off balance” helyzetekben

– A gravitáció és a súly használata

Figyelem vezetési gyakorlatok

– A légző mozgás megfigyelése irányított képadással

– Páros, trió és négyes csoportokban feladatok, vezető/követő szerepek érintés nélkül

– Nyugalmi helyzet, ellazulás és belső képek

– Időérzékelést fejlesztő feladatok

Gyakorlatsorok, mozgásminták

– Talajon végzett (fekvő és ülő) törzs, láb és kargyakorlatok és azok összetett sorai

– Ülésben és állásban a test központ mozgásai: contraction/release

– A lábfej, boka és csípő ízületek gyakorlatai talajon és álló helyzetben, törzs és karmozgással összekötve,

– Állásban végzett törzs, kar és láb összetett gyakorlatok és azok kombinációi

– Ejtések, zuhanások, visszarugózások, kitartások, lendületek

– Spirálok a talajon, ülésben, állásban karmozgással és különböző lábpozíciókban végrehajtva

– Állásban lábfej pozíciók és plié, relevé gyakorlatok és kombinációi végtagmozgásokkal, negyed, fél és egész fordulattal

– Haladásos és mozgásszínt váltással gyakorlat sorok

– Szökdelések, átugrások és ugrások helyben és haladással, különböző térirányokba, fordulattal

– Ugrások gurulásba, támasz és karhasználat gyakorlatai

– Forgások egyensúlyi helyzetbe és/vagy talajra érkezéssel, nyugalmi helyzetbe és folyamatokba

– Lassú/gyors és folyamatos/szaggatott mozgásos gyakorlatsorok különböző térirányokba, eltérő dinamikákkal, ritmusokkal

– Mozgássorokat ismétlő összetett gyakorlatok és azok variációi

– Kombinációk a tanult mozgássorok használatával

Kreatív, alkotó jellegű feladatok

– Önállóan készített mozgásvariációk megadott szempontok használatával

– Egyszerű kombinációk elemzései

– Egyéni mozgássorok komponálása adott és választott szerkesztési feladatokkal

– Mozgások a különböző érzékszervi területek illetve partner bevonásával

– Vizuális alkotás felhasználása komponálásra

– Társ által készített formák és mozgások átalakítása, formálása, kiegészítése a tér, a dinamika és ritmika eszközeivel

– Meglévő elemek összekapcsolása összetett sorokká

– Mozgások megfigyelése, a mozgások leírása

Improvizációs feladatok

– Csoportos gondolkodást fejlesztő improvizációk

– Páros és trió improvizációk érintéssel

– Több testrész vezetésével feladatok

– Egymást megfigyelő improvizációk, írásos és verbális visszajelzés

– Ritmusképlet szerinti mozgások a térben

Követelmények

A tanuló ismerje a testkapcsolatokat, a kortárstánc nyelvezetét adó technikák alapjait, az adott évfolyam tananyagát, saját mozgásvilágának kifejező, előadói minőségeit, a tér, idő, dinamika és erőkifejtés törvényszerűségeit valamint az időbeliség fogalmát

A tanuló legyen képes mozgásához a megfelelő energiahasználatra, differenciált izomhasználatra, az életkori sajátosságoknak megfelelő kreatív feladatok elvégzésére, önálló

gondolatainak kifejezésére, improvizációban döntések meghozatalára, rövid mozgástanulmányok elvégzésére

9. évfolyam

Fejlesztési feladatok

– A tanuló testtudatának további fejlesztése, a testkapcsolatok fejlesztése és a sérülések megelőzését célzó mozgásos elemek, gyakorlatok megismertetése, a test tartórendszerének tanulmányozása.

– Mozgássorok elemzésének megismertetése, a fizikális mozgáshatárok tágítása, a gazdaságos energiahasználat tudatosítása.

– A kreatív alkotói gondolkodás és folyamat értelmezése, önálló feladatok kivitelezésének fejlesztése.

– Az emlékezet fejlesztése.

– A kortárstánc nyelvezetét adó technikák mélyebb megismertetése.

– A problémamegoldó képesség fejlesztése

– A térérzék, a dinamika és erőkifejtés törvényszerűségeinek valamint az időbeliség fogalmának használata.

– A koncentráció és a figyelem irányításának fejlesztése, összetett alkotói módszerek megismertetése, egyéni és csoportos kompozíciók készítésének segítése.

– Az alkotóképesség, kreativitás fejlesztése eltérő diszciplínák (társművészetek) bevonásával.

– A kritikai gondolkodás fejlesztése elemzéseken keresztül és az alkotás–befogadás folyamatának megismertetése, elemzése.

– A tánc és az egészséges életmód kapcsolatán alapuló életvitel kialakítása és fejlesztése

Tananyag

Bemelegítő és ráhangoló gyakorlatok

– Speciális erősítő és nyújtó gyakorlatok a légzés összehangolásával

– Állóképességet fejlesztő gyakorlatok

– Önálló hangolódás figyelem vezetéssel fekvő helyzetben

Mozgásfelfedező és testtudatossági gyakorlatok

– A térd és csípőízületek mozgékonysága, páros gyakorlatok

– Ellazítás és puha izomtónussal mozgásszint váltások, képek segítségével (olvadás, fonalak tánca)

– A nyak izmainak puha tónusa, ellazítása és a fej felfele előre iránya

– A törzs energia irányvonalai, vállak, bordák, mellkas kapcsolatai

– A törzs mozgáslehetőségeinek gyakorlása (gerinc, karok, fej, testközpont kapcsolata)

– Test periféria térbeli mozgásai (kézfejek, lábfejek, fejtető, farok csont)

– Végtag és az egész test mozgásai ejtésekkel, lendületekkel és zuhanásokkal

– Különböző erőkifejtéssel, dinamikai váltásokkal végzett mozgások

– A test központ erejének használata egyéni és páros feladatokban

– Helyes testtartás, „alignement”, ízületek és csontok kapcsolatai álló helyzetben

– Testrészek elmozdulásai az egymáshoz és a főtengelyhez képest

– Térbe kimozduló helyváltoztató mozgások hossz–, magasság és mélység relációban

– Egyensúlyozás váratlanul megállított helyzetekben

– A gravitáció és a súly használata

Figyelem vezetési gyakorlatok

– A légzés és mozgás összehangoltságának megfigyelése

– Páros, trió és négyes csoportokban feladatok, vezető/követő szerepek érintés nélkül és érintéssel

– Nyugalmi helyzet vizsgálata talajon és állásban

– Ellazulás és belső képek

– Időérzékelést fejlesztő feladatok

Gyakorlatsorok, mozgásminták

– Testkapcsolatok gyakorlatai (fej – farok csont, test fél – jobb– és baloldal, kar – láb, testközpont – periféria)

– Talajon végzett (fekvő és ülő) törzs, láb és kargyakorlatok és azok összetett sorai

– Gurulások kombinációi, emelkedéssel és ereszkedéssel a talajra

– Ülésben és állásban, majd haladó gyakorlatokban a test központ mozgásai: contraction/release

– A lábfej, boka és csípő ízületek gyakorlatai álló helyzetben, kötött és szabad törzs és karmozgással összekötve

– Állásban végzett törzs, kar és láb összetett gyakorlatok és azok kombinációi

– Ejtések, zuhanások, visszarugózások, kitartások, lendületek

– Spirálok szintváltással karmozgással és különböző lábpozíciókkal kombinálva

– Állásban lábfej pozíciók és plié, relevé gyakorlatok és kombinációi végtagmozgásokkal, negyed, fél és egész fordulattal

– Haladásos és mozgásszínt váltással gyakorlat sorok

– Szökdelések, átugrások és ugrások helyben és haladással, különböző térirányokba, fordulattal

– Ugrások gurulásba, támasz és karhasználat gyakorlatai

– Forgások egyensúlyi helyzetbe és/vagy talajra érkezéssel

– Lassú/gyors és folyamatos/szaggatott mozgásos gyakorlatsorok különböző térirányokba, eltérő dinamikákkal, szimmetrikus és aszimmetrikus ritmusokkal

– Mozgássorokat ismétlő összetett gyakorlatok és azok variációi

– Kombinációk a tanult mozgássorok használatával

Kreatív, alkotó jellegű feladatok

– Önállóan készített mozgásvariációk megadott szempontok használatával

– Meglévő elemek összekapcsolása összetett sorokká

– Mozgások a különböző érzékszervi területek illetve partner bevonásával

– Vizuális alkotás felhasználása komponálásra

– Társ által készített formák és mozgások átalakítása, formálása, kiegészítése a tér, a dinamika és ritmika eszközeivel

– Mozgások megfigyelése és leírása

– Mondanivaló létrehozása és táncban való megvalósítása

Improvizációs feladatok

– Csoportos gondolkodást fejlesztő improvizációk

– Páros és trió improvizációk érintéssel

– Több testrész vezetésével feladatok egyénileg, párban

– Egymást megfigyelő improvizációk, írásos és verbális visszajelzés

– Ritmusképlet szerinti mozgások a térben

– Improvizáció tárgyakkal, eszközökkel

– Vizuális alkotások inspirálta improvizációk egyedül és kiscsoportban

Elmélet, verbalitás

– Táncok értelmezése

– A táncnyelv értelmezése a különböző kulturális és történelmi periódusok tükrében

– Önálló kritikai véleményalkotás táncművek alapján

Követelmények

A tanuló ismerje a test anatómiáját, a sérülés megelőzését célzó mozgásos elemeket, gyakorlatokat, az adott évfolyam tananyagát, az előadói minőségeket, a tér, idő, dinamika és erőkifejtés törvényszerűségeit és használatát, az alkotás–befogadás folyamatát és a táncnyelv változásait a történelmi periódusok során, kifejezetten a XX. és a XXI. századra vonatkozóan

A tanuló legyen képes a kortárstánc nyelvezetét adó technikákat differenciáltan használni rövid, önálló kompozíciókban, önálló véleményformálásra, improvizációban döntések meghozatalára

10. évfolyam

Fejlesztési feladatok

– A tanuló testtudatának és anatómiai ismereteinek további fejlesztése, a testkapcsolatok fejlesztése, a sérülések megelőzését célzó mozgásos elemek, gyakorlatok megismertetése, a test tartórendszerének és működési mechanizmusának tanulmányozása.

– Mozgássorok elemzésének megismertetése, a fizikális mozgáshatárok tágítása, a gazdaságos energiahasználat tudatosítása.

– A kreatív alkotói gondolkodás és folyamat értelmezése, önálló feladatok kivitelezésének fejlesztése.

– A mozgásemlékezet fejlesztése.

– A kortárstánc nyelvezetét adó technikák találkozásának vizsgálata és felhasználhatóságuk, átjárhatóságuk tanulmányozása.

– Az előadói minőségek, kifejezőeszközök megkülönböztetési szempontjainak vizsgálata.

– A problémamegoldó képesség fejlesztése.

– A térérzék, a dinamika és erőkifejtés törvényszerűségeinek valamint az időbeliség fogalmának használata.

– A koncentráció és a figyelem irányításának fejlesztése, összetett alkotói módszerek megismertetése, egyéni és csoportos kompozíciók készítésének segítése.

– Az alkotóképesség, kreativitás fejlesztése eltérő diszciplínák (társművészetek) bevonásával.

– A kritikai gondolkodás fejlesztése elemzéseken keresztül.

– A tánc és az egészséges életmód kapcsolatán alapuló életvitel kialakítása és fejlesztése

Tananyag

Bemelegítő és ráhangoló gyakorlatok

– Speciális erősítő és nyújtó gyakorlatok a légzés összehangolásával

– Állóképességet fejlesztő gyakorlatok

– Önálló hangolódás figyelem vezetéssel fekvő és álló helyzetben

– Párban hangolódás érintéssel, hangadással

Mozgásfelfedező és testtudatossági gyakorlatok

– A térd és csípőízületek mozgékonysága, páros gyakorlatok

– Ellazítás és puha izomtónussal mozgásszint váltások, képek segítségével (olvadás, fonalak tánca)

– A nyak izmainak ellazítása és a fej szabad mozgása

– A törzs energia irányvonalai, szférái a vállak, bordák, mellkas, medence kapcsolatai

– A törzs mozgáslehetőségeinek gyakorlása (gerinc, karok, fej, testközpont kapcsolata)

– Test periféria térbeli mozgásainak testközponttal való összekötése

– Végtag és az egész test mozgásai ejtésekkel, lendületekkel és zuhanásokkal

– A test központ erejének használata egyéni és páros feladatokban

– Helyes testtartás, „alignement”, ízületek és csontok kapcsolatai álló helyzetben

– Testrészek elmozdulásai az egymáshoz és a főtengelyhez képest

– Térbe kimozduló helyváltoztató mozgások hossz–, magasság és mélység relációban

– Egyensúlyozás váratlanul megállított helyzetekben

– A gravitáció és a súly használata

Figyelem vezetési gyakorlatok

– A légzés és mozgás kapcsolatának megfigyelése

– Páros, trió és négyes csoportokban feladatok, vezető/követő szerepek érintés nélkül és érintéssel

– Nyugalmi helyzet vizsgálata talajon, állásban, egyensúlyi helyzetekben

– Ellazulás és belső képek

– Idő– és ritmusérzékelést fejlesztő feladatok

Gyakorlatsorok, mozgásminták

– Testkapcsolatok gyakorlatai kombinációkban (fej – farok csont, test fél – jobb– és baloldal, kar – láb, testközpont – periféria)

– Talajon végzett (fekvő és ülő) törzs, láb és kargyakorlatok és azok összetett sorai

– Gurulások kombinációi, emelkedéssel és ereszkedéssel a talajra

– Ülésben és állásban, majd haladó gyakorlatokban a test központ mozgásai: contraction/release

– A lábfej, boka és csípő ízületek gyakorlatai álló helyzetben, kötött és szabad törzs és karmozgással összekötve

– Állásban végzett törzs, kar és láb összetett gyakorlatok és azok kombinációi

– Ejtések, zuhanások, visszarugózások, kitartások, lendületek szintváltásokkal

– Spirálok szintváltással karmozgással és különböző lábpozíciókkal kombinálva

– Haladásos és mozgásszínt váltással egyszerű és összetett gyakorlat sorok, etűdök

– Szökdelések, átugrások és ugrások helyben és haladással, különböző térirányokba, fordulattal

– Ugrások, vetődések gurulásba, támasz és karhasználat gyakorlatai

– Forgások egyensúlyi helyzetbe és/vagy talajra érkezéssel, váratlan helyzetekben megállítva

– Lassú/gyors, folyamatos/szaggatott mozgásos gyakorlatsorok különböző térirányokba, eltérő dinamikákkal, szimmetrikus és aszimmetrikus ritmusokkal

– Mozgássorokat ismétlő összetett gyakorlatok és azok variációi

– Kombinációk a tanult mozgássorok használatával

Kreatív, alkotó jellegű feladatok

– Önállóan készített mozgásvariációk megadott szempontok használatával

– Meglévő elemek összekapcsolása összetett sorokká

– Vizuális alkotás felhasználása komponálásra

– Mozgások leírás alapján történő megvalósítása

– Mondanivaló létrehozása és táncban való megvalósítása

Improvizációs feladatok

– Csoportos gondolkodást fejlesztő improvizációk

– Páros és trió improvizációk érintéssel

– Több testrész vezetésével feladatok egyénileg, párban

– Egymást megfigyelő improvizációk visszajátszása

– Jelen idejű komponálás

– Érzelem és történet kifejezése improvizációkban

– Vizuális alkotások és irodalmi művek inspirálta improvizációk egyedül és kiscsoportban

Elmélet, verbalitás

– A táncnyelv értelmezése a különböző kulturális és történelmi periódusok tükrében

– Az esztétikum változása a táncban, mint kifejezési formában a 20. századtól napjainkig

– Mozgóképművészet és tánc.

– Tánc, tudomány és technika – különböző tudományos elvek, koncepciók

– Önálló kritikai véleményalkotás táncművek alapján

Követelmények

A tanuló ismerje a test, mint élő rendszer anatómiáját, , a sérülés megelőzését célzó mozgásos elemeket és gyakorlatokat, az adott évfolyam tananyagát, az előadói kifejezés eszközeit, az alkotás–befogadás folyamatát és a táncnyelv változásait a történelmi periódusok során, kifejezetten a XX. és a XXI. századra vonatkozóan

A tanuló legyen képes a kortárstánc nyelvezetét adó technikákat differenciáltan használni önálló kompozíciókban, önálló véleményformálásra, improvizációban döntések meghozatalára

**Követelmények a továbbképző évfolyamok elvégzése után**

A tanuló ismerje

A test anatómiáját, a kortárstánc nyelvezetét és fejlődési, kutatási irányvonalait, a tér–, idő–, dinamikai rendszert, a kifejezés eszközeit, az alkotás–befogadás folyamatát

A tanuló legyen képes

Ismereteit a gyakorlatban alkalmazni, azokat a kapcsolatteremtésben, kommunikációban és az alkotói folyamatban hasznosítani és az alkotásba eltérő diszciplínákat (társművészeteket) bevonni. Testismerete alapján legyen képes egészségét megőrizni és a tánctanulásban szerzett képességeit az élet más területein is hasznosítani

A művészeti záróvizsga követelményei

A vizsga részei

A vizsga gyakorlati vizsgából áll

A vizsga tantárgyai és időtartamuk:

Kortárstánc, csoportban 30–40 perc

A vizsga tartalma:

– Kortárstánc gyakorlatsor önálló csoportos bemutatása

– 3 perces, a szaktanár által összeállított kompozíció kiscsoportos bemutatása

– A szaktanár vagy a tanuló által előre kiválasztott témára készített önálló, rövid kompozíció bemutatása

– Rövid improvizáció bemutatása előre megadott szempontok alapján

A vizsga értékelése

– A bemutatott tananyag ismerete, a bemutatás biztonsága, minősége

– A kreatív és improvizatív feladatok megoldási minősége

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

LIMÓN–TECHNIKA

A Limón–technika lendítésekre, excentrikus forgásokra, a repülést, a szabadság érzetét keltő mozgásokra épül, melyben a test folyamatos zuhanásban és emelkedésben tartózkodik. A hangsúlyt a folyamatosságra és az energia átalakulására, újrafelhasználhatóságára helyezi. A technika egyszerre igényli a fizikai erőt, a kontrollált, összeszedett (koordinált) mozgást, a gravitációnak való ellenállást és engedést, valamint a könnyedséget és a kifinomult érzékenységet

A tantárgy oktatásának célja, hogy a tanulók megismerjék a Limón–technika alapjait képező és a többi modern tánctechnikától eltérő alapmozgás elveket tapasztalás útján és az alapelveket képesek legyenek alkalmazni egyszerű ülő, álló és haladó gyakorlatokban, kombinációkban, összetett mozgássorokban és etűdökben. A Limón–technika nyelvezetének elsajátítása. A test tudatos használata és finom, érzékeny koordinációjának fejlesztése

**Alapfokú évfolyamok**

5. évfolyam

Fejlesztési feladatok

– Az alaptartás, testtartás megismertetése és kialakítása.

– A Limón–technika elsajátításához szükséges alapok megismertetése.

– A súlyhasználat megtapasztalása és kialakítása a test izolált mozgásai közben.

– A gravitáció használatának elősegítése.

– A légzés és a mozdulat összehangoltságának ösztönzése.

– A mozgástanulási képesség, a mozgáskoordináció, a ritmikai készség és a térérzékelés fejlesztése.

– A Limón–technika nyelvezetének megismertetése

Tananyag

Talajon fekvésben végzett gyakorlatok:

– A gerinc izolált mozgásai

– Légző gyakorlatok

– Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgáslehetőségeinek feltárása és elsajátítása

Ülésben végzett gyakorlatok:

– Folyamatos gerincgördülések előre, oldalra, véghelyzetben kitartással, elnyújtással

– Gurulások, kar támasz helyzetekkel

– Láb pozíciók (előkészítő, első, második pozíció) elsajátítása

– Fej, kar, láb izolációs mozgáslehetőségeinek feltárása többnyire még az adott testrész súlytalanításával

– A gerincoszlop szakaszainak egymást követő mozgatása folyamatos gördülések által először előre, majd oldalirányban is

– Fej, kar, láb izolált zuhanások a gravitáció használatával

– Gerincgördülések, vezetések különböző lábpozíciókban végrehajtva

Talajon végzett haladó gyakorlatok

– A karok súlyátvevő szerepének megismerése

– A végtagmozgások és a törzs lendületének felhasználása

– A testközpont ereje lendületekben

– Folyamatos gurulások fekvésben, ülőhelyzetekben

– Ülésből fekvésbe érkezések lendületekkel

– Kéz és lábtámasz helyzetek

Álló középgyakorlatok

– Alaptartás helyzete

– Kar, törzs és láb alap pozíciók

– Kar és láb izolált mozgásai

– Plié, parallel és en dehors pozíciókban függőleges nyugalomban lévő törzs munkával

– Plié, parallel és en dehors pozíciókban gerincgördítéssel, karlendítéssel, majd törzs– és karlendítéssel

– A gerinc szakaszainak mozgatása gördülés által, szakaszonként megállítva és visszagördítve

– Törzsnyújtás, zuhanások, suspention

– Lábfő, boka, ízületek artikulációi

Diagonális–haladó gyakorlatok

– Testsúlyáthelyezés siklásba, a testközpont folyamatos mozgása

– Kis ugrások előrehaladással, egy lábról egy lábra és egy lábról két lábra érkezéssel, parallel és en dehors pozíciókban

Követelmények

A tanuló ismerje a technika alapelemeit, egyszerű gyakorlatait, a technikára jellemző kar, láb, törzs egyszerűbb koordinációját, a gravitáció mint erő felhasználását (földhasználat és könnyedség), a mozgáselemek végrehajtásának meghatározott szabályait

A tanuló legyen képes az adott gyakorlatok, rövid kombinációk pontos végrehajtására, a gyakorlatok kivitelezéséhez szükséges és megfelelő energia használatára és a tanult mozgásanyagból összeállított rövid etűd bemutatására

6. évfolyam

Fejlesztési feladatok

– Az alaptartás, testtartás tudatos használatának fejlesztése.

– Az ismeretanyag elmélyítése, a mozgásszótár és mozgásminőségek bővítése.

– A Limón–technika gyakorlatainak képesség szinten történő elsajátítása.

– A súlyhasználat megtapasztalása és kialakítása a test összetett mozgásai közben.

– A gravitáció használatának vizsgálata.

– A légzés és a mozdulat összehangoltságának ösztönzése.

– A mozgástanulási képesség, a mozgáskoordináció, a ritmikai készség és a térérzékelés fejlesztése.

– A technikára jellemző összetett mozgássorok biztonságos alkalmazása rövid etűdökben.

– A Limón–technikára jellemző előadásmód kialakításának elősegítése.

Tananyag

Talajon fekvésben végzett gyakorlatok

– A gerinc izolált mozgásai

– Légző gyakorlatok végtag és törzsmozgásokkal koordinálva

– Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgásainak egymás után kötése

– Mellkas emelés fekvőhelyzetből vállig, fejtetőig, majd ülésig

Ülésben végzett gyakorlatok

– Fej (nyaki gerinc szakasz), kar (vállízület) és láb (csípő–, térd–, bokaízületek) izolált mozgásainak egymás után kötése

– A különböző alap láb és karpozíciók összekötve a gerinc szakaszainak egymást követő mozgatásával (rugózás, gördülés és visszaépítés) előre, oldalirányban, spirális helyzetekben

– Törzszuhanások előre és oldalirányokba

Talajon végzett haladó gyakorlatok

– Gurulások központ és végtagindítással, lendületekkel

– Ülésből, középhelyzetekből fekvésbe érkezések lendületekkel, esésekkel

– Kéz és lábtámasz helyzetekben kitartások majd zuhanások

Álló középgyakorlatok

– Kar, törzs és láb alap pozícióik és rotációs gyakorlatok

– Kar és láb izolált mozgásai a technika stílus jegyinek alapján (ujjak, kézfej mozgása)

– A gerinc szakaszainak mozgatása gördülés által, szakaszonként megállítva és visszagördítve

– Törzsnyújtás, zuhanások és körkörös irányok különböző lábpozíciókban

– Plié és relevé gyakorlatok parallel és en dehors pozíciókban

– Egyszerű tendu gyakorlatok, kar– és törzslendítéssel, ejtéssel koordináltan

– Láblendítések, lengetések, karmozgással összekötve

– Egyszerű támadások különböző térirányokba

– Támadások karejtéssel

Diagonális–haladó gyakorlatok

– Siklás előre, oldalra, hátra haladással, kar– és törzsmozgásokkal koordinálva, fordulattal

– Siklás tempóváltással, kis ugrásokkal

– Kis ugrások előrehaladással, ritmikai változtatásokkal

– Láblengetések előrehaladással

– Egyik lábról a másikra történő átugrások

Etűdökkel, rövid koreográfiák

– Egyszerű talajon végzett etűdök támaszhelyzetekkel, lendületekkel

– Etűdök álló helyzetben, térbeli elmozdulás nélkül és haladással

– Rövid koreográfia dinamikai váltásokkal, nehezebb zenei beosztásban

Követelmények

A tanuló ismerje a technika alapelemeit, egyszerű gyakorlatait, a technikára jellemző kar, láb, törzs összetett koordinációját és variációs lehetőségeit, a gravitáció, mint erő felhasználását (földhasználat és könnyedség), a tér használatát, a mozgáselemek végrehajtásának meghatározott szabályait

A tanuló legyen képes összetett gyakorlatok, hosszabb kombinációk pontos végrehajtására, a gyakorlatok kivitelezéséhez szükséges és megfelelő energia használatára, a technika dinamikai és érzelmi változásainak érzékeltetésére a kombinációkban, valamint rövid koreográfia meggyőző előadására

**Követelmények az alapfokú évfolyamok elvégzése után**

A tanuló ismerje

A Limón–technika alapjait képező és a többi moderntánc–technikáktól eltérő alapmozgás elveket, a technika jellemző gyakorlatait és térhasználatát

A tanuló legyen képes

Finom, koordinált mozgásra, a megfelelő súlyhasználatra és a gravitáció érzékelésére, az alapelvek megfelelő alkalmazására ülő, álló és haladó gyakorlatokban, kombinációkban, összetett mozgássorokban és etűdökben. Legyen képes a technika dinamikai és érzelmi változásainak érzékeltetésére kombinációkban, és rövid koreográfia meggyőző előadására

A művészeti alapvizsga követelményei

A vizsga részei

A vizsga gyakorlati vizsgából áll

A vizsga tantárgyai és időtartamuk:

Limón–technika, csoportban 30–40 perc

A vizsga tartalma:

– A Limón–technika vizsga anyaga a szaktanár által összeállított, talajon, állásban és haladással végzett egyszerű majd összetett gyakorlatokból álló tréning sor, melyet a tanulók csoportos formában, önállóan mutatnak be. 2–3 perces etűd kis csoportokban történő bemutatása

A vizsga értékelése

– A vizsga értékelésének szempontjai:

– A bemutatott tananyag ismeretének minősége, a technika dinamikai változatosságának megjelenési szintje

– A gyakorlatok technikai végrehajtásának biztonsága

– A Limón–technika stílusának megfelelő előadásmód minősége

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

KONTAKT IMPROVIZÁCIÓ

A kontakt improvizáció spontán fizikai dialógusok sora, amelyek a mozdulatlanságtól az erőteljes, energikus mozdulatokig terjednek. A tánc a két mozgásban lévő test közötti kommunikáción alapul, valamint a táncosok mozgását irányító fizikai törvényekhez való közös viszonyulásukon, úgymint a gravitáció, a lendület, a tehetetlenség, a súrlódás. Ahhoz, hogy ezeket az élményeket átélhessük, a test megtanulja az izom többlet–feszültségeit felszabadítani és a mozgás természetes folyamának teret engedni egy bizonyos minőségű akaratlagosság elhagyásával. A gyakorlatok tartalmazzák a gurulást, esést, a fejjel lefelé levést, a fizikai kapcsolat pontjának követését, a súly megtámasztását és átadását. A mozgásanyag a befelé figyelést és a mozgás folyamata iránti nyitottságot tükrözi. A mozdulatok forrása az a kreatív mozgatóerő, amit az egyensúlyi helyzetekből való kibillenés, a dezorientáltság idéz elő. Általános a duett–forma, de többen is táncolhatják egyszerre. A kontakt improvizáció eltér a többi tánctechnikától, célja a spontán kialakult helyzetekre adott egyedi válasz megtalálásának támogatása

A kontakt improvizáció célja, hogy a tanuló megismerje és megtapasztalja e táncforma technikai elemeit és tanulmányozza az érintésből adódó információk fogadását és adását, megfigyelje a test reflexeinek működését. Célja az egyéni mozgásszótár, az improvizációs készség, az érintés nélkül és érintésen keresztül történő kommunikáció, a figyelem, a váratlan

helyzetek megoldási képességének, a belső mozgások érzékelésének fejlesztése. A kreatív kompozíciós készség fejlesztése. A tanuló a különböző területekről jövő információk megszerzésével képes lesz testének tudatosabb használatára, az improvizációkban mozgásainak, reflexeinek és döntéseinek megfigyelésére. A technikai elemek gyakorlásával „izom emlékezet” alakul ki, amely emlékezet képessé teszi a tanulót testének leggazdaságosabb és legmegfelelőbb használatára

**Alapfokú évfolyamok**

5. évfolyam

Fejlesztési feladatok

– A figyelem fenntartásának, a tanuló testismeretének, a mozgás gömbszerű térérzékelésének, improvizációs készségének, verbális és non verbális kommunikációjának és kreativitásának fejlesztése.

– A belső történések megfigyeltetésének képességfejlesztése.

– A puha izomtónusú és a gördülékeny talajra érkezés kialakítása.

– Az érintéssel és érintés nélkül történő kommunikációs készség fejlesztése.

– A saját test megtapasztalásának ösztönzése a társ viszonylatában.

– Duett és trió improvizációkban a súly, a gravitáció, a tér, az érintés megfelelő használatának kialakítása.

– Az érzékelés, észlelés és a figyelem által irányított mozgások az adott pillanatban megfelelő kiválasztásának fejlesztése.

– Az érzékszervek differenciált használatának fejlesztésével a figyelem belső irányításának elsajátítása.

– Csoportos játékokon keresztül a kapcsolatteremtés fejlesztése, a felszabadult mozgás ösztönzése, a figyelem megosztásának elősegítése és a váratlan helyzetekre való felkészülés vizsgálata.

– Az átélt fizikális élmény verbális megfogalmazásának elősegítése, ösztönzése

Tananyag

Egyéni mozgásfelfedező feladatok

– Mozgások különböző testrészek indításával

– A testközpont mint motor felfedezése

– A perifériáról indított mozgások: kézfej, lábfej, fejtető, farok csont

– A gerinc mozgásaink megismerése, mozgások alacsony, közép és magas szinteken

– Tér, idő, dinamikai játékok

Test tudatossági feladatok

– Az elengedés és feszítés állapotai

– A különböző izomtónusok használata

– Aktív/passzív szerepek

– Információ adása és vétele érintéssel

– Az érintés minőségei

– Nyak, váll–kar, csípő–láb grafika a test általános ellazulási állapotának megteremtésére

– Ízületek izolálása végtagmozgatással

– Végtagok súlyérzékelése aktív, passzív szerepekkel

– A légzés megfigyelése, a légző mozgás szabadsága

– Gyakorlatok képek használatával: olvadás, gyökerezés/ellebegés

A talajon végzett gyakorlatok

– Gurulások különböző testrészek indításával (medence, kézfej, lábfej, fej, spirál, banán, vállon át előre/hátra)

– Tolások, kúszások, mászások, gördülés

– Támaszok. Fekvésben végrehajtott partner munkák

A partner munka

– Súlyérzékelési feladatok talajon, aktív/passzív szerepek

– Egyszerű figyelemirányító gyakorlatok

– Vezető/követő szerep feladatok

– Impulzusadással improvizációba vezetés

A táncforma alaptechnikai elemei

– Gurulások: egyénileg, párban, súlyadással/átvétellel

– Dőlések: egyénileg – talajon, középhelyzetben, állásban; párban – talajra vitel nélkül; csoportban

– Csúszások: egyénileg – talajon, falon; párban – társon: fekvő–, közép– és álló helyzetekben

– Mászások: egyénileg (kéz és lábtámaszok); párban társon: fekvő–, közép– és álló helyzetekben

– Tolások: egyénileg talajon, középhelyzetben, párban fekvő–, közép– és álló helyzetekben, haladás közben

– Húzások: párban fekvő–, közép– és álló helyzetekben, haladás közben

– A kontakt „gördülő pontja”: Egyénileg talajon, labdával, falnál, párban állásban (csak karok és a hát használatával)

– Emelések: test központra

– Statikus helyzetekben, földre vitellel

– Ugrások, elkapások: egyénileg – a talajra érkezések gyakorlása (álló– és támaszhelyzetekbe); párban – medence és válltámasszal, központra érkezések

– Ellensúlyozás: párban – álló helyzetben, szintváltással

– Fejjel lefelé történő dezorientáló gyakorlatok: egyénileg – kéztámaszok, kézállások

– Asztal pozícióból földre kerülések kéztámaszon át

– Bizalmi feladatok: csukott szemes feladatok, vezető (követő szerep feladatok

– Vezetett és szabad improvizációk

– Egyéni, páros improvizációk

– Páros gyakorlatokból felfedező improvizációk

– Fej–fej, hát–hát, tenyér–tenyér, talp–talp érintéssel

– Strukturált improvizáció

Az érzékeléses feladatok

– Csukott szemes bizalmi feladatok: vezető/követő szerepek

– Periférikus látás megfigyelése

– Tapintás, hallás, nyomásérzékelés

Csoportos játékok

– Térjátékok

– Dinamikai játékok

– Ügyességi játékok

– Figyelemvezetéses játékok, labdával, tapssal

Visszajelzés és verbalitás

– Adott faladat vagy improvizáció utáni visszajelzés

– Óra végi megosztás

– Párban vagy csoportban

– A tanár vezetésével vagy anélkül

Követelmények

A tanuló ismerje a táncforma alaptechnikai elemeit, az érintés különböző minőségeit

A tanuló legyen képes saját testsúlyát érzékelni és használni, a gördülékeny és puha izomtónusra és földhasználatra, a technikai elemek improvizáció közbeni előhívására, kreatívan használni a helyzetek adta lehetőségeket

6. évfolyam

Fejlesztési feladatok

– A figyelemfenntartás képességének, testismeretnek, a mozgásszótárnak, a gömbszerű térérzékelésnek, a döntéshozatali képességnek, a kreativitásnak, az improvizációs készségnek, a verbális és nonverbális kommunikációnak a fejlesztése.

– Az elengedés/engedés érzet további fejlesztése, differenciálása, finomítása.

– Az izomtónus differenciált használatának fejlesztése, a figyelem hosszabb időn át való fenntartásának kialakítása.

– A gravitáció testre gyakorolt hatásának megismertetése, használatának megtapasztalása.

– A biztonságos súlyadás/átvétel kialakítása.

– Magasabb helyekről (lendületekből) a puha izomtónusú és gördülékeny talajra érkezés elsajátítása.

– Az érintéssel és érintés nélkül történő kommunikációs készség fejlesztése.

– Szóló, duett és trió improvizációkban a súly, a gravitáció, a tér, az érintés és a dezorientáció használatának további fejlesztése.

– Az érzékelés, észlelés és a figyelem által irányított mozgások kiválasztásának fejlesztése az adott pillanatnak megfelelően.

– A döntési képesség fejlesztése.

– Az érzékszervek differenciált használatának további fejlesztése, a figyelem belső irányításának tudatosítása.

– A verbális kifejezés fejlesztése véleményformálás nélkül

Tananyag

Egyéni mozgásfelfedező feladatok

– Mozgások különböző testrészek indításával

– Belső és külső tereket felfedező táncok

– A testközpont, mint motor használata

– A perifériáról indított mozgások: kézfej, lábfej, fejtető, farok csont

– A testközpont és a periféria kapcsolata

– A gerinc mozgásaink felfedezése kéztámasz helyzetekben, átjárhatóság az alacsony, közép és magas szinteken történő mozgások között

– Tér, idő, dinamikai játékok

Test tudatossági munka

– Az előző év anyagának ismétlése

– Nyak, váll–kar, csípő–láb grafika a test általános ellazulási állapotának megteremtésére

– Végtagok súlyérzékelése, passzív szerepből aktívvá válás

– Ízületek szabad mozgásai végtagmozgatással

– Gyakorlatok képek használatával: fejfonál, hálók, természeti képek

– Autentikus mozgás, a partner tanúja a csukott szemmel mozgó társ táncának

A talajon végzett gyakorlatok

– Gurulások: ismétlések különböző testrészek indításával

– Tolások, kúszások, mászások, gördülések: ismétlések és a mozgások kombinálása, improvizációba vezetése

– Támaszok, gyors és dinamikus átmenetek

– Fekvésben végrehajtott partner munkák

Partner munka

– Súlyérzékelési feladatok középhelyzetekben

– Összetett figyelemirányító gyakorlatok

– Vezető/követő szerepek váltakozása, majd egybeolvadása

– Impulzusadás, ellenállás, kiegészítés, hozzáadás, ellensúlyozás

Technikai elemek

– Gurulások: ismétlések: egyénileg, párban, súlyadással/átvétellel, érintő kísérettel, ellenállással

– Dőlések: egyénileg – talajon, középhelyzetben, állásban, haladással; párban – talajra vitel nélkül és talajra vitellel, hármas csoportokban, minden irányba, 6 fős csoportban, emelésekbe, elkapásokba, improvizációval

– Csúszások: párban – társon: fekvő–, közép– és álló–helyzetekben, haladás közben, a társ követésével, földre vitellel, súlyadással befejezve

– Mászások: egyénileg – kéz és láb támaszok, párban – társon: fekvő–, közép– és álló–helyzetekben, haladás közben, csoportban, földre vitellel

– Tolások: egyénileg talajon, középhelyzetben; párban fekvő–, közép– és álló helyzetekben, haladás közben

– Húzások: egyénileg talajon, középhelyzetben, párban fekvő–, közép– és álló helyzetekben, haladás közben, csoportban, eltérő dinamikai végrehajtások

– A kontakt „gördülő pontja”: egyénileg talajon, párban állásban az egész testfelület használatával, szintváltásokkal

– Emelések: testközpontra, felgurítások statikus és dinamikus helyzetekben, dőlésből hátra vételek támaszba érkezéssel

– Ugrások és elkapások: egyénileg – a talajra érkezések gyakorlása álló– és támasz helyzetekbe, gurulásban, párban – előre, oldalra, hátra ugrások – medence támasszal, központra érkezéssel, statikus és dinamikus helyzetekben

– Ellensúlyozás: párban – álló helyzetben, szintváltással, kipörgetéssel, dinamikus helyzetben forgással

– Fejjel lefelé történő dezorientáló gyakorlatok: egyénileg – kéztámaszok, kézállások, asztal pozícióból földre kerülések kéztámaszon át

– Bizalmi feladatok: csukott szemes feladatok, vezető/követő szerep feladatok

Vezetett és szabad improvizációk

– Egyéni, páros és csoportos improvizációk

– Páros és kis csoportos gyakorlatokból felfedező improvizációk

– Strukturált improvizáció

– Improvizáció képekkel

– A tanár vezetésével vagy anélkül

Érzékeléses feladatok

– Csukott szemes bizalmi feladatok: vezető/követő szerepek

– A periférikus látás használata

– A látás, nézés mozgásirányító szerepe

– Tapintás, hallás, nyomásérzékelés, energia, erő, inercia

Csoportos játékok

– Térjátékok

– Dinamikai játékok

– Páros és csoportos szerepjátékok

– Figyelemvezetéses játékok labdával

Visszajelzés és verbalitás

– Adott faladat vagy improvizáció után

– Óra végén

– Párban

– Csoportban

– Tanári vezetéssel vagy tanári vezetés nélkül

Követelmények

A tanuló ismerje a táncforma alaptechnikai elemeit, az érintés mélységeit és azok információtartalmát, a tér gömbszerű használatát, a döntéshozáshoz szükséges fizikális készenléti állapotot

A tanuló legyen képes saját testsúlyát érzékelni és használni, a gördülékeny és puha izomtónusra és földhasználatra, a technikai elemek improvizáció közbeni előhívására, az érintésen keresztül kommunikálni, engedni a táncot történni, kreatívan használni a helyzetek adta lehetőségeket

**Követelmények az alapfokú évfolyamok elvégzése után**

A tanuló ismerje a kontakt improvizáció mozgásnyelvét, alap technikai elemeit, a puha izomtónus használatát, a súly, az érintés, a környezettel és partnerekkel kialakított kontaktus törvényszerűségeit.

A tanuló legyen képes a technikai ismereteit a szabad táncban (duett, trió) előhívni és alkalmazni, döntést hozni és kreatívan megoldani a váratlan helyzeteket.

**A művészeti alapvizsga követelményei**

A vizsga részei

A vizsga gyakorlati vizsgából áll

A vizsga tantárgyai és időtartamuk:

Kontakt improvizáció, csoportban 40–50 perc

A vizsga tartalma:

– A szaktanár által összeállított kontakt improvizáció technikai alapgyakorlatok csoportos bemutatása tantermi körülmények között.

– Improvizációs feladatok bemutatása szóló és duett formákban.

– 3–4 perces adott szabályokon alapuló és/vagy szabad kontakt improvizáció duett bemutatása tantermi körülmények között.

A vizsga értékelése

– A Kontakt improvizáció elveinek és alaptechnikáinak gyakorlati ismerete – mértéke, mennyisége és minősége.

– A tananyag által szerzett ismeretek alkalmazásának minősége.

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Video– vagy DVD lejátszó, televízió vagy monitor

TÁNCTÖRTÉNET

A tantárgy járuljon hozzá saját tánckultúránk történetének megismeréséhez, a magyarságtudat erősítéséhez, a tanulók kommunikációs készségeinek fejlődéséhez, a más népek kultúrája iránti érdeklődés felkeltéséhez, a tantárgyhoz tartozó terminológiák használatához, igényes képi és hanganyag megismeréséhez, a táncművészet iránti érdeklődéshez, az arra fogékony közízlés fejlesztéséhez

**Továbbképző évfolyamok**

9. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése.

– A kulturált szórakozás igényének kialakítása, a saját tapasztalatszerzés ösztönzése.

– A táncműfajok iránti nyitottság és befogadóképesség fejlesztése

Tananyag

A mozgás fogalma: életfunkciós mozgások, közhasználatú táncok, művészi mozgás, a művészi mozgás nyelvezete

Az őskor táncélete: ábrázoló táncok, szertartás táncok

Az ókor táncéletének bemutatás 2–3 kultúra (egyiptomi, indiai, japán, görög) alapján

A középkor társadalmának, táncéletének bemutatása

A reneszánsz kialakulása Európában, hatása a művészetek fejlődésére, a reneszánsz táncmesterek, a balett gyökerei

A barokk kor általános jellemzői és az udvari balett kialakulása

Noverre és a cselekményes balett

A romantika alapelvei, a kor jelentős prímabalerinái (Marie Taglioni, Fanny Elssler) koreográfusai, (Jules Perrot, Filippo Taglioni) kiemelkedő művek

Követelmények

A tanuló ismerje az egyetemes tánctörténet során a művészeti ág fejlődésében jelentős szerepet betöltött eseményeket, helyszíneket, műveket

A tanuló legyen képes néhány mondatban önállóan kifejezni magát egy adott témakörben illetve önálló gondolatok megfogalmazására egy tánc koreográfia kapcsán

10. évfolyam

Fejlesztési feladatok

– Az egyetemes tánctörténet kronológiai rendjén keresztül a történelmi összefüggések felismertetése.

– A tánctörténet szempontjából kiemelkedő események, alkotók megismertetése és meghatározó műveik elemzése során komplex látásmód kialakítása és fejlesztése

– A stílusérzék, logikus gondolkodás valamint a táncműfajok iránti érzékenység, a nonverbális kifejezések, a képzelőerő és mozgásmemória fejlesztése.

– A kulturált szórakozás igényének kialakítása, a saját tapasztalatszerzés ösztönzése.

– A táncműfajok iránti nyitottság és befogadóképesség fejlesztése

Tananyag

Az orosz táncélet kialakulása és a romantika továbbélése Kelet–Európában

Marius Petipa munkássága

Jelentős orosz művészegyüttesek: Gyagilev– balett

Az amerikai moderntánc kialakulása és hatása az európai tánckultúrára

Lábán Rudolf újításai a német expresszionizmus művészetében

A magyar mozdulatművészet kialakulása, jelentős képviselők munkássága

Jelentős táncműhelyek (Szeged, Pécs, Győr) munkássága, alkotóik, jelentősebb műveik

Követelmények

A tanuló ismerje a XX. századi magyar táncművészet jeles képviselőit, meghatározó műveiket, a színpadi táncművészet fontos fordulópontjait, a magyar táncélet legfontosabb eseményeit, az országos rendezvényeket, egyesületeket, szakmai szervezeteket, oktatási intézményeket

A tanuló legyen képes néhány mondatban önállóan kifejezni magát egy adott témakörben, gondolatainak megfogalmazására egy táncmű, koreográfia kapcsán, a tánctörténet fordulópontjainak megnevezésére, a tánc műfajainak elkülönítésére, a terminológia helyes használatára

**Követelmények a továbbképző évfolyamok elvégzése után**

A tanuló ismerje

Az egyes stílusirányzatok táncos mozgásnyelvét, mozdulatkincsét

Az egyes korszakok, irányzatok legkiemelkedőbb alkotóit, műveit

A tanuló legyen képes

A fenti ismereteit a tánctanulás, az alkotás, a szabad tánc, a műélvezet helyzeteiben alkalmazni, tudását a kapcsolatteremtés, a kifejező mozgás szolgálatába állítani

Gondolatait megfelelő szókinccsel szabatosan elmondani.

**A művészeti záróvizsga követelményei**

A vizsga részei

A vizsga írásbeli és szóbeli részekből áll:

A vizsga tantárgya és időtartama:

Tánctörténet

30–40 perces írásbeli

5–8 perces egyéni beszélgetés

A vizsga tartalma

– A vizsga anyaga a helyi tanterv alapján a szaktanár által összeállított tánctörténet témakörökből áll

– Az írásbeli vizsga feladatlapja különböző tartalmú, a tanultak felidézését, alkalmazását, értelmezését valamint a problémamegoldást ill. értelmező választ igénylő feladatokat tartalmaz

A szóbeli vizsgán a tanulók egy tétel kihúzása után önállóan számolnak be tudásukról

Választható témakörök:

Az őskor táncművészete

A középkor jellemző táncformái

A reneszánsz és barokk kor táncélete

A romantika

A reformkor táncélete

A XX. század táncélete

Amatőr és hivatásos együttesek Magyarországon

A táncos szakma jelentősebb szervezetei, oktatási intézményei, országos rendezvényei

A vizsga értékelése

Írásbeli vizsga

– A feladatsort vagy a tesztet az intézmény pedagógusai javítókulcs szerint javítják és pontozzák

– Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

Szóbeli vizsga

– A tananyagtartalom elsajátításának mértéke

– Az összefüggések ismerete

– A szakmai kommunikáció fejlettsége

– Az osztályzatra a helyi tantervben meghatározott formák szerint a szaktanár tesz javaslatot, amelyet a vizsga elnöke hagy jóvá

**A tananyag feldolgozásához szükséges kötelező (minimális) taneszköz**

Videólejátszó vagy DVD–lejátszó

Televízió

Magnetofon

Diavetítő

CD–lejátszó

Videokazetták (archív felvételek, a tánc összes műfaját tartalmazó videokazettán)

Diasorozat (történelmi korok szerint, archív felvételeket tartalmazó sorozat)

Kézi könyvtár (tánctörténeti kötetek, kiadványok, újságok)

Hangtár – CD, magnókazetta (tánctörténethez kapcsolódó zenei anyagok)

LÁBÁN–TECHNIKA

A Lábán–technika – korábbi elterjedt nevén „Európai modern” technika – Rudolf Lábán elméleti rendszerére épül. Nem stílus, hanem táncnyelv alkotó módszer. Lábán táncalkotó elveire épülő, mindig az adott pedagógus, adott tanulókra tudatosan szerkesztett gyakorlat és mozdulatsora. Célja a táncművészet tudatos táncolás útján történő továbbfejlesztése, a tér– és az erőtan adott évi követelményeinek elsajátítása, tudatos használata és verbalizálása

A helyi tanterv és a pedagógus szabadsága az oktatási forma meghatározása, mely lehet másolás alapú, melyben rögzített gyakorlatsorok rendszeres ismétlése történik, improvizáció alapú, ahol a tér és erő princípiumok határozzák meg az improvizáció gyakorlatokat és vegyes típusú, amely a fent említett két forma elegye. Amennyiben a tanulók alkalmasak rá, kompozíciós feladatokat is tartalmazhat az óra.

Aktív erő–befektetésű mozgások, melyekben mind a könnyű mind az erős erőfajta megjelenik; passzív erő–befektetésű mozgások, melyekben mind a gyenge mind a nehéz erőfajta megjelenik

**Továbbképző évfolyamok**

7. évfolyam

Fejlesztési feladatok

– A tánc alkotóelemeinek Lábán által rendszerezett, megfelelő szintű megismerése és tudatosítása, kiegészítve, megerősítve a tanszak más évfolyamain megismert tánctechnikák megértését.

– A testtel és az idővel, mint táncalkotó elemekkel kapcsolatos ismereteket bővítése.

– Testtudat, ritmus/idő érzék

– A mozgáslehetőség bővítése, az időben – mint mértékegységben – történő gondolkodás kialakítása

– A tempó különbségek megtapasztalásának elősegítése

Tananyag

A tér alsó szintjén végzett gyakorlatok:

– A központból, perifériából (lábujj, kézujj, fejtető), és midlimb–ből (könyök, térd) indított mozdulatok; bodyhalf: (testfél) – jobb–bal oldal, alsó–felső test tudatos, totális használata; diagonális kapcsolat tudatosítása; egyéb, a csoport igényeinek megfelelő testkapcsolat felhasználása

A tér középső szintjén végzett gyakorlatok:

– Izolációs gyakorlatok – lábfej, lábujjak, térd, csípő, felsőtest, fej, kar, kézujjak, alsó test: sarok–ülőcsont kapcsolat variációi a gravitáció, mint nehezítő tényező bevonásával; felsőtest: fejtető, farkcsont kapcsolatának mozdulatokban való feltérképezése; felsőtest: hát–kézujjak kapcsolatának megtartása különböző kar és testhelyzetekben

– Koordinációt fejlesztő gyakorlatok: bodyhalf (testfél), diagonális kapcsolatok felhasználásával

– A gyakorlatok folyamatos nehezítése, a térben való haladás fokozatos bevezetése.

A tér felső szintjén végzett gyakorlatok:

– Testkapcsolatok, koordinációk és izolációk alkalmazása; ugrások; emelések

Az idő, mint variációs elem:

– A gyakorlatok metruma 2/4, 3/4, 4/4, 5/4 illetve ettől eltérő szabályszerű illetve szabálytalan beosztású is lehet

Az improvizáció, mint módszer használata

– Mint egy–egy rögzített gyakorlatsor variációja

Verbalitásfejlesztés:

– A tanulók fizikai síkon megélt tapasztalatainak szavakba öntése: egyénileg, csoportos megbeszélés során, írásosos formában

Követelmények

A tanuló ismerje a Lábán Rudolf által meghatározott testkapcsolatokat, mozdulatindítási lehetőségeket, a ritmikai előjegyzések gyakorlati megkülönböztetését, használatát, a különböző tempókat

A tanuló legyen képes a különböző testrészek tudatos izolációjára, totális mozgásra, az izolált testrészek tudatos koordinációjára, ritmus képletek mozgásban való pontos visszaadására, metrum–tartásra

8. évfolyam

Fejlesztési feladatok

– A térismeret rendszerezése, az erőhasználat, mint táncalkotó elem tudatosítása

– A testtudat, ritmus/idő érzék, tértudat fejlesztése

– A saját testen kívüli világ rendszerezése.

– Önmagára, kis és nagycsoportra való figyelés; izomkontroll, optimális izomhasználat; koncentrációs készség fejlesztése

Tananyag

A 27 térirány Lábán Rudolf meghatározása szerint:

6 egy dimenzionális irány: mély, magas, jobb, bal, előre, hátra

12 két dimenzionális irány: bal magas, jobb magas, bal mély, jobb mély, elől magas, elől mély, hátul magas, hátul mély, jobb elől, bal elől, jobb hátul, bal hátul, háromdimenziós irányok jobb elöl magas, jobb elöl mély, bal elöl magas, bal elöl mély, jobb hátul magas, jobb hátul mély, bal hátul magas, bal hátul mély

A 27. irány a táncoló maga

Szagitális tengely és sík, vertikális tengely és sík valamint horizontális tengely és sík

Térben alkotott formák, egyénileg – kocka, mozgásgömb és csoportosan: térrajzok például shapeflow segítségével

Az alap szakkifejezések elméletben és gyakorlatban

Totális mozgás: az izolált mozgás ellentéte, teljes test vagy teljes testrész együttmozgását jelöli

Bodyhalf: testfél, a test vertikális középvonalától számított teljes jobb oldalát vagy teljes baloldalát jelöli

A test köldöknél elhelyezkedő horizontális vonal által elválasztott felső testet illetve alsó testet is jelölheti

Midlimb: végtag közép, a lábnál a térdet, a karnál a könyököt jelöli

Követelmények

A tanuló ismerje az erőtant és a minőségtant mind elméletben mind gyakorlatban: az egy–, a két– és háromdimenziós irányokat, a 3 alaptengelyt és síkot, a 3 alapvető szintet, a mozgásgömb fogalmát, az aktív és passzív erőhasználatot

A tanuló legyen képes megkülönböztetni a 27 irányt, mozogjon tudatosan az oktaéderben és a kockában. Az izomhasználat tudatos befolyásolása a gravitáció ellenében, összetett minőségű mozdulatok kivitelezése

A tananyag feldolgozásához szükséges kötelező (minimális) taneszköz

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

GRAHAM–TECHNIKA

A Graham–technika az első önálló mozdulatkinccsel, táncnyelvvel, dinamikai elvekkel, didaktikai rendszerrel felvértezett moderntánc rendszer, mely a mai napig inspirációs forrás a színpadi tánc, a tánckultúra fejlesztés világában, nem utolsósorban a táncpedagógia hatékony eszköze.

A tantárgy tanításának célja a speciális és széles körben hasznosítható dinamikai alapelveket tartalmazó technika megismertetése.

**Továbbképző évfolyamok**

9. évfolyam

Fejlesztési feladatok

– A testtudat fejlesztése, ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése.

– A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat.

– Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése.

– A diagonális mozgás fejlesztése

Tananyag

Alapelemek, alapsorozatok

Talajon végzett gyakorlatok:

– Bounces: a törzset és a medenceízületeket fokozatosan bemelegítő, rugózó gerincmozgások

– Breathing: a légzés bevonása a törzs, majd a teljes test mozgásába

– Spiral: a spirális mozgások alapja, a gerincforgatás, mely előkészíti a talajról fölemelkedés és az oda–vissza ereszkedés technikáját

– Contraction–release: a testközpont, mint minden mozgás kiindulópontja

Álló helyzetben végzett gyakorlatok

– Brush: a lábfő, boka, térd bemelegítése

– Plié: az emelkedés, ereszkedés és az ugrás előkészítése

– Plié–contraction–release, a lábak combtőből való mozgatása, lendítések, emelések s azok kombinációinak formájában, a központból indítva

Térben haladó gyakorlatok

– Walk – diagonális lépés–, járás–, futásgyakorlat

– Triplet – hármaslépések, irányváltásokkal, ritmizálással

– Skip – ugrások egyik lábról a másikra, haladva

Az év végére az alapelemek és sorozatok ritmikai, tempóbeli, térbeli variációkkal gazdagíthatók

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

10. évfolyam

Fejlesztési feladatok

– A testtudat fejlesztése, a ritmikai, dinamikai, előadói képességek, a mozgáskultúra tudatosságának fejlesztése, a fogalmi ismeretek, a szakterminológia bővítése.

– A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat.

– Az alapelemek, alapsorozatok és azok technikai, dinamikai és stiláris jellemzőinek, a Graham–technika speciális térhasználatának felismertetése.

– A diagonális mozgás és a mozgáskombináció fejlesztése

Tananyag

Talajon végzett gyakorlatok: bounce, breathing, spirál, contraction–release ritmikai és dinamikai nehezítésekkel

– Spirál IV. pozícióban, fold – a bonyolultabb törzsfordítási gyakorlat a testközpont–indítású „contraction–release” és a spirális mozgások ötvözése, föl/leereszkedés a talajról/talajra

– Álló középgyakorlatok: a gravitáció felhasználásával és leküzdésével, valamint a lendület felhasználásával és fékezésével

– Brush, plié, plié–contraction–release, a lábak combtőből való mozgatása, lendítések, emelések, s azok kombinációinak formájában

– Weight shift, suspension: testsúly eltolással, elbillentéssel

Térben haladó gyakorlatok,

– Walk – diagonális lépés–, járás–, futásgyakorlat

– Triplet – hármaslépések, irányváltásokkal, ritmizálással

– Skip – ugrások egyik lábról a másikra, haladva. A diagonális–haladó gyakorlatok bővítése: lépéskombinációk; az eddig álló helyzetben végzett gyakorlatok kimozdítása különböző terekbe, fordulatok kidolgozása a spirál elv alapjain

– Alapugrások különböző terekben, eltérő ritmikával, a „contraction–release”, valamint a „spirál” elemeinek alkalmazása az ugrások közben

Gyakorlatsor, füzér összeállítása koreografált formában, az elvégzett 2 év anyagának szemléltetésére, az egyéni képességek bemutatására

Követelmények

A tanuló ismerje a Graham–technika, mint a klasszikus balettől eltérő, első teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben

A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

IMPROVIZÁCIÓ ÉS KOMPOZÍCIÓ

Az improvizáció elnevezésű tantárgy Rudolf Lábán elméleti rendszerére épül. Ez a struktúra nem stílus, táncnyelv, hanem táncnyelv alkotó módszer. Lábán táncalkotó elveire épülő, mindig az adott pedagógus adott tanulókra tudatosan szerkesztett gyakorlatsora. Célja a táncművészet tudatos táncolás útján történő továbbfejlesztése

Az improvizáció, mint táncforma alkalmazása elősegíti a tanuló egyedi mozgásszótárának bővítését. A képzés célja, hogy a tanuló képes legyen a tánc alkotóelemeinek megismerésére, tudatos alkalmazására

A Lábán módszer a mozgás egyetemes szabályszerűségeire, lehetőségeire mutat rá, fejlesztve ezzel a már előző évfolyamokban megismert moderntánc–technikák megértését, tudatosabb kivitelezését

A kompozíció az improvizáció rendszere mentén integrálja a különböző művészeti ágak kompozíció elméleteiben felhalmozott tudást. A tantárgy a tanuló saját mozgásmemóriáját, struktúrafelismerő illetve alkotóképességét, kommunikációs eszközeit fejleszti, valamint megalapozza a lehetőségét annak, hogy a későbbiekben aktív alkotóvá váljon egy koreográfus mellett vagy önállóan is

**Továbbképző évfolyamok**

9. évfolyam

Fejlesztési feladatok

– Kreativitásfejlesztés

– Az integrált gondolkodásmód: érzelmi–szellemi–fizikai önvaló összekapcsolása

– Testtudat fejlesztés: a test és az idegrendszer, izom, csont és szalagrendszer közötti kapcsolat tudatosítása

– Az érzelmek verbalizálásának elősegítése

– Az érzelmek mozdulati absztrahálásának elősegítése

– A struktúrában való gondolkodás képességének fejlesztése

Tananyag

A test, a tudat és az érzelmek kapcsolatán alapuló egyéni illetve csoportos kooperációt igénylő improvizációs feladatok

Szabályrendszeren alapuló kötött és szabad improvizációk

Szabálykövető és szabályteremtő jelenlét

Zártkörű improvizációs bemutatók az előadói helyzet megtapasztalása érdekében

Hazai és külföldi, példaértékű előadások megtekintése és elemzése

Kortárs alkotókkal való eszmecsere

Követelmények

A tanuló ismerje az anatómia alapjait mind elméletben mind gyakorlatban. A tanuló képes legyen kifinomult idegrendszerről tanúskodó egyéni jegyeket viselő mozgás–improvizációs folyamatokat létrehozni

A tanuló legyen képes önállóan és kisebb csoportokban is – felismerhető rendszeren alapuló – rövid mozgásetűdök alkotására

10. évfolyam

Fejlesztési feladatok

– A kreativitás fejlesztése

– A tér, mint absztrakció felismerése

– A tér, mint eszközzel való játék fejlesztése (távolságok, irányok, formák, képzőművészeti eszközök alkalmazása)

– A tér szerkeszthetőségének felismerése (2 és 3 dimenziós művek példája alapján)

– A tér, mint színpadi eszköz feltérképezése (díszlet, színpadi szabályok, perspektíva)

– A téridő kapcsolat élményének megtapasztalása

– Az idő, mint absztrakció felismerése

– Az idő szerkeszthetőségének felismerése (zenei struktúrák, előadás struktúrák, irodalmi struktúrák)

– Az idő, mint színpadi eszköz feltérképezése (színpadi idő, film idő, real time)

– Az idő, mint eszközzel való játék fejlesztése

Tananyag

A tér és az idő témájában adott egyéni illetve csoportos kooperációt igénylő improvizációs feladatok

Szabályrendszeren alapuló kötött és szabad improvizációk

Szabálykövető és szabályteremtő jelenlét

Alkotói rendszerek ismertetése

Alkotói rendszerek másolása

Új alkotói rendszerek létrehozása

Zártkörű és nézők számára is nyitott improvizációs bemutatók az előadói helyzet megtapasztalása érdekében.

Zártkörű és nézők számára is nyitott kompozíciók bemutatása a visszajelzés (negatív és pozitív kritikák) megtapasztalása érdekében.

Követelmények

A tanuló ismerje a tér és az idő kulturálisan elfogadott szabályait, a társművészetek szerkesztési modelljeit, egyéni, kiemelkedő megoldásait

A tanuló legyen képes a tér és az idő kulturálisan elfogadott szabályainak újraértelmezésére, a régi modelleket új kontextusba helyezni

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

REPERTOÁR

A tanulók megismerkednek, és részletesen elemzik a hazai és nemzetközi modern tánc repertoárt. Létrehozzák saját egyéni alkotásaikból álló mozgás nyelvüket. Kialakul egyfajta önálló gondolkodásmód és egyéni véleményalkotási képesség a táncművek, koreográfiák elemzése során.

A tanulók lehetőséget kapnak az egyéni és csoportos megnyilvánulásokra, önálló alkotások létrehozására és bemutatására. Felmérhetik, és tudatosan fejleszthetik tanulási képességeiket, stílusérzéküket.

**Továbbképző évfolyamok**

7. évfolyam

Fejlesztési feladatok

– A tanulót tegye képessé a modern órákon tanult ismeretek felhasználásával egyéni és csoportos koreográfiák elsajátítására és minőségi előadására.

– Alakítsa ki a csoport kooperáció, az együtt gondolkodás és az alkotás képességét

Tananyag

A megismert táncstílusokra, mozgásanyagra építve a szaktanár által kiválasztott, betanított vagy felújított művek előadása. A tananyagnak tartalmazni kell az előző évfolyamokban tanult lépésanyagokat, ismereteket

Követelmények

A tanuló ismerje a tanulás szempontjait, folyamatát, az előadott mű lépésanyagát, stílusát

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen a társakhoz való alkalmazkodás képességével

8. évfolyam

Fejlesztési feladatok

– A tanulót tegye képessé az eddig tanult ismeretek felhasználásával egyéni és csoportos koreográfiák elsajátítására és minőségi előadására.

– Alakítsa ki a csoport kooperációt, az együtt gondolkodás és az alkotás képességét.

– Motiválja a tanulót az eddig betanult koreográfiák művészi előadásának továbbfejlesztésére, elmélyítésére

Tananyag

A megismert táncstílusok mozgásanyagára építve a szaktanár illetve a tanulók által létrehozott művek előadása. A tananyagnak tartalmazni kell az előző évfolyamokban tanult

lépésanyagokat, ismereteket. Megismerkednek a modern repertoár jellegzetes műveivel, és a szaktanár vezetésével elemzik. Ezekből ihletet meríthetnek és az adott koreográfiához hasonló, rövid műveket készítenek. A modern repertoárból a szaktanár feladata kiválasztani a feldolgozandó műveket

Követelmények

A tanuló ismerje az eddig elsajátított koreográfiák lépésanyagát

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen a társakhoz való alkalmazkodás képességével

9. évfolyam

Fejlesztési feladatok

– A tanulót tegye képessé az eddig tanult ismeretek felhasználásával egyéni és csoportos koreográfiák elsajátítására és minőségi előadására

– Alakítsa ki a tanulóban az önálló tanulás és önfejlesztés képességét.

– Motiválja a tanulót az eddig betanult koreográfiák művészi előadásának továbbfejlesztésére, elmélyítésére

Tananyag

Megismerkednek a modern repertoár hazai és nemzetközi műveivel. A szaktanár irányításával előre kiválasztott és meghatározott részletek önálló betanulása. A modern repertoárból a szaktanár feladata kiválasztani a feldolgozandó műveket

Követelmények

A tanuló ismerje az adott koreográfiák pontos lépésanyagát és rendelkezzen az adott darabhoz tartozó alapismeretekkel

A tanuló legyen képes a koreográfia elemeinek gyors és lényegi elsajátítására, a tanult tánc tudatos, művészi előadására. A tanuló rendelkezzen az önálló tanulás képességével, művészi alázattal és együttműködési képességgel

10. évfolyam

Fejlesztési feladatok

– A tanulót tegye képessé az eddig tanult ismeretek felhasználásával egyéni és csoportos koreográfiák létrehozására és minőségi előadására

– Alakítsa ki a tanulóban az önálló tanulás, az önfejlesztés és a csoporttal való együttműködés, együttgondolkodás képességét

– Motiválja a tanulót az eddig elsajátított koreográfiák művészi előadásának továbbfejlesztésére, elmélyítésére és az önálló véleményalkotásra

Tananyag

Megismerkednek az aktuális modern repertoár hazai és nemzetközi műveivel

A modern repertoárból a szaktanár és a tanuló közös feladata kiválasztani a feldolgozandó műveket

Az eddig megismert, elsajátított és feldolgozott mozgásrepertoár felhasználásával a tanulók létrehoznak rövid önálló koreográfiákat, műveket

Követelmények

A tanuló ismerje az adott koreográfiák pontos lépésanyagát és rendelkezzen az adott darabhoz tartozó alapismeretekkel

A tanuló legyen képes a koreográfia elemeinek gyors és lényegi elsajátítására, az önfejlesztésre és a tanult tánc tudatos művészi előadására. A tanuló rendelkezzen az önálló gondolkodás, művészi alázat és az együttműködés képességével

**A tananyag feldolgozásához szükséges kötelező (minimális) taneszköz**

Kísérő hangszerek

Hangzóanyag lejátszására alkalmas lejátszó/erősítő, hangfal

Videó– vagy DVD lejátszó, televízió vagy monitor

***KÉPZŐ– ÉS IPARMŰVÉSZETI ÁG***

**I. FEJEZET**

**AZ ALAPFOKÚ KÉPZŐ– ÉS IPARMŰVÉSZETI OKTATÁS CÉLRENDSZERE ÉS FUNKCIÓI**

Az alapfokú művészetoktatás célja, hogy hozzásegítse a tanulókat a külvilág tudatos érzékeléséhez, tanulmányozásához, valamint a belső látás és a képzelet finomításához, tudatosításához. A tanulók belső világának gazdagítása teszi lehetővé, hogy egész személyiségük használni és hasznosítani tudja az összegyűjtött és egyre tudatosabban szelektált vizuális információkat. Az élményszerű tapasztalások és képzetek teremtik meg az önmeghatározások és önkifejezések egyre differenciáltabb formáit.

Az alapfokú művészetoktatás követelménye és tantervi programja lehetőséget nyújt az esztétikai érzékenység – nyitottság, igényesség, ízlés, erkölcsi fogékonyság – alakítására, a látás kiművelésére és tudatosítására. A követelmény és tantervi program bővíti a képi műveltséget, a képi emlékezetet és képzeletet. A tervező, konstruáló, anyagformáló, eszközhasználó, tárgykészítő és környezetalakító tevékenységek gyakorlata finomítja a kézügyességet, technikai érzékenységet, valamint erős érzelmi–motivációs bázist teremt, mely fejleszti a gondolatok, érzések, elképzelések, tapasztalatok vizuális eszközökkel való megjelenítésének képességét is.

A program keretében folyó vizuális nevelés alkalmat ad a képző– és iparművészeti tevékenységek iránt érdeklődő tanulók szellemi és gyakorlati képességeinek fejlesztésére, biztosítja a különböző művészeti szakterületeken való jártasságok megszerzését. A képzés nagymértékben elősegíti a tanulók személyiségfejlődését és biztosítja a tehetséggondozás lehetőségét. Figyelembe veszi az életkori sajátosságokat; a tanulók érdeklődésére, a kézműves hagyományokra, valamint a klasszikus és kortárs képző– és iparművészeti, médiaművészeti értékekre építve gyarapítja ismereteiket, s alakítja készségeiket. Az alapfokú és továbbképző évfolyamokon fejleszthetik vizuális műveltségüket, és különféle szakirányú területeken szerezhetnek jártasságot.

A vizuális művészeti oktatás megismerteti a tanulókkal az adott művészeti ág műfaji sajátosságait, a művészi kommunikáció megjelenítési módjait. A képzés célja az is, hogy a múlt értékeit megszerettesse és tovább éltesse, segítsen a hagyománytisztelet megteremtésében.

A képző– és iparművészeti ág sajátosságai:

– tevékenységközpontúság – a tanulók a vizuális tananyagtartalmakat, feladatokat gyakorlati, tapasztalati módon, különböző tevékenységek által, komplex témákba ágyazottan dolgozzák fel, amelyben a cselekvésből származó tapasztalat adja a tanulás alapját,

– feladattudatosság – egy témával, témakörrel való hosszabb idejű elmélyült foglalkozás, mely elősegíti a tanulók türelmének, kitartásának fejlődését,

– alkotói magatartás – amelyben fontos szerepet kap a nyitottság, az egyéni látásmód, a lényegkiemelés, a problémaérzékenység és problémamegoldás képessége,

– komplexitás – amely átjárhatóságot biztosít a képző– és iparművészeti, a népművészeti és médiaművészeti területek között, illetve az egyéb művészeti ágak között,

– folyamatszerűség az egyes feladatok végig vitelében és a szervesen kapcsolódó, egymásra épülő feladatsorokban, projektekben,

– kreatív cselekvőképesség, melynek fontos részterülete a kísérletező kedv, bátorság, lényeglátás, szituativitás, döntésképesség, nézőpontváltás, sorrendmódosítás,

– interaktivitás és együttműködési készség, mely feltételezi a személyközi kapcsolatok aktivitását, a kooperációt és innovációt,

– tanulók önkifejezési készségének kialakítása és mélyítése a személyre szabott feladatok, egyéni korrektúra megvalósulása révén,

– szociális érzékenység és empátia, az én– tudatosság, önszabályozás és önállóság fejlesztése.

**A KÉPZÉS STRUKTÚRÁJA**

**Tanszakok és tantárgyak**

Képzőművészeti tanszak (előképző 1–2. évfolyam + 1–3. alapfokú évfolyam)

Főtárgy:

Vizuális alapozó gyakorlatok (előképző 1–2. évfolyam)

Grafika és festészet alapjai (1–3. alapfokú évfolyam)

Kötelező tantárgy:

Vizuális alkotó gyakorlat (1–10. évfolyam)

Választható tantárgy:

Vizuális alapozó gyakorlatok (előképző 1–2. évfolyama)

Népművészet (1–10. évfolyam)

Művészettörténet (3–10. évfolyam)

Tanszakok és főtárgyaik a 4. alapfokú évfolyamtól a továbbképző 10. évfolyamáig

Fém– és zománcműves tanszak – Fém– és zománcműves műhelygyakorlat

Fotó és film tanszak – Fotó és film műhelygyakorlat

Grafika és festészet tanszak – Grafika és festészet műhelygyakorlat

Környezet– és kézműves kultúra tanszak – Környezet– és kézműves kultúra műhelygyakorlat

Szobrászat és kerámia tanszak – Szobrászat és kerámia műhelygyakorlat

Textil– és bőrműves tanszak – Textil– és bőrműves műhelygyakorlat

Kötelező tantárgy:

Vizuális alkotó gyakorlat (1–10. évfolyam)

Választható tantárgyak:

Népművészet (1–10. évfolyam)

Művészettörténet (3–10 évfolyam)

A tantárgyak tartalma

Moduláris rendszer szerint alapmodul a vizuális alkotó gyakorlat, a grafika és festészet alapjai, egyedi szakmai modul a műhelygyakorlat.

A vizuális alapozó gyakorlatok az előképző első két évfolyamának komplex művészeti tantárgya. Sokszínű alkotó játékra ad lehetőséget. A legkülönfélébb anyagok, eszközök, technikák megismerése segíti a gyermekek kreativitásának kibontakozását és a tradicionális kézművesség értékeinek továbbadását.

A vizuális alkotó gyakorlat a képző– és iparművészeti ág, az ősi és kézműves tárgyformálás, a médiaművészet sokféle tevékenységének megismertetésére szolgál. Feladata a vizuális eszköztár bővítése, a művészi kifejezési formanyelv kialakítása, gazdagítása, változatos kreatív feladatsorokon keresztül.

A grafika és festészet alapjai tantárgy a képi kifejezés változatos módjainak elsajátítását és alkalmazását teremti meg. Előkészíti és megalapozza a művészi igényű szakmai munkát.

A műhelygyakorlat lehetővé teszi az ősi, a hagyományos és a kortárs képző– és iparművészeti, valamint médiaművészeti szakirányú tevékenységek elsajátítását. A tanuló a helyi lehetőségektől függően a műhelygyakorlatok közül érdeklődésének és képességének megfelelően választ.

Óraterv

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tantárgy | Évfolyamok | | | | | | | | | | | |
| Előképző | | Alapfok | | | | | | Továbbképző | | | |
| (1.) | (2.) | 1. | 2. | 3. | 4. | 5. | 6. | 7. | 8. | 9. | 10. |
| Főtárgy | (2) | (2) | 2 | 2 | 2 | 2 | 2 | 2 | 2 | 2 | 2 | 2 |
| Kötelező tantárgy |  |  | 2 | 2 | 2 |  |  |  |  |  |  |  |
| Kötelezően választható tantárgy |  |  |  |  |  | 2 | 2 | 2 | 2 | 2 | 2 | 2 |
| Választható tantárgy | (2) | (2) | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 | 1–2 |
| Összes óra: | (2–4) | (2–4) | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 | 4–6 |

A fenti táblázat „Összes óra” rovatában az első számok az ajánlott heti minimális óraszámra, míg a második helyen szereplő számok a szakmai program optimális teljesítéséhez szükséges időre utalnak. Az előképző évfolyamokat nem kötelező elvégezni.

A vizuális alkotó gyakorlat és a műhelygyakorlatok óraszáma 1–3 vagy 3–1 arányban átcsoportosítható.

A főtárgyak képzési ideje:

2 előképző évfolyam: Vizuális alapozó gyakorlatok

3 alapfokú évfolyam: Grafika és festészet alapjai

3 alapfokú + 4 továbbképző évfolyam: Fém– és zománcműves műhelygyakorlat, Fotó és film műhelygyakorlat, Grafika és festészet műhelygyakorlat, Környezet– és kézműves kultúra műhelygyakorlat, Szobrászat és kerámia műhelygyakorlat, Textil– és bőrműves műhelygyakorlat

A tanítási órák ideje: 45 perc

**A KÉPZŐ– ÉS IPARMŰVÉSZETI OKTATÁS ÁLTALÁNOS FEJLESZTÉSI KÖVETELMÉNYEI**

Kiemelt kompetenciák a képző– és iparművészeti oktatás területén

A kiemelt kompetencia területek a vizuális művészeti alkotótevékenység által a személyiség fejlesztését, az önkifejezés kibontakoztatását segítik.

Olyan tulajdonság–együttest alakítanak ki, amely lehetővé teszi a változó élethelyzetekhez való rugalmas alkalmazkodást, a probléma felismerést, a probléma megoldást.

**Bemeneti kompetenciák: iskolai előképzettség nem szükséges**

Szakmai kompetenciák

A környezet által közvetített üzenetek befogadása

A környezet által közvetített üzenetek értelmezése

Tervezési készség

Alkotói magatartás

Kreativitás

Vizuális gondolkodás

Vizuális kifejezőkészség

Eszközhasználati készség

Anyaghasználati készség

Komplex szemlélet

Tudatos környezetformálás igénye

Biztonságos munkavégzés képessége

Az esztétikum iránti igény és befogadóképesség

Problémaérzékenység

Véleményformálási képesség

Személyes kompetenciák:

Nyitottság

Fejlődőképesség

Önállóság

Önkifejezés

Rugalmasság

Érzékenység

Kísérletező kedv

Interaktivitás (személyközi kapcsolatok aktivitása, kooperáció).

Társas kompetenciák:

Motiválhatóság

Empatikus készség

Együttműködési készség

Kezdeményezőkészség

Segítőkészség

Módszerkompetenciák:

Figyelemösszpontosítás

Gyakorlatias feladatértelmezés

Ismeretek helyénvaló alkalmazása

Következtetési képesség

Kreativitás, ötletgazdagság

Módszeres munkavégzés

Nyitott hozzáállás

Probléma felismerés, –megoldás

Tervezési készség

Új ötletek, megoldások kipróbálása

A munkakörnyezet tisztántartása

**A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI**

A művészeti alapvizsgára és záróvizsgára bocsátás feltételei

Művészeti alapvizsgára az a tanuló bocsátható, aki az alapfokú művészetoktatási intézmény utolsó alapfokú évfolyamát sikeresen elvégezte, és a vizsgára jelentkezett.

Művészeti záróvizsgára az a tanuló bocsátható, aki az alapfokú művészetoktatási intézmény utolsó továbbképző évfolyamát sikeresen elvégezte, és a vizsgára jelentkezett.

A művészeti alapvizsga és záróvizsga követelményei, feladatai meghatározásának módja

A művészeti alapvizsga és záróvizsga követelményeit, vizsgafeladatait – valamennyi vizsga tantárgy tekintetében – az alapfokú művészetoktatás követelményei és tantervi programja figyelembevételével kell meghatározni.

A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és gyakorlati tudása.

Az alapvizsga és záróvizsga feladatait a vizsgabizottság elnöke hagyja jóvá. Amennyiben az nem, felel meg a követelményeknek, átdolgoztathatja.

A művészeti alapvizsga és záróvizsga vizsgatantárgyak

– Műhelygyakorlat

– Vizuális alkotó gyakorlat

A fentieken felül szabadon választható vizsgatantárgy:

– Művészettörténet

– Népművészet

A szabadon választható vizsgatantárgyak esetén a művészeti alapvizsga és záróvizsga írásbeli és szóbeli vizsgarészekből áll. A szabadon választható tantárgyak közül vizsgatantárgynak csak az a tantárgy választható, amelyet az intézmény pedagógiai programja szerint biztosít, valamint amely esetében a tanuló a tantárgy tanításának utolsó évfolyamán az előírt tantárgyi követelményeknek eleget tett.

A művészeti alapvizsga és záróvizsga egyes részei alóli felmentés

Mentesülhet (részlegesen vagy teljes mértékben) az adott tantárgyból a művészeti alapvizsga, illetve záróvizsga letétele alól az a tanuló, aki az országos művészeti tanulmányi versenyen – egyéni versenyzőként – helyezést ért el vagy a versenyfelhívásban meghatározott teljesítményi szintet teljesítette.

Ha a tanuló már rendelkezik a képző– és iparművészeti ág valamelyik tanszakán megszerzett alapvizsga– vagy záróvizsga–bizonyítvánnyal, akkor felmentés adható a vizuális alkotógyakorlat főtárgyból. A műhelygyakorlat vizsgarész alól felmentés nem adható.

A művészeti alapvizsga és záróvizsga minősítése

A tanuló teljesítményét a művészeti alapvizsgán és a záróvizsgán vizsga tantárgyanként külön–külön osztályzattal kell minősíteni.

A művészeti alapvizsga, illetve záróvizsga eredményét a vizsga tantárgyakból kapott osztályzatok számtani közepe adja. Ha az átlagszámítás eredménye öt tizedre végződik, a vizsga tantárgy végső eredményének a meghatározásában a műhelygyakorlat tantárgyból kapott osztályzat a döntő.

Eredményes művészeti alapvizsgát, illetve záróvizsgát tett az a tanuló, aki valamennyi előírt vizsga tantárgy vizsgakövetelményeit teljesítette.

Sikertelen a művészeti alapvizsga, illetve záróvizsga, ha a tanuló valamely vizsgarészből, illetve vizsga tantárgyból elégtelen érdemjegyet kapott. Sikertelen vizsga esetén a tanulónak csak abból a vizsgarészből, illetve vizsga tantárgyból kell javítóvizsgát tennie, amelynek vizsgakövetelményét nem teljesítette.

*II. FEJEZET*

*KÉPZŐMŰVÉSZETI TANSZAK*

**VIZUÁLIS ALAPOZÓ GYAKORLATOK**

A vizuális alapozó gyakorlatok célja az érzékelés, a befogadó készségek fejlesztése. A művészettel való játékos ismerkedésen keresztül a pozitív lelki tulajdonságok gyarapítása, az esztétikai érzékenység, a nyitottság kialakítása. A kifejezéshez, alkotáshoz szükséges képességek fejlesztése.

Az alapozó gyakorlatok feladata az alkotói képességek fejlődéséhez való hozzájárulás komplex, játékos, élményszerű művészeti tevékenységek által.

**Előképző évfolyamok**

1–2. évfolyam

Fejlesztési feladatok

– A közvetlen érzéki tapasztalás (hallás, látás, tapintás) útján megszerzett élmények képi, plasztikai feldolgozási képességének fejlesztése.

– A természeti és tárgyi környezet szépségeinek felfedeztetése.

– A hagyományok élményszerű megismertetése.

– Egyszerű kézműves tevékenységek iránti nyitottság kialakítása:

– Az arányok, színek, formák, felületek, tömegek és a tér felfedeztetése játékos tevékenységeken keresztül.

– Az önkifejezés változatos formáinak megismertetése.

– Az egyéni és csoportos alkotómunka alapelemeinek elsajátíttatása.

– Örömteli munkával a személyes megnyilvánulásnak teret adó alkotótevékenység motiválása. Kreatív munkára és gondolkodásra nevelés.

Tananyag

Feladatcsoportok

Érzékszervi tapasztalások

– Színek, formák, hangok megfigyelése, hasonlóságaik észrevétele

– Hangokkal, mozgással, látvánnyal való analogikus játékok

– Dramatizálással, mozgással, hanggal érzelmek, élmények kifejezése

– A ritmus és a megélt mozgás vizuális megjelenítése

Vonal, forma

– A vonal és a folt megjelenési formái a valóságban és a képzőművészetben

– A forma gazdasága

– Pont–, vonal–, folt– és formaképző játékok

Felületek

– A környezet felületeinek megismerése élményszerű tapasztalatok biztosításával

– Felületképzési játékok síkban és plasztikában változatos anyagokkal

Méretek és arányok

A méretek és arányok érzékletes megtapasztalása (kisebb, nagyobb; hosszabb, rövidebb, sovány, kövér)

– Játékos arányváltó feladatok

A színek világa

– A színek hangulati hatásának átélése, alkalmazása

– Színkeverési játékok

Téri élmények

– A sík és a tér megtapasztalása

– Térjátékok (kinn, benn fent, lent). Zárt és nyitott terek

– Téri élmények rajzi, plasztikai megjelenítése

Idő élmények

– Az idő múlásának és a változás megtapasztalása

– Eseménysort kifejező képsorozat, leporelló készítése

– Egyszerű animációs játékok

Mese és valóság

– A mesebeli világok, lények, történések síkban és plasztikában

– Környezetünk formái, szereplői sík és plasztikus formában

Tárgykészítés

– Játékok, használati és ajándéktárgyak létrehozása (mézeskalács, textilfonatok, papírhajtogatások, papírdombormű, agyag– vagy gipszfigurák)

– Hagyománytárgyak készítése

**VIZUÁLIS ALKOTÓ GYAKORLAT**

A vizuális alkotó gyakorlat célja a tanuló egyéni, kreatív személyiségjegyeinek előhívása, az ismeretek, élmények feldolgozásának segítése, a pozitív lelki tulajdonságok megerősítése a képi emlékezet és képzelet gazdagításával, a vizuális gondolkodás és kifejezőkészség fejlesztésével, valamint az esztétikai érzékenység és befogadó készség kialakításával.

A tantárgy feladata a tanulók életkori sajátosságainak megfelelő, erős belső motivációra épülő, változatos alkotó folyamatok biztosítása, melyek lehetővé teszik a csoportos és egyéni kreatív tevékenységformák megismerését, feltárják az értékmegőrzés, értékteremtés lehetőségeit, kialakítják a formák, színek használatában való jártasságot. Az egyes témák, témacsoportok változatos feldolgozása, a különféle képzőművészeti technikák gyakorlásához szükséges eszközök és anyagok használatának megismertetése, a népművészeti és művészettörténeti ismeretek aktív beépítése az alkotó tevékenységbe. A baleset–, munka– környezet és tűzvédelmi szabályok betartatása.

**Alapfokú évfolyamok**

1. évfolyam

Fejlesztési feladatok

– Az alapvető képzőművészeti technikák segítségével a látvány és jelenségek befogadására, értelmezésére való ösztönözés, gondolatainak, terveinek képi vagy plasztikai megoldásán keresztül.

– A művészeti tevékenységekhez szükséges eszközhasználat, anyagalakítás megismertetése kép és tárgykészítés vagy egyéb alkotófolyamat végigvitelével.

– A tanuló figyelmes, kitartó munkavégzésének fejlesztése.

Tananyag

Vizuális alkotó gyakorlat – ismeretek

A síkbeli és plasztikus munkákhoz szükséges anyagok és eszközök

Különféle képző– és iparművészeti, népművészeti, médiaművészeti technikák

Kézműves és népművészeti technikák

Mesék jellegzetes történetvezetése

Témavariációk és különböző méretű alkotások készítésének sajátosságai

Eszközhasználati és munkavédelmi szabályok

Feladatcsoportok

Mesék, kalandos történetek

– Egyéni fantáziára épülő illusztratív mesefeldolgozások

– Elbeszélés vonalakkal, különböző vonalminőségek keresése

– Vonalrajzos kompozíciók különféle alapformákban, hangsúlyos kontúrok alkalmazásával (ceruza, filctoll, zsírkréta és vízfesték)

Színes világok megelevenítése

– Kitalált történetek feldolgozása színes kompozícióban

– A színek hatása, érzelmi ereje

– Színkontrasztok, színharmóniák (színes ceruza, pasztell, tempera, kevert technikák)

Plasztikus figurák

– A szereplők megjelenítése – mesehősök, állatfigurák (mintázás agyagból, gipszfaragás, papírmasé)

– Figurateremtés, jellegzetes arányok, karakterjegyek – bábfigurák készítése

Megszemélyesítés

– Síkfigurák kialakítása (papírtépés, ragasztás, kivágás, festés)

– Álarcok, maszkok, készítése (papír, gipsz, agyag, papírmasé)

Mesék birodalma

– A kiválasztott mesehősök környezetének feldolgozása különféle technikákkal (ceruzák, tollak, tusrajz)

– A természeti és ember alkotta környezet modellezése, újrateremtése a fénymásolt elemek, motívumok segítségével

– Hangulati elemek megjelenítése (vidám, mozgalmas, kopár, félelmetes)

Varázslatos tárgyak, különös eszközök

– Edények, eszközök kialakítása (agyagból, karcolt díszítéssel)

– Az adott történethez kapcsolódó valós tárgyak, varázseszközök készítése

– A gyapjú–, a textilanyagok tulajdonságai, felhasználási lehetőségei

– Különféle hagyományos kézműves technikák, díszítési módok alkalmazása

– Természetes anyagok, ágak, termések alakítása, felhasználásuk más anyagokkal együtt

Figura és mozgás

– A történet szereplőinek megjelenítése ecsetvázlattal, színfoltokkal (álló–, guggoló, több–kevesebb figura, árnyképek)

– Mozgás, mozdulat, mozdulatsor megjelenítése egyszerű animációs eszközökkel

– Emberi figurák és állatfigurák mintázása – különféle mozdulatok megjelenítése

Minta, jel, jelkép

– A mintaképzés síkbeli és plasztikus módjai

– Megőrzött nyomok az agyaglapon (üzenetek, lenyomatok készítése különböző eszközökkel)

– A törzsi művészet mintakincse, motívumgyűjtés (sgrafitto jellegű viaszos technika, festés, karcolás agyagba)

– Papírkivágások – szimmetria, pozitív–negatív formák, ritmusok, sorminták

– Fonások papírcsíkokkal, színes fonalakkal, zsinórokkal

– Szám–, állati és növényi szimbólumok a mesék világában

– Pecsétek, szerencsét hozó tárgyak, amulettek készítése (agyag, gipsz, talált, gyűjtött tárgyak)

Időkerék – évszakváltások

– Az évszakokhoz fűződő népi hagyományok képi, plasztikai feldolgozása

– Mézeskalácsformák rajzolása, tervezése

– A népi kézművesség néhány jellegzetes eleme, technikája

Értékelés és kiállítás–rendezés

Követelmény

A tanuló ismerje:

– a témához kapcsolódó formákat, színeket, motívumokat,

– az alapvető ábrázolási technikákat,

– az egyszerű kézműves technikai fogásokat, plasztikus megoldásokat.

Legyen képes:

– motívumgyűjtésre, feldolgozásra,

– vázlatok készítésére,

– vizuális eszköztárának, folyamatos bővítésére és sokszínű alkalmazására,

– ügyelni a képek kidolgozottságára, technikai következetességére.

2. évfolyam

Fejlesztési feladatok

– A vizuális művészetek műfaji sajátosságainak, anyagainak és eszközeinek megismertetése a kézműves tárgyformálás egyes elemeinek, technikai fázisainak kipróbálásán keresztül.

– Az alkotási folyamat során a képzelet, a tapasztalat és az emlékezet élményanyagának mozgósítása, az önkifejezés lehetőségeinek felfedeztetése.

– A környezet által közvetített üzenetek befogadtatása, értelmezése.

– A tanuló egyéni, kreatív személyiségjegyeinek előhívása, az ismeretek, élmények feldolgozásának segítése.

– A tanuló érdeklődésének felkeltése, fenntartása, kitartó munkavégzés képességének fejlesztése.

Tananyag

Vizuális alkotó gyakorlat – ismeretek

Ábrázolás és tárgyalkotás az életkori sajátosságoknak megfelelő, változatos alkotó folyamatokba illesztve

A síkbeli és plasztikus munkákhoz szükséges anyagok, eszközök csoportos és egyéni kreatív használata

Az értékmegőrzés, értékteremtés lehetőségei

A formák, színek használatában való jártasság

Kézműves és képzőművészeti technikák

Az egyes témák, témacsoportok többirányú feldolgozása

A különböző méretű alkotások készítésének sajátosságai

Népművészeti hagyományok, művészettörténeti érdekességek

Eszközhasználati és munkavédelmi szabályok

Feladatcsoportok

– Elbeszélés vonalakkal

– Hétköznapi történetek fő motívumainak megjelenítése

– Feldolgozása különféle vonalrajzos kompozíciókban

– Hangsúlyos kontúrok alkalmazása (ceruzák, tollak, tusrajz)

– Leporelló készítése az egyes jelenetek összeállításával

A színek érzelmi ereje

– Saját élmények feldolgozása színes kompozíciókban

– Színkontrasztok, színharmóniák alkalmazása (színes ceruza, pasztell, tempera, kevert technikák)

Plasztikus figurák – formai felfedezések

– Kedvenc állatok – állatfigurák és figurális dombormű mintázása

– Sosemvolt lények életre keltése (mintázás agyagból, gipszfaragás, papírmasé)

– Agyagplasztikák, figurák készítése, díszítésük földfestékkel

Szabadon formálható anyag

– Ünnepek régen és ma

– Személyes tárgyak, ünnepi ajándékok készítése különféle anyagokból

– Az ünnep díszletei

Tér és idő feldolgozása

– Adott történet, valamilyen folyamat megjelenítése képsorozattal vagy egyszerű fázisrajzokkal (tempera, tollrajz)

– Eseménynaptár – képsorozatok készítése monokróm és színes technikákkal

– Az otthoni környezet modellezése agyagból. A tér átalakítása

– A mi városunk – nagyméretű, színes kompozíciók, csoportmunkában (plasztikus megjelenítés papír, papírmasé és más anyagokkal)

Minta, jel, jelkép

– A mintaképzés síkbeli és plasztikus módjai

– A magyar népművészet mintakincse – motívumgyűjtés

– Fonások hánccsal, színes fonalakkal, zsinórokkal

– Növények stilizált megjelenítése (sgrafitto jellegű viaszos technika, festés, karcolás agyagba)

– Geometriai szimbólumok (négyzet, kör, felfelé – lefelé mutató háromszög, csillag, egymásba kapcsolódó körök)

– Pecsét faragása, idolok, amulettek készítése (agyag, gipsz)

A tárgykészítés folyamata

– Ismerkedés a gyapjú–, a textilanyagok tulajdonságaival, felhasználási lehetőségeivel

– Ünnepi jelkép megjelenítése nemezen (tarsolyfedőlap)

– Különféle hagyományos kézműves technikák, díszítési módok alkalmazása

– Természetes anyagok, ágak, termések alakítása, felhasználásuk más anyagokkal együtt

– Ragasztóanyagok, ragasztási technikák megismerése

– Ékszerkészítés gyönggyel és más természetes anyagokkal

Évszakváltás

– Az ünnepekhez fűződő népi hagyományok képi, plasztikai feldolgozása

– Mézeskalácsformák rajzolása, tervezése

– A népi kézművesség néhány jellegzetes eleme, technikája

– Változások az ünnepi szokások körében – páros képek készítése

Megszemélyesítés

– Én és a külvilág – Önarckép, jellegzetes arányok, karakterjegyek

– Az önismeret útjai – az emberi arc arányai, a karakter, a mimika megjelenítése

– Meglévő portréfotók felhasználása, nagyítása (ismétlődések, átírások, fénymásolatok segítségével)

– Alakoskodások – szimbolikus tartalmak megjelenítése az arcábrázoláson keresztül

– Maszkok, készítése (papír, gipsz, agyag, papírmasé)

Értékelés és kiállítás–rendezés

Követelmény

A tanuló ismerje:

– a témához kapcsolódó formákat, színeket, motívumokat,

– az alapvető ábrázolási technikákat,

– az egyszerű kézműves technikai fogásokat, plasztikus megoldásokat.

Legyen képes:

– motívumgyűjtésre, feldolgozásra,

– vázlatok készítésére,

– vizuális eszköztárának, folyamatos bővítésére és sokszínű alkalmazására,

– ügyelni a képek kidolgozottságára, technikai következetességére.

3. évfolyam

Fejlesztési feladatok

– Az ismeretek, élmények befogadásának, feldolgozásának segítése, a tanulók életkori sajátosságainak megfelelő, változatos alkotó folyamatokba való bevonásával.

– A csoportos és egyéni alkotótevékenységek formáinak megismertetésével a tanuló kreatív személyiségjegyeinek, pozitív lelki tulajdonságainak előhívása, megerősítése.

– A képi emlékezet és képzelet gazdagítása, az esztétikai érzékenység, nyitottság kialakítása.

– A népművészeti és művészettörténeti ismeretek alkotó tevékenységhez kapcsolódó aktív beépítése.

– A vizuális kifejezéshez, alkotáshoz szükséges készségek fejlesztése.

Tananyag

Vizuális alkotó gyakorlat – ismeretek

Ábrázolási és tárgyalkotási ismeretek

A síkbeli és plasztikus munkákhoz szükséges anyagok és eszközök

Különféle képző– és iparművészeti, népművészeti, médiaművészeti technikák

Népművészeti ismeretek, művészettörténeti érdekességek

Kézműves és népművészeti technikák

Témavariációk és különböző méretű alkotások készítésének sajátosságai

Eszközhasználati és munkavédelmi szabályok

Feladatcsoportok

Elbeszélés vonalakkal

– Legendás történetek megjelenítése, feldolgozása különféle vonalrajzos kompozíciókban

– Hangsúlyos kontúrok alkalmazása (ceruzák, tollak, tusrajz)

– Leporelló készítése az egyes jelenetek összeállításával

A színek érzelmi ereje

– Természeti erők megelevenítése színekkel, az adott jelenségek saját élményekre épülő (vagy színházra, táncra, mesékre támaszkodó) feldolgozása színes kompozícióban

– Színkontrasztok, színharmóniák alkalmazása

– A színek és alkalmazott technikák megjelenítő és hangulatközvetítő képessége (színes ceruza, pasztell, tempera, kevert technikák)

Plasztikus figurák – formai felfedezések

– Figurateremtés, jellegzetes arányok, karakterjegyek felfedezése

– Táltosok, paripák, félelmetes szörnyállatok – képzelet és előtanulmányok alapján (figurális dombormű mintázása agyagból, gipszfaragás, papírmasé)

– Növények, termések formája, szerkezete, színei (színes ceruza, kréta, akvarell)

Szabadon formálható anyag

– Agyagedény formálása felrakással

– Agyagplasztikák, állatfigurák készítése, díszítésük földfestékkel, bekarcolt mintákkal

– Állatok ábrázolása emlékképek vagy közvetlen látvány alapján – tömeg, arányok, mozgás érzékeltetése

Tér és idő feldolgozása

– Természeti erők, különleges és félelmetes természeti jelenségek felidézése, megjelenítése képsorozattal (tempera, tollrajz)

– Különböző kompozíciók készítése spirál– és hullámmotívum felhasználásával

– A természet körforgása (olajpasztell, tempera, fotó, montázs, kollázs)

Minta, jel, jelkép

– Életfa motívum, varázslatos növények megjelenítése népmesék, legendák alapján, (sgrafitto jellegű viaszos technika, festés, karcolás agyagba, gipszbe)

– Papírkivágások – szimmetria, pozitív–negatív formák, ritmusok, sorminták

– A varrás, hímzés alapfogásai, formaalkotó és dekoratív szerepük

– Egyéni fantáziára épülő illusztratív feldolgozások

– Az elvonatkoztatás útja és célja – anyaggyűjtés

– A tűz, víz, föld, levegő – szimbólumok a különböző kultúrákban

– Sárga, narancs, piros, barna, lila, zöld, fehér, arany. Színszimbólumok használata (papírragasztás kivágott színes motívumok kompozícióba rendezésével)

A tárgykészítés folyamata

– Az adott témakörhöz, történethez kapcsolódó valós tárgyak, varázseszközök készítése

– Különféle hagyományos kézműves technikák, díszítési módok alkalmazása

– Állat alakú és antropomorf edény készítése agyagból

– A textilanyagok, a gyapjú alkalmazási lehetőségei

– Nemezfigura készítése

– Tárgykészítés népi hagyományok alapján, a keleti és a mai kultúra esztétikája szerint

– Természetes anyagok, ágak, termések alakítása, felhasználásuk más anyagokkal együtt

– Ragasztóanyagok, ragasztási technikák használata

– Ékszerkészítés gyöngyfűzéssel

Évszakváltás

– Az évszakokhoz fűződő népi hagyományok képi, plasztikai feldolgozása

– Mézeskalácsformák rajzolása, tervezése

– A népi kézművesség néhány jellegzetes eleme, technikája

– Megszemélyesítés

– Mozgatható bábfigurák készítése. Karakterábrázolás és a mozgatás lehetőségei

– Zsineggel mozgatható figurák, pálcára vagy lécre szerelt bábok (papírkivágás, mozgatható elemek összeállítása, festés)

– Álarcok, maszkok, készítése (papír, gipsz, agyag, papírmasé)

Értékelés és kiállítás–rendezés

Követelmény

A tanuló ismerje:

– a témához kapcsolódó formákat, színeket, motívumokat,

– az alapvető ábrázolási technikákat,

– a kézművesség, a hagyományos népi kultúra egyes szokásait, tárgyait és technikáit,

– az egyszerű kézműves technikai fogásokat, plasztikus megoldásokat,

– a vizuális művészetek formáit, sajátosságait, anyagait és eszközeit.

Legyen képes:

– motívumgyűjtésre, feldolgozásra,

– a látvány és jelenségek értelmezésére,

– vázlatok készítésére, átírásra,

– vizuális eszköztárának, folyamatos bővítésére és sokszínű alkalmazására,

– ügyelni a képek kidolgozottságára, technikai következetességére.

4. évfolyam

Fejlesztési feladatok

– A látás és a látványértelmező képesség tudatosítása, fejlesztése.

– A kézműves tárgyalkotás, a képző– és iparművészeti, médiaművészeti tevékenységek megalapozása.

– A látvány utáni ábrázolás alapvető törvényszerűségeinek felismertetése, a vizuális nyelvrendszer alapjainak elsajátíttatása.

– A kifejezéshez, alkotáshoz szükséges képességek továbbfejlesztése, a képi műveltség bővítése.

– A tanuló kitartó, feladattudatos munkavégzésének segítése.

Tananyag

Vizuális alkotó gyakorlat – ismeretek

A látvány megfigyelése, értelmezése, rögzítése

Síkbeli és plasztikus munkákhoz szükséges anyagok és eszközök

Különféle képző– és iparművészeti, népművészeti, médiaművészeti technikák

Az egyes műfajokra jellemző előadásmódok

A középkor művészettörténeti érdekességei

Az egyes népművészeti tájegységekre jellemző stílusjegyek, technikák

A formák, színek tudatos használata és a térábrázolás kérdései

A tárgyalkotás, a tárgykészítéshez kapcsolódó anyagok, egyes eljárások, technikák

Hagyományos és új médiumok

Tanulmányok, szabadkézi vázlatok, makettek

Témavariációk és különböző méretű alkotások készítésének sajátosságai

Eszközhasználati és munkavédelmi szabályok

Feladatcsoportok

Történetszövés – történetábrázolás

– Képzeletbeli utazás (egy középkori városban – illusztrációk különféle rajzeszközökkel, vagy képregényszerűen elmesélve)

– A kor hétköznapjainak megjelenítése a megismert ábrázolási formák, stílusjegyek felidézésével. A tervek nagyítása, megfestése (képi, fotó, videó – vagy számítógépes feldolgozások)

Környezetábrázolás – hangulatteremtés

– A környezet épített elemeinek rajza (homlokzatok)

– kollázs különböző felületű, struktúrájú, textúrájú anyagokkal, tussal, páccal – makett készítése vegyes technikával

– Makettkészítés (házak, lakótornyok, várak) különféle anyagok felhasználásával

Színharmóniák

– A monokróm színhasználattól a komplementer színpárokig

– Egy főszínre hangolás, főszín és elsődleges keverékszínei

– Tiszta színekből és szürkékből építkező képek

Rész és egész

– Papírmozaik készítése (ókori vagy bizánci minták alapján)

– Üvegablakok

– Rózsaablak – színes kép készítése

– Királyfejek, egészalakos figurák rajza viaszolt, festett alapról visszakaparásos technikával

Képeskönyv

– A mai életünk kódexe

– Cél és célszerűség, a könyvkötés alapfogásai

– A papír tulajdonságai

– Betűkép, iniciálé készítése, szövegírás (temperafestés, kézírás vágott hegyű tollal)

Mintakincs

– Az adott korra jellemző minták, díszítések gyűjtése, vázlatfüzetbe rajzolása

– A gyűjtött minták egy–egy részletének nagyítása, új kontextusba helyezése (vízfestés, ecsetrajz, különböző léptékben – páros munka)

– Ornamentika szerkesztése, rajzolása természeti motívumok, növények, felhasználásával (akvarell ceruza, vízfestékek, sablonok)

Plasztika

– Oszlopszobrok. Szoborfaragás (egyszerűen formált emberfigurák gipszből, ytong téglából, purhabból)

– Vízköpők. Fantasztikus figurák, állatalakok (gótikus templomokról; mintázás agyagból)

– Figurateremtés valódi állatok és képzeletbeli szörnyek megformálásával

Öltözéktervezés

– Sisak készítése. A viselhetőség és a méretek figyelembe vétele

– A szín– és az anyagválasztás szerepe (papír, textilanyagok felhasználása, karcolás, hajtás, ragasztás, festés, varrás)

Arcképtár

– Önarckép különböző elképzelt szerepben, jelmezben és korban való ábrázolása

– Önarckép gyűjtemény mai környezetben (ceruza, krétarajzok, tempera)

Értékelés és kiállítás–rendezés

Követelmény

A tanuló ismerje:

– a választott kor művészetét, kézműves kultúráját, tárgyait,

– a vizuális kifejezés formáit, eszközeit, elemeit és nyelvezetét,

– a tervezéstől a tárgyalkotásig tartó kreatív folyamat részeit,

– a legfontosabb baleset és munkavédelmi tudnivalókat.

Legyen képes:

– a látvány és jelenségek értelmezésére, rögzítésére,

– egy gondolat, téma kibontására, sík és plasztikus variációinak létrehozására,

– motívumgyűjtésre, feldolgozásra, vázlatok készítésére, átírásra,

– a perspektivikus ábrázolás alapszabályai szerint tárgycsoportok, figurák ábrázolására,

– színtani alapismereteinek felhasználásával önálló képek készítésére,

– kompozíciós ismereteinek alkalmazására,

– változatos – forma – faktúra és felületminőségek létrehozására,

– különböző anyagokkal és eszközökkel, változatos konstrukciók–tárgyak létrehozására,

– egyéni eszközhasználatra,

– a műalkotások értő befogadására,

– vizuális eszköztárának, folyamatos bővítésére és alkalmazására,

– a legfontosabb baleset– és munkavédelmi szabályok betartására.

5. évfolyam

Fejlesztési feladatok

– Az emberi és a természeti környezet esztétikumának felismertetése, a művészetek, alkotási tevékenységek iránti érdeklődés megerősítése.

– A látás és a látványértelmező képesség pontosítása, fejlesztése.

– A kézműves tárgyalkotás, a képző– és iparművészeti, médiaművészeti tevékenységek körének bővítése.

– A látvány utáni ábrázolás törvényszerűségeinek felismertetése, a vizuális nyelvrendszer alkalmazásának fejlesztése a különböző feladatok során.

– A manuális tudás és az alkotóképesség továbbfejlesztése, a stílusérzék megalapozása.

Tananyag

Vizuális alkotó gyakorlat – ismeretek

A látvány megfigyelése, perspektivikus ábrázolása

Rajzeszközök, plasztikus és modellező anyagok és eszközök

Különféle képző– és iparművészeti, népművészeti, médiaművészeti technikák

Az egyes műfajokra jellemző előadásmódok

Az ókori antik világ és a reneszánsz művészettörténet érdekességei

Az egyes népművészeti tájegységekre jellemző stílusjegyek, technikák

A formai, színtani alapismeretek

A tárgyalkotás, a tárgykészítéshez kapcsolódó anyagok, egyes eljárások, technikák

Hagyományos és új médiumok

Az előképek megismerése, feldolgozása – tanulmányrajzok, vázlatok, makettek, modellek

Témavariációk és különböző méretű alkotások készítésének sajátosságai

Eszközhasználati és munkavédelmi szabályok

Feladatcsoportok

Történetábrázolás

– Életképek (reneszánsz palotában; illusztrációk különféle színes eszközökkel vagy képregényszerűen elmesélve)

– A kor ünnepeinek megjelenítése a megismert ábrázolási formák, stílusjegyek felidézésével (képi, fotó, videó vagy számítógépes feldolgozások)

Tornyok, várak, paloták

– Épületábrázolás tusrajzzal

– Struktúra – textúra, formaszerkezet és felületi megjelenés (kollázs különböző felületű, struktúrájú, textúrájú anyagokkal, tussal, páccal)

– Makettkészítés különféle anyagok felhasználásával csoportmunkában

Színharmóniák

– Tájképek különböző fényviszonyok között – csak színfoltokkal festve – hajnalban, délben, szürkületben, éjszaka (gyűjtés elektronikus formában is, kísérletek a számítógépes grafikai programok használatával)

– Telt és tört színek, komplementer színek és különböző árnyalataik (festés akvarellel, krétával, kevert eljárással)

Környezetábrázolás – kép és valóság

– A tárgyak és a természeti környezet megfigyelése

– Az ablakon át látható világ (ábrázolás pitt–krétával, festéssel)

– A vonalperspektíva, levegő és színperspektíva felfedezése

– Előtér – középtér – háttér (tusrajzok, szénrajzok)

– Öltözéktervezés

– A szín– és az anyagválasztás szerepe

– Fejfedők (bohócsipka) készítése a viselhetőség és a méretek figyelembe vétele (papír és textilanyagok felhasználása, karcolás, hajtás, ragasztás, festés, varrás)

Képeskönyv

– A természet törvényeinek, jelenségeinek megfigyelése, összegyűjtése, lejegyzése

– Növények, állatok minél pontosabb megfigyelés alapján készült illusztrációi

– Magyarázó rajz, részletek és leírások a tervlapon (aprólékos ceruza és tusrajzok, temperafestés, kézírás vágott hegyű tollal)

Mintakincs

– A korra jellemző textilminták, díszítések gyűjtése, vázlatfüzetbe rajzolása

– Gyűjtött minták egy–egy részletének nagyítása, új kontextusba helyezése (vízfestés, ecsetrajz, különböző léptékben – páros munka)

– Ornamentika szerkesztése, rajzolása természeti motívumok, növények felhasználásával (akvarell ceruza, vízfestékek, sablonok,)

– Egyszerű díszítőelemek szimmetrikus, pozitív–negatív formákká, ritmussá rendezése

– Természetes formák redukálása, egyszerűsítése, stilizálása, szín– és forma–variációk létrehozása (papírmetszet létrehozása)

Arcképtár

– Hétköznapi tömeg (piaci sokadalom) összeállítása nagyméretű kartonra (saját, választott figurákkal)

– Különböző korú és karakterű emberek portréja. (Csoportmunka. Ceruza, krétarajzok, tempera)

Fény– árnyék jelenségek

– Titokzatos terek létrehozása, a fény–árnyék hatások felhasználásával

– Vázlatok készítése jellegzetes fény–árnyék viszonyok bemutatására

– Térkonstrukció talált, gyűjtött tárgyakból, lepedőkből, zsinórokból, kartonokból többféle bevilágítással (közös, csoportos alkotás)

– Fényképek, videó készítése a terek bejárásával, a korábbi munkák térbe helyezése, „helyzetbe hozása”

Értékelés és kiállítás–rendezés

Követelmény

A tanuló ismerje:

– az adott kor művészetét, kézműves kultúráját, tárgyait,

– a vizuális kifejezés formáit, eszközeit, elemeit és nyelvezetét,

– a tervezéstől a tárgyalkotásig tartó kreatív folyamat részeit,

– a legfontosabb baleset és munkavédelmi tudnivalókat.

Legyen képes:

– a látvány és jelenségek értelmezésére, rögzítésére,

– egy gondolat, téma kibontására, sík és plasztikus variációinak létrehozására,

– motívumgyűjtésre, feldolgozásra, vázlatok készítésére, átírásra,

– a perspektivikus ábrázolás alapszabályai szerint tárgycsoportok, figurák ábrázolására,

– színtani alapismereteinek felhasználásával önálló képek készítésére,

– kompozíciós ismereteinek alkalmazására,

– változatos forma–, faktúra– és felületminőségek létrehozására,

– különböző anyagokkal és eszközökkel, változatos konstrukciók, tárgyak létrehozására,

– egyéni eszközhasználatra,

– a műalkotások értő befogadására,

– vizuális eszköztárának, folyamatos bővítésére és alkalmazására,

– a legfontosabb baleset– és munkavédelmi szabályok betartására.

6. évfolyam

Fejlesztési feladatok

– A látvány és a tanult ábrázolás összhangba hozása a személyes mondanivalóval.

– A természet– és emberábrázolás különböző formáinak megismertetése.

– A stílus– és arányérzék továbbfejlesztése.

– Az önálló kézműves tárgyalkotás technikájának megválasztására, a képző– és iparművészeti, médiaművészeti tevékenységek eszköztárának biztonságos használatára való képesség fejlesztése.

– A látvány utáni ábrázolás árnyaltabbá tétele, a kompozíció, a szín és az előadásmód finomítása.

– A képi műveltség bővítése.

Tananyag

Vizuális alkotó gyakorlat – ismeretek

Rajzeszközök, vizes bázisú festékek és plasztikus anyagok

A képző– és iparművészeti, népművészeti, médiaművészeti technikák

A barokk művészettörténeti korszakára jellemző stílusjegyek, technikák

A stíluskorszakra jellemző előadásmódok

Témavariációk és különböző méretű alkotások készítésének sajátosságai

Eszközhasználati és munkavédelmi szabályok

Feladatcsoportok

Történetábrázolás

– Mozgalmas jelenetek (Álarcosbál egy barokk kastélyban. Illusztrációk különféle színes eszközökkel vagy képregényszerűen elmesélve)

– Groteszk, vígjátéki történetelemek illusztratív feldolgozása a megismert ábrázolási formák, stílusjegyek felidézésével (képi, fotó, videó vagy számítógépes feldolgozások)

Tornyok, várak, paloták

– Épületek belseje, bútorai

– Épületábrázolás tusrajzzal, vegyes technikával (kollázs különböző felületű, struktúrájú, textúrájú anyagokkal, tussal, páccal)

Színharmóniák

– Öltözetek pasztellszínekkel (gyűjtés elektronikus formában, kísérletek a számítógépes grafikai programok használatával)

– Színhangulatok festése zenei hangzásokra (akvarell, kréta kevert eljárások)

Öltözék

– Legyező és maszk készítése a működés és a méretek figyelembe vétele

– A szín– és az anyagválasztás szerepe (papír, textilanyagok felhasználása, karcolás, hajtás, ragasztás, festés, varrás)

Kép és valóság

– A térábrázolási konvenciók, optikai csalódások, illúziókeltés

– A perspektíva és az axonometria fintorai (Escher rajzai, térformái. Gyűjtések)

– Tárgyak ábrázolása eltérő, végletes nézőpontokból – alulnézet, felülnézet, közelről – és messzire távolodva (grafit, szén, pittkréta)

Mintakincs

– Épületdíszítések, minták gyűjtése, rajzolásuk vázlatfüzetbe

– Gyűjtött minták egy–egy részletének nagyítása, új kontextusba helyezése (vízfestés, ecsetrajz, különböző léptékben – páros munka)

– Ornamentika szerkesztése, rajzolása természeti motívumok, növények, csiga, kagylómotívumok felhasználásával (akvarell ceruza, vízfestékek, sablonok)

Arcképtár

– Arcképek díszes keretben

– Különböző korú és karakterű emberek portréja (ceruza, krétarajzok, tempera)

A tárgyak egyedi vonásai

– Lakomák gazdag tárgyi világa. Gyűjtés a németalföldi festmények és mai fotók, installációk körében

– Hasonlóság és különbözőség. Azonos funkciójú tárgyak megfigyelése, egyedi vonásaik, különbözőségeik felfedezése (ceruza, vízfesték)

A tárgyak összhangja

– Hangszerek

– Klasszikus és saját megoldások

– Csendélet, drapériák, hangszerek beállításával (összefogott kompozíciók, finom részletmegoldások. Pasztellkréta)

Vizsgamunka készítése

Értékelés és kiállítás–rendezés

Követelmény

A tanuló ismerje:

– az adott kor művészetét, kézműves kultúráját, tárgyait,

– a vizuális kifejezés formáit, eszközeit, elemeit és nyelvezetét,

– a tervezéstől a tárgyalkotásig tartó kreatív folyamat részeit,

– a legfontosabb baleset és munkavédelmi tudnivalókat.

Legyen képes:

– a látvány és jelenségek értelmezésére, rögzítésére,

– egy gondolat, téma kibontására, sík és plasztikus variációinak létrehozására,

– motívumgyűjtésre, feldolgozásra, vázlatok készítésére, átírásra,

– a perspektivikus ábrázolás alapszabályai szerint tárgycsoportok, figurák ábrázolására,

– színtani alapismereteinek felhasználásával önálló képek készítésére,

– kompozíciós ismereteinek alkalmazására,

– változatos forma–, faktúra– és felületminőségek létrehozására,

– különböző anyagokkal és eszközökkel, változatos konstrukciók, tárgyak létrehozására,

– egyéni eszközhasználatra,

– a műalkotások értő befogadására,

– vizuális eszköztárának, folyamatos bővítésére és alkalmazására,

– a legfontosabb baleset– és munkavédelmi szabályok betartására.

**Követelmények az alapfokú évfolyamok elvégzése után**

A tanuló ismerje:

– a vizuális művészetek eszköztárát,

– a tárgytervezés és tárgykészítés fázisait,

– a rajzolás, festés, térművészet műfaji sajátosságait, anyagait és eszközeit,

– a különböző ábrázolási és tárgyalkotó technikákat,

– a legjelentősebb művészettörténeti korszakok művészetének jellegzetességeit, kultúráját, tárgyait,

– a legfontosabb baleset– és munkavédelmi tudnivalókat.

A tanuló legyen képes:

– az alkotói munka végigvitelére,

– a látvány és jelenségek megragadására, visszaadására,

– motívumgyűjtésre, feldolgozásra, vázlatok készítésére, átírásra,

– a perspektivikus ábrázolás szabályainak alkalmazására,

– színtani ismereteinek felhasználására,

– kompozíciós ismereteinek alkalmazására,

– sokféle eszköz– és anyaghasználatra a kifejezés érdekében,

– konzekvens munkák elkészítésére,

– a művészettörténeti korok, stílusok megkülönböztetésére, értő befogadására,

– a legfontosabb baleset– és munkavédelmi szabályok betartására.

**A művészeti alapvizsga követelményei**

A vizsga részei

A vizsga gyakorlati vizsgarészből áll.

A vizsga tantárgya és időtartama:

Vizuális alkotó gyakorlat

– vizsgamunka bemutatása 15 perc

– helyszíni feladat megoldása 105 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, alkotó, konstruáló, tárgykészítő képessége. A feladatmegoldás tükrözze a tanulónak a vizuális alkotó gyakorlatok során megszerzett tudását a művészeti ág anyagairól, műfaji sajátosságairól, esztétikai törvényszerűségeiről, megszerzett ismeretét. A megvalósított vizsgamunka mutassa be a tanuló technikai jártasságát, tudását.

A vizuális alkotó gyakorlat alapvizsga két részből tevődik össze:

A) Dokumentációval együtt benyújtott kész kép, képsorozat vagy tárgy, tárgycsoport.

A benyújtott vizsgamunka – tanári irányítással megvalósított – tervezési munka alapján, szabadon választott technikával létrehozott alkotás, amely lehet:

– tárgy, tárgyegyüttes,

– festészeti, grafikai alkotás–sorozat,

– szobor, térkonstrukció és variációi.

B) Az alapvizsga helyszínén, ideje alatt önállóan elkészített kész kép vagy tárgy.

Az intézmény által meghatározott vizsgafeladat tervvázlat alapján, szabadon választott anyaggal és technikával létrehozott alkotás, amely lehet:

– tárgy,

– festészeti, grafikai alkotás,

– szobor, térkonstrukció

A vizsga értékelése

A vizuális alkotó gyakorlat alapvizsga értékelésének általános szempontjai:

– esztétikai érzékenység, művészeti ismeretek jelenléte,

– tervezési, plasztikai tárgyformáló készség,

– a kísérletező kedv és kreativitás megjelenése,

– alapvető anyag–, eszköz– és szerszámhasználati ismeret, jártasság,

– térformálás, konstruáló és kompozíciós készség,

– a tartalomnak megfelelő anyag, forma, szín, technika és kifejezésmód használata,

– az elkészült munka egyedisége, összhangja

**Továbbképző évfolyamok**

7. évfolyam

Fejlesztési feladatok

– Felkészítés a tanult művészeti kifejezőeszközök önálló alkalmazására.

– A vizuális érzékelés és visszatükrözés képességének finomítása.

– A konstruáló, plasztikai és a síkművészeti technikák készségszintű elsajátíttatása.

– Az elvont gondolkodás, az analizáló–szintetizáló képesség kialakítása, a látás kiművelése és tudatosítása.

– Az ábrázolási konvenciók megismertetése, elsajátíttatása.

Tananyag

Vizuális alkotó gyakorlat – ismeretek

Az egyetemes emberi kultúra, az európai műveltség, a nemzeti hagyományok értékeinek megismerése

A látvány pontos megfigyelésére, leképezése

A vizuális információk megértésére, átírására, felhasználására

A képi gondolkodás, vizuális absztrakció

Tanulmányok, szabadkézi vázlatok, makettek, modellek készítésére

A gondolat, téma kibontása, variációk, sorozatok, tárgyegyüttesek létrehozása

A jelentés, az esztétikum felismerésére, értelmezésére

A sűrítés, és felbontás mint alkotói (komponálási) eszköz

Eszközhasználati és munkavédelmi szabályok

Feladatcsoportok

A beállítás

– A geometrikus testek arányai, térbeli elhelyezkedése

– A népi tárgykultúra tárgyai egyszerű műtermi környezetben

– A tárgyak, tárgyegyüttesek feldolgozása, az arányok, a térbeli állapot minél pontosabb visszaadása (ceruzarajz, színes munkák)

A szerkezettől a formáig

– Drapéria vonalas ábrázolása (ceruza, pittkréta, szén)

– Drapéria mozgásban. Fotók készítése szálló, lengő drapériáról, és azok megfestése

– A drapéria mint plasztikai elem és jel. Fríz mintázása, gipszfaragás drapériamotívum után, gipszöntések

A térről – síkban

– Rajzolt és festett belső terek – a perspektíva törvényei szerint

– Szobasarok, lépcsőház rajzolása festése

– A formák változatos megjelenítése. Szerkezeti kiemelések

– A perspektíva érzékeltetése vonalakkal (szerkezeti rajz, ceruza, pittkréta)

– A tanulmányok feldolgozása (tollrajz, színespapír–kollázs és grafikai lapok, linó–, papírmetszet)

Rajzi – plasztikai előtanulmányok

– Testrészek, fejrészletek. Vázlatok, krokik készítése (nagyítás és kicsinyítés rajz segítségével)

– A vonallal való rajzolás módozatai pontozott, rácsozott, satírozott rajz és foltképzés, vonalhálós rajzolás, faktúrák megjelenítése

– Rajzolás és mintázás élő modell vagy gipszöntvény alapján

– Fotóhitelességű és expresszív feldolgozások

A térről – térben

– A külső és belső tér érzékeltetése természeti formák alapján (csigaház, metszet készítése mintázással)

– Agyagszobor, agyag plakett készítése a formaépítés, arányok térbeliség pozitív–negatív formák megjelenítésével

Ábrázolás és szerkesztés

– A perspektíva és egyéb ábrázolási konvenciók és felhasználásuk a művészi ábrázolásban

– Gyakorlatok a kétpontos perspektíva, a kavallier axonometria megismerésére

– Vonal a térben. Fém–, spárga– és üvegplasztikák

Nagyságrend

– A korábbiakban feldolgozott témák, tanulmányok egyéni vagy csoportos módon történő megfestése, megrajzolása nagy méretben (csomagolópapír, A/0 rajzlap, illetve kisméretű karton A/4 méret)

– A méretváltásból adódó kompozíciós problémák elemzése

Portré

– Önarckép készítése fénykép és tükör segítségével

– Az elkészült munkák összehasonlítása, elemzése

– A festett pasztell jellemzői, a pasztell technika megismerése

– A színek keverése

Szokatlan megjelenés

– Plasztikai munkák talált anyagokkal, meglepő formatársításokkal

– Gömb térbeli problémaköre: osztott gömb, gömbszeletek egymásra mintázása

– Portré gipsszel való mintázása, a fej rajza és mintázása különböző túlzásokkal, torzításokkal

Értékelés és kiállítás–rendezés

Követelmény

A tanuló ismerje:

– a rajzi, festészeti, plasztikai, konstruáló és tárgyalkotó technikákat,

– a térábrázolás alapelemeit,

– a vetületi, axonometrikus és perspektivikus ábrázolás alapelemeit,

– a kompozíció jelentéshordozó elemeit,

– az alapvető színtani törvényszerűségeket,

– a jellegzetes vagy híres képző– és iparművészeti, médiaművészeti és népművészeti alkotásokat,

– a legfontosabb munkavédelmi előírásokat.

Legyen képes:

– a látvány és jelenségek árnyalt értelmezésére,

– motívumok feldolgozásra, vázlatok készítésére, átírásra,

– kompozíciós ismereteinek alkalmazására,

– egy gondolat, téma kibontására, variációinak létrehozására,

– a munkafázisok, részfeladatok megoldására és összehangolására,

– műalkotás és környezet kapcsolatának, összefüggéseinek felismerésére,

– geometrikus és természeti formák ábrázolására,

– a perspektíva szabályai szerint tárgycsoportokat, figurákat ábrázolni,

– illusztrációkat készíteni.

8. évfolyam

Fejlesztési feladatok

– A geometrikus és természeti formák ábrázolása, tárgycsoportok, portrék, figurák ábrázolása a perspektíva és az anatómia és szabályai szerint.

– Különféle illusztrációk készítése.

– A kiadott feladatok önálló megoldása, biztos eszközhasználattal.

Tananyag

Vizuális alkotó gyakorlat – ismeretek

Az ábrázolás arányrendszere, szerkezete

Tónusos ábrázolás

A természeti formák átírása

Az anyagszerűség ábrázolása

A tér különböző léptékű megjelenítése

A konstruktivizmusra jellemző stílusjegyek, technikák

Anatómiai ismeretek

Eszközhasználati és munkavédelmi szabályok

Feladatcsoportok

A beállítás

– Tárgyak, térelemek a szabadban

– A tárgyak, tárgyegyüttesek feldolgozása, az arányok, a térbeli állapot, a természetes fényviszonyok minél pontosabb visszaadása (ceruzarajz, színes munkák)

A beállítás átformálása

– A tárgyegyüttes képének feldolgozása, átírása más anyagokkal, technikákkal, különböző művészeti stílusokkal (barokk, impresszionista, expresszionista stílusgyakorlatok)

A szerkezettől a formáig

– Állat– és emberi koponya szerkezetének különféle rajzeszközökkel való ábrázolása (ceruza, pittkréta, szén)

– Koponya és változó környezete. Fotók készítése és azok megfestése

– A koponya bonyolult plasztikai problémái. Reliefmintázás, mintázás 1:1 méretben

A térről – síkban

– Rajzolt és festett épületek, terek, utcaképek a perspektíva törvényei szerint

– A felületek és formák változatos megjelenítése. Kiemelések

– A perspektíva érzékeltetése vonalakkal, tónusokkal, színfoltokkal (szerkezeti rajz, tónusos rajz – szén, pittkréta, pasztell, akvarell)

– A tanulmányok feldolgozása tollrajz, színespapír–kollázs és grafikai lapok, linó–, papírmetszet formájában

Rajzi – plasztikai előtanulmányok

– Szobrok, portrék – vázlatok, krokik készítése (nagyítás és kicsinyítés rajz segítségével)

– A vonallal való rajzolás módozatai pontozott, rácsozott, satírozott rajz és foltképzés, vonalhálós rajzolás, faktúrák megjelenítése

– Rajzolás és mintázás élő modell vagy gipszöntvény alapján

– Fotóhitelességű és expresszív feldolgozások

A térről – térben

– Termések titokzatos szerkezete, pozitív–negatív formái

– A természeti formák szerepe a formatervezésben

– A formaelemzések módszere a célirányos megfigyelés: a karakter

– Formakövető vonal: a plaszticitás

– Folyamatábra, fázisrajzok a mozgásváltozás kifejezésében

Ábrázolás és szerkesztés

– A perspektíva és egyéb ábrázolási konvenciók alkalmazása a művészi ábrázolásban

– Művészettörténeti példák tanulmányozása

– Gyakorlatok a perspektíva, és a Monge–szerkesztés megismerésére

Nagyságrend

– A korábbiakban feldolgozott témák, konstruktív tanulmányok egyéni vagy csoportos módon továbbfejlesztése, megrajzolása, megfestése óriás és kisméretben (falfelület, csomagolópapír, A/0 rajzlap, illetve kisméretű karton A/4 méret)

– A méretváltásból adódó kompozíciós problémák elemzése

Portré

– Rajzok élő modell után

– A formák felismerése az árnyék változásakor az arcon, bevilágítási feladatok

– Fej rekonstrukció koponya alapján

– Az emberi arc titkai. A látvány és a rajzi szabályok együttes érvényesítése

– A portrérajzolás és –festés fejlődése a különböző művészettörténeti korszakokban

– Portré. Plasztikus megjelenítések (vésett, mintázott relief és körplasztika)

Értékelés és kiállítás–rendezés

Követelmény

A tanuló ismerje:

– a rajzi, festészeti, plasztikai, konstruáló és tárgyalkotó technikákat,

– a térábrázolás alapelemeit,

– a vetületi, axonometrikus és perspektivikus ábrázolás alapelemeit,

– a kompozíció jelentéshordozó elemeit,

– az alapvető színtani törvényszerűségeket,

– a jellegzetes vagy híres képző– és iparművészeti, médiaművészeti és népművészeti alkotásokat,

– a legfontosabb munkavédelmi előírásokat.

Legyen képes:

– a látvány és jelenségek árnyalt értelmezésére,

– motívumok feldolgozásra, vázlatok készítésére, átírásra,

– kompozíciós ismereteinek alkalmazására,

– egy gondolat, téma kibontására, variációinak létrehozására,

– a munkafázisok, részfeladatok megoldására és összehangolására,

– műalkotás és környezet kapcsolatának, összefüggéseinek felismerésére,

– geometrikus és természeti formák ábrázolására,

– a perspektíva szabályai szerint tárgycsoportokat, figurákat ábrázolni,

– illusztrációkat készíteni.

9. évfolyam

Fejlesztési feladatok

– A látás és a látványértelmező képesség tudatosítása, az önkifejezés eszköztárának gazdagítása.

– Az esztétikus környezet iránti igény kialakítása, amelyen keresztül a tanuló képes lesz azt alakítani, formálni, megőrizni.

– A vizuális ismeretek, jártasságok kialakítása, elmélyítése.

– A kritikai véleményformálás igényének és képességének kialakítása.

Tananyag

Vizuális alkotó gyakorlat – ismeretek

A környezet– és tárgykultúra

Tónusos ábrázolás újabb technikái

A rendeltetés, a szerkezet, a tartalom és a forma összefüggései

A bábkészítés hagyományai

A plein air festészet legismertebb alakjai

Eszközhasználati és munkavédelmi szabályok

Feladatcsoportok

– Alakrajz

– Csontváz rajza

– Krokik, vázlatok álló, fekvő és mozgó figurákról (ceruzarajz, tus és pácvázlatok)

– Körberajzolások, tükörrajzok, fotók egymásról, azok rajzban történő átdolgozása

– Kollázsok és montázsok emberi alakok átalakításával, emberi alak részletrajzainak összeillesztése, fotószekvenciák emberek mozgásáról

Átváltozások

– A modell után elkészített munkák feldolgozása más eszközökkel, technikákkal, más méretben

– A mozdulatok értelmezése, újrarajzolása a figura testhelyzeteinek jellemző jegyeinek, térbeliségének kiemelése, torzítása

– Új beállítások új nézőpontokkal

Bábfigura

– Wayang–báb készítése finom faragással fából vagy habanyagból, a bábu festése

– A fej, a törzs, a mellkas, a mozgó végtagok kialakítása, a bábu összeszerelése

– A bábu hangja és beszéde, játéktere

Változatok művészettörténeti alkotásokra

– Gyűjtés a különböző stílusú figuraábrázolások körében

– Másolatok készítése a kép egyes elemeiről hagyományos festészeti és grafikai eljárásokkal (belerajzolások, átfestések, stílusparódiák, méret– és elemváltoztatások)

A természetben

– Vázlatok és festmények készítése a természetben

– A plain air–ben való munka megismerése (pác, lavírozott tus, aquarell és a gouache)

– Fotóséták – fotózás a természetben – fotósorozatok kialakítása

Karakterkeresés

– A portrérajzolás, a karakter kiemelése

– Karikatúrák és illusztratív képek készítése modell alapján, vonalas és színes képek. Önarcképek

– Az elkészített rajzok alapján végletes torzítások keresése a karakter teljes megváltoztatásával

– Portré vázlatok készítése, 1:1 portré mintázása

Népművészet és természet

– Betekintés a magyar népi viseletkultúrába

– Természeti népek technikái. Gyűjtés szakirodalomból, és azok anyagainak feldolgozása (fazekasság, hímzés, faragás, szövés, fonás)

– A népművészet előadásmódjának felidéződése a kortárs alkotók munkáiban

Érzelmi hatások

– Fogalompárok szerinti képalkotás (vidám–szomorú, haragos–megbocsátó, nyomasztó–feloldó)

– Érzelmi állapotok színben való kifejezése

– A színek sztereotip kapcsolata érzelmi állapotokkal, fogalmakkal

– Realisztikus és absztrakt megközelítés

Emlékmás

– Rövid portréfilm készítése egy kortárs képzőművészről, annak alkotási módszereiről, műveiről, személyes beszélgetés vagy bemutatás formájában

– Forgatókönyv, fotódokumentáció

Értékelés és kiállítás–rendezés

Követelmény

A tanuló ismerje:

– a rajzi, festészeti, plasztikai, konstruáló és tárgyalkotó technikákat,

– a térábrázolás alapelemeit,

– a vetületi, axonometrikus és perspektivikus ábrázolás alapelemeit,

– a kompozíció jelentéshordozó elemeit,

– az alapvető színtani törvényszerűségeket,

– a jellegzetes vagy híres képző– és iparművészeti, médiaművészeti és népművészeti alkotásokat,

– a legfontosabb munkavédelmi előírásokat.

Legyen képes:

– a látvány és jelenségek árnyalt értelmezésére,

– motívumok feldolgozásra, vázlatok készítésére, átírásra,

– kompozíciós ismereteinek alkalmazására,

– egy gondolat, téma kibontására, variációinak létrehozására,

– a munkafázisok, részfeladatok megoldására és összehangolására,

– műalkotás és környezet kapcsolatának, összefüggéseinek felismerésére,

– geometrikus és természeti formák ábrázolására,

– a perspektíva szabályai szerint tárgycsoportokat, figurákat ábrázolni,

– illusztrációkat készíteni.

10. évfolyam

Fejlesztési feladatok

– A látvány és az absztrakció kölcsönhatásának megismertetése a figuraábrázoláson keresztül.

– A látványértelmező képesség tudatosítása, a figura és környezetének kialakításával.

– A vizuális ismeretek, jártasságok elmélyítése, összegzése az ismétlődő és fokozatosan nehezedő feladatok mentén.

– Ismerkedés a kortárs művészet törekvéseivel.

Tananyag

Vizuális alkotó gyakorlat – ismeretek

A környezet– és tárgykultúra

Tónusos ábrázolás újabb technikái

A rendeltetés, a szerkezet, a tartalom és a forma összefüggései

A bábkészítés hagyományai

A plein air festészet legismertebb alakjai

A nonfiguratív ábrázolás eszköztára

Eszközhasználati és munkavédelmi szabályok

Feladatcsoportok

Alakrajz

– Vázlatrajzok, krokik csoporttársakról, álló és mozgó alakokról. A vonal ereje, hangsúlyai (ceruzarajz, tus és pácvázlatok, agyag– és viaszkrokik)

Figura a térben

– Figura épített térben, ülő és álló figurák külső és belső térben

– Plein air és embercsoport rajza

Átváltozások

– Ülő, fekvő figura rajza

– Egy feladat többféle feldolgozása, variációk anyagokra, technikákra

– A kompozíciós elemek kiegyensúlyozott arányait felborító változatok létrehozása

Bábfigura

– Marionett báb készítése vegyes anyaghasználattal

– A fej, a törzs, a mellkas, a mozgó végtagok kialakítása, a bábu összeszerelése

– A bábu mozgathatósága, játéktere

Szín–tér

– Színes vázlatok készítése a színpadi tér színdinamikai megoldásához

Változatok művészettörténeti alkotásokra

– Gyűjtés a különböző stílusú figuraábrázolások körében

– Montázsok, anakronisztikus részletek beépítése a műalkotásokba

– Stíluskeresés

– Karakterkeresés

– A teljes figura mint karakter. Karikatúrák és krokik készítése modell alapján, vonalas rajzok, szoborvázlatok készítése

Érzelmi hatások

– Eseménysor ábrázolása figurális és nonfiguratív képsorozatokban

– Kollázs grafikai kiegészítéssel

– Fogalompárok szerinti képalkotás (mozgalmas – unalmas, harsány – szelíd, haragos – vidám)

– Érzelmi állapotok kifejezése színekkel

Emlékmás

– Gyerekkori történet

– Videofelvétel készítésére alkalmas színes figurák és díszlet jellegű tér megalkotása (papír, gipsz, faszerkezet). Csoportos feladat

– A film rajzos forgatókönyvének megtervezése, elkészítése

Vizsgamunka készítése

Értékelés és kiállítás–rendezés

Követelmény

A tanuló ismerje:

– a különféle vizuális művészetek jel– és jelképrendszerét,

– a tervezéstől a megvalósításig, vagy a tárgyalkotásig tartó kreatív folyamat részeit,

– a sík– és térművészet törvényszerűségeit, műfaji sajátosságait, anyagait és eszközeit,

– a rajzi, festészeti, plasztikai, konstruáló és tárgyalkotó technikákat,

– a térábrázolás alapelemeit,

– a vetületi, axonometrikus és perspektivikus ábrázolás alapelemeit,

– a kompozíció jelentéshordozó elemeit,

– az alapvető színtani törvényszerűségeket,

– a jellegzetes vagy híres képző– és iparművészeti, médiaművészeti és népművészeti alkotásokat,

– a legfontosabb munkavédelmi előírásokat.

Legyen képes:

– a látvány és jelenségek árnyalt értelmezésére,

– motívumok feldolgozásra, vázlatok készítésére, átírásra,

– kompozíciós ismereteinek alkalmazására,

– egy gondolat, téma kibontására, variációinak létrehozására,

– a munkafázisok, részfeladatok megoldására és összehangolására,

– műalkotás és környezet kapcsolatának, összefüggéseinek felismerésére,

– geometrikus és természeti formák ábrázolására,

– a perspektíva szabályai szerint tárgycsoportokat, figurákat ábrázolni,

– illusztrációkat készíteni.

**Követelmények a továbbképző évfolyamok elvégzése után**

A tanuló ismerje:

– a vizuális művészetek területén létrejött értékeket,

– a népi kultúra jellegzetes szokásait, tárgyait,

– a sík– és térbeli művek, alkotás–sorozatok létrehozásának módjait,

– pontos arányokat és karaktereket rögzítő rajzok, plasztikák készítési módszereit,

– a fény–árnyék viszonyok törvényszerűségeit,

– a művészeti anatómia alapvető törvényszerűségeit,

– az alapvető munkabiztonsági, környezetvédelmi előírásokat.

A tanuló legyen képes:

– eligazodni a művészettörténet korstílusai között,

– az adott témák önálló feldolgozására,

– művészeti ismereteinek alkotó felhasználására,

– A témák elemző értelmezésére, sokrétű technikai feldolgozására,

– konkrét és elvont gondolatok képi–plasztikai megjelenítésére,

– portré, figura rajzolására, festésére vagy mintázására,

– a saját és mások alkotásainak elemző értékelésére.

**A művészeti záróvizsga követelményei**

A vizsga részei

A vizsga gyakorlati vizsgarészekből áll.

A vizsga tantárgyai és időtartama

Vizuális alkotó gyakorlat

– a vizsgamunka bemutatása 10 perc

– helyszíni feladat megoldása 180 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, alkotó, konstruáló, tárgykészítő képessége. A feladatmegoldás tükrözze a tanulónak a vizuális alkotó gyakorlatok során megszerzett tudását a művészeti ág anyagairól, műfaji sajátosságairól, esztétikai törvényszerűségeiről, megszerzett ismeretét. A megvalósított vizsgamunka mutassa be a tanuló technikai jártasságát, tudását.

A vizuális alkotó gyakorlat alapvizsga két részből tevődik össze:

A) Dokumentációval együtt benyújtott kész kép, képsorozat vagy tárgy, tárgycsoport.

A benyújtott vizsgamunka – tanári irányítással megvalósított – tervezési munka alapján, szabadon választott technikával létrehozott alkotás, amely lehet:

– tárgy, tárgyegyüttes,

– festészeti, grafikai alkotás–sorozat,

– szobor, térkonstrukció és variációi

B) Az alapvizsga helyszínén, ideje alatt önállóan elkészített kész kép vagy tárgy.

Az intézmény által meghatározott vizsgafeladat tervvázlat alapján, szabadon választott anyaggal és technikával létrehozott alkotás, amely lehet:

– tárgy,

– festészeti, grafikai alkotás,

– szobor, térkonstrukció

A vizsga értékelése

A vizuális alkotó gyakorlat vizsga értékelésének általános szempontjai:

– esztétikai érzékenység, művészeti ismeretek jelenléte,

– a vizuális nyelv kifejezőeszközeinek használata,

– tervezési, plasztikai tárgyformáló készség,

– sík és térbeli ábrázolási képesség,

– a kísérletező kedv és kreativitás megjelenése,

– alapvető anyag–, eszköz– és szerszámhasználati ismeret, jártasság,

– térformálás, konstruáló és kompozíciós készség,

– a tartalomnak megfelelő anyag, forma, szín, technika és kifejezésmód használata,

– az elkészült munka egyedisége, összhangja.

**A tananyag feldolgozásához szükséges kötelező (minimális) taneszközök**

Munkaasztalok, székek

Tároló polcok, szekrények, dobozok

Vizes blokk

Szemléltetésre szolgáló technikai eszközök

Szemléltető anyagok (képek, könyvek, CD, DVD–k)

Rajzbakok

Festő állványok

Mintázó állványok

Kéziszerszámok

Rajztechnikai eszközök

Rajz–, festő és mintázó eszközök (színes ceruzák, akvarell, tempera akril, kréta, filc, vékony, vastag, és széles–lapos ecsetek, szivacsok, rajztábla, olló, ragasztó)

Számítógépes munkaállomások grafikai szoftverekkel

Fényképező, filmfelvevő eszközök

Modell tárgyak: geometrikus testek, drapériák, tükrök, csontváz, koponya

Munkabiztonsági berendezések

GRAFIKA ÉS FESTÉSZET ALAPJAI

A grafika és festészet alapjai tantárgy célja a képi világ, a képi kifejezés különbféle módjainak megismertetése. A fantázia kibontakoztatása, a valósággal való összekapcsolása. Változatos felfedező és alkotó folyamatokon keresztül hozzásegíteni a tanulókat az önálló, kreatív tevékenységekhez.

A tantárgy feladata előkészíteni és megalapozni a művészi igényű szakmai munkát.

**Alapfokú évfolyamok**

1. évfolyam

Fejlesztési feladatok

– A környezet esztétikumára érzékeny nyitott szemlélet kialakítása.

– A grafikai és festészeti munkához szükséges eszköz– és anyaghasználati készség fejlesztése.

– A vonallal, színnel, felülettel, díszítménnyel, kompozícióval kapcsolatos tapasztalatok játékos gazdagítása.

– A képalkotáshoz szükséges érzéki tapasztalások és technikai ismeretek átadása.

– Örömteli munkával a személyes megnyilvánulásnak teret adó alkotótevékenység motiválása.

– Kreatív gondolkodásra, alkotásra nevelés.

Tananyag

Grafikai és festészeti ismeretek

A vonal megjelenési formái

A szín szerepe az érzelmek, hangulat kifejezésében

A forma, folt, felület és textúra jelentése és létrehozásának lehetőségei

A gyűjtés, gyűjtemény létrehozásának módjai

Részlet és nagyítás

A díszítés sajátosságai

A nyomhagyás egyszerű technikái

Kompozíciós alapismeretek

Az illusztratív ábrázolás

Eszközhasználati és munkavédelmi ismeretek

Feladatcsoportok

A vonal

– A vonal megjelenési formái a valóságban és a képzőművészetben. Játékos felfedezések

– A vonal mint mozgásnyom

– Eltérő célú és irányú mozgások megfigyelése, létrehozása

– Változatos mozdulatokkal, mozgással hagyott nyomok más–más felületeken és anyagokon

A szín

– Szín és mozgás

– Különböző mozgások, mozdulatok (simogatás, dobolás) által keltett érzelmek kifejezése színekkel

– Mozdulatok, mozdulatsorok színes lenyomatai nagyméretű felületeken kézzel, szivaccsal, széles ecsettel

– Színek és élmények közti asszociatív kapcsolat

– Érzelmek, hangulatok megjelenítése különböző formájú és anyagú felületeken absztrakt színfoltokkal

– A kedvenc tárgy, lény jellemének kifejező ábrázolása színekkel szokatlan formájú felületeken

– A tárgy, lény hangulatváltozásainak megjelenítése színek segítségével

Felület és forma

– Különféle felületek és formák által kiváltott érzelmek

– Játékos forma– és felületalakítási kísérletek

– Gesztusok által létrehozott foltok, felületek

– Különböző érzelmi állapotok lenyomata

Felület és textúra

– A környezet felületeinek megismerése élményszerű tapasztalatok által

– Vizuális és taktilis érzékelés közti kapcsolat

– Különböző felületű, textúrájú anyagok gyűjtése, meghatározott szempontok szerinti csoportosításaik

– A gyűjtött anyagok kollázsként való felhasználása

– Különböző anyagok felületének tapintással való érzékelése (bekötött szemmel)

– A tapintási élmények megfogalmazása, megjelenítése, tapintási napló, térkép készítése

Minta a környezetben

– Környezetünkben levő tárgyakon található mintákból gyűjtemény létrehozása

– A gyűjtött minták egy–egy részletének nagyítása, új kontextusba helyezése

Díszítés, díszítmények

– Lapok felületek díszítése grafikai és festészeti technikákkal, jelentést hordozó motívumokkal

Nyomhagyás

– Különböző formájú, felületű tárgyakkal foltok, rajzolatok létrehozása

– Az elkészített nyomatok kiegészítése, továbbfejlesztése jelentést hordozó illusztratív alkotássá tussal, filctollal, festékkel

Kompozíció

– Képi elemek rendezése

– Ugyanazon elemekből eltérő hatású, egyensúlyú kompozíciók összeállítása monokróm festéssel, kollázzsal, egyszerű nyomhagyással

Képalkotás

– Illusztrációk készítése mesék, események szereplőinek nagyméretű ábrázolásával

– Történetek, mesék jeleneteinek illusztratív megfogalmazása grafikai és festészeti eszközökkel, anyagokkal (grafit, toll, kréta, vízfesték, kollázs)

Értékelés és kiállítás–rendezés

Követelmény

A tanuló ismerje:

– a vonal megjelenési formáit,

– a szín szerepét az érzelmek, hangulat kifejezésében,

– a forma, folt, felület és textúra jelentését és létrehozásának lehetőségeit,

– a díszítés sajátosságait,

– a nyomhagyás egyszerű technikáit,

– a kompozíciós alapismereteket,

– az illusztratív ábrázolás alapjait.

Legyen képes:

– mozgásnyomok vonallal történő rögzítésére,

– az érzelmek vonallal, színnel történő ábrázolása,

– forma, folt, felület és textúra létrehozására,

– a nyomhagyás egyszerű technikáinak alkalmazására,

– képalkotásra,

– gyűjtemény létrehozására,

– eszközhasználati és munkavédelmi szabályok betartására.

2. évfolyam

Fejlesztési feladatok

– A grafikai és festészeti munkához szükséges eszköz– és anyaghasználati készség fejlesztése.

– A vonallal, színnel, felülettel, díszítménnyel, kompozícióval kapcsolatos tapasztalatok gazdagítása.

– A képalkotáshoz szükséges érzéki tapasztalások és technikai ismeretek átadása.

– Örömteli munkával a személyes megnyilvánulásnak teret adó alkotótevékenység motiválása.

– Kreatív gondolkodásra, alkotásra nevelés.

Tananyag

Grafikai és festészeti ismeretek

Vonal a térben

A szín szerepe és hatása a tárgyakon és a térben

A színek és lelki minőségek

Felület és textúra kontrasztok és létrehozásának lehetőségei

A gyűjtés, gyűjtemény létrehozásának módjai

A díszítés sajátosságai

A tárgyak funkciója és díszítése közti kapcsolat

Egyszerű nyomatok

A kiemelés

Az illusztratív ábrázolás

Eszközhasználati és munkavédelmi ismeretek

Feladatcsoportok

A vonal

– Vonalak a térben

– Vonalszerű anyagokkal (kötél, szalag) térjátékok, installációk létrehozása

– A létrehozott vonalterek megjelenítése különböző grafikai eszközökkel

– Az elkészült grafika továbbfejlesztése, alakítása variációk, sorozatok formájában

A szín

– A színek és térbeli formák kapcsolata a mesékben és a valóságban

– Színes terek, téri formák létrehozása, térátalakítások

– Különböző színű vagy különböző színűre festett talált tárgyak (textilek, dobozok, fonalak) segítségével eltérő funkciójú és hangulatú színes terek megépítése

– A létrehozott terek által nyújtott élmények megjelenítése festéssel, kollázzsal

– Tulajdonságok, fogalmak rokonítása, összekapcsolása színekkel és egyszerű térbeli formákkal, tárgyakkal

– Térbeli formák, tárgyak felületének átalakítása festéssel, tárgymesék létrehozása

– Egy konstruált tér hangulatának, jelentésének módosítása színcserével

Felület és forma

– Ellentétek, felületi kontrasztok

– Semleges, nyugodt felületeken markáns ellentétek, felületi kontrasztok létrehozása

– A gesztusokkal létrehozott foltok, felületek által közvetített információk

Felület és textúra

– Különböző felületeket, textúrákat ábrázoló képek, fotók gyűjtése, csoportosítási lehetőségek

– A gyűjtött fotók, fénymásolatok grafikai kiegészítései, átalakításai

– Az elkészült lapokból illetve a gyűjtött fotókból kollázsok, képtárgyak készítése

Minta a környezetben

– Növények, állatok fotóin, illetve mikroszkopikus felvételeken található minták, mintázatok gyűjtése

– A gyűjtött mintakincs szabad felhasználása méret és léptékváltással

Díszítés, díszítmények

– Funkcióval, jelentéssel bíró plasztikus tárgyak felületének megmunkálása, díszítése grafikai és festészeti technikákkal

Egyszerű nyomatok

– Képi üzenetek létrehozása egyszerű sokszorosítási technikákkal (papírdúc, papír– vagy műanyagkarc, sablon átfújással)

Kompozíció

– A kiemelés szerepe és lehetőségei a valóságban, a mesékben és a különböző művészeti ágakban

– A kép egyes szereplőinek, elemeinek hangsúlyozása (formával, mérettel, színnel, aránnyal, nézőponttal, felülettel, kontraszt alkalmazásával, elhelyezéssel)

Képalkotás

– Illusztrációk készítése

– Történetek, mesék jeleneteinek illusztratív ábrázolása grafikai és festészeti eszközökkel, anyagokkal, valamint ezek kombinált megoldásaival (festett ceruzarajz, színezett tollrajz, kollázs, vegyes technika)

Értékelés és kiállítás–rendezés

Követelmény

A tanuló ismerje:

– vonal a térképző szerepét,

– a szín szerepét, hatását a tárgyakon és a térben,

– felület és textúra kontrasztok létrehozásának lehetőségeit,

– a gyűjtés, gyűjtemény létrehozásának módjait,

– a díszítés sajátosságait,

– a tárgyak funkciója és díszítése közti kapcsolatot,

– a kiemelés módjait,

– az illusztratív ábrázolás sajátosságait.

Legyen képes:

– vonalvariációk létrehozására,

– a lelki minőségek kifejezésére,

– felület és textúra kontrasztok létrehozására,

– egyszerű nyomatok készítésére,

– képalkotásra,

– gyűjtemény létrehozására,

– eszközhasználati és munkavédelmi szabályok betartására.

3. évfolyam

Fejlesztési feladatok

– A grafikai és festészeti munkához szükséges eszköz és anyaghasználati készség fejlesztése.

– A vonallal, színnel, felülettel, díszítménnyel, kompozícióval kapcsolatos tapasztalatok gazdagítása.

– A képalkotáshoz szükséges érzéki tapasztalások és technikai ismeretek átadása.

– Örömteli munkával a személyes megnyilvánulásnak teret adó alkotótevékenység motiválása.

– Kreatív gondolkodásra, alkotásra nevelés.

– Az önkifejezés változatos formáinak alkalmazása.

Tananyag

Grafikai és festészeti ismeretek

A vonal és a mozgás–változás

A színek egymáshoz való viszonya

A színek érzelmi minősége

Színharmóniák, színkontrasztok

A forma, folt, felület és textúra kifejező használata

A gyűjtés, gyűjtemény felhasználásának lehetőségei

A funkció és díszítés

Egyedi motívumok, motívumrendszer

Dombornyomat

Kompozíciós variációk

Illusztratív sorozatok

Eszközhasználati és munkavédelmi ismeretek

Feladatcsoportok

A vonal

– Változások vizuális nyomai

– A valóságos és képzeletbeli változások nyomainak megjelenítése különböző grafikai és festészeti technikákkal

– Improvizatív és tudatos vonal– és hangjátékok

– Különböző hatású, karakterű hangok, zajok, zenék inspiráló hatására különböző karakterű vonalak, rajzos vonalszövetek készítése

A szín

– Színfoltok festése zene hangulatára

– A színek egymáshoz való viszonya, a színek érzelmi minősége

– Természeti jelenségek színekkel és színárnyalatokkal való kifejezése

– Egy–egy szín más színekkel való kapcsolatának mesén, dramatikus játékon keresztül történő átélése, az élmények megfestése

– Árnyalt vizuális minőségek, színharmóniák

– Fogalmakkal, hangokkal, mozdulatokkal leírható tartalmak megjelenítése színek, színharmóniák által

– Színkontrasztok, tartalmi ellentétek

– Színkontrasztok, színellentétek festése – melyek tartalmi ellentéteket és belső élményeket juttatnak felszínre – különös tekintettel a sötét–világos kontrasztra

A felület

– Felület és ábrázolási szándék

– Különböző érzelmi, hangulati állapotok megjelenítése a megismert technikákkal, felületalakítási lehetőségekkel változatos műfaji kísérletek során

– Foltok, folthatárok

– A valóságban látható éles és elmosódott kontúrok megfigyelése és megjelenítésük

– Transzparencia, ellenfény, a részletek láthatósága

Textúra képzés

– Különböző anyagok segítségével, felhasználásával (homok, gipsz, fonal, drót, szögek) változatos textúrájú felületek létrehozása

– Az elkészült lapokból képtárgyak készítése

Minta a környezetben

– Műalkotásokról, építményekről, fotókról minták, ornamentikák gyűjtése

– A gyűjtött és továbbgondolt mintakincs felhasználása tárgyakon

Díszítés, díszítmények

– Funkcióval, jelentéssel bíró mikroterek külső– belső elemeinek díszítése grafikai és festészeti technikákkal

– A mikroterek lakóinak, lényeinek egyedi megjelenítése

Sablon nyomatok

– Meghívó, plakát, képregény készítése sablonnyomat segítségével (kivágott papír vagy műanyag motívumokkal)

Dombornyomatok

– Különböző anyagok, tárgyak segítségével plasztikus papírnyomatok készítése

Kompozíció

– Komponálási módok

– Játékos kísérletek, variációk egy saját alkotás, illetve különböző reprodukciók képi elemeinek, szereplőinek átrendezésére

Képalkotás

– Illusztrációk készítése

– Történetek, mesék jeleneteinek illusztratív ábrázolása sorozatokban grafikai és festészeti technikákkal (monotípia és kollázs–technika vonalas, festett kiegészítéssel, krétarajzzal, karcnyomatokkal)

Értékelés és kiállítás–rendezés

Követelmény

A tanuló ismerje:

– a mozgás–változás vonallal történő kifejezésének lehetőségeit,

– a színek egymáshoz való viszonyát,

– a színek érzelmi minőségét,

– a színharmóniákat, színkontrasztokat,

– a gyűjtés, gyűjtemény felhasználásának lehetőségeit,

– a funkció és díszítés kapcsolatát,

– a dombornyomat készítésének technikáját.

Legyen képes:

– a vonal, forma, folt, felület, szín és textúra kifejező használatára,

– egyedi motívumok, motívumrendszer alkalmazására,

– dombornyomat készítésére,

– a kompozíciós variációk, illusztratív sorozatok készítésére,

– eszközhasználati és munkavédelmi szabályok betartására.

**GRAFIKA ÉS FESTÉSZET TANSZAK**

GRAFIKA ÉS FESTÉSZET MŰHELYGYAKORLAT

A grafika és festészet műhelygyakorlat célja olyan általános és speciális ismeretek átadása, melyek képessé teszik a tanulót önálló, színvonalas grafikai és festészeti alkotások létrehozására. Célja továbbá, hogy a tanulókat önmaguk megismeréséhez és a valóság törvényszerűségeinek egyre pontosabb és mélyebb megértéséhez juttassa a kritikus megfigyelés és gyakorlati tevékenységek segítségével.

A műhelygyakorlat feladata a tanulói képzelet, a belső képek és a valóság törvényszerűségeiből fakadó vizuális látványelemek összekapcsolásának elősegítése. Feladata továbbá kreatív alkotói tevékenységen keresztül az emberi, társadalmi és művészeti problémákra való érzékenység és véleménynyilvánítási igény kialakítása.

4. évfolyam

Fejlesztési feladatok

– A grafikai és festészeti munkához szükséges eszköz és anyaghasználati készség fejlesztése.

– A vizuális kifejezés elemeinek eszközeinek felismerése, egyre tudatosabb alkalmazása.

– A motívumgyűjtés és vázlatkészítés gyakorlatában való jártasság kialakítása.

– A tanult grafikai és festészeti technikák alkalmazási képességének gyakorlása.

– Az esztétikai érzékenység és kifejezőkészség fejlesztése.

– Az önállóság kialakítása.

– A fegyelmezett munkavégzés szabályainak elsajátíttatása.

Tananyag

Grafikai és festészeti ismeretek

Grafika és festészet technikai, műfaji sajátosságai

Vizuális kifejezés alapvető eszközei, szerepük

A vonal megjelenési lehetőségei, kifejezőereje

A fekete–fehér kontraszt hatása, használatának lehetőségei

A tónus szerepe

A színek érzelmi, hő és figyelemfelhívó hatása

A sötét–világos, a hideg–meleg színkontraszt

A faktúra és textúra alakítás lehetőségei

Képépítési és kompozíciós lehetőségek (szerves elrendezés, kiemelés–elhagyás, pozitív–negatív formák, szabályosság–szabálytalanság)

Téma variációk és különböző méretű alkotások készítésének sajátosságai

A ceruza–, tus–, pác–, akvarell– és krétarajz technikája

Az anyagnyomatok, a monotypia, a magas nyomás műveletei

Kollázs és vegyes technikájú alkotások készítésének lehetőségei

Az akvarell– és temperafestés eltérő technikai sajátosságai

A pasztellkép készítés technikája

Az alkalmazott grafika műfaji sajátosságainak megfelelő betű, monogram, embléma, piktogram tervezése

Eszközhasználati és munkavédelmi ismeretek

Feladatcsoportok

Vonal

– A vonal ritmust kifejező hatása

– A vonal karaktermegjelenítő szerepe

– A vonal pszichikai kifejezőereje

– Sorsok, korok, egyéniségek kifejezése különböző vonalhasználattal

– Vonal a festészetben és a grafikában

– Vonal a térben és képtárgyakon

– Vonal a tájban, természetben, (monumentális) szabadtéri installációk, land art

Szín

– Színes fonalak, drapériák – színes terek, színkontrasztok

– A színek hatása (érzelmi, hő és figyelemfelhívó hatás)

– A színek analogikus kapcsolata az érzetekkel, a különböző kifejezési nyelvekkel és szellemi tartalmakkal

A fény és a sötét differenciálódása

– A fény és a sötét által közvetített tartalmak (mesék, mítoszok, legendák)

– Játék a fénnyel (lámpákkal, vetítőkkel)

– Tárgyak, terek és a fény kapcsolata

– Külső–belső élmények átélése, megtapasztalása és megjelenítése (zenei, akusztikai analógiák felismerése, létrehozása)

– A fekete szín használata, a fekete–fehér kontraszt (fekete tér, fekete tárgy)

– A szürkétől a feketéig – grafikában és festészetben

Felületképzés

– Faktúra és textúra alakítás a grafika és festés eszközeivel

– Felületkontrasztok létrehozása (különböző anyagok nyomataival, kollázzsal)

– Lavírozott tus, pác és akvarell rajzok

– A gyors, könnyed festés technikája

– Festett ceruzarajzok. Különböző technikák vegyítése, kísérletezések

Kifejezés, képalakítás

– Organikus képalkotás (szerves elrendezés, kiemelés–elhagyás, pozitív–negatív formák, szabályosság–szabálytalanság)

– Képi elemek átrendezése, variációk, kompozíciós lehetőségek

Képalkotás

– Illusztráció készítése

– Tusrajzzal a monokromitás, a foltképzés és a vonalrendszerek szerepének hangsúlyozása

– Egyedi nyomtatással monotypia készítése

Tér – környezet

– A körülvevő környezet elemei által létrehozott különböző méretű, nyitott és zárt terek

– Térépítések és térjátékok a különböző érzékelési területek bekapcsolásával

– Hagyományos és rendhagyó térképek készítése (hang–, taktilis–, hőtérképek)

– Eltérő hangulatú, méretű, arányú és szerkezetű terekben, (labirintusokban) átélt tapasztalások, élmények megjelenítése grafika, festészet és kevert technikák segítségével

A betű és kép

– Jel (egyedi, saját jel)

– Betűkarakter, monogram

– Az alkalmazott grafika műfaji sajátosságaival embléma, piktogram tervezése

– A kódextől a könyvnyomtatásig

– A nyomtatott írás és a kép használhatósága

– Miniatúrák, óriásképek

Műalkotások

– A feladatokhoz kapcsolódó grafikai, festészeti és egyéb alkotások inspirációs felhasználása

– Anyagok, eszközök, megoldások a különböző korokban

– A feladatokhoz kapcsolódó műalkotások folyóiratokban, könyvtárban, interneten

– Műalkotások a környezetünkben, galériákban

Értékelés és kiállítás–rendezés

Követelmény

A tanuló ismerje:

– a grafika és festészet alapvető technikai és műfaji sajátosságait,

– a grafikai és festészeti munkához szükséges anyagok és technikai eszközök szakszerű használatát,

– a grafika és festészet néhány kiemelkedő hazai és külföldi képviselőjét, kortárs alkotóit,

– a vizuális kifejezés, képépítés törvényszerűségeit, kompozíciós lehetőségeit,

– a legfontosabb munkavédelmi tudnivalókat.

Legyen képes:

– munkájához motívumokat gyűjteni és vázlatokat, színvázlatokat készíteni,

– a vizuális kifejezőeszközök és módok (vonalak, színek, formák, felületek és kompozíciós lehetőségek) kifejezési szándék szerinti használatára,

– a tanult grafikai és festészeti technikákkal (ceruza–, tus–, pác–, akvarell– és krétarajz, anyag nyomatok, monotypia, kollázs, akvarellfestés, temperafestés, pasztell és vegyes technika) alkotásokat létrehozni,

– egy téma kapcsán variációkat és különböző méretű alkotásokat készíteni,

– képzőművészeti alkotásokon a színek, vonalak felületek sajátosságait felismerni,

– eszközhasználati és munkavédelmi szabályok betartására.

5. évfolyam

Fejlesztési feladatok

– A környezet által közvetített üzenetek befogadásának és értelmezésének mélyítése.

– A formák, színek változatos, gazdag használatának kialakítása.

– A külső látvány és a lelki tartalmak érzékeny megjelenítésének fejlesztése.

– A véleményformálás finomítása saját és mások műveivel kapcsolatban.

– A tanulók tervezési készségének és problémamegoldó képességének fejlesztése.

Tananyag

Grafikai és festészeti ismeretek

A megvilágítás szerepe

A fény és árnyék grafikai és festészeti eszközökkel való megjelenítésének lehetőségei

A forma, méret, felület, szín és kompozíciós kontrasztok

A redukció, a sűrítés, a fokozás és a kiemelés szerepe

A felületgazdagítás lehetőségei

A színperspektíva szerepe

A különböző színviszonyok hatása, kifejezőereje

Variációk, sorozatok készítése

Nagyítások, méret és léptékváltások alkalmazása

Eltérő képkivágások hatásainak megtapasztalása és alkalmazása

A sablonnyomat, dombornyomat technikája

A linómetszés technikája

Alkalmazott vagy tervezőgrafika sajátosságainak megfelelő tipográfia, könyvborító, plakát tervezése

Jelmezek, maszkok, díszletek készítésének sajátosságai

Egyszerű akció, performance létrehozása

Eszközhasználati és munkavédelmi ismeretek

Feladatcsoportok

A fény és a sötét

– Karakteresen eltérő erejű, irányú megvilágítású tárgyak és terek létrehozása, megjelenítése

– A fény és árnyék grafikai eszközökkel való kifejezése

– Színes kompozíciók, és variációk készítése a látvány inspiráló hatására

Kontrasztok

– Forma, méret, felület, szín és kompozíciós kontrasztokra épített kép, képtárgy sorozatok, variációk létrehozása, a zene–hang, mozgás–tapintás, az irodalom és a képzőművészet inspiráló hatására

– További lehetőségek, variációk és kísérletezések új médiumok, műfajok segítségével

Kifejezés – karakterek

– Emberi és mitikus karakterek vizuális kifejezése

– Emberek, hősök, tárgyak jelleme, hangulatváltozásaik megjelenítése a festészet és grafika eszközeivel

– Portrék, maszkok, jelmezek készítése

– Kifejező karakterek létrehozásának inspirálása játékokkal és akciókkal

– A kifejezés lehetőségei a redukció, a sűrítés, a fokozás, és a kiemelés eszközeivel

– Egy téma feldolgozása a sablonnyomat (kivágott papír vagy műanyag motívumokkal), dombornyomat, tus– és a temperatechnika lehetőségeit felhasználva

– Felületgazdagítási lehetőségek

– Dramatikus játék a kész alkotásokkal

Tér – környezet

– A közvetlen környezet tárgyai, tárgykarakterek szembeállítása, csoportosítások

– Tárgyátalakítások, átfestéssel, zavarófestéssel

– Tárgyak idegen, megszokottól eltérő környezetbe helyezése

– Léptékváltás adta lehetőségek felhasználása

– Egy tárgy részletének felnagyítása, változatos képkivágások

– A látvány és fantázia képi elemeinek összekapcsolása egy tárgy, szerkezet belső terének ábrázolása során

Írás – kép

– Alkalmazott vagy tervezőgrafikai ismeretek segítségével könyvborító, plakát készítése

– A képhez felirat tervezése (számítógép segítségével). Betű, tipográfia

– A betű, írás és kép szabad műfajú felhasználása

Szín

– „Szín–tér”, külső–belső terek színviszonyai

– Az illúziókeltés lehetőségei

– Színperspektíva

– Kompozíciós változatok a színkontrasztra

– A szín kifejezőereje, mélysége, mozgása a külső látvány és a lelki tartalmak megjelenítése során

– Terek berendezése, benépesítése eltérő méretű és színű figurákkal, szalagokkal, textilekkel, lámpákkal

– Doboz szín–házak – azonos motívumok más–más színviszonyok között

Képalkotás

– A gouache technikájának ismerete

– A linómetszés technikájának elsajátítása, sajátosságai, műfaji követelményei, az anyag– és eszközhasználat specifikumai

– Egydúcos linómetszet

– Színes linómetszet kialakítása a dúc továbbvésésével

– Különböző méretű illusztráció, illusztráció sorozat készítése zenei, irodalmi alkotáshoz

– Illusztráció készítése egyedi és sokszorosítási technikákkal (ecset– és tollrajz, gouache, linómetszet)

Műalkotások

– A feladatokhoz kapcsolódó grafikai, festészeti és egyéb alkotások inspirációs felhasználása

– Anyagok, eszközök, megoldások és stiláris jegyek a különböző korokban

– A feladatokhoz kapcsolódó műalkotások folyóiratokban, könyvtárban, interneten

– Műalkotások a környezetünkben, galériákban

Értékelés és kiállítás–rendezés

Követelmény

A tanuló ismerje:

– a szín kifejezőerejét, a színperspektíva szerepét,

– a különböző színviszonyok hatását,

– a sablonnyomat, dombornyomat, linómetszés technikáját.

Legyen képes:

– a tanult vizuális kifejezőeszközöket és módokat a képalkotási gyakorlatban alkalmazni,

– a fény – árnyék – szín összefüggéseit felhasználni a külső látvány és a lelki tartalmak megjelenítése során,

– alkalmazni a léptékváltás adta lehetőségeket,

– véleményformálásra saját és mások műveivel kapcsolatban,

– eszközhasználati és munkavédelmi szabályok betartására.

6. évfolyam

Fejlesztési feladatok

– A személyes kifejezési eszközök megtalálásának ösztönzése.

– A kísérletező kedv, a döntésképesség és az alkotói magatartás fejlesztése.

– A képépítési és kompozíciós törvényszerűségek tudatos használatának ösztönzése.

– A tudatos környezetformálás igényének kialakítása.

Tananyag

Grafikai és festészeti ismeretek

A színmodulációk, lokál és valőr színek

A szín–önkontraszt és komplementer kontraszt hatásai

A túlzás, fokozás szerepe

Az egyensúly feltételei

Az átírás módjai

A dekoratív festészet sajátosságai

A különböző stílusjegyek felismerésének szempontjai

Többdúcos linómetszet létrehozása

Hidegtű vagy pusztatű technikája

Az improvizatív és a tervezett művek közti különbségek

Látványterv létrehozása

Akrilfestés gyakorlata

Eszközhasználati és munkavédelmi ismeretek

Feladatcsoportok

Képalkotás

– Személyes jelentéssel bíró fogalmak, tartalmak, tárgyak grafikus megjelenítése (változás, kapcsolat, szembenállás)

– Színes sokszorosítás. A színek felhasználásának lehetősége a sokszorosított grafikában

– Többdúcos linómetszet készítése

– Alapszín keveredések, átfedések, új szín létrehozása, alányomás

– Sorozat készítése amorf keretű linódúcokkal

– Hidegtű

– A hidegtű vagy pusztatű technika elsajátítása, a mélynyomás alapjai

– Alapozatlan, puszta, felfényesített lemezre karcolás tűvel, a felületek megdolgozása jelet hagyó eszközökkel

– A vonalkarakter lehetőségeinek kiaknázása a dúc felnagyításával

– A magas– és a mélynyomás variálásának lehetőségei

Stílusvariációk, átiratok

– Különböző korok eltérő stílusú, témájú alkotásainak átfestése, összekeverése és egybeépítésük variációi

– Stílusjegyek átváltoztatása, méret– és léptékváltások

– Nagyméretű dekoratív, díszletjellegű megoldások. Tervek készítése

– Fotókból képsorozatok összeállítása, eltérő képkapcsolási lehetőségek tudatos használata

– Művek összehasonlítása

Egyéni vizuális kifejezés

– Személyes kifejezőeszközök és módok megtalálása az egyéniség, a technikai lehetőségek és a műfaji sajátosságok összehangolása által, önálló kísérletezések segítségével

– Folyamat – karakter – személyes idő kifejezési lehetőségei

– Személyes képnapló készítése, lelki tartalmak, történések és változások vizuális rögzítése

– Improvizációk és tervezett művek

– Zenei vagy egyéb inspiráció segítségével túlzások, fokozások, egyensúly vesztések megjelenítése festészeti és vegyes technikájú alkotásokon, képtárgy sorozatokon

Vizsgamunka

– Az eddigi ismeretek felhasználásával, egyéni kifejezési szándék szerinti kép, képtárgy, képsorozat készítése választott technikával és dokumentálása.

Műalkotások

– A feladatokhoz kapcsolódó grafikai, festészeti és egyéb alkotások inspirációs felhasználása

– Anyagok, eszközök, megoldások és stiláris jegyek a különböző korokban

– Elemzések a grafika és festés módszereiről, a színhasználatról és az anyagokról

– Művészeti, művészettörténeti ismeretek beépítése az alkotó tevékenységbe

– A feladatokhoz kapcsolódó kortárs műalkotások folyóiratokban, könyvtárban, interneten

– Műalkotások a környezetünkben, galériákban

Értékelés és kiállítás–rendezés

Követelmény

A tanuló ismerje:

– a grafika és festészet kiemelkedő hazai és külföldi képviselőit, kortárs alkotóit,

– a tanult vizuális kifejezőeszközöket és módokat a képalkotási gyakorlatban,

– a képépítés törvényszerűségeit, kompozíciós lehetőségeit.

Legyen képes:

– különbséget tenni a magas– és mélynyomás között,

– grafikai és festészeti elméleti és gyakorlati tudásának alkalmazásával önálló koncepciók alapján különböző méretű variációkat, kép–, képtárgy sorozatokat, illusztrációkat készíteni,

– munkáját esztétikusan összeállítani, bemutatni,

– műalkotás és környezet kapcsolatának, összefüggéseinek felismerésére,

– véleményformálásra műalkotásokkal kapcsolatban,

– eszközhasználati és munkavédelmi szabályok betartására.

**Követelmények az alapfokú évfolyamok elvégzése után**

A tanuló ismerje:

– a grafika és festészet történetét, korszakait, jellemző alkotásait,

– a grafika és festészet kiemelkedő hazai és külföldi képviselőit, kortárs alkotóit,

– a grafika és festészet technikai és műfaji sajátosságait,

– a képgrafikai, alkalmazott grafikai és a festészeti tevékenységeket, eljárásokat

– a grafikai és festészeti munkához szükséges anyagok és technikai eszközök szakszerű használatát,

– a képépítés törvényszerűségeit, kompozíciós lehetőségeit,

– a legfontosabb munkavédelmi tudnivalókat.

A tanuló legyen képes:

– munkájához motívumokat gyűjteni és vázlatokat, színvázlatokat készíteni,

– a tanszak tanult műfaji sajátosságainak megfelelő átírásra, absztrakcióra,

– az egyedi– és sokszorosított grafikai eljárások, festészeti technikák alkalmazására,

– a grafikai és festészeti anyagok helyes használatára,

– a színek, formák és kompozíciós lehetőségek kifejezési szándék szerinti használatára

– grafikai és festészeti elméleti és gyakorlati tudásának alkalmazásával önálló alkotások, variációk és illusztrációk készítésére,

– a tanult grafikai és festészeti technikák sokszínű használatára és továbbfejlesztési lehetőségeinek keresésére, kísérletezésre,

– esztétikus képi megjelenítésre,

– műalkotás és környezet kapcsolatának, összefüggéseinek felismerésére,

– önálló véleményformálásra saját és mások műveivel kapcsolatban,

– a munkavédelmi szabályok betartására.

**A művészeti alapvizsga követelményei**

A vizsga részei

A vizsga gyakorlati vizsgarészekből áll.

A vizsga tantárgya és időtartama

A grafika és festészet műhelygyakorlat

– tervezés 40 perc

– tárgykészítés 140 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, képalkotó, képessége. A terv tükrözze a tanulónak a grafika és festészet anyagairól, műfaji sajátosságairól, esztétikai törvényszerűségeiről megszerzett ismeretét. A megvalósított kép, képtárgy, képsorozat mutassa be a tanuló grafikai és festészeti jártasságát, tudását.

A grafika és festészet műhelygyakorlat vizsga két részből tevődik össze:

A) Tervezési dokumentációval együtt benyújtott kész kép, képtárgy, képsorozat, a grafika és festészet műfajából.

A benyújtott vizsgamunka – tanári irányítással megvalósított – tervezési munka alapján létrehozott alkotás, amely lehet:

– alkalmazott grafikai, sokszorosított grafikai alkotás, sorozat vagy variáció,

– grafikai és festészeti illusztráció sorozat,

– szabadodon választott technikákkal készített képi alkotás, alkotássorozat vagy variáció.

A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek.

B) Az alapvizsga helyszínén, ideje alatt önállóan elkészített kép, képtárgy, képsorozat, a grafika és festészet műfajából.

Az intézmény által meghatározott vizsgafeladat tervvázlat alapján, szabadon választott technikával létrehozott alkotás, amely lehet:

– modell alapján készített képi, képtárgyi átírás,

– alkalmazott grafikai vagy dekoratív festészeti vázlatterv – sorozat.

A vizsga értékelése

A grafika és festészet műhelygyakorlat alapvizsga értékelésének általános szempontjai:

– tervezési, képalkotási készség,

– színhasználat, kompozíciós készség,

– alapvető anyag– és eszközismeret, jártasság,

– a grafikai és festészeti ismeretek gyakorlati alkalmazása,

– a tartalomnak, műfaji sajátosságoknak megfelelő átíró és kifejezőképesség,

– az elkészült munka összhangja.

**Továbbképző évfolyamok**

7. évfolyam

Fejlesztési feladatok

– A hagyományos és az új médiumok iránti nyitott szemlélet kialakítása.

– Munkáinak esztétikus dokumentálásának és installálásának ösztönözése.

– A tanuló átíró képességének, kreativitásának, komplex szemléletének és kísérletező kedvének fejlesztése.

Tananyag

Grafikai és festészeti ismeretek

A színek reklámpszichológiai törvényszerűségei és összefüggései

A látvány átírásának lehetőségei

A pszeudo, a transzparencia fogalma és jelensége a művészetben

Az intermédia, az akcióművészet, az installáció és az environment műfaji sajátosságai

Rézkarc készítése

A különböző műfajok, technikák határait kitágító lehetőségek

Eszközhasználati és munkavédelmi ismeretek

Feladatcsoportok

A látvány

– Tárgyak, arcok sajátos, egyedi jellemzőinek rögzítése a grafika és a festészet eszközeivel

– Megvilágítási problémák, fény– és színviszonyok elemzése, megállapítások alkalmazása

– A színtani ismeretek: színek derítése, ösztönös és tudatos színhasználat

– Vázlatok, variációk és nagyméretű festmény készítése

Láttatás – képi közlés

– A látvány (tárgy, portré) feldolgozása, átírása különböző művészeti stílusokban

– Képi látványelemek felhasználása például a képregény vagy storyboard műfajában

Képalkotás

– Rézkarc készítése

– Az anyag–előkészítés műveletei (fazettálás, polírozás, alapozás, kormozás, kitakarás)

– A maratás; a marófolyadék, az idő, a vonalháló és a karakter pontos megismerése

– Festékkeverési gyakorlatok, próbalemezek, próbanyomatok készítése

– A művészettörténetből vett példa tanulmányozása, másolása, egy–egy részletének kiemelése

Intermédia – kísérletek

– Installáció, environment és akcióművészet sajátos jegyei

– Személyes, emberi, társadalmi vagy művészeti problémák, témák körüljárása (pszeudo, transzparencia, kontraszt, mélység, zárt–nyitott)

– A különböző műfajok, stílusok, technikák határait átfedő, a lehetőségeket kitágító eljárások keresése

– Kísérletek, próbálkozások olyan műformák és művészeti technikák segítségével, melyek a 20. század képzőművészetében jelentek meg először (fotó–kinetikus és elektronikus művészetek, multimédia, installáció, environment, performance és akcióművészet, új kommunikációs technikák, interdiszciplinaritás, képzőművészeti határterületek)

– A munkafolyamatok, kísérletek dokumentálása rajzok, fotók, filmek és feljegyzések segítségével

Alkalmazott művészet

– Tervezőgrafikai feladatok (plakát, CD, kiadvány)

– Tetszőleges reklámtéma feldolgozása a grafika és a festészet eszközeivel

– A színdinamikai szempontok figyelembevétele

– A színek hatása, a színek információsegítő szerepe

– Színek a különböző médiumokban

– Számítógép kínálta lehetőségek felhasználása

– Tipográfiai ismeretek felhasználása

Értékelés és kiállítás–rendezés

Követelmény

A tanuló ismerje:

– a hidegtű és a rézkarc közti különbségeket, ismerje fel ezeket a nyomatokon,

– a színek érzelmeket alakító hatását saját festményein,

– az alkalmazott grafika és a szín reklámpszichológiai törvényeit és összefüggéseit,

– az intermédia egyes műformáit,

– a kortárs hazai és nemzetközi festészeti és grafikai törekvéseket.

Legyen képes:

– klasszikus sokszorosított grafikai lapok készítésére,

– technikailag tiszta és kevert technikájú munkák létrehozására,

– nyitott szemlélettel közeledni a hagyományos és az új médiumok felé,

– munkáinak dokumentálására és installálására,

– műalkotás és környezet összefüggéseiből fakadó ismeretek alkalmazására,

– saját és mások alkotásainak elemzésére és értékelésére,

– eszközhasználati és munkavédelmi szabályok betartására.

8. évfolyam

Fejlesztési feladatok

– A grafika és festészet szaknyelvének árnyalt használatának fejlesztése.

– Önálló koncepciójú kísérletek, alkotói folyamatok végigvitelének elősegítése.

– A kísérletezési kedv ösztönzése a grafika és festészet határterületein.

– A felelősségtudat, a döntésképesség, az empatikus és a kommunikációs készség fejlesztése.

Tananyag

Grafikai és festészeti ismeretek

Az arányok szerepe, jelentősége

Árnyékok, reflexek a téri illúziókeltésben

A látvány átértelmezésének lehetőségei

A kiemelés – elhagyás szerepe, hatása

A térbeliség – síkra feszítettség szabályai, kifejezőeszközei

A legújabb hazai és nemzetközi festészeti és grafikai törekvések és képviselői

Az olajfestés alapjai

A filmnyelv és az elektronikus művészetek kommunikációs technikái

Az intermédia, a posztmodern formanyelve

Eszközhasználati és munkavédelmi ismeretek

Feladatcsoportok

A látvány

– A figura arányainak, sajátos, egyedi jellemzőinek rögzítése a grafika és a festészet eszközeivel

– A figura és környezetének viszonya

– Megvilágítás, árnyékok és reflexek

– Táj festése a szabadban akvarellel, temperával

– A térillúzió festésének lehetőségei

Láttatás – képi közlés

– A látvány (táj) befejezése, újrakomponálása, feldolgozása és átírása a helyszínen készített saját fotók, vázlatok alapján

– A látvány átértelmezése, megfogalmazása különböző művészeti stílusok átirataiban, játék egyes mesterek sajátos vizuális hatáselemeivel

– A kiemelés – elhagyás, térbeliség – síkra feszítettség vizuális kifejezőeszközeinek alkalmazása

Tematikus képalkotás

– Variációk a tér megfogalmazására a grafika és a festészet nyelvén

– Olajfestés

– Az olajfestés technikájának alapjai

– A festés története, a vászon, a vakkeret, az ecsetek, az alapozás megismerése

– Grafikai megoldások, rézkarc nyomatok a tér megjelenítésében

– Az önálló vonal– és formakialakítás, a hozzáadás – elvétel fejlesztési lehetőségeit felhasználva

Intermédia – kísérletek

– A film, média képi nyelve

– A színek játéka, a színek bizonyos irányokba történő eltorzítása, megváltoztatása

– Személyes, emberi, társadalmi vagy művészeti problémák, témák körüljárása (illúzió, szemérem – szégyen, csend – zaj, rés – szilánk)

– A különböző műfajok, stílusok, technikák határait átfedő, a lehetőségeket kitágító eljárások keresése, kísérletezések

– Variációk olyan műformák és művészeti technikák segítségével, melyek a 20. század képzőművészetében jelentek meg először (fotó–kinetikus és elektronikus művészetek, multimédia, installáció, environment, performance és akcióművészet, új kommunikációs technikák, interdiszciplinaritás, képzőművészeti határterületek)

– A kísérletek, a munka dokumentálása rajzok, fotók, filmek és feljegyzések segítségével

– Műalkotás igényű dokumentáció készítése

Alkalmazott művészet

– Tervező grafikai feladatok (plakát, CD, kiadvány, írás–kép, névjegy, web–lap)

– Tetszőleges téma feldolgozása a grafika és a festészet eszközeit felhasználva

– Az egyéni formanyelv

– Az önkifejezés korlátai, lehetőségei az alkalmazott művészetben

– Önálló forma és karaktervilág, vonal– és folthasználat

– Klasszicitás – modernség, posztmodern, kortárs – eredetiség

Értékelés és kiállítás–rendezés

Követelmény

A tanuló ismerje:

– az olajfestés technikájának alapjait,

– a legújabb hazai és nemzetközi festészeti és grafikai törekvéseket és azok képviselőit,

– a grafika és festészet szaknyelvét.

A tanuló legyen képes:

– különböző anyagokkal, stílusjegyekkel alkotásokat létrehozni,

– tájkép festésére természetben, vázlatok alapján műteremben,

– önálló alkotó tevékenységre a festészet határterületein,

– alkalmazni a grafikai sorozatok ismétlődő műfaji, stiláris eszközeit,

– eszközhasználati és munkavédelmi szabályok betartására.

9. évfolyam

Fejlesztési feladatok

– A grafika és festészet szaknyelvének árnyalt használatának fejlesztése.

– Önálló grafikai és festészeti alkotások, alkotás–sorozatok létrehozásának ösztönzése.

– A kísérletezési kedv bátorítása a grafika és festészet határterületein.

– A felelősségtudat, a döntésképesség, az empatikus és a kommunikációs készség fejlesztése.

Tananyag

Grafikai és festészeti ismeretek

Belső tartalmak és karakterek megjelenítési lehetőségei

Anatómiai törvényszerűségek

Általános és egyedi jegyek

Téri illúzió a különböző műfajokban

Stíluskontraszt

Látvány átértelmezése a különböző műfajokban

A legújabb hazai és nemzetközi festészeti és grafikai törekvések és képviselői

Technikák, műfajok elméleti és gyakorlati ismeretei

Díszlet és látványterv

Interaktív tér

Az intermédia kifejezési lehetőségei

A filmetűd sajátosságai

Eszközhasználati és munkavédelmi ismeretek

Feladatcsoportok

A látvány

– Arcok, figurák, karakterek

– Önarckép sorozat, a belső változások vizuális rögzítése változatos eszközhasználattal

– Portré, figura különböző környezetbe, térbe helyezése

Láttatás – képi közlés

– Stíluskalandok a kortárs grafika és festészet hazai törekvéseinek inspiráló felhasználásával

– Játék egy klasszikus és egy kortárs stílus elemeivel, koncepcióival

– Azonos témára ellentétes stílusú képek, grafikai lapok készítése

Tematikus képalkotás

– Díszlet és látványtervek

– Szabadon választott mű színpadképének, látvány– és jelmeztervének elkészítése

– Egy jellegzetes részlet kivitelezése

– A valóság szín–terei, filmetűdök, képlenyomatok, rögzített pillanatok

– Kis méretben, egyedi grafikai lapokon sorozat tervezése

Intermédia – kísérletek

– Interaktív tér lehetőségei

– Személyes, emberi, társadalmi vagy művészeti problémák, témák körüljárása (identitás, individuum, rész – egész, önreflexiók – saját tér, személyes tárgy, valós és szubjektív idő, környezet hatása, titok, magány, pusztulás)

– A különböző műfajok, stílusok, technikák határait átfedő, a lehetőségeket kitágító eljárások keresése, kísérletezések által

– Kísérletek olyan műformák és művészeti technikák segítségével, melyek a 20. század képzőművészetében jelentek meg először (fotó–kinetikus és elektronikus művészetek, multimédia, installáció, environment, performance és akcióművészet, új kommunikációs technikák, interdiszciplinaritás, képzőművészeti határterületek)

– A kísérletek, a munka dokumentálása rajzok, fotók, filmek és feljegyzések segítségével

– Műalkotás igényű dokumentáció készítése

Alkalmazott művészet

– Tervező grafikai feladatok az év során feldolgozott témákhoz kapcsolódóan (plakát, kiadvány, meghívó, web–lap)

– Az elkészített síkalkotáshoz egy képtárgyi kiegészítés létrehozása a sokszorosítás technikájának felhasználásával

Értékelés és kiállítás–rendezés

Követelmény

A tanuló ismerje:

– a legújabb hazai és nemzetközi festészeti és grafikai törekvéseket és azok képviselőit,

– a grafika és festészet műfaji lehetőségeit és korlátait,

– a képgrafika és az alkalmazott grafika együttes megjelenésének lehetőségeit.

Legyen képes:

– a vizuális kifejezés elemeinek, eszközeinek alkotói szándék szerinti tudatos alkalmazására,

– alkalmazott grafikai és dekoratív festészeti alkotások tervezésére, megvalósítására,

– egyedi képi világgal bíró illusztrációk létrehozására,

– klasszikus sokszorosított grafikai lapok és táblaképek, muráliák készítésére,

– az általa választott műhöz szcenikai tervet, díszlettervet készíteni,

– technikailag tiszta és kevert technikájú munkák létrehozására,

– műalkotás és környezet összefüggéseiből fakadó ismeretek alkalmazására,

– a különböző műfajok, stílusok, technikák határait átfedő, a lehetőségeket kitágító eljárások keresésére, alkalmazására,

– munkáinak dokumentálására és installálására,

– saját és mások alkotásainak elemzésére és értékelésére,

– eszközhasználati és munkavédelmi szabályok betartására.

10. évfolyam

Fejlesztési feladatok

– Egyedi képi világgal bíró alkotások, alkotás sorozatok létrehozásának ösztönzése.

– A különböző műfajok, stílusok, technikák határait átfedő, a lehetőségeket kitágító eljárások keresésé elősegítése.

– Tudatos környezetformálás igényének fejlesztése.

Tananyag

Grafikai és festészeti ismeretek:

A forma, szín, tér egymáshoz való viszonya, egyéni, személyes modulációk

A látvány átértelmezése a nézőpont és képkivágás segítségével

A valós és virtuális tér

A filmtér, filmidő sajátosságai

A legújabb hazai és nemzetközi festészeti és grafikai törekvések és képviselői

A személyesség hatása

Intermédia–kísérletek

A film műfaji lehetősége

Eszközhasználati és munkavédelmi ismeretek

Feladatcsoportok

A látvány

– Tárgyak, arcok, terek megjelenítése sajátos nézőpontból és képkivágással

– Formák, színek és terek egymáshoz való viszonyának megfigyelése

Láttatás – képi közlés

– Film készítése egy emlékről, álomról

– Storyboard megrajzolása a valós látvány után készített tanulmányok segítségével

– A kiemelés, az elhagyás, a sajátos nézőpontok és képkivágások vizuális kifejezőerejének felhasználásával

– A forgatókönyv egyes tartalmi és vizuális jeleneteiből önálló festészeti vagy grafikai lapok, variációk készítése

– Egy film elkészítéséhez nagyméretű filmtér, illetve figura megalkotása

– Filmtér és filmidő értelmezése a személyes alkotás során

Intermédia – kísérletek

– Saját személyes üzenet–kísérlet

– Klasszikus ismeretek összekapcsolása kortárs eszközökkel és megközelítésekkel

– Személyes, emberi, társadalmi vagy művészeti problémák, témák körüljárása (például: idő, válasz, kérdés, kétség, választás, bizonyosság, változás)

– A különböző műfajok, stílusok, technikák határait átfedő, a lehetőségeket kitágító eljárások keresése, kísérletezések

– Kísérletek olyan műformák és művészeti technikák segítségével, melyek a 20. század képzőművészetében jelentek meg először (fotó–kinetikus és elektronikus művészetek, multimédia, installáció, environment, performance és akcióművészet, új kommunikációs technikák, interdiszciplinaritás, képzőművészeti határterületek)

– A kísérletek, a munka dokumentálása rajzok, fotók, filmek és feljegyzések segítségével

– Műalkotás igényű dokumentáció készítése

Vizsgamunka

– Szabadon választott témában portfolióval, tervezési dokumentációval elkészített kép, képtárgy, képsorozat, a grafika és festészet műfajából

– A koncepció és tervvázlatok rögzítése

– A tervezett mű és környezetének kapcsolata és egymásra hatásuk

– A témának, tartalomnak és az egyénnek megfelelő technikai megoldások kiválasztása

– A kész mű, műsorozat installálása

Értékelés és kiállítás–rendezés

Követelmény

A tanuló ismerje:

– a legújabb hazai és nemzetközi festészeti és grafikai törekvéseket és azok képviselőit,

– a grafika és festészet szaknyelvét,

– a grafika és festészet műfaji lehetőségeit és korlátait,

– a legfontosabb munkavédelmi teendőket.

Legyen képes:

– alkalmazni a kortárs grafikai és festészeti törekvések egyes eredményét,

– alkalmazott grafikai és dekoratív festészeti alkotások tervezésére, megvalósítására,

– egyedi képi világgal bíró illusztrációk létrehozására,

– klasszikus sokszorosított grafikai lapok és táblaképek, muráliák készítésére,

– technikailag tiszta és kevert technikájú munkák létrehozására,

– műalkotás és környezet összefüggéseiből fakadó ismeretek alkalmazására,

– a különböző műfajok, stílusok, technikák határait átfedő, a lehetőségeket kitágító eljárások keresésére, alkalmazására,

– munkáinak dokumentálására és installálására,

– saját és mások alkotásainak elemzésére és értékelésére,

– eszközhasználati és munkavédelmi szabályok betartására.

**Követelmények a továbbképző évfolyamok elvégzése után**

A tanuló ismerje:

– a legújabb hazai és nemzetközi festészeti és grafikai törekvéseket és azok képviselőit,

– a grafika és festészet szaknyelvét,

– a grafikai és festészeti munkához szükséges anyagok és technikai eszközök használatát,

– a grafika és festészet műfaji lehetőségeit és korlátait,

– a legfontosabb munkavédelmi teendőket.

A tanuló legyen képes:

– a vizuális kifejezés elemeinek, eszközeinek alkotói szándék szerinti tudatos alkalmazására,

– önálló grafikai és festészeti alkotások, alkotás–sorozatok létrehozására,

– alkalmazott grafikai és dekoratív festészeti alkotások tervezésére, megvalósítására,

– egyedi képi világgal bíró illusztrációk létrehozására,

– klasszikus sokszorosított grafikai lapok és táblaképek, muráliák készítésére,

– technikailag tiszta és kevert technikájú munkák létrehozására,

– műalkotás és környezet összefüggéseiből fakadó ismeretek alkalmazására,

– a különböző műfajok, stílusok, technikák határait átfedő, a lehetőségeket kitágító eljárások keresésére, alkalmazására,

– munkáinak dokumentálására és installálására,

– saját és mások alkotásainak elemzésére és értékelésére,

– a biztonsági és balesetvédelmi előírások betartására.

**A művészeti záróvizsga követelményei**

A vizsga részei

A vizsga gyakorlati és szóbeli vizsgarészekből áll.

A vizsga tantárgya és időtartama

Grafika és festészet műhelygyakorlat

– tervezés 50 perc

– tárgyalkotás 190 perc

A szóbeli vizsga időtartama: max. 10 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, képalkotó, képessége. A terv tükrözze a tanulónak a grafika és festészet anyagairól, műfaji sajátosságairól, esztétikai törvényszerűségeiről megszerzett ismeretét. A megvalósított kép, képtárgy, képsorozat mutassa be a tanuló grafikai és festészeti jártasságát, tudását.

1. A grafika és festészet műhelygyakorlat gyakorlati vizsga két részből tevődik össze:

A) Tervezési dokumentációval együtt benyújtott kész kép, képtárgy, képsorozat, a grafika és festészet műfajából.

A benyújtott vizsgamunka – tanári irányítással megvalósított – tervezési munka alapján létrehozott alkotás, amely lehet:

– alkalmazott grafikai, sokszorosított grafikai alkotás vagy sorozat,

– grafikai és festészeti illusztráció sorozat,

– szabadodon választott technikákkal készített elbeszélő képi alkotás vagy sorozat,

– díszlet– és jelmeztervek,

– murália vagy annak részlete.

A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti záróvizsga napját megelőzően tíz nappal kell a tanulónak leadnia a vizsgát szervező intézménynek.

B) A záróvizsga helyszínén, ideje alatt önállóan elkészített kép, képtárgy, képsorozat, a grafika és festészet műfajából.

Az intézmény által meghatározott vizsgafeladat tervvázlat alapján, szabadon választott technikával létrehozott alkotás, amely lehet:

– modell alapján készített képi, képtárgyi átírás,

– alkalmazott grafikai vagy dekoratív festészeti vázlatterv vagy sorozat.

2. A grafika és festészet műhelygyakorlat szóbeli vizsga tartalma:

– a grafika és festészet nagy stíluskorszakai,

– a grafika és festészet legjelentősebb alkotásai, alkotói,

– a grafika és festészet anyagai, eszközei, műfajai,

– a grafika és festészet műfajában alkalmazott technikák,

– az elkészített tervek és művek bemutatása,

– egészség– és környezetvédelmi alapismeretek.

A vizsga értékelése

A gyakorlati vizsga értékelése:

– a tartalomnak, műfaji sajátosságoknak megfelelő megjelenítő, átíró, kifejező készség,

– tervezői, kivitelező készség,

– színtani és formatani ismeretekben való jártasság, a kompozíció törvényeinek ismerete,

– műalkotás és környezet összefüggéseinek ismerete,

– a grafika és festészet technikáinak és eljárásainak alkalmazási szintje,

– a felületalakítás módja,

– kreativitás, egyediség,

– az elkészült munka összhangja.

A szóbeli vizsga értékelése:

– a követelményekben meghatározott elméleti anyag ismerete,

– a megfogalmazás szakszerűsége, pontossága,

– kommunikációs készség.

**A tananyag feldolgozásához szükséges kötelező (minimális) taneszközök**

Vizes blokk

Tároló szekrények

Munkaasztalok, székek

Szemléltetésre szolgáló technikai eszközök

Szemléltető anyagok (képek, könyvek, CD, DVD–k)

Gyűjtött tárgyak, drapériák

Fényképezőgép

Filmfelvevő

Számítógép

Szoftverek

Grafikai prés (legalább A/3–as méret lehúzására alkalmas méretben)

Mobil lámpa

Rajztábla (A/3, A/2)

Vonalzók, olló, snitzer

Rajzi és grafikai eszközök: ceruza, toll, rajzszén, pasztell, zsírkréta, tus, karctű, linókés, különböző méretű fotós gumihenger, grafikai festékező lap, linó festék, szitafesték szitakeret, spakli, kormozó eszköz, lemezvágó eszköz, lemezfogó

Festő eszköz: ecsetek, festőkések, tálak, paletták, vízfesték, tempera

Festőállvány (továbbképző)

Zárható vegyszertároló (veszélyes anyagok használata esetén)

**SZOBRÁSZAT ÉS KERÁMIA TANSZAK**

SZOBRÁSZAT ÉS KERÁMIA MŰHELYGYAKORLAT

A szobrászat és kerámia műhelygyakorlat célja az általános és szakirányú vizuális műveltség megalapozása, fejlesztése, mindazoknak az elméleti és gyakorlati ismereteknek az átadása, melyek képessé teszik a tanulót térbeli szobrászati és kerámia tervek, alkotások létrehozására. Célja továbbá olyan fejlett formakultúra, rajzi, színtani, plasztikai ismeret, technikai tudás

átadása és igényesség kialakítása, amely felkészít a művészi igényű alkotómunkára, az igényes plasztikai tárgyalkotásra.

A műhelygyakorlat feladata a szobrászat és kerámia műfaji sajátosságainak megismertetése, a feladatok megtervezéséhez szükséges ismeretek elsajátíttatása, a tárgyalkotáshoz szükséges anyag– és eszközismeret, eszközhasználat biztosítása, a munkaszervező készségek, képességek kialakítása.

A tárgyformálás hagyományos és új anyagainak, az egyes technológiai eljárások kivitelezési módjának és azok alkalmazási területének, valamint a szobrász és kerámia műterem felszerelésének megismertetése.

A munka során használt anyagok és szerszámok takarékos és sokoldalú használatának megtanítása, kéziszerszámok készítése.

A kreatív feladatmegoldások gyakoroltatása a tervtől a kész munkáig.

A klasszikus szobrászat és kerámia formai megoldásainak és az azoktól való elszakadás lehetőségeinek bemutatása.

**Alapfokú évfolyamok**

4. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– Az alapvető szobrászati és kerámiatörténeti, valamint technikai tudnivalók megismertetése.

– A szobrász és kerámia tárgykészítési technikák alkalmazásában való jártasság kialakítása

– Egyszerű mintázó szerszámok elkészítése

– Egyszerű felrakott és díszített edények készítése

– Az alapvető mintázási ismeretekhez szükséges készségek kialakítása és fejlesztése

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

Az agyag felhasználási területei a művészettörténet nagy korszakaiban

Az agyag legfontosabb jellemzői, kezelése, alakítási lehetőségei

Kerámiatárgy készítésének fázisai, formaadás, engobozás, mázazás munkarendje

Baleset–, munka– és környezetvédelmi ismeretek

Feladatcsoportok

Ismerkedés a szobrász és kerámiaműhellyel

– A szerszámok bemutatása, megnevezése

– Agyag, gyurma, tészta, viasz, nemez – mint plasztikus anyagok – összehasonlítása

– Egyszerű organikus formák mintázása

– Állatfigurák mintázása

Pozitív–negatív formák megismerése és formálása

– Faktúragyűjtés, apró természeti formákról (nyomatok készítése) gipsznegatív öntése

– Egyszerű tárgyak lenyomata agyagban, megőrzésük: terrakottában, gipszben

– Monogrampecsét faragása

Felületdíszítés színekkel

– Masszagyúrás, lapsodrás, kerek és négyzetes síkfelület tagolása engobbal

– Színes agyagok

– Színes masszák készítése földfestékekkel,

– Ritmusgyakorlatok – ékszerkészítés

Plasztikai élménygyűjtés

– Múzeumlátogatás

Szabadon formálható kerámia

– Apró agyagplasztikák – ember és állatfigurák – készítése, földfestékkel való díszítése

Szobrászat és kerámiamintázási gyakorlatok

– Gyakorlatok az arányérzék fejlesztésére: alapformák, rész–egész viszonya, pozitív–negatív formák

– Formaelemzések: természeti és mesterséges tárgyak

– Relief készítése

Állatábrázolás a különböző művészeti korokban

– Múzeum– és könyvtárlátogatás

– Állatrajzolás után mintázás: arányérzék fejlesztő gyakorlat

– Kicsinyítés–nagyítás

– Domborműmintázás agyagból

– Relief és körplasztika készítése állatfigurákkal

– Üregelt körplasztika készítése

– Anyagválasztás – agyag, fa, gipsz

– Mintázófa és szobrászgyűrű készítése

– Mintázás pozitív–negatív plasztikai elemekkel

– Terrakottára égetés. Gipszforma vétel terrakottáról

– Gipszformába préseléssel sokszorosítás

– A relief tagolása festéssel, engobozással

Pozitív, negatív, relief készítése

– Gipszlap öntése, agyagba, gipszbe való karcolás, felületképzés

– Negatív ellenpár készítése

Edénykészítés

– Szabadformálású és felrakott edények készítése

– Különféle marokedény készítése, azok díszítése nyomhagyással

– Formára vagy formába rakott intarziaedény

– Kézi korongon történő edényfelrakás

Értékelés és kiállítás rendezés

– Az év során készített tárgyak közös értékelése, a szaktanár irányításával

– Ismerkedés a kiállítás rendezéssel

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

Legyen képes:

– alkalmazni alapszinten az elsajátított tárgykészítési technikákat.

– egyszerű edényeket felrakással elkészíteni és díszíteni.

– életkorának megfelelő szinten megjeleníteni elképzeléseit, agyagban és gipszben.

5. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– Az alapvető mintázási és edénykészítési technikák alkalmazása

– A megismert tárgyalkotó eljárás gyakoroltatása, hogy ép tárgyat tudjon létrehozni.

– Minta alapján egyszerű kéziszerszámok készítése és használata

– A plasztilinnel, gipsszel, agyaggal való bánásmód elsajátíttatása

– Kisebb feladatok önálló megoldására való felkészítés.

– Tanári vezetéssel, bonyolultabb feladatok elvégzésére történő felkészítés.

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

Relief és körplasztika

A kerámiaégetésben rejlő lehetőségek

A máz, mint védőréteg és színezőanyag

A gipsz, mint átmeneti, és mint végleges anyag

Szögletes formák összeépítése, vetemedés, zsugorodás

Baleset–, munka– és környezetvédelmi ismeretek

Feladatcsoportok

Szobrászat és kerámiamintázási gyakorlatok

Pénzérmék, plakettek mintázása

– Múzeumi példák alapján pénzérmék, plakettek mintázása plasztilinből

– Gipszforma vétel. Préselés gipszformába, terrakotta égetés

– Gipsz pozitív öntése, retusálása

Az építészet és a társművészetek kapcsolata

– Szobrok a közterületeken

– Makettek készítése

– Nagyobb méretű térforma felrakása samottos agyagból

– Agyagvágó, simító kéziszerszámok készítése

Műterem– és gyárlátogatás

– Szobrászművész munka közben

– Üzemlátogatás kerámiagyárban: gipszműhely, nyersgyártó–formázó műhely, festőműhelyek, különböző hőfokon üzemeltetett kemencék és a kész termékek megtekintése

Felületalakítás

– Nyomhagyásos gyakorlatok síkfelületen

– Síkfelület tagolása engobbal (csíkozás, fröcskölés, ecsettel való festés, írókázás ...)

Edénykészítés

– Síklapokból készített egyszerű fedeles tárgy készítése, díszítése a ritmusgyakorlatok alkalmazásával

Korongozás

– Egyszerű alapformák, azok díszítése a ritmusgyakorlatok alkalmazásával

Értékelés és kiállítás rendezés

– A tanév során készült munkák közös értékelése, válogatása

– Záró kiállítás rendezése szaktanári irányítással

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

Legyen képes:

– a megismert tárgyalakítási eljárás birtokában ép tárgyat létrehozni.

– minta alapján egyszerű kéziszerszámok készítésére.

– mintázni és formázni plasztilinnel, gipsszel, agyaggal.

– kisebb feladatok önálló megoldására.

– tanári vezetéssel bonyolultabb feladatok elkészítésére.

6. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– Különböző alapszintű tárgykészítési technikák megismertetése és gyakoroltatása

– Az önálló megoldási készség kialakítása, különböző plasztikai feladatok (dombormű, körplasztika) megoldásával

– Az alapfogások elsajátíttatása, kisebb hengeres formák korongozásának megtanítása és gyakoroltatása

– Az edényformálás és a mázak használatában való jártasság kialakítása

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

Képzési lehetőségek megismerése: iskolalátogatás művészeti szakközépiskolában

Szobrászati technikákat felhasználó szakmák megismerése: épületszobrász, szobrászművész, keramikusművész

Műterem látogatás szobrász– és keramikusművésznél

Alacsony– és magastűzü masszák és azok mázazása, égetése

Oxidáló és redukáló égetés, kemencék

Baleset–, munka– és környezetvédelmi ismeretek

Feladatcsoportok

Szobrászat–kerámia gyakorlatok

– Egyszerű körplasztikák pozitív–negatív öntése

Portré mintázása

– Vázra épített portré mintázása agyagból

– A kész fejről 2 feles gipszforma vétel–tanári segítséggel

– A kiüregelt, kiszáradt agyagfej égetése terrakottára

– A kiégetett agyagfej patinázása tanári segítséggel

Drót és faelemekkel térkompozíció készítése

– Az anyagok egymást erősítő hatásának, kifejező erejének tudatos felhasználása

Anyaggyűjtés

– Edényformák rajzolása, díszítmények másolása, elemzése

Korongozás

– Egyszerű hengeres formák fölhúzása, a felület tagolása engobbal

– Egyszerű edényformák korongozása különféle peremmegoldással

– Fenékszög esztergálása

– Fedő kialakítása

Fülezés

– Fülhúzás, felragasztás

Mázas edény készítés

– Mázazási, kemencerakási gyakorlatok

– Az égetés figyelemmel kísérése

Értékelés és kiállítás rendezés

– A tanév során készült munkák közös értékelése, válogatása

– Záró kiállítás rendezése szaktanári irányítással

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

– alapszinten az elsajátított tárgykészítési technikákat.

Legyen képes:

– önállóan megoldani különböző plasztikai feladatokat (dombormű, körplasztika).

– kisebb hengeres formát korongozni

Legyen jártassága az edényformálásban és a mázak használatában

**Követelmények az alapfokú évfolyamok elvégzése után**

A tanuló ismerje:

– a szobrászat– és a kerámiatörténet fontosabb állomásait, eredményeit,

– a kiemelkedő jelentőségű műveket, alkotásokat, és azok készítőit,

– a szobor– és kerámiakészítés alapjait, a felhasznált anyagok tulajdonságait, felhasználási területét, a készítés technikáját,

– a forma és díszítmény összhangjára vonatkozó esztétikai követelményeket,

– a balesetvédelmi szabályokat,

– a legfontosabb munkavédelmi tudnivalókat.

A tanuló legyen képes:

– az anyagismeret birtokában a célnak legmegfelelőbb eljárást alkalmazni,

– életkorának megfelelően tapasztalatait, ismereteit beépíteni az alkotás folyamatába,

– a tárgyalkotás folyamatában a forma és díszítmény összhangját megteremteni,

– a tárgyakat, az anyag–funkció–forma szempontjai szerint értelmezni,

– domborművet és kisplasztikát mintázni, faragni, építeni, térkonstrukciót készíteni,

– különféle edénykészítési technikákat alkalmazni,

– igényesen megoldani a kreatív feladatokat, az elképzeléseket a tervtől a kész munkáig,

– saját munkáit elemző módon értékelni, rendszerezni, dokumentálni,

– a helyes munkamenetet, munkavédelmi szabályokat következetesen betartani,

– együttműködni a munkafolyamat résztvevőivel.

A tanuló rendelkezzen:

– a plasztikai formálás készségével,

– saját és más munkájának szóbeli, közösség előtti értékelésének képességével.

**A művészeti alapvizsga követelményei**

A vizsga részei

A vizsga gyakorlati vizsgarészből áll.

A vizsga tantárgya és időtartama

Szobrászat és kerámia műhelygyakorlat

– tervezés 40 perc

– tárgykészítés 140 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, plasztikai alkotó, képessége. A terv tükrözze a tanulónak a szobrászat és kerámiaművészet, anyagairól, műfaji sajátosságairól, esztétikai törvényszerűségeiről,

megszerzett ismeretét. A megvalósított tárgy mutassa be a tanuló szobrászati–, kerámiatechnikai jártasságát, tudását.

A szobrászat és kerámia műhelygyakorlat vizsga két részből tevődik össze:

A) Tervezési dokumentációval együtt benyújtott kész tárgy, tárgycsoport a szobrászat vagy kerámia műfajából.

A benyújtott vizsgamunka – tanári irányítással megvalósított – tervezési munka alapján elkészített alkotás, amely lehet:

– mintázott, faragott, applikált dombormű terrakottából, gipszből, fából, vagy bármely más anyagból,

– mintázott körplasztika, égetett agyagból, gipszből – mázazva, festve vagy patinázva,

– drótból, fából, hungarocellből, vagy egyéb szobrászati anyagból készített plasztika,

– felrakással, korongolással vagy egyéb technikával készült tárgy, tárgycsoport.

A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek.

B) Az alapvizsga helyszínén, ideje alatt önállóan elkészített tárgy, tárgycsoport a szobrászat vagy kerámia műfajából.

Az intézmény által meghatározott vizsgafeladat tervvázlat alapján, agyagból vagy egyéb szobrászati anyagból, szabadon választott mintázási, konstruálási, felületdíszítési technikával létrehozott alkotás, amely lehet:

– figurális vagy nonfiguratív plakett, dombormű,

– korongozott vagy más technikával készített edény,

– a szobrászatban és a kerámiában használatos eljárások valamelyikével, vagy ötvözésével készült plasztika.

A vizsga értékelése

– tervezési, plasztikai tárgyformáló készség,

– alapvető anyag–, eszköz– és szerszámhasználati ismeret, jártasság,

– a szobrászat és kerámia alapvető technikáinak ismerete, gyakorlati alkalmazása,

– térformálás, konstruáló és kompozíciós készség,

– a tartalomnak megfelelő anyag, forma, technika és kifejezésmód megválasztása és használata,

– az elkészült munka összhangja.

**Továbbképző évfolyamok**

7. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– A különböző tárgyalkotó eljárások megismertetése és gyakoroltatása alapszinten

– A tanév során megismertetett új fogalmak megértetése és elsajátíttatása a tanulóval, hogy azokat a gyakorlatban helyesen tudja alkalmazni.

– Rajzi gyűjtés nyomán vázlat és tervkészítéshez szükséges ismeretek elsajátíttatása

– Felrakással vagy korongolással öblös tárgy elkészítése

– Az egyszerű gipszforma készítés és sokszorosításhoz szükséges készség, képesség kialakítása

– A szobrász–kerámia tevékenységhez kapcsolódó baleset–, munka– és környezetvédelmi szabályok és azok gyakorlati alkalmazásának megismertetése

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

A fény és árnyék szerepe a plasztikában

A ritmus

A geometrikus forma

A szín jelentősége a szobrászatban és kerámiában

A stilizálás és a kompozíció fogalma, törvényszerűségei, a jel fogalma

A díszítmények eredete

A monogram, a címer

Könyvtári és múzeumi anyaggyűjtés

Az agyag összetétele, anyagszerkezete

Kerámiatárgy készítésének munkafolyamata – agyaggyúrás, formaadási eljárások, szárítás, mázazás égetés rendje

Égetési alapismeretek

Baleset–, munka– és környezetvédelmi ismeretek

Feladatcsoportok

Szobrászat–kerámia gyakorlatok

– Kötött és szabad formálás összekapcsolása

– Préselés agyagból

– Engobozás, mázazás, égetés

– Gipszbe vésett monogram tervezése, kivitelezése

– Különböző anyagok viselkedésének vizsgálata: növekedés–zsugorodás, kemény–lágy, kopás–csiszolódás

– Formaalakító természeti erők megfigyelése, rajzi leképzése

– Egyszerű szerkezetek építése: drótból, dróthálóból, papírból

Különböző művészettörténeti korokból való padlólapok másolása

– Gyűjtőmunka alapján padlólap másolás

– Tervrajz átmásolása gipszlapra

– Negatív vésés, pozitív gipszöntés

– Mindkét modellről gipszforma vétel

– Bepréseléssel a sokszorosítás gyakorlása

– Engobozás, zsengélő égetés

Tárgyelemzés

– Az elkészült padlólap elemzése

– A funkció–forma–anyag és díszítmény megjelenési formáinak értelmezése

Nagyítás

– Kirándulás során gyűjtött vízkoptatta kavicsok, kövek felnagyításával agyagszobrok alkotása

– Kézzel épített, felrakott formák

– Színezés engobbal és mázakkal, égetés

– A felnagyított természeti formák újraalkotása drótból, dróthálóból, papírból

Szabad és kötött formálás összekapcsolása

– Figurális agyagplasztika kézi korongon felrakott edény részeként való alkalmazása

– Tervezés és anyaggyűjtés látványszerű rajz segítségével

Értékelés és kiállítás rendezés

– A tanév során készült munkák közös értékelése, válogatása

– Záró kiállítás rendezése szaktanári irányítással

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

– a használat során megismert különböző anyagok tulajdonságait, jellegzetességeit.

– a szakmához kapcsolódó baleset–, munka– és környezetvédelmi szabályokat és a gyakorlatban alkalmazza azokat.

Legyen képes:

– alkalmazni alapszinten az elsajátított tárgykészítési technikákat.

– rajzi gyűjtés nyomán tervet, vázlatot készíteni

– felrakással vagy korongolással öblös tárgyat (tárgyakat) elkészíteni.

– a tanév során megismert új fogalmakat a gyakorlatban helyesen alkalmazni.

– gipszformát készíteni, és tárgyakat sokszorosítani.

8. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– A különböző tárgykészítési technikák megismertetése és gyakoroltatása

– A tárgykészítés során eltérő mintaszervezési megoldások alkalmazásának megismertetése

– A sorolható csempék és reliefek elkészítésénél a különböző módszerek elsajátíttatása

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

A stilizálás és kompozíció kapcsolata és törvényszerűségei

A jel fogalma

Az emberi lépték – arányösszefüggések

Az élő test vázszerkezetének egyes részei

Padlólapok és kályhaszemek, készítése

Különféle mázazási eljárások – máz alatti, máz feletti festés, sgraffito

Baleset–, munka– és környezetvédelmi ismeretek

Feladatcsoportok

Szobrászat és kerámia gyakorlatok

– A csontok formáinak vizsgálata, elemzése, mintázása

– Mintázás előtti nagyítás

– Tartóváz készítése fémből, drótból

– Állatkoponya mintázása a plasztika érzékeltetésével

– Gipsznegatív készítése testrészletről

– Festett és mázazott padlócsempe készítése

– Tervezés anyaggyűjtéssel, stilizálás

Tárgyelemzés

– A tananyaghoz kapcsolódó plasztika elemzése történeti, művészettörténeti keretbe foglalva

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

– gyakorlottan alkalmazza az alapvető szobrászati és kerámia technológiai eljárásokat

Legyen képes:

– Műalkotások értő elemzésére a stilizálás érdekében

– A stilizálás érdekében látványszerű rajzok egyszerűsítésére

9. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– Az emberi lépték és arányösszefüggései alaposabb megismertetése

– Életnagyságú részlet nagyításának bemutatása és gyakoroltatása

– Koponya és csontváz alaposabb elemzése

– Képi redukció és írott szöveg együttesének elemzése és alkalmazásának gyakoroltatása

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

Természetes és mesterséges szerkezetek viszonya

– csontváz rajzolása

– részletkiemelés és nagyítás

– a nagyítás felhasználása mintázáskor

– a megmintázott részlet posztamensen való elhelyezése

Stilizálás, deformálás

– Mozdulatrajzok ruhás alakról

– Ceruzavázlatok, tanulmányrajzok

– Kis méretű agyagvázlatok stilizálva, deformálva

Az emberi lépték

– Gipsznegatív készítése különböző testrészletekről – arcról, kézről

– Az arányösszefüggések megbeszélése

Emberi koponya mintázása

– koponya rajzolása, a forma és szerkezet értelmezése hangsúlyozása

– koponya mintázása életnagyságban

– a szobor üregelése, vagy gipszbe öntése

Gyakorlati feladatok

– Síkfelület és plasztika kapcsolata

Felületkialakítási gyakorlatok

– Anyaggyűjtés, díszítménymásolás, elemzés

– Tervezés anyagban. Adott felület szabad illetve kötött rendszerű plasztikus tagolása

– Pozitív és negatív viszonylatok kihasználása

Plasztikus padlócsempe

– Tervezés anyaggyűjtéssel

– Mintaszervezés, sorolható és terülő díszítmények

– Tárgykészítés gipsznegatív segítségével

Egyedi relief

– Organikus forma redukált képi megjelenítése és írott szöveg együttes alkalmazása

– Lapos vagy magas plasztikájú egyedi megjelenésű dombormű tervezése és készítése szabadon választható funkcióra

Tárgyelemzés

– A tananyaghoz kapcsolódó szobor vagy kerámiatárgy elemzése történeti, művészettörténeti keretbe foglalva

– A forma, szerkezet, valamint a funkció és díszítmény megjelenési formáinak értelmezése

Értékelés és kiállítás rendezés

– A tanév során készült munkák értékelése, válogatása

– Záró kiállítás rendezése szaktanári irányítással

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

– az emberi test fontosabb arányviszonyait

Legyen képes:

– alkalmazni az elsajátított tárgykészítési technikákat

– organikus formák redukált, jelzésszerű egyszerűsítésére

– műalkotások értő elemzésére

10. évfolyam

Fejlesztési feladatok

– A plasztikai formáláshoz kapcsolódó művészettörténeti példák megismertetése

– Az alapvető technológiai és szaktörténeti tudnivalók megismertetése úgy, hogy a tanuló képes legyen azokat szakszerűen alkalmazni

– Az alapvető tervezési ismeretek és tárgykészítési technikák elsajátíttatása

– Az építészeti elemek szobrászati díszítésének és törvényszerűségeinek megismertetése

– A mintázásban való jártasság fejlesztése

– Portré és ember figura mintázási készség fejlesztése

– A használati funkcióra való tárgytervezés alapelveinek a megismertetése

Tananyag

Szobrászat és kerámia ismeretek

A megoldott feladatok során elsajátított plasztikai és kerámiaformáláshoz illeszthető művészettörténeti ismeretek

Az emberi figura, mint a szobrászat tárgya

Az emberi alak megjelenítése a különböző kultúrákban

A figura és környezet összefüggései a plasztikai formálás szempontjából

A töredék, a torzó problémája a művészetekben

Az épített tér és a szobor kapcsolata művészettörténeti példákon

Kőedény– és porcelángyárak

A formatervezés jelentősége

Egyedi kortárs kerámia,

A sorozatgyártással korongon készült edény összehasonlítása forma, anyag, szerkezet, szilárdság szempontjai szerint

Korongolt edény díszítésének lehetőségei: zsinórozás, plasztikus dombormű, csíkozás, sgraffito, fröcskölés, fésűs dísz, holdazás, ecsettel való festés, írókázás

Elektromos, gáz–, koksz– és olajtüzelésű kemencék

A redukció különböző formái – feketeedény, porcelánégetés, raku

Baleset–, munka– és környezetvédelmi ismeretek

Feladatcsoportok

Portré mintázás

Rajzi előtanulmányok – fejrajz

Római portré rajzolása

– Vázkészítés, mintázófa, mintázó gyűrű készítése

– Mintázás, római portré másolása

Szobrászati díszek készítése építészeti elemekhez

– Ornamentika rajzolása és mintázása (másolat)

Torzó mintázása agyagból

– Krokizás modell után

– Vázlatok, tanulmányrajzok

– Vázkészítés drótból, vasból, fából

– Mintázás agyagból

– Gipszforma vétel szilikon betéttel

– Pozitív öntése gipszből

– Múzeumi, könyvtári előtanulmányok, aktrajz, kroki modell után

– Vázkészítés vas, fa, drót felhasználásával

– 1/2–es méretben tömeg–szerkezet téri viszonyok figyelembevételével alak mintázása

– Egy kiválasztott részletről gipsz formavétel

– Látogatás kőszobrász műteremben

Felületdíszítési gyakorlat

– Anyaggyűjtés, díszítménymásolás, elemzés

– Az elméletben megismert díszítőtechnikák gyakorlása

– A begyakorolt technikák valamelyikének alkalmazásával önálló vonal–, folt–ritmusok kialakítása síkfelületen

Szögletes edény és díszítménye

– Különböző rendeltetésű és formájú, egymással harmonizáló szögletes edény–együttes kialakítása összeépítéssel, díszítése a fenti technikák alkalmazásával

Korongozott edény és díszítménye

– Különböző profilú korongolt tálféleségek készítése, díszítése festéssel, mázazással

– A tervezést megelőző anyaggyűjtés kapcsán kompozíciós alapesetek rajzos elemzése

Edényrészek kialakítása

– Préselt fül készítése kétfeles forma segítségével

– Korongozott csőr összeépítése az edénytesttel, a fül felragasztása

– Értelmező rajzok készítése pl. kiöntőedény esetére

Díszítményvariációs gyakorlat

– Azonos formájú és méretű korongozott tárgysorozat díszítési variációi

Tárgy együttes készítése

– Azonos formavilágú, harmonikus tárgy együttes tervezése, elkészítése kézműves eszközökkel

– Az elképzelt darabok látványszerű megjelenítése rajzban

Értékelés és kiállítás rendezés

– A tanév során készült munkák közös értékelése, válogatása

– Záró kiállítás rendezése szaktanári irányítással

Követelmény

A tanuló ismerje:

– a plasztikai formáláshoz kapcsolódó művészettörténeti példákat.

– a szobrászat és a kerámia klasszikus műfajait.

– a használati funkcióra tervezett tárgyak formai problémáit

– az építészeti elemek szobrászati díszítésének törvényszerűségeit.

Legyen képes:

– gyakorlottan alkalmazni az elsajátított tárgykészítési technikákat alapszinten.

– Műalkotások értő elemzésére

Rendelkezzen alapvető tervezési ismeretekkel.

**Követelmények a továbbképző évfolyamok elvégzése után**

A tanuló ismerje:

– a szobor– és kerámiakészítés anyagait, azok tulajdonságait és felhasználási területét,

– a szobrászat és kerámiaművészet klasszikus műfajait, történetük fontosabb állomásait,

– a formai jellemzőket a történeti és kortárs tárgyakon,

– egyes tárgytípusok formái és rendeltetése közötti összefüggéseket,

– a forma és díszítmény összhangjának jelentőségét,

– a szobrász és kerámia műterem szükséges berendezését, felszerelését, az anyagok előírásszerű kezelését,

– a műalkotás és a környezet összefüggéseit a megformált tárgy és enteriőr viszonylatában,

– a legfontosabb munkavédelmi teendőket.

A tanuló legyen képes:

– munkájában a szaktárgyi és személyes kompetenciáit felhasználni,

– a műtárgyakat elemezni rendeltetés, forma és díszítmény szempontja szerint,

– ismereteit, pozitív élményeit a tárgykészítés folyamatába beépíteni,

– a szobrászat és kerámia hagyományos anyagait használni,

– a szobrászat és kerámia segédanyagait (gipsz, plasztilin, szilikon…) alkalmazni,

– a szobrászatban és kerámiában használatos speciális kéziszerszámokat (mintázófa, simító, gipszelő szerszámok…) előállítani,

– a megmunkáláshoz szükséges kéziszerszámokat és gépeket használni,

– a feladatnak megfelelő váz– és tartószerkezetet összeállítani,

– tervezett, igényes munkát végezni,

– önállóan tervezni az anyag–funkció–forma egységében,

– terveit látványszerű és formaértelmező műhelyrajzban megjeleníteni,

– a szakmai elméleti és gyakorlati ismeretek birtokában a tervet megvalósítani,

– a feladatokat megfelelő általános műveltsége folytán kreatívan megoldani,

– a természeti és mesterséges formákat megmintázni, átírni,

– domborművet és kisplasztikát mintázni, faragni, építeni, térkonstrukciót készíteni,

– különféle edénykészítési technikákat alkalmazni,

– a célt és az eredményt összevetni,

– biztonsági és balesetvédelmi előírásokat betartani.

**A művészeti záróvizsga követelményei**

A vizsga részei

A vizsga gyakorlati és szóbeli vizsgarészekből áll.

A vizsga tantárgya és időtartama

Szobrászat és kerámia műhelygyakorlat

A gyakorlati vizsga időtartama

– tervezés 50 perc

– tárgyalkotás 190 perc

A szóbeli vizsga időtartama: max. 10 perc

A vizsga tartalma

A vizsgafeladatot az intézmény úgy határozza meg, hogy a megoldásból mérhető legyen a tanuló tervező, plasztikai alkotó, konstruáló készsége. A terv tükrözze a tanuló gondolati tartalomnak megfelelő elemző, átíró, formaértelmező készségét, a szobrászat és a kerámia anyagairól, műfaji sajátosságairól, esztétikai törvényszerűségeiről megszerzett ismeretét.

A megvalósított tárgy mutassa be a tanuló szobrászati és kerámia technikákban elért jártasságát, tudását, művészi igényességét.

1. A szobrászat és kerámia műhelygyakorlat gyakorlati vizsga két részből tevődik össze:

A) Tervezési dokumentációval együtt benyújtott kész tárgy, tárgycsoport a szobrászat vagy kerámia műfajából.

A benyújtott vizsgamunka – tanári irányítással megvalósított – tervezési munka alapján létrehozott alkotás, amely lehet:

– mintázott, faragott, applikált dombormű terrakottából, gipszből, fából vagy bármely más anyagból,

– mintázott körplasztika, égetett agyagból, gipszből – mázazva, festve vagy patinázva,

– drótból, fából, hungarocellből vagy egyéb szobrászati anyagból készített plasztika,

– felrakással, korongolással vagy egyéb technikák kombinációjával készített tárgy, tárgycsoport,

– épületkerámia vagy épületszobrászati díszítőelem.

A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti záróvizsga napját megelőzően tíz nappal kell a tanulónak leadnia a vizsgát szervező intézménynek.

B) A záróvizsga helyszínén, ideje alatt önállóan elkészített tárgy, tárgycsoport a szobrászat vagy kerámia műfajából.

Az intézmény által meghatározott vizsgafeladat tervvázlat alapján, agyagból vagy egyéb szobrászati anyagból, szabadon választott mintázási, konstruálási, felületdíszítési technikával létrehozott alkotás, amely lehet:

– figurális vagy nonfiguratív plakett, dombormű,

– korongozott vagy más technikával készített edény,

– a szobrászatban és a kerámiában használatos eljárások valamelyikével, vagy ötvözésével készült plasztika,

– mintázott építészeti díszítőelem.

2. A szóbeli vizsga tartalma:

– az elkészített tárgy bemutatása,

– a szobrászat és kerámia anyagai, eszközei, műfajai,

– szobrászatban és kerámiában alkalmazott technikák,

– a szobrászat és kerámia művészettörténeti stíluskorszakai,

– a szobrászat és kerámia legjelentősebb alkotásai, alkotói,

– a szobrászat, a kerámia és az építészet kapcsolata,

– egészség– és környezetvédelmi alapismeretek.

A vizsga értékelése

A gyakorlati vizsga értékelése

– a tartalomnak, műfaji sajátosságoknak megfelelő megjelenítő, átíró, absztraháló kifejező készség,

– tervezői, plasztikai tárgyformáló, kivitelező készség,

– formatani ismeretekben való jártasság, a kompozíció törvényeinek ismerete,

– műalkotás és környezet összefüggéseinek ismerete,

– a szobrászati és kerámia technikák és eljárások alkalmazásának szintje,

– felületkezelési eljárások ismerete,

– díszítési eljárások ismerete,

– kreativitás, egyediség,

– az elkészült munka összhangja.

A szóbeli vizsga értékelése

– a követelményekben meghatározott elméleti anyag ismerete,

– a megfogalmazás szakszerűsége, pontossága,

– kommunikációs készség.

**A tananyag feldolgozásához szükséges kötelező (minimális) taneszközök**

Mintázó állványok

Mintázó szerszámok

Faragó szerszámok (gipszhez, fához, kőhöz)

Kéziszerszámok különböző segédanyagok megmunkálásához

Munkaasztalok

Agyagos láda

Korong (láb–, gépi, kézi korongok)

Kemence (fatüzelésű, elektromos, gáz–, vagy olajfűtésű)

Kemence tartozékok

Hőfokmérő–, szabályozó műszer

Szárítóberendezés vagy szárítópolc

Keverő és tároló edények

Kéziszerszámok, festékező, mázazó eszközök

Kisgépek

Tároló szekrények

Mérőeszközök

Gipszműhely–felszerelések, gipszformák

Vizes blokk

Egyéni védőfelszerelések

Munkabiztonsági berendezések

Környezetvédelmi berendezések

VÁLASZTHATÓ TANTÁRGYAK

NÉPMŰVÉSZET

A népművészet tantárgy célja a hagyományos magyar népi kultúra átfogó rendszerének megismertetése, a hagyomány értékeinek bemutatásával a múlt öröksége iránti tisztelet, megbecsülés kialakítása, a múlt és a jelen összefüggéseinek felfedeztetése, mindezzel a személyiség formálódásának pozitív irányba terelése.

A tantárgy feladata a tantárgy iránti nyitottság kialakítása, az általános néprajzi, népművészeti ismeretek átadása. Feladata emellett a hagyományos népi kultúra és értékrendszer bemutatásával a mindennapi élet kérdéseire, problémáira való válaszkeresés, a közösségi érzés mélyítése, az egyén helyének, szerepének tudatosítása, a hovatartozás–tudat, a szülőföldhöz való kötődés erősítése, értelmi és érzelmi ráhatással a személyiség fejlesztése, az esztétikai, etikai élmény– és ítélőképesség, az empátia és a tolerancia mélyítése.

A népművészet tantárgy oktatása szorosan kötődik a művészeti képzés programjához, a vizuális alkotó gyakorlattal, valamint a műhelyekben folyó elméleti és gyakorlati tudnivalók elsajátításával párhuzamosan nyújt ismereteket, ugyanakkor igyekszik kapcsolatot találni a társművészetek felé is.

A népművészet tantárgy szabadon választható, emellett tananyagtartalma szervesen beépíthető a többi tantárgy oktatási folyamatába is.

**Alapfokú évfolyamok**

1. évfolyam

Fejlesztési feladatok

– A hagyományok felelevenítésével, bemutatásával tantárgy iránti nyitottság kialakítása.

– A tananyag elsajátíttatása során élményszerű megismerés, tapasztalatszerzés biztosítása, valamint a közösségi érzés kialakítása, mélyítése.

Tananyag

Népművészet ismeretek

Népi gyermekjátékok típusai

Közösségi élmény, a játék során betöltött szerepek

Népköltészeti alkotások

Cselekmények, érzelmek, jó és rossz

Feladatcsoportok

Népi gyermekjátékok

– Mondókák

– Mozgásos játékok

– Vonulások

– Párválasztó játékok, körjátékok

– Szellemi játékok

– Hagyományos játéktevékenységek felelevenítése

Népköltészet

– Népmesék

– Népdalok

– Találós kérdések

Követelmény

A tanuló ismerje:

– a népi gyermekjátékok néhány fajtáját,

– a népköltészet néhány alkotását.

Legyen képes:

– nyitottan viszonyulni a hagyományokhoz.

2. évfolyam

Fejlesztési feladatok

– A hagyományok felelevenítésével, bemutatásával tantárgy iránti nyitottság kialakítása, mélyítése.

– A tananyag elsajátíttatása során élményszerű megismerés, tapasztalatszerzés biztosítása, valamint a közösségi érzés kialakítása, erősítése.

Tananyag

Népművészet ismeretek

Népi gyermekjátékok típusai

Játékkészítés, csapatszellem, szabályok

Jeles napok, naptári ünnepek

Szereplők, események, szokástárgyak

Feladatcsoportok

Népi gyermekjátékok

– Eszközös játékok

– Ügyességi és sportjátékok

– Hagyományos játéktevékenységek felelevenítése

Naptári ünnepek

– Kiemelkedő őszi ünnepek

– Kiemelkedő téli ünnepek

– Kiemelkedő tavaszi ünnepek

– Kiemelkedő nyári ünnepek

– A szokások felelevenítése

Követelmény

A tanuló ismerje:

– a népi gyermekjátékok néhány fajtáját,

– a kiemelkedő jeles napok fontosabb szokásait.

A tanuló legyen képes:

– nyitottan viszonyulni a hagyományokhoz.

3. évfolyam

Fejlesztési feladatok

– A hagyományos magyar népi kultúra emlékeinek megismertetése, a múlt öröksége iránti érdeklődés mélyítése.

– A népköltészeti alkotások, a népi hitvilág és a gyermekjátékok jellemzőinek bemutatása, rajtuk keresztül az érzelmi és erkölcsi érzékenység árnyalása, a közösségi szerepek felismertetése, mindezzel a személyiség formálódásának pozitív irányba terelése.

Tananyag

Népművészet ismeretek

Múlt, és jelen, a népi kultúra

A közösség és a hagyomány szerepe

Népköltészeti alkotások: a népmese, a népmonda, a népdal jellemzői

Hiedelemvilág, magyarázatkeresés

Népi gyermekjátékok, a játékok szerepe, típusai

Feladatcsoportok

A népi kultúra, népi közösség

– Múlt és jelen egymásra épülése

– A hagyomány, a hagyományozódás folyamata, fontossága

– A népi kultúra mibenlétének körvonalazása

– A közösség szerepe az ember életében

– A közösségi érzés, hovatartozás–tudat felkeltése a tanulókban

Népköltészet

– A népköltészet sajátosságai

– Mesemondók, a mesemondás alkalmai

– A népmese: a népmesék szereplői, mesei cselekmények

– A mese világképe, jellegzetes mesei elemek

– A népmonda: valóságra épülés, magyarázatkeresés

– Népi bölcsességek: szólások, közmondások

– Játékos kedv: mondókák, találós kérdések

– Események és érzelmek a népdalokban

Népi hitvilág

– A népi hitvilág

– Világképek

– Hiedelemalakok

– Mágikus cselekmények

– Hiedelmek a mindennapokban és a népköltészeti alkotásokban

Népi gyermekjátékok

– A gyermekjáték szerepe

– Csoportba tartozás – feladatok, szerepek

– A játékok típusai

– Felnőttek játékai a gyermekekkel

– Fiúk és lányok játékai

– Szellemi és mozgásos játékok

– Eszközös és eszközkészítő játékok

– Szokások, hagyományok megjelenése gyermekjátékokban

– A hagyományos játéktevékenységek felelevenítése

Követelmény

A tanuló ismerje:

– a hagyományok szerepét,

– a népi hitvilág, a népköltészet alapjait.

Legyen képes:

– a népi kultúra értékeinek befogadására.

4. évfolyam

Fejlesztési feladatok

– A magyar népi kultúra emlékeinek megismertetése, a múlt öröksége iránti érdeklődés mélyítése.

– Az emberélet fordulóinak és a jeles napok jellemzőinek bemutatása, rajtuk keresztül az érzelmi és erkölcsi érzékenység árnyalása.

– A hagyományok és a közösség szerepének, működésének felismertetése, mindezzel a személyiség formálódásának pozitív irányba terelése.

– A népszokások és a saját környezetük szokásainak megfigyelésével az elemző és összehasonlító képesség fejlesztése.

Tananyag

Népművészet ismeretek

A néprajz mibenléte

Ünnep és hétköznap. Az ünnep jellemzői

Népszokások

Jeles napok, naptári ünnepek

Népi közösségek, a közösség szerepe az ember életében

Az emberélet fordulói: születés, gyermekkor, felnőtté válás, házasság

Feladatcsoportok

A néprajz

– A népi kultúra fogalma, területei

– A hagyomány fogalma, a hagyományozódás kérdésköre

– Múlt és jelen egymásra épülése

Népszokások – Jeles napok

– Hétköznapok és ünnepek

– A tavaszi ünnepkör fontosabb ünnepei

– A nyári ünnepkör fontosabb ünnepei

– Az őszi ünnepkör fontosabb ünnepei

– A téli ünnepkör fontosabb ünnepei

– A jeles napokhoz kapcsolódó népköltészeti alkotások, dramatikus jelenetek, hiedelmek, mágikus tevékenységek, szokástárgyak

Az ember életének fordulói

– Az egyén és a közösség viszonya

– A közösségi értékrend

– Család, nagycsalád

– Csoportba tartozás – feladatok, lehetőségek

– Életút a közösségen át

– Születés, gyermekkor

– A hagyomány, a hagyományokba való belenevelődés folyamata

– A gyermekjáték szerepe, felkészülés a felnőtt életre

– Ifjúkor

– Lakodalom, házasság

– Az emberélet fordulóihoz kapcsolódó fontosabb szokások, népköltészeti alkotások, dramatikus jelenetek, hiedelmek, mágikus tevékenységek

Követelmény

A tanuló ismerje:

– a néprajz, a népi kultúra területeit,

– az egyén és a közösség viszonyát, a hagyományok szerepét,

– a szellemi kultúra területeit, a népszokások alapjait.

Legyen képes:

– a népi kultúra értékeinek befogadására,

– a megismert népi hagyományokat és saját tapasztalatait összehasonlítani.

5. évfolyam

Fejlesztési feladatok

– A hagyományok bemutatásával a múlt öröksége iránti tisztelet mélyítése.

– A népi építészet és a népi gazdálkodás jellemzőinek megismertetése, általuk a népi kultúra az élet minden területét átfogó rendszerének felismertetése, a természet és az ember kölcsönhatásainak felfedeztetése, valamint az ember termelő munkája iránti megbecsülés kialakítása.

– A régi és a mai viszonyok egymás mellé állításával, saját környezetük megfigyelésével, az elemző és összehasonlító képesség fejlesztése.

– A hagyományok és a közösség működésének példájával a személyiség formálódásának pozitív irányba terelése.

Tananyag

Népművészet ismeretek

A népi építészet: településtípusok, építmények, lakhely, alaprajz

A ház berendezése, bútorfajták

Életmód, munka, munkamegosztás

A népi gazdálkodás fajtái: az állattartás és a földművelés

Feladatcsoportok

A népi építészet

– A természeti viszonyok hatása az építkezésre

– A települések fajtái. A falu és a város

– A népi építészet jellemzői: az építkezés alapvető anyagai, technikái

– Az építkezés mint közösségi munkaalkalom

– Lakóházak, gazdasági épületek

– Alaprajz, a jellegzetes háromosztatú ház

A ház berendezése

– A bútorok típusai, a bútortörténet érdekességei

– A helyiségek jellegzetes berendezési módjai

– A bútorok és a berendezés jelfunkciója

– A népi építészethez, berendezéshez fűződő jellegzetes népköltészeti alkotások, népszokások, hiedelmek

A népi gazdálkodás

– A munka szerepe a közösségi értékrendben

– A közösség munkamegosztása – férfi és női munkák

– A „minden hasznosításának” elve

– A természeti környezet és az életmód összefüggései

Állattartás

– Az állattartás szerepe, fajtái, fontosabb munkafolyamatai

– A pásztorkodás

– A termelt javak feldolgozása

– Az állattartáshoz kapcsolódó népszokások, jeles napok, hiedelmek, mágikus tevékenységek

Földművelés

– Az földművelés szerepe, fajtái, fontosabb munkafolyamatai

– Termények, a termelt javak feldolgozása

– A földműveléshez kapcsolódó népszokások, jeles napok, hiedelmek, mágikus tevékenységek

Követelmény

A tanuló ismerje:

– a népi kultúra területeit,

– a gazdálkodás szerepét, alapjait,

– a természet és az életmód alapvető összefüggéseit,

– a népi építészet fontosabb jellemzőit.

Legyen képes:

– a népi kultúra értékeinek befogadására,

– a természet és a népi kultúra közti összefüggések felismerésére,

– a megismert népi hagyományok, valamint a mai kor és saját tapasztalatai közt párhuzamot vonni.

6. évfolyam

Fejlesztési feladatok

– A hagyományok bemutatásával a múlt öröksége iránti tisztelet mélyítése.

– A népi kultúra az élet minden területét átfogó rendszerének felismertetése.

– A tárgyalkotó tevékenység, a céhes hagyományok bemutatásával az ember termelő munkája iránti megbecsülés kialakítása.

– A régi és a mai viszonyok egymás mellé állításával, saját környezetük megfigyelésével, az elemző és összehasonlító képesség fejlesztése.

– A hagyományok példájával a személyiség formálódásának pozitív irányba terelése.

Tananyag

Népművészet ismeretek

A népi kézműves tárgyalkotás szerepe, jellemzői

A tárgyak csoportjai a felhasználási területek alapján

Kézműves mesterségek kialakulása

Fával, agyaggal, textillel, bőrrel és fémmel dolgozó mesteremberek

Céh, céhszervezet

Feladatcsoportok

A hagyományos tárgyalkotás

– Az ember tárgykészítő tevékenysége, a tárgykészítés szerepe, területei

– A hagyományos tárgyalkotás alapvető szempontjai

– A tárgykészítés fontosabb alapanyagai

– A tárgyak jelző értéke, mágikus funkciója

– Háztartási és gazdasági eszközök

A tárgyalkotás munkaformái

– Önellátás

– Kézműves mesterségek

– Céhszervezet, céhes hagyományok

Kézműves mesterségek

– Faművesség

– Agyagművesség

– Textilművesség

– Bőrművesség

– Fémművesség

– Egyéb mesterségek

– A mesterségek alapjai, jellegzetes tárgyalkotási területek

– Céhtörténeti érdekességek

Vizsgamunka készítése

– Rajzokkal illusztrált néprajzi gyűjtőmunka

Követelmény

A tanuló ismerje:

– a népi kultúra területeit, a hagyományok szerepét,

– tárgyalkotás szerepét, területeit, fontosabb jellemzőit,

– a kézműves mesterségek fajtáit, alapjait.

Legyen képes:

– a népi kultúra értékeinek befogadására,

– az ember, a természet, a tárgyi és a szellemi kultúra közti összefüggések megértésére,

– a megismert népi hagyományok, valamint a mai kor és saját tapasztalatai közt párhuzamot vonni.

**Követelmények az alapfokú évfolyamok elvégzése után**

A tanuló ismerje:

– a néprajz, a népi kultúra fogalmát, területeit,

– az egyén és a közösség viszonyát, a hagyományok szerepét,

– a szellemi kultúra területeit, a népszokások, a népi hitvilág, a népköltészet alapjait,

– a természet és az életmód alapvető összefüggéseit,

– tárgyalkotás szerepét, területeit,

– a népi építészet fontosabb jellemzőit.

A tanuló legyen képes:

– a népi kultúra értékeinek befogadására,

– az ember, a természet, a tárgyi és a szellemi kultúra közti összefüggések megértésére,

– a megismert népi hagyományok, valamint a mai kor és saját tapasztalatai közt párhuzamot vonni.

**A művészeti alapvizsga követelményei**

A vizsga részei

A vizsga írásbeli és szóbeli vizsgarészből áll.

Az írásbeli vizsga tantárgya és időtartama

Népművészet max. 45 perc

A szóbeli vizsga tantárgya és időtartama

Népművészet max. 15 perc

A vizsga tartalma

A népművészet írásbeli vizsga tartalma:

Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló néprajzi ismerete: néprajzi alapfogalmakról, népszokásokról, népköltészetről, hitvilágról, életmódról, a hagyományos tárgyalkotásról megszerzett tudása.

1. A népművészet írásbeli vizsga két vizsgarészből tevődik össze:

A) Rajzokkal illusztrált néprajzi gyűjtőmunka.

A tanuló által készített írásbeli munka szemléltesse az intézmény által meghatározott feladat megoldásának lépéseit, a tanuló adott témában szerzett ismereteit, egyéni gyűjtőmunkáját.

A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek.

B) Népművészeti kérdéseket tartalmazó tesztlap kitöltése a vizsga helyszínén és ideje alatt.

Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló népszokásokról, népköltészetről, hitvilágról, életmódról megszerzett ismerete.

2. A népművészet szóbeli vizsga tartalma:

– a néprajz kutatási tárgya, a népi kultúra fogalma, a hagyomány fogalma,

– a hagyományozódás kérdésköre, az egyén és közösség viszonya,

– népszokások (jeles napok, az emberélet fordulói),

– népi hitvilág, világkép,

– a népköltészet, (népmesék, népmondák, népdalok...),

– gyermekjátékok,

– természetharmonikus életmód, gazdálkodás, közösségi munkamegosztás, munkaalkalmak–hoz kapcsolódó szokások, hiedelmek,

– népi építészet, a parasztház berendezése, bútorai, a belső terek funkciói,

– hagyományos tárgyalkotás helye és szerepe a népéletben, szokásokban.

A szóbeli vizsgafeladatokat az intézmény úgy határozza meg, hogy a feleletekből mérhető legyen, hogy a tanuló az életkori sajátosságainak megfelelően milyen szinten:

– tud eligazodni a népköltészet világában,

– ismeri a szokások és a hiedelmek helyét és szerepét a népéletben,

– ismeri a karácsonyi, húsvéti és pünkösdi ünnepkör alapjait,

– ismeri az emberélet fordulóihoz kapcsolódó szokásokat,

– ismeri a munkaalkalmakat, a hozzájuk kapcsolódó szokásokat, népköltészeti alkotásokat, hiedelmeket,

– tájékozott a népi építészet, a hagyományos tárgy– és környezetkultúra világában,

A vizsga értékelése

Az írásbeli vizsga értékelése

– megfigyelő, értelmező készség,

– összehasonlító, összegző készség,

– feladatmegoldó készség,

– tárgyismeret,

– helyes fogalomhasználat,

– tárgyelemző készség.

A szóbeli vizsga értékelése

– a követelményekben meghatározott elméleti anyag ismerete,

– a megfogalmazás szabatossága, pontossága.

**Továbbképző évfolyamok**

7. évfolyam

Fejlesztési feladatok

– A hagyományos szellemi és anyagi kultúra emlékeinek bemutatásával a múlt öröksége iránti tisztelet kialakítása.

– Az ember tárgyalkotó tevékenységének területeinek (famunkák, fonható szálasanyagok, népi kerámiák) megismertetése, tanulmányozásukkal a kézműves tevékenységek megbecsülésének kialakítása, mélyítése.

– A népművészeti emlékek, a díszítőművészet megismertetésével az értékrend árnyalása, tudatos tárgykultúra létrehozása iránti igény felkeltése, az esztétikai érzékenység fejlesztése.

Tananyag

Népművészet ismeretek

A népművészet általános jellemzői

Művészet a folklórban

Népzene, néptánc, dramatikus szokások

A tárgyalkotó népművészet

A népi díszítőművészet jellemzői

Famunkák, fonható szálasanyagok, népi kerámiák: jellegzetes tárgytípusok és technikák

Feladatcsoportok

A népművészet

– A népművészet fogalma, általános jellemzői

– Népművészet a szellemi és tárgyi kultúrában

– Kollektív művészet, közösségi értékrend

– Információhordozó szerep, jelentéstartalom a népművészetben

Népzene, néptánc

– A népi hangszerek jellegzetes típusai

– A népzene jellegzetességei

– Jellegzetes tánctípusok

– Férfi és női táncok, páros táncok

– Táncalkalmak

Dramatikus szokások

– A népi színjátszás alapvető jellemzői

– Dramatikus szokások alkalmai

A népművészet motívumrendszere

– A népi díszítőművészet jellegzetességei, a díszítmények funkciói

– A népművészet motívumrendszere, motívumtípusok

– A kompozícióépítés jellegzetességei

– A népművészet színvilága

– Jelentéstartalom, hiedelmek, szokások a motívumokhoz kapcsolódóan

Famunkák, fonható szálasanyagok

– A fa felhasználási területei

– A fa alapvető megmunkálási és díszítési technikái

– A pásztorfaragás sajátos tárgyai, motívumkincse

– A bútorkészítés jellegzetességei

– Kapufaragás

– Vessző–, gyékény–, szalma– és csuhémunkák

– Felhasználási területek, tárgytípusok

– Jellegzetes munkafolyamatok

– A tárgyakhoz fűződő jelentéstartalom, szokások, hiedelmek

Népi kerámia

– A kerámiakészítés munkafolyamata

– Alapvető formázási és díszítési technikák, motívumkincs

– A kerámiák típusai, funkciói

– A kerámia tárgyakkal kifejezett jelentéstartalom, hozzájuk fűződő szokások, hiedelmek

Követelmény

A tanuló ismerje:

– a népművészet ágait,

– a tárgyi és a szellemi kultúra területeit és kapcsolatukat,

– a népi kézműves tárgyalkotás tanult területeit: famunkák, fonható szálasanyagok, népi kerámiák jellemzőit,

– a díszítőművészet eszközrendszerét.

Legyen képes:

– a népművészet tárgyainak vizsgálatára, elemzésére,

– megadott szempontok alapján önálló gyűjtőmunkára,

– a sajátjától eltérő kultúra, gondolkodásmód elfogadására.

8. évfolyam

Fejlesztési feladatok

– A hagyományos magyar népi kultúra emlékeinek bemutatásával a múlt öröksége iránti tisztelet kialakítása.

– Az ember tárgyalkotó tevékenységének újabb területeinek megismertetése (népi bőrmunkák, textilmunkák és egyéb tárgyalkotási területek), tanulmányozásukkal a kézműves tevékenységek megbecsülésének kialakítása, az értékrend árnyalása, tudatos tárgykultúra létrehozása iránti igény felkeltése.

– A népművészeti emlékek megismertetésével az esztétikai érzék fejlesztése.

Tananyag

Népművészet ismeretek

A tárgyi népművészet

Népi bőrművesség

Népi textíliák, népviselet

Egyéb kézműves területek

Az anyagok előállítása és feldolgozása

Jellegzetes tárgytípusok és technikák

Feladatcsoportok

Népi bőrmunkák

– A bőrkikészítés alapjai

– A bőr felhasználási területei, bőrműves tárgytípusok

– Jellegzetes munkafolyamatok, készítési és díszítési technikák

– A bőrmunkákkal kifejezett jelentéstartalom, hozzájuk fűződő szokások, hiedelmek

Népi textíliák

– A népi textíliák alapanyagai

– A kendermunka és a gyapjúfeldolgozás alapjai

– A szövés – fonás anyagai, eszközei, munkafolyamatuk

– A szövés mintakincse

– A népi hímzések

– Jellegzetes színvilág, motívumkincs, kompozíciók

– A kékfestés

– Alapvető munkafolyamatok

– Motívumkincs, mintafák

– A népi textíliák felhasználási területei

– A népi textíliákkal kifejezett jelentéstartalom, hozzájuk fűződő szokások, hiedelmek

A népviselet

– A viselet elemei

– A ruházat jellemzői

– Fejviselet, hajviselet fajtái, jellemzői

– Lábbeli típusok

– Öltözet–kiegészítők, ékszerek fajtái, jellemzői

– A viselet mint jelrendszer, a közösséghez tartozás kifejeződése az öltözeten keresztül

– Öltözetdarabokhoz kapcsolódó szokások és hiedelmek

Egyéb kézműves tevékenységek

– Mézesbábosság

– Mintaformák

– Tojásfestés

– A tojás mint szimbólum

– Egyéb kézműves tevékenységek

– A tárgyakhoz fűződő szokások, hiedelmek

Követelmény

A tanuló ismerje:

– a népművészet ágait,

– a tárgyi és a szellemi kultúra területeit és kapcsolatukat,

– a népi kézműves tárgyalkotás tanult területeit: a népi bőrmunkák, textilmunkák és egyéb tárgyalkotási területek jellemzőit,

– a díszítőművészet eszközrendszerét.

Legyen képes:

– a népművészet tárgyainak vizsgálatára, elemzésére, az esztétikai értékek felismerésére és megfogalmazására,

– megadott szempontok alapján önálló gyűjtőmunkára,

– a sajátjától eltérő kultúra, gondolkodásmód elfogadására.

9. évfolyam

Fejlesztési feladatok

– A hagyományos magyar népi kultúra átfogó rendszerének, értékeinek bemutatásával a múlt öröksége iránti tisztelet, megbecsülés kialakítása.

– A természet, a társadalom és az ember kapcsolatának elemzésével az összefüggések felismertetése.

– A néprajzi tájegységek tanulmányozásával (Dunántúl, Alföld, Északi–középhegység néprajzi tájegységei) a szülőföldhöz való kötődés erősítése, a közösségi érzés mélyítése, a humánus magatartás, az elfogadás, a tolerancia kialakítása, fejlesztése.

– A népművészeti emlékek tanulmányozásával a változások folyamatának felismertetése az esztétikai, etikai élmény– és ítélőképesség mélyítése.

– A néprajzi gyűjtőmunka által az önművelés lehetőségeinek elsajátíttatása.

Tananyag

Népművészet ismeretek

A népművészet történeti változásai

A stíluskorszakok jellemzői

Néprajzi tájegységek

Dunántúl, Alföld, Északi–középhegység néprajzi tájegységei

A tájegységek jellegzetes népi kultúrája

A néprajzi gyűjtőmunka, a könyvtárazás alapjai

Feladatcsoportok

A népművészet stíluskorszakai

– A népművészet általános jellemzői

– A népművészet stíluskorszakai

– Régi stílus

– Új stílus

– Legújabb stílus

– A stíluskorszakok kialakulásának háttere

– Az egyes korszakok jellegzetes tárgykultúrája, díszítőművészete

Néprajzi tájegységek

– Közösségi értékrend

– Egyén és közösség viszonya, a közösségbetartozás kifejeződése

– Centrális és peremhelyzet

– A népi kultúra táji tagolódása, a magyarországi tájegységek

– Dunántúli tájegységek

– Az Alföld tájegységei

– Az Északi–középhegység tájegységei

– Fontosabb tájegységek tanulmányozása:

– Földrajzi elhelyezkedés

– A természeti környezet, jellegzetes életmód

– A táj szellemi kultúrájának érdekességei

– A táj jellegzetes népművészete – tárgykultúrája, díszítőművészete

– Kiemelkedő kézműves tevékenységek, fontosabb központok

– Irányított gyűjtőmunkák

Követelmény

A tanuló ismerje:

– a népművészet területeit,

– a tárgyi és a szellemi kultúra területeit és kapcsolatukat,

– a népművészet korszakait, a népi kézműves tárgyalkotás területeit,

– a népművészet tanult tájegységeit: Dunántúl, Alföld, Északi–középhegység fontosabb néprajzi tájegységeit,

– az alapvető néprajzi szakirodalmat.

Legyen képes:

– a népművészet értékeinek felismerésére és megfogalmazására,

– megadott szempontok alapján önálló gyűjtőmunkára,

– az empátiára, a sajátjától eltérő kultúra, gondolkodásmód elfogadására.

10. évfolyam

Fejlesztési feladatok

– A hagyományos magyar népi kultúra átfogó rendszerének, értékeinek bemutatásával a múlt öröksége iránti tisztelet, megbecsülés kialakítása, a múlt és a jelen összefüggéseinek felfedeztetése.

– A régi és a mai szemlélet egymás mellé állításával mindennapi élet kérdéseire, való válaszkeresés, a problémamegoldó képesség fejlesztése.

– A természet, a társadalom és az ember kapcsolatának elemzésével az egyén helyének, szerepének tudatosítása.

– A néprajzi tájegységek (a magyar nyelvterület határainkon túli tájegységei), valamint a saját környezetük, lakóhelyük hagyományainak tanulmányozásával a hovatartozás–tudat, a szülőföldhöz való kötődés erősítése.

– A közösségi érzés mélyítése, a humánus magatartás, az elfogadás, a tolerancia kialakítása, fejlesztése.

– A néprajzi gyűjtőmunka által az önművelés lehetőségeinek elsajátíttatása.

Tananyag

Népművészet ismeretek

Néprajzi tájegységek

A magyar nyelvterület határainkon túli tájegységei

A saját tájegység tanulmányozása

A tájegységek jellegzetes népi kultúrája

A közösség és az értékrend változása. A népi iparművészet kialakulása

Hagyományápolás, értékmegőrzés

Néprajzi szakirodalom

A néprajzi gyűjtőmunka, a könyvtárazás alapjai

Feladatcsoportok

A határainkon túli magyarság

– A népi kultúra táji tagolódása

– A magyar nyelvterület határainkon túli tájegységei

– Földrajzi elhelyezkedés, történelmi háttér

– A természeti környezet, az életmód jellemzői

– A táj szellemi kultúrájának érdekességei

– A táj jellegzetes népművészete – tárgykultúrája, díszítőművészete

– Kiemelkedő kézműves tevékenységek, fontosabb központok

– A közösségbetartozás kifejeződése

– Alkalmazkodás, asszimiláció, identitás

– Irányított gyűjtőmunkák

A saját tájegység népművészete

– Elhelyezkedés, természetföldrajzi adottságok, életmód, gazdálkodás

– A táj jellegzetes népművészete, tárgykultúrája, díszítőművészete

– A szellemi kultúra sajátosságai

– A táj fontosabb központjai

– Irányított gyűjtőmunkák

Népi iparművészet

– A hagyományos közösségek felbomlása

– A népi iparművészet jellemzői

– Változások, átfogalmazva beépítés – új igényekhez való igazodás

– Érték, stílus és a használó ember összhangja

– A népi kultúra, a népművészet továbbélési lehetőségei

– A hagyományok és a közösségi értékek szerepe napjainkban

– A hagyományápolás lehetőségei

– Intézmények, rendezvények a népi kultúra szolgálatában

– Néprajzi szakirodalom: könyvek, folyóiratok

Rendszerezés

– A népi kultúráról tanultak áttekintése, rendszerezése

– A tárgyelemzésről és a gyűjtőmunkáról tanultak áttekintése

Vizsgamunka készítése

– Rajzokkal illusztrált tárgyelemzés, műleírás

Követelmény

A tanuló ismerje:

– a népművészet fogalmát, területeit,

– a népi közösségek működésének és értékrendjének alapjait,

– a tárgyi és a szellemi kultúra területeit és kapcsolatukat,

– a népművészet tanult tájegységeit: a magyar nyelvterület határainkon túli tájegységeit és a saját tájegységét,

– a népi iparművészet jellemzőit,

– a hagyományápolás lehetőségeit,

– az alapvető néprajzi szakirodalmat.

Legyen képes:

– a népművészet tárgyainak vizsgálatára, elemzésére, az esztétikai értékek felismerésére és megfogalmazására,

– az egyes tárgyak funkcióját, helyét a népi kultúrában meghatározni,

– megadott szempontok alapján önálló gyűjtőmunkára,

– az empátiára, a sajátjától eltérő kultúra, gondolkodásmód elfogadására.

**Követelmények a továbbképző évfolyamok elvégzése után**

A tanuló ismerje:

– a népművészet fogalmát, területeit,

– a népi közösségek működésének és értékrendjének alapjait,

– a tárgyi és a szellemi kultúra területeit és kapcsolatukat,

– a népművészet korszakait, a népi kézműves tárgyalkotás területeit,

– a magyar nép, és a népművészet táji, történeti tagolódását,

– a díszítőművészet eszközrendszerét,

– az alapvető néprajzi szakirodalmat.

A tanuló legyen képes:

– a népművészet tárgyainak vizsgálatára, elemzésére, az esztétikai értékek felismerésére és megfogalmazására,

– az egyes tárgyak funkcióját, helyét a népi kultúrában meghatározni,

– megadott szempontok alapján önálló gyűjtőmunkára,

– az empátiára, a sajátjától eltérő kultúra, gondolkodásmód elfogadására.

**A művészeti záróvizsga követelményei**

A vizsga részei

A vizsga írásbeli és szóbeli vizsgarészből áll.

Az írásbeli vizsga tantárgya és időtartama

Népművészet max. 60 perc

A szóbeli vizsga tantárgya és időtartama

Népművészet max. 20 perc

A vizsga tartalma

A népművészet írásbeli vizsga tartalma

Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló népművészeti ismerete: a népművészetről, a hagyományos népi kézműves tárgyalkotó tevékenységekről, mesterségekről megszerzett tudása.

1. A népművészet írásbeli vizsga két vizsgarészből tevődik össze:

A) Rajzokkal illusztrált tárgyelemzés, műleírás.

A tanuló által készített írásbeli munka szemléltesse az intézmény által meghatározott tárgyelemző feladat megoldásának lépéseit, a tanuló adott témában megszerzett ismereteit, egyéni gyűjtőmunkáját, tárgyleírását.

A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek.

B) Népművészeti kérdéseket tartalmazó tesztlap kitöltése a vizsga helyszínén és ideje alatt.

Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a tanuló népművészeti ismerete, tárgyelemző jártassága, a népművészet ágairól, azok esztétikai törvényszerűségeiről megszerzett tudása.

2. A népművészet szóbeli vizsga tartalma:

– a népművészet fogalma, a népművészet korszakai,

– a hagyományos tárgyalkotás természeti, társadalmi, gazdasági meghatározói,

– a hagyományos tárgyak esztétikuma, a tárgyak megjelenését meghatározó összetevők (funkció, anyag, méret, technika, forma, díszítés) összefüggései,

– a népművészet motívumrendszere, a tárgyakkal kifejezett jelentéstartalom,

– szőttesek, népi hímzések, kékfestés,

– a népviselet fogalma, a viselet elemei, a viselet jelentéstartalma,

– bőrművesség területei, tárgytípusai, hagyományai,,

– a fazekasság tárgytípusai, hagyománytárgyai, a magyar lakta területek fazekas központjai,

– a faművesség sajátos tárgyai, a tárgyak motívumkincse,

– vessző–, gyékény–, szalma–, csuhé megmunkálásának hagyományai,

– mézesbábosság, tojásfestés,

– a népi kultúra táji tagolódása,

– a Dunántúl, Alföld, Felföld és Erdély legfontosabb tájegységeinek népművészete, valamint lakhelyének hagyományai,

– a népművészet továbbélése, a hagyományápolás lehetőségei.

A szóbeli vizsgafeladatokat az intézmény úgy határozza meg, hogy a feleletekből mérhető legyen, hogy a tanuló milyen szinten:

– ismeri népművészet mibenlétét, motívumrendszerét, korszakait, ágait és alkotásait,

– ismeri a fa–, bőr–, textilművesség és népi fazekasság jellemzőit,

– ismeri a magyar nyelvterület legfontosabb tájegységeinek népművészetét,

– tud eligazodni a tárgy– és környezetkultúra világában,

– tudja elemezni a megismert tárgyakat,

– tud összehasonlító elemzéseket végezni,

– tudja rendszerezni a népi kultúráról megszerzett ismereteit,

– tudja kifejezni művészeti és esztétikai élményeit.

A vizsga értékelése

Az írásbeli vizsga értékelése

– megfigyelő, értelmező készség,

– összehasonlító, összegző készség,

– feladatmegoldó készség,

– tárgyismeret,

– fogalomismeret,

– tárgyelemző készség.

A szóbeli vizsga értékelése

– a követelményekben meghatározott elméleti anyag ismerete,

– a megfogalmazás szabatossága, pontossága,

– kommunikációs készség.

A tananyag feldolgozásához szükséges kötelező (minimális) taneszközök

Szemléltetésre szolgáló technikai eszközök

Szemléltető anyagok (szakkönyvek, folyóiratok, CD, DVD–k)

MŰVÉSZETTÖRTÉNET

A művészettörténet tantárgy célja a tanuló érdeklődésének felkeltése, érzékennyé és nyitottá tétele a műalkotások által nyújtott vizuális élmény befogadására. A tanuló világos kifejező– és érvelési képességének fejlesztése a közös műelemzéseken és az egyes korokra jellemző legfontosabb stílusirányzatokon keresztül. A már megismert művészettörténeti korok új összefüggésbe helyezése, a korszakok formanyelvének, stílusjegyeinek vizsgálata. Célja továbbá a művészettörténet emlékanyagában való eligazodás elősegítése, az ismeretek beépítése a tanuló életébe és munkájába az ábrázolási és kifejezési módok tanulmányozásával, az anyagok, műfajok, technikák, eljárások megismerésével.

A tantárgy feladata a világkép és a képzőművészet viszonyának megismertetése. A művészet kultúrában és társadalomban betöltött szerepének bemutatása, a művészet folytonosságának és korról korra változó jellegének feltárása, az egyes művészettörténeti korok jellemző stílusjegyeinek összehasonlítása. Feladata továbbá a kortárs művészet hagyományokhoz való viszonyának bemutatása a művészeti ágak kapcsolatának, érzékeltetése a műfajhatárok elmosódásának és a műfajok közötti közlekedés lehetőségeinek, megmutatásával. Az önálló tájékozódás képességének, az ismeretszerzés igényének kialakítása. Jelentős műemlékek, múzeumok, gyűjtemények, kiállítások látogatásával a szűkebb környezet iránti elkötelezettség előhívása. A művészetek formanyelvének, a legjellemzőbb kifejezőeszközöknek és komponálásmódoknak megismertetése, a művészettörténet nagy alkotóinak és jellemző alkotásainak bemutatása az őskortál napjainkig.

A művészettörténet tantárgy oktatása szorosan kötődik a művészeti képzés programjához, a vizuális alkotó gyakorlattal, valamint a műhelyekben folyó elméleti és gyakorlati tudnivalók elsajátításával párhuzamosan nyújt ismereteket, ugyanakkor igyekszik kapcsolatot találni a társművészetek felé is.

A tantárgy szabadon választható, emellett tananyagtartalma szervesen beépíthető a többi tantárgy oktatási folyamatába is.

**Alapfokú évfolyamok**

3. évfolyam

Fejlesztési feladatok

– A tanuló érdeklődésének felkeltése a műalkotások által nyújtott vizuális élmény befogadására.

– Közösen végzett műelemzéseken keresztül a művészet legkorábbi korszakaira jellemző legfontosabb stílusjegyek megismertetése.

– Az ismeretszerzés igényének kialakítása, a művészet szerepének szemléltetése a különböző korszakokban és civilizációkban.

Tananyag

Bevezetés

– A művészettörténet alapfogalmai

– A művészettörténet helye és szerepe a tudományok között

– A művészet vizuális nyelve

– A képző– és iparművészet ágai, műfajai, jellemzői, kapcsolatuk, kölcsönhatásaik

Őskor

– Az emberré válás folyamata

– A művészet kezdetei

– Használati és kultikus tárgyak, ékszerek – a temetkezés legrégibb emlékei

– Plasztikák, idolok, állatszobrok

– Barlang– és sziklarajzok, festmények

– A megalitikus kultúra emlékei

Mezopotámia

– A folyamközi birodalmak

– Sumérok, akkádok, babiloniak, asszírok, perzsák

Egyiptom

– Az egyiptomi társadalom

– Világkép, hitvilág

– Az egyiptomi kultúra időrendi áttekintése

– Az egyiptomi művészet konvenciói, stílusai, korszakai

A Kínai Birodalom

– A nagy dinasztiák időrendi áttekintése

– Hiedelemvilág, az ősök kultusza

– A Kínai Birodalom kultúrája: edények, plasztikák

– Festészet, tájképfestés, kalligráfia

Japán művészete

– A természet erőinek és az ősöknek tisztelete, sintoizmus

– Kínai befolyás, a buddhizmus elterjedése

– A zen buddhizmus és a művészet

– Teaszertartás, virágrendezés, tusfestészet

India művészete

– Indiai kultúrák, birodalmak áttekintése

– A buddhizmus eszmerendszere, elterjedése

– A hinduista hitvilág és kultúra

Afrika művészete

– Ősi birodalmak Fekete–Afrikában

– A kultúrák sokfélesége

– Az afrikai maszkok, mágia, ősök kultusza

– Plasztika, bronzszobrászat

A prekolumbiánus művészet

– Korai földművelő kultúrák

– Mítoszok, szertartás és építészet

– A közép– és dél–amerikai indián kultúrák áttekintése

Kréta és Mükéné

– A minoszi kultúra: építészet, festészet, plasztika

– Az akháj szellemiség, építészet

Görög művészet

– A görög kultúra nagy korszakainak áttekintése

– A városállamok és a társadalom felépítése

– Szellemiség, hitvilág, mitológia, tudományok, filozófia

– Az építészet új nyelvezete, oszloprendek, épülettípusok

– A szobrászat nagy korszakai

– Festészet, vázafestészet

A hellenizmus kora

– Új kulturális áramlatok és a klasszikus hellén kultúra kapcsolata, ötvöződése

Követelmény

A tanuló ismerje:

– az elemi kifejezési és ábrázolási módozatokat, és ismerje fel azokat konkrét műalkotásokban,

– a tanult művészettörténeti korok, korszakok főbb stílusjegyeit,

– a művészet különböző funkcióját és társadalmi szerepét az őskorban, a korai nagy kultúrákban és más földrészek művészetében,

– az európai kultúra forrásait, bölcsőjét.

Legyen képes:

– az egyes művészettörténeti korokra, korszakokra jellemző stílusjegyek felismerésére,

– a megismert művészettörténeti korok, korszakok időrendi áttekintésére,

– a tanult korszakok műtárgyainak esztétikai és funkció–szempontú elemzésére,

– a nem európai kultúrák művészetének megértéséhez szükséges szempontok és kulturális tényezők figyelembe vételére.

4. évfolyam

Fejlesztési feladatok

– A tanuló világos kifejező képességének fejlesztése, a művészettörténet emlékanyagában való eligazodás biztosítása.

– A tanuló felkészítése az önálló szóbeli műelemzésre az ábrázolási és kifejezési módok tanulmányozása, valamint az anyagok, műfajok, technikák, eljárások megismerése által.

– Az önálló tájékozódás képességének és az ismeretszerzés igényének kialakítása.

Tananyag

Az etruszkok

– A római kultúra kezdetei, görög hatások

– Az etruszk hitvilág, kultuszhelyek, sírépítmények

Római művészet

– Róma kialakulása, felemelkedése és hanyatlása

– Új építészeti vívmányok, szerkezetek, épülettípusok

– A szobrászat új feladatok előtt – a portré

– Falfestmények, a jellegzetes római stílus kialakulása

Késő római és bizánci művészet

– A kereszténység eszmevilága, elterjedése

– A latin ókeresztény és a görög bizánci építészet legfőbb jellemzői, sajátosságai

– A mozaikművészet

– A kereszténység és az állam

– Egyházi táblakép–festészet, ikonok

A népvándorlás korának művészete

– A római birodalom bukása

– A nomád népek életmódja, hitvilága

– A honfoglaló magyarok művészete

– A Karoling Birodalom művészete

– Kultúra, vallás és képzőművészet

Az Iszlám Birodalom művészete

– Az iszlám kialakulása, felemelkedése, elterjedése

– Az iszlám építészet főbb épülettípusai, stílusjegyei

– A kalligráfia az iszlám művészetben

A román kor művészete

– A római katolikus egyház szerepe a kultúrában

– Szerzetesek, zarándokok, kolostorok

– Az egyházi építészet sokszínűsége

– A kereszténység képi nyelve

– Hódítások, keresztes hadjáratok

A gótika

– Gótikus építészet – gótikus katedrális

– Üvegablakok, gótikus szobrászat

– Az egyház megújhodása

– A gótika sokszínűsége Európa országaiban

Követelmény

A tanuló ismerje:

– a tanult művészettörténeti korok, korszakok főbb stílusjegyeit,

– az európai kultúra első nagy korszakainak szellemi és társadalmi hátterét (antik mitológia, kereszténység),

– a tárgy– és környezetkultúra alkotásait a tanult művészettörténeti korokban, korszakokban,

– a római kortól a gótikáig a stílusok magyarországi vonatkozásait, itteni megjelenési formájukat, jelentőségüket,

– azokat a múzeumokat, régészeti parkokat, műemlékeket, ahol személyesen tanulmányozhatja a tanult stílusok emlékeit.

Legyen képes:

– az egyes művészettörténeti korokra, korszakokra jellemző stílusjegyek felismerésére,

– a megismert művészettörténeti korok, korszakok időrendi és térbeli áttekintésére,

– művészeti, esztétikai élmények kifejtésére szóban.

5. évfolyam

Fejlesztési feladatok

– A tanuló figyelmének ráirányítása a világkép és a képzőművészet viszonyára, a művészet kultúrában és a társadalomban betöltött helyére, a művészet folytonosságnak és korról korra változó jellegének az egyes művészettörténeti korok jellemző stílusjegyeinek bemutatása.

– Az önálló tájékozódás képességének, az ismeretszerzés igényének kialakítása, a kitartó, módszeres munkavégzésre való nevelés.

– A művészet saját múltjához, hagyományához való viszonyának megismertetése.

Tananyag

A reneszánsz előzményei – trecento

– Művészet az itáliai városállamokban

– A szellemi megújulás első jelei

– Vallási és világi építészet

– A plasztika és festészet az új igények szolgálatában

– Új stílus születése

A korai reneszánsz – quattrocento

– Kereskedők és mecénások

– Új keresztény művészet

– Vallási hagyomány és antik kultúra

– A művészet és a természettudományok viszonya

– Művészet és humanizmus

Az érett reneszánsz – cinquecento

– Az itáliai udvarok és az antik világ

– Városi palotaépítészet és a megújuló egyházi építkezések

– A pápaság és a művészetek

– A reneszánsz művészet Itálián kívül

A reneszánsz alkonya – manierizmus

– A manierizmus fogalma, jellemző stílusjegyei

– A manierizmus Itáliában, Spanyolországban és a Németalföldön

A barokk művészet

– A katolikus egyház diadala

– Az új szellemiség hatása az egyházi építészetre, festészetre, szobrászatra

– Európa világi építészete a királyi udvarokban

– A barokk festészet Itáliában, Spanyolországban

– A holland festészet aranykora

– Új témák, új megrendelők, új műfajok, portré, tájkép, életkép, csendélet

A rokokó művészete

– Művészi érzékenység, frivolitás, elegancia

– A rokokó és a vallásos művészet

– A rokokó portréművészete

A klasszicizmus

– Itáliai, görögországi és kis–ázsiai ásatások

– Új művészet az antik világ bűvöletében

– A klasszicizmus építészetének, szobrászatának, festészetének áttekintése

A romantika

– Szubjektivitás, erős érzelmi töltés

– A napóleoni birodalom

– A romantika az irodalomban, a filozófiában, a zenében

– A romantika Európa országaiban

A realizmus

– Valóságfeltárás, társadalomkritika

– A realista portréművészet és tájképfestészet

Követelmény

A tanuló ismerje:

– a tanult művészettörténeti korok, korszakok főbb stílusjegyeit,

– a művészettörténeti korok, korszakok legkiemelkedőbb alkotóit és jellemző alkotásait,

– a tárgy– és környezetkultúra alkotásait a művészettörténeti korokban, korszakokban,

– az egyes korszakok kultúrtörténeti és világnézeti hátterét, társadalmi vonatkozásait,

– a reneszánsztól a realizmusig terjedő korszak változásainak jellemző törvényszerűségeit, célkitűzéseit, a művészeti tradícióhoz, a valósághoz, valamint az esztétikumhoz való viszonyát,

– a tanult korszakok művészetének jellemző, kedvelt témáit és azok ikonográfiai változásait.

Legyen képes:

– az egyes művészettörténeti korokra, korszakokra jellemző stílusjegyek felismerésére,

– a megismert művészettörténeti korok, korszakok időrendi áttekintésére,

– művészeti, esztétikai élmények kifejtésére szóban, írásban és kompozíciós vázlatokban,

– műalkotásokat elemezni tartalmi és formai szempontból.

6. évfolyam

Fejlesztési feladatok

– A tanuló világos kifejező és érvelési képességének fejlesztése, az ismeretek a tanuló életébe és munkájába való beépülésének, felhasználhatóságának biztosítása.

– Az összehasonlító elemzések során a korok, korszakok kapcsolatainak, kölcsönhatásainak, egymásra épüléseinek kiemelése.

– A modern művészet létrejöttének, fő művészi és társadalmi problémáinak, kérdésfelvetéseinek megértetése.

Tananyag

Az impresszionizmus

– Új utak, új művészi szabadság

– Szemléleti forradalom a modern festészet történetében

– Pillanatnyi benyomások, érzések, hangulatok

Posztimpresszionizmus

– Pointillizmus

– Az ösztönök felszabadítása

– A belső lényeg megragadása

A századforduló építészete és képzőművészete

– Ipari forradalom – új igények, új anyagok, új építészeti feladatok

– A historizmus, akadémizmus, eklektika

– Szecesszió

– Szakítás, szembefordulás az akadémizmus világával

A XX. század első fele

– A klasszikus modernség, a klasszikus avantgarde irányzatai

Expresszionizmus

– A primitív művészet felfedezése

A fauvizmus

Kubizmus

– A látvány felbontása mértani alapformákra

– Autonóm képalkotás

– Újítások az építészetben

Organikus és funkcionalista építészet

Futurizmus

– Gépek kultusza. Mozgás, dinamizmus

Absztrakt művészet

– Utalásszerű kapcsolódás a külső tárgyi világhoz

– Megszületik a nem ábrázoló, nem tárgyi és nem figurális művészet

– Művészet a két világháború között

Konstruktivizmus

– Geometrikus alakzatok síkon és térben

– Festészet, függőleges, vízszintes irányok, tiszta színek

Dadaizmus

– Antiművészet, a háború ellen, az esztétikai és erkölcsi konvenciók ellen

– A konceptuális művészet előfutára

Szürrealizmus

– A belső felszabadítása, automatizmus

Bauhaus

– Az építőműhely. Előkurzus – kézműves mesterség – ipari formatervezés

Művészet 1945–től napjainkig

– A modernség megújhodása

Absztrakt expresszionizmus

– Felfokozott érzelmi hatások

– Tasizmus, akciófestészet

Pop art

– Jóléti társadalom, reklámok, tömegtermékek, társadalomkritika

Hiperrealizmus

– Fényképszerű valósághűség

Op–art, kinetikus művészet

– Tiszta optikai hatások, tiszta szerkezetek – mozgás, fényeffektusok

Minimal art, konceptual art

– Gondolati tartalmak feltárása

– A kreatív gondolat fontosabb, mint maga a mű

Napjaink művészete – kortárs művészet

– Land art, body art, performance, happening, totális művészet ...

– Az építészet új útjai

– A posztmodern változatai

Vizsgamunka készítése

– Műalkotásokkal, tanulmányrajzokkal illusztrált műelemzés, műleírás

Követelmény

A tanuló ismerje:

– a tanult művészettörténeti korok, korszakok főbb stílusjegyeit,

– a művészettörténeti korok, korszakok legkiemelkedőbb alkotóit és jellemző alkotásait,

– egyes kiemelkedő műalkotások befogadás–történetét és utóéletét,

– a tárgy– és környezetkultúra alkotásait, ezek forradalmian megváltozó esztétikumát és funkcionalitását a 19–20. században,

– az egyes irányzatok kultúrtörténeti és világnézeti hátterét, társadalmi vonatkozásait,

– a modern művészet létrejöttének főbb állomásait, motivációit, korabeli fogadtatását.

Legyen képes:

– a megismert művészettörténeti irányzatok időrendi áttekintésére, összehasonlítására, értékelésére,

– művészeti, esztétikai élmények kifejtésére szóban, írásban és kompozíciós vázlatokban,

– műalkotásokat elemezni a témák és stíluselemek szempontjából, sikeresen alkalmazni az összehasonlító műelemzés eszközét,

– érteni és értékelni a művészet kísérletező megnyilvánulásait, felbecsülni ezek jelentőségét a későbbi korokra nézve.

**Követelmények az alapfokú évfolyamok elvégzése után**

A tanuló ismerje:

– az elemi ábrázolási módozatokat (konvenciókat), s ismerje fel azokat konkrét műalkotásokban,

– a művészettörténeti korok, korszakok, irányzatok főbb stílusjegyeit és legkiemelkedőbb alkotóit, alkotásait.

A tanuló legyen képes:

– műalkotásokat elemezni a témák és stíluselemek szempontjából,

– eligazodni és szelektálni a tárgy– és környezetkultúra világában,

– az egyes művészettörténeti korokra jellemző stílusjegyek felismerésére,

– művészeti, esztétikai élmények kifejtésére szóban, írásban és kompozíciós vázlatokban,

– a megismert művészettörténeti korok időrendi áttekintésére.

**A művészettörténeti alapvizsga követelményei**

A vizsga részei

A vizsga írásbeli és szóbeli vizsgarészből áll.

Az írásbeli vizsga tantárgya és időtartama

Művészettörténet max. 45 perc

A szóbeli vizsga tantárgya és időtartama

Művészettörténet max. 15 perc

A vizsga tartalma

Művészettörténet írásbeli vizsga tartalma

Az írásbeli vizsga feladatait az intézmény úgy határozza meg, hogy az írásbeli dolgozatból mérhető legyen a tanuló művészettörténeti ismerete, műelemzési jártassága, az építészetről, a képzőművészeti ágakról – grafikáról, festészetről, szobrászatról –, a képzőművészeti ágak műfajairól, a különböző műfajok esztétikai törvényszerűségeiről megszerzett tudása, ismeretszerző igénye.

1. A művészettörténeti írásbeli vizsga két vizsgarészből tevődik össze:

A) Műalkotásokkal, tanulmányrajzokkal illusztrált műelemzés, műleírás.

A tanuló által készített írásbeli munka szemléltesse az intézmény által meghatározott komplex műelemző, műleíró feladat megoldásának fázisait, a feladatra adott egyéni választ, válaszokat.

A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek.

B) Az intézmény által összeállított művészettörténeti kérdéseket tartalmazó tesztlap kitöltése a vizsga helyszínén és ideje alatt.

2. Művészettörténet szóbeli vizsga tartalma:

– művészettörténeti alapfogalmak,

– a művészettörténet helye és szerepe a tudományok között,

– a képző– és iparművészet ágai, műfajai,

– a képzőművészeti ágak és műfajok kapcsolata, kölcsönhatása,

– a művészet kezdetei, az őskori művészet,

– az ókori Egyiptom, Mezopotámia művészete,

– Kína, Japán, India, Afrika művészete,

– a prekolumbiánus művészet,

– Kréta, Mükéné művészete, a görög művészet szellemisége,

– etruszk és római művészet, Bizánc művészete,

– a népvándorlás korának művészete,

– a román és a gótikus kor művészete,

– a reneszánsz művészete,

– a barokk és rokokó művészete,

– a klasszicizmus, romantika és realizmus művészete,

– az impresszionizmus és posztimpresszionizmus művészete,

– a századforduló építészete és képzőművészete,

– a 20. század első felének művészete,

– a két világháború közötti és az 1945 utáni művészet.

A szóbeli vizsgafeladatokat az intézmény úgy határozza meg, hogy a feleletekből mérhető legyen, hogy a tanuló milyen szinten:

– ismeri az egyes művészettörténeti korok, korstílusok kifejezési szándékát és módját,

– tud eligazodni a tárgy– és környezetkultúra világában,

– tudja kifejezni művészeti és esztétikai élményeit,

– ismeri fel a művészettörténeti ágak kapcsolatát,

– képes a műalkotások önálló értelmezésére, elemzésére.

A vizsga értékelése

Az írásbeli vizsga értékelése

– befogadó, megfigyelő, értelmező, eligazodó készség,

– analizáló és szintetizáló készség,

– összehasonlító készség,

– tervező, feladatmegoldó készség,

– műelemző készség,

– műfaj– és stílusismeret,

– műtárgyismeret,

– fogalomismeret.

A szóbeli vizsga értékelése

– a követelményekben meghatározott elméleti anyag ismerete,

– a megfogalmazás szabatossága, pontossága,

– kifejező és érvelési képesség.

**Továbbképző évfolyamok**

7. évfolyam

Fejlesztési feladatok

– A már megismert művészettörténeti korok új összefüggésbe helyezése, formanyelvüknek és stílusjegyeiknek vizsgálatával összehasonlító elemzések végzése.

– A művészeti ágak kapcsolatának bemutatása, a műfajhatárok elmosódásának és a műfajok közötti közlekedés lehetőségeinek érzékeltetése.

– Jelentős műemlékek, múzeumok, gyűjtemények felkeresésével, kiállítások látogatásával a szűkebb környezet iránti elkötelezettség kialakítása.

Tananyag

Primitív művészet egykor és ma

– Afrika, Ausztrália, Óceánia, Amazónia törzsi művészete

– Észak–, Közép– és Dél–Amerika indián kultúrái

– Hitvilág, stílusok, szertartások, testfestés, tetoválás

A primitív művészet hatása a magas művészetre

– A XX. századi izmusok és az ősművészet, illetve primitív művészet

– A primitív kultúrák és napjaink művészete

Népművészet

– A népművészet fogalma, megközelítése

– Hagyomány, életmód, szokások, zene, tánc, viselet, tárgyak

– A népművészet tárgyi emlékei Magyarországon

– Életmódváltás és népművészet

– A népművészet napjainkban

– Népművészet és üzlet

– Népművészet és turizmus

– Népművészet és politika

A városi folklór

– Az ipari forradalom és a fogyasztói társadalom hatása a klasszikus népművészetre

– Új életforma, új anyagok, új műfajok a városi folklórban

– Grafittik, tetoválás

– A szubkultúrák művészete

A naiv művészet

– A magas művészet és a naiv művészet viszonya

– Utak a népművészetből a naiv művészet felé

– A világháborúk művészete: életmód, emlékek, tárgyak

Követelmény

A tanuló ismerje:

– a teljes művészettörténet főbb korszakait, stílusait, stílusjegyeit,

– a prehisztorikus és a nem európai kultúrák művészetének lényeges sajátosságait,

– a különböző művészeti jelenségek mögött húzódó világnézeti, társadalmi hátteret,

– a tárgy– és környezetkultúra alkotásait a különböző kultúrákban, illetve különböző társadalmi rétegekben.

Legyen képes:

– tájékozódni a művészettörténet nagy korszakaiban,

– összefüggéseket találni a különböző korszakok és kultúrák jelenségei között,

– összefüggések megértésére a kor és a műalkotások kapcsolatában,

– elemzéseket végezni jellemző példák, műalkotások segítségével,

– értelmezni a kortárs művészet hagyományokhoz való viszonyát.

8. évfolyam

Fejlesztési feladatok

– A már megismert művészettörténeti jelenségek új összefüggésbe helyezése, azok formanyelvének és stílusjegyeinek, vizsgálatával összehasonlító elemzések végzése.

– A klasszikus kultúra lényegi vonásainak megvilágítása, irodalmi, mitológiai és történeti forrásainak megismertetése, a nyugati civilizációra gyakorolt hatásainak érzékeltetése.

– A művészeti ágak kapcsolatának bemutatása, a műfajhatárok elmosódásának és a műfajok közötti közlekedés lehetőségeinek érzékeltetése.

– Jelentős műemlékek, múzeumok, gyűjtemények felkeresésével, kiállítások látogatásával a szűkebb környezet iránti elkötelezettség kialakítása.

Tananyag

A görög művészet gyökerei

– Előzmények – a minoszi kultúra

– Hatások – a hellén kultúra kialakulásának körülményei, okai

Az archaikus, a klasszikus és a hellenisztikus művészet

– Hasonlóságok, különbözőségek

– Kölcsönhatások, egymásra épülés

– A hellén kultúra hatásai Itáliától az Indusig

– Helyi sajátosságok, új kulturális áramlatok

Etruszk művészet

– Híd a görög és a római művészet között

– Görög hatások és hagyományok

– A római kultúra kezdetei

Római művészet

– Görög, etruszk hatások

– Görög emlékek, görög mesterek Itáliában

– Másolatok, műgyűjtés

– A provinciák művészete

– A klasszikus római művészet hatása a barbár kultúrákra

– Róma hatása a bizánci művészetre

– Róma hatása a korai keresztény művészetre

A reneszánsz mint az antikvitás újjászületése

– Ásatások, tárgyi emlékek

– Antik eszmények, formák és kánonok

– Az antik filozófia újjászületése

– Művészet és humanizmus

A klasszicizmus

– Utazások, rajzok, metszetek

– Itáliai, görögországi és kis–ázsiai ásatások

– Gyűjtemények, múzeumok

– Az antikvitás, mint a klasszicizmus alapja

– Az antikvitás a magas művészetben és a hétköznapokban (ruházat, bútorok)

Az antik hagyományok hatása a XX. századi művészetre

– A klasszicizmus és a szocialista realista építészet és művészet

– Az antik kultúra és a klasszicizmus hatása a Harmadik Birodalom művészetére

– Az antik kultúra hatása napjainkban

Követelmény

A tanuló ismerje:

– a klasszikus antik művészettörténeti korok és az európai művészeti korszakok lényeges sajátosságait,

– a művészettörténeti korok (korszakok) legfontosabb alkotóit és legjellemzőbb alkotásait,

– az antik mitológia, irodalom és történelem legfontosabb epizódjait, szereplőit,

– a nyugati kultúra egyes korszakainak viszonyulási módját az antik örökséghez.

Legyen képes:

– tájékozódni a művészettörténet nagy korszakaiban,

– összefüggések megértésére a kor és a műalkotások kapcsolatában,

– összehasonlító elemzéseket végezni jellemző példák, műalkotások segítségével,

– jellemző ikonográfiai témák felismerésére, elemzésére, változatainak értelmezésére.

9. évfolyam

Fejlesztési feladatok

– A már megismert művészettörténeti jelenségek új összefüggésbe helyezése, azok formanyelvének és stílusjegyeinek vizsgálatával összehasonlító elemzések végzése.

– A különböző vallási jelenségek és a képzőművészet kapcsolatának elemzése, az általános törvényszerűségek és sajátosságok felismertetése.

– Az ideológia alapvetően meghatározó szerepének érzékeltetése minden művészeti jelenségben.

Tananyag

Egyiptom hiedelemvilága, életmódja, kultúrája és művészete

– Sokistenhit

– Az élet folytatása a túlvilágon

– Az Amarna–kor (Ehnaton birodalma) és hatásai

Mezopotámia művészete

– Sumer és akkád művészet és hitvilág

– Babiloni és asszír művészet és hitvilág

– Az ókori Irán művészete és hitvilága

A Közép–Kelet művészete

– Párthusok és Szasszanidák, valamint az Ahura–Mazda–kultusz

Az iszlám művészete

– Az iszlám vallás, világmagyarázat és életszemlélet, valamint a művészet

– Az iszlám gondolatvilág – a távol–keleti bölcselet és a nyugati eszmerendszerek összehasonlítása

Az ókori és a klasszikus India kultúrája és művészete

– A buddhizmus és a művészet

– A dzsainizmus, a hinduizmus és a művészet

Délkelet–Ázsia művészete

– India és a buddhizmus hatása a helyi kultúrákra

Kína művészete

– A buddhizmus, taoizmus és konfucianizmus hatása a művészetre

– Tibet és Kína hiedelemvilága, kultúrája és művészete

Japán művészete

– A sintoizmus és a művészet

– A zen–buddhizmus hatása a művészetre

Zsidó művészet

– A zsidó hiedelemvilág, életmód, kultúra és művészet

– A zsidó világszemlélet, a hellén filozófiák és a keresztény gondolatvilág összehasonlítása

A keresztény művészet

– A kereszténység kialakulása, elterjedése és eszmerendszere

– A korai kereszténység és a művészet

– A késő római és a bizánci művészet

A kereszténység és az állam

– A kelta kereszténység Írországban és Észak–Angliában

– Kultúra, vallás és képzőművészet a Karoling Birodalomban

A keresztény Európa a román kor idején

– A kereszténység és a hatalom

– Hódítások és keresztes hadjáratok

A keresztény Európa a gótika idején

– Fellendülés, pénz és hatalom a városokban

– A gótika virágzása és az egyház

Pogány motívumok a keresztény világban

– A szakrális művészet és a reneszánsz

– A pápai udvar hatása a művészetekre

A reformáció hatása a művészetre

– Az új eszmék hatása az életmódra, kultúrára

– Új megrendelői réteg, új igények, új műfajok

A katolikus egyház diadala

– A barokk művészet gyökerei

– Az ellenreformáció hatása a művészetre

– Új optimizmus, pompa, fényűzés

Keresztény szellemiségű művészet a barokktól napjainkig

– Hittérítés és művészet

– A gyarmatok művészete

– Keresztény eszmeiség és helyi hiedelemvilág keveredése

– Kortárs keresztény művészet

A felvilágosodás művészete

– Ráció és művészet

– Ateista művészet

Művészet az ideológiák szolgálatában

– A szocialista realizmus művészete

– A Harmadik Birodalom művészete

Ideológiák napjaink művészetében

– Szubkultúrák, csoport ideológiák

– Kvázi kultuszok, rítusok

– Magánmitológiák

Követelmény

A tanuló ismerje:

– a művészettörténeti korokat és irányzatokat, azok főbb stílusjegyeit,

– a főbb vallásokat, azok mitológiáit, rítusait, teológiáját, legfontosabb szent szövegeit,

– a kereszténység tanítását, történetét, egyházi művészetét,

– a kereszténység helyét, szerepét az európai kultúra egyes korszakaiban.

Legyen képes:

– tájékozódni a vallástörténet és a művészettörténet nagy korszakaiban,

– összefüggések megértésére a kor, a világnézet és a műalkotások kapcsolatában,

– önálló, alkotószellemű elemzéseket végezni jellemző példák, műalkotások segítségével,

– felismerni és elemezni az egyes műalkotások vallási funkcióját, világnézeti mondanivalóját és közösségi szerepét.

10. évfolyam

Fejlesztési feladatok

– A 19–20. századi művészetről tanultak új megvilágításba helyezése, elsősorban a művészet társadalmi funkciója, illetve a társadalmi konvencióval való konfliktusa szempontjából.

– A művészeti törekvések és folyamatok létrejöttének és társadalmi fogadtatásának megértetése.

– A művészet és a művész definiálásának, lehetséges szempontjainak és problematikájának felvetése.

Tananyag

Realizmustól az impresszionizmusig

– Az uralkodó ízlés „klasszikus felfogása” és a pillanatnyi benyomásokat rögzítő új valóságfelfogás ellentéte

Az impresszionizmustól a fauvizmusig

– A művészet és a nyilvánosság újfajta kapcsolata

– Tudományos megalapozottság – rendszerezésre való törekvés

– Egyéni stílus, expresszív motívumhasználat

Az építészet és az ipari forradalom

– A hagyományos neo irányzatok és az új építészeti mozgalmak

– Az új építészeti feladatok kihívásai és a rájuk adott válaszok

A szecesszió

– Nyílt szembenállás, szakítás az akadémizmus felfogásával

– A szecesszió és az alkalmazott művészetek

Az avantgarde irányzatai és a hivatalos művészet

– A hagyománytisztelő és az úttörő művészet viszonya

Úttörők és epigonok

– Magányos alkotók és iskolák

– Az avantgarde művészet utóélete

Művészet és társadalom

– Művészet és politika

– Direkt módon politizáló agitatív művészet

– Tiltott, tűrt, támogatott művészet

– Művészet a rendszerváltás után

Művészet és kommunikáció

– Művészet és manipuláció

– Művészet és üzlet

– A magas művészet és a közönség

– A giccs fogalma

Kortárs művészet

– Klasszikus hagyományok és azok tagadása

– Az akadémikus iskolázottság és az autodidakta művész

– Mesterségbeli tudás és eszköztelen művészet

– „Profi” és „amatőr” művészet

– Művészet és közönség, művészet és a közönség hiánya

– Totális művészet, „mindenki művész”

– Művészet és élet

Vizsgamunka készítése

– Műalkotásokkal, tanulmányrajzokkal illusztrált műelemzés, műleírás

Követelmény

A tanuló ismerje:

– a művészettörténeti korok lényeges sajátosságait a legfontosabb alkotók és legjellemzőbb alkotások tükrében,

– a művészet fogalmának „kitágulását” a 19–20. században,

– a művészet társadalmi, ideológiai meghatározottságát, művészet és társadalom konfliktusainak különböző példáit,

– a művész szerepének, feladatának, magatartásformáinak okait és következményeit a különböző korokban.

Legyen képes:

– összehasonlító elemzéseket végezni jellemző példák, műalkotások segítségével,

– ismertetni konkrét példákon keresztül a művészet társadalmi funkcióinak pozitív és negatív vonatkozásait, művészet és társadalom konfliktusainak lehetőségét,

– önálló, alkotószellemű műelemzésre, vélemények ütköztetésére, vitakészsége fejlesztésével; más nézetek, vélemények megértésére, elfogadására.

**Követelmények a továbbképző évfolyamok elvégzése után**

A tanuló ismerje:

– a művészettörténeti korok lényeges sajátosságait a legfontosabb alkotók és legjellemzőbb alkotások tükrében,

– tudja olvasni, elemezni a tanult műalkotásokat.

A tanuló legyen képes:

– összehasonlító elemzéseket végezni jellemző példák, műalkotások segítségével,

– reálisan értékelni önmaga és mások munkáját, eredményeit és a sokszínűséget,

– összefüggések megértésére a kor és a műalkotások kapcsolatában,

– tájékozódni a művészettörténet nagy korszakaiban,

– ismertetni az adott kor kiemelkedő alkotóinak munkásságát és elemezni alkotásaikat,

– felismerni koronként jellemző alkotásokat a tárgy– és környezetkultúra világából,

– önálló, alkotószellemű műelemzésre, vélemények ütköztetésére, vitakészsége fejlesztésével más nézetek, vélemények megértésére, elfogadására.

**A művészettörténeti záróvizsga követelményei**

A vizsga részei

A vizsga írásbeli és szóbeli vizsgarészből áll.

Az írásbeli vizsga tantárgya és időtartama

Művészettörténet max. 60 perc

A szóbeli vizsga tantárgya és időtartama

Művészettörténet max. 15 perc

A vizsga tartalma

Művészettörténet írásbeli vizsga tartalma

Az írásbeli vizsga feladatát az intézmény úgy határozza meg, hogy az írásbeli dolgozatból mérhető legyen a – tanuló művészettörténeti ismerete, műelemzési jártassága, elemző, összehasonlító képessége, az építészetről, grafikáról, festészetről, szobrászatról, azok műfajairól, alkotóiról, a különböző műfajok esztétikai törvényszerűségeiről megszerzett tudása, ismeretszerző igénye, egyéni kutatómunkája.

1. A művészettörténeti írásbeli vizsga két vizsgarészből tevődik össze:

A) Műalkotásokkal, tanulmányrajzokkal illusztrált műelemzés, műleírás.

A tanuló által készített írásbeli munka szemléltesse az intézmény által meghatározott komplex műelemző, műleíró feladat megoldásának fázisait, a feladatra adott egyéni választ, válaszokat.

A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti záróvizsga napját megelőzően tíz nappal kell a tanulónak leadnia a vizsgát szervező intézménynek.

B) Az intézmény által összeállított művészettörténeti kérdéseket tartalmazó tesztlap kitöltése a vizsga helyszínén és ideje alatt.

2. Művészettörténet szóbeli vizsga tartalma:

– primitív művészet egykor és ma,

– városi folklór,

– naiv művészet,

– az antikvitás és hatásai a művészettörténetben,

– hiedelemvilág és művészet,

– vallás és művészet,

– ideológiák és művészet,

– hivatalos művészet és az avantgarde,

– művészet és kommunikáció,

– kortárs művészet.

A szóbeli vizsgafeladatokat az intézmény úgy határozza meg, hogy a feleletekből mérhető legyen, hogy a tanuló milyen szinten:

– ismeri művészettörténeti korok lényeges alkotóit és alkotásait,

– ismeri a művészettörténeti korok sajátosságait,

– tudja elemezni a megismert műalkotásokat,

– tud összehasonlító elemzéseket végezni,

– tud eligazodni a tárgy– és környezetkultúra világában,

– tudja kifejezni művészeti és esztétikai élményeit,

– képes a pontos önértékelésre.

A vizsga értékelése

Az írásbeli vizsga értékelése

– befogadó, megfigyelő, értelmező, eligazodó készség,

– összehasonlító készség,

– tervező, gyakorlatias feladatmegoldó készség,

– műelemző készség,

– műfaj– és stílusismeret,

– műtárgyismeret,

– fogalomismeret.

A szóbeli vizsga értékelése

– a követelményekben meghatározott elméleti anyag ismerete,

– a megfogalmazás szabatossága, pontossága,

– kommunikációs készség.

A tananyag feldolgozásához szükséges kötelező (minimális) taneszközök

Szemléltetésre szolgáló technikai eszközök (projektor)

Szemléltető anyagok (képek, szakkönyvek, folyóiratok, CD, DVD–k)